
Dell XPS" Dell Inspiron" 


za tiste, ki želijo več za domačo in poslovno 


uporabo 


Prenosniki Dell so na voljo na vseh odličnih 
prodajnih mestih po vsej Sloveniji. 

Alilenware 
za igričarje in računalniške 
navdušence 


Prenosnike Dell poganja Intel" Core" družina procesorjev 4. generacije. 


Intel, Intel Logo, Intel Inside, Intel Core in Core Inside so zaščitene blagovne znamke podjetja Intel Corporation v ZDA in / ali drugih državah. 

LG JE Z NEŽNO UKRIVITVIJO USTVARIL VRHUNSKI 
ZASLON ZA IGRALCE IGER 

LG Electronics je v Sloveniji začel 
prodajati ukrivljen računalniški za- 
slon Curved UltraWide z veliko- 
stjo 86,536 cm in razmerjem stranic 
21.9. Zaslon z LG-jevo tehnologijo 
IPS nudi jasen prikaz brez popa- 
čenja iz skoraj kateregakoli kota. 
Osvetlitev LED zagotavlja globo- 


v 

ko črnino in bogate barve z izje- 
mnim kontrastom in natančnimi 
barvami. Filmi, računalniške igre 
in športni dogodki oživijo z ločlji- 
vostjo Ultra Guad High Definition 
(UGHD) s kar 3440 x 1440 točka- 


Za računalnike Mac in PC 
Model 34UC97 ima dva priključka Thun- 
derbolt 2, kar odpravlja zapleteno pove- 
zovanje z računalnikom - preprosto ve- 
rižno povežite naprave za shranjevanje 
podatkov, skenerje in računalnike Mac 
Pro. Hkrati nudi tudi druge možnosti 
povezovanja: dva priključka HDMI, dva 
priključka USB 3.0, priključek USB Up in 
priključek DisplayPort. 


Dual Linkup 
Funkcija Dual Linkup omogoča priklop 
dveh naprav sočasno, kot so pametni 
telefoni, osebni računalniki in računalni- 
ki Mac, kamere, predvajalniki Blu-ray in 
igralne konzole. 


4-Screen Split 

Funkcija 4-Screen Split olajša večopra- 
vilnost z razdelitvijo zaslona na do štiri 
področja z osmimi različnimi razmerji 
stranic. 


Vrhunski zvok 

S tehnologijo MAXXAUDIO in dve- 
ma 7 W zvočnikoma zagotavlja model 
34UC97 kinematografski zvok z globo- 
kimi basi in kristalno jasne visoke tone. 


Flicker Safe 

Funkcija Flicker Safe, ki je vedno vklju- 
čena, zmanjša raven utripanja na mini- 
mum. 

Naročniki imajo 20% popusta. 
Naročnina se po izteku plačanega obdobja samodejno podaljša, 
če naročnik naročnine ne prekliče. Slednjega si ne želimo. 


tiskarna ABO Grafika 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 


SVAK 


sili. orikepsi 


Veliki naslovi naposled spet pritekajo. Evolve, 
Attila in Order zdaj, kmalu Bloodborne, Battle- 
field, Batman in Witcher. Še ta mesec pa dospe 
Pillars of Eternity, pripovedna starošolska 


frpika. In ko ravno omenjamo to zvrst: Under- 
world Ascendant, dušni naslednik Ultime Un- 
derworld, je na Kickstarterju prifehtal 800 jur- 
jev, zato bo. Svetlogledo zremo v futuro. 

Borec proti raztrgani sliki /zkustveni zapis o G-Syncu, zaslonsko tehnologijo za lepše gibanje. 62 

Ocene iger so tradicija. Sicer niso prisotne od 
začetka tovrstnega tiska, ko je leta 1981 bri- 
tanski založnik EMAP splovil revijo Computer 
and Video Games, le nekaj tednov kasneje pa ji 
je v Ameriki sledil magazin Electronic Gaming 
Monthly. Ki je bil dvomesečnik :). A kmalu se 
je pokazala potreba po razporeditvi opisanih 
iger po kakovosti, ki se je ohranila do danes. 
Mediji uporabljajo raznorazne sisteme, od šte- 
vilk prek črk do besed. Najbolj razširjene so še 
vedno številke na skali od 1 do 10 oziroma od 
1 do 100, za petami pa so jim zvezdice od ene 
do pet. Poseben ostaja japonski Famitsu, kjer 
je maksimalna ocena 40, pri čemer dajo posa- 
mično igro opisati več kritikom. Spočetka se je 
ocenjevalo posamične elemente, od grafike in 
zvoka do 'igralnosti', ki je bila sploh hec. Tako 
drobljenje je poniknilo, tako kot razmerja v slo- 
gu X/X, kot jih je imel njega dni Moj mikro. 
Cifri, ki ju je nekdaj ključna računalniška revija 
v jugoslovanskem prostoru povzela po Britan- 
cih, sta pomenili grafiko in izvedbo. 

Po Alfovem reklu "tradicije so kot krožniki — 
treba jih je razbijati" se nenehno pojavljajo klici 
po ukinitvi ocen. Zagovorniki tega pristopa 
trdijo, da so nepotrebne in zgolj povod za to, 
da se lahko gmajna prekla, čemu je nek špil 


ZLATA VREDNI P' 


Avtera Lenovo 19 
Fietion Island su NLB 92 
Goblin 35  Eset 21 


dobil 'samo' 89, ko pa si evidentno zasluži 
127, in sploh je vse, Kar je manj kot 95, drek. 
Bistvo pa da se skriva v opisu, ne v citri. S tem 
slednjim se docela strinjam. Vendar sem proti 
ukinitvi ocen, s kakršno je poskusil ranjki Joy- 
stig. Meni bi bilo gotovo laže zgolj spisati tekst 
in reči, dragi bralec, iz njega zaključi, kaj o 
naslovu menim. Toda zdi se mi, da bi to kori- 
stilo meni in moji lenobi, ne čitavcu. Ta bi se 
moral prebiti skozi deset, petnajst, mogoče ce- 
lo več tisoč znakov besedila, da bi lahko pre- 
poznal naravo mnenja. Je čisto vseeno, če to 
izve vnaprej, ko vidi številko. Ta je nekakšen 
brzinski povzetek, ki rabi kot oporna točka in 
praktična primerjalna vrednost. Pa še navadili 
smo se jih. 

Res ni nujno, da so, a brez njih je čudno in ne- 
praktično, kakor smo videli na Eurogamerje- 
vem primeru. Ta velika spletna stran je tako v 
centrali kot podružnicah umaknila številke in 
jih nadomestila z zlatimi ter srebrnimi znakci. 

S tem ni storila ničesar drugega, kot da je 
zmanjšala preglednost in povečala zmedo. Itak 
je vsak drugi špil še vedno 'recommended', to- 
rej 8/10. Če bi hoteli narediti revolucijo, ne bi 
smeli odstraniti ocen. Odstraniti bi morali tiste, 
ki se od njih ne znajo ločiti. Sneti 

Krari 3  Reboot 10 
Mladinska knjiga 41  VideoTop 55 
Playgame 73 Tehniška založba 47 


Na naslovnici ni Martian Manhunter, uni je bolj zelen. Tole je oranžni M. Elon. 

strani naprej ne morem mimo spominov na 

igralne artefakte iz svojih še bolj otročjih dni. 
Pred dobrimi tremi desetletji sicer ni bilo kvadrikop- 
terjev in programabilnih robotov, a vseeno nismo 
živeli v jami in se igrali le s kebri na cvirnu ter oreho- 
vimi luščinami. Avtomobilčki so imeli trohico pameti 
že v naših dnevih, saj so se pri robu mize obrnili, in 
punčke so takisto govorile, no, bolj hreščale neke ita- 
lijanske besede. Roboti takrat niso korakali in plesali, 
piskajoč lightshow pa so obvladali. Prav tako smo 
imeli superjunačke, telefončke in avtoceste na bate- 
rije, verodostojne železnice ter hongkonške kovinske 
modelčke na navitje. Veliko robe je bilo vzhodno- 
evropskega in kitajskega porekla, toda ker zavesa 
kljub vsemu ni bila tako železna, so v naših podpos- 
teljnih shrambah obstajala tudi žlahtna zahodna ime- 
na. Lego kocke, Playmobilove figurice, barbike ter 
Fischerjeve sestavljanke so bile vseprisotne. 
Sodobne igrače so kajpakda iz boljših materialov, ba- 
terije so manjše in daljinsko upravljanje je radijsko, ne 
na kabel. Prenekatera reč frči po luftu ali se inteligent- 
no odziva na okolico. Elektronika je postala privzeta, 
vsebina se je podeseterila, a ob koncu dneva ugoto- 
viš, da razkorak v najbolj pogostih rečeh le ni tako ve- 
soljski. Jedro tistih tapravih igrač, kamor ne štejem 
playstationa in drugih drkalic, ostaja precej enako kot 
leta '80: legice, punčke, avtočki, puzle, figurice mišič- 
njačkov ... Le da večina boljših znamk v jugoslovan- 
skih štacunah ni bila prisotna oziroma so prišle na po- 
lice takrat, ko so v Beogradu sklenili kak posel stole- 
tja in dobili nekaj deviz. Kot številne izdelke smo zato 
tudi igrače kupovali na skrajnem koncu Celovške in 
Tržaške, izleti v inozemstvo pa so bili za nas otroke 
vselej cela dogodivščina. Socialistične kvote šilingov 
in lir so resda dopuščale le nakupe majhnih škatel, 
ampak smo te toliko bolj čislali in se z vsako pridobit- 
vijo zares igrali. 
To je obenem glavna razlika glede na današnjo mula- 
rijo, ki je polnoritna čez in čez. V novem režimu nam 
je dosegljivega mnogo več, potomcev na familijo je 
manj, roditeljski čas za ukvarjanje z njimi pa se je 
skrčil na minimum. Starši bi mladiču radi dali čisto 
vse, samo da za trenutek vidijo zvezdice v njegovih 
očeh. Malo je kriva slaba vest, ker ni časa za druženje, 
nekaj gre na rovaš lastnih neizpolnjenih otroških želja. 
Zvečine pa je odgovoren kar neskončni materializem, 
ki ga narekuje družba. Običajno je namreč, da brez 
prave potrebe deco voziš na redne izlete v šoping cen- 
ter, od koder seveda ne odideš praznih vrečk. Plastika 
se zato kopiči in je deležna zgolj kratkotrajne pozor- 
nosti. Vse več staršev jamra, da imajo otroci igrač to- 
liko, da se ne vidijo iz njih, temu navzlic pa ždijo sredi 
sobe in umirajo od dolgčasa. 
K zasičenosti so pripomogli tudi novi prijemi industri- 
je. Fabrike se zavedajo, da večina staršev ne bo ob 
vsakem obisku merkatorja mulariji kupovala darilc za 
deset in več evrov. Zato ponujajo miniaturne serije 
osrednjih produktov, ki v obliki bleščečih škrniceljč- 
kov za par kovancev v grozdih visijo ob blagajnah. 
Treh evrov pa je otroško veselje že vredno, mar ne? In 
tako gredo v košarice legostrički, trashpacki, litiponiji 
in nebroj drugih brezveznih bitjec, ki cikajo na zasluž- 
karsko pokemonovsko zbiralništvo. "Gotta catch 'em 
all!" Mali Davidek je v štacuni ob tapridnih dnevih do- 
bil kajzerico, enkrat na teden je bila na mizi čokolada, 
kinderjajčki pa za praznike. Za Božič me je pod jelko 
čakal majhen Legov ali Ravellov modelček, medtem 
ko sem največkrat dobival dolgočasna darila v slogu 
doma naštrikanega brezrokavnika ali smučarskih gat. 
Zdajšnji froc organizira rojstnodnevno zabavo, kjer od 
ducata prijateljčkov kasira več igračastih daril, kot 
sem jih sam prejel v celem letu. 

UVODNJAK 


Menim, da igrače včerajšnjika v splošnem niso bile toli- 
ko slabše od modernih, medtem ko je bilo njihovo upo- 

rabljanje včasih precej bolj kakovostno. Zaradi pre- 
obilja se namreč tamali sploh ne znajo več domišljijsko 
igrati, kaj šele, da bi sami od sebe zamotili za dlje časa. 


Čeprav moje otroštvo najbolj obeležujejo lego kocke, 
imam v lepih memoarih domačo blagovno znamko. 
Mehanotehnika Izola je bila resnična tovarna, kjer so 
slovenske roke izdelovale poželjive izdelke, ki smo jih 
imeli radi vsi. Najbolj so se proslavili, in to celo onkraj 
meja, po maketah vlakcev. Bržda ni bilo fanta, ki mu 
ne bi fotr privoščil vsaj osnovnega kompleta. Kajpak 
zato, da se je z železnico igral še sam. V Ljubljani je 
imelo podjetje celo lastno trgovinico, namenjeno iz- 
ključno sobnim strojevodjem. Tam sem kupil prene- 
katero kretnico, vagonček in lokomotivo. Ti vlakci v 
merilu HO še obstajajo, toda mislim, da zanje deca ne 
mara več in so le še v domeni konjičkarjev. Bržda je 
razlog v naši ajzenponarski kulturi, saj se bednih Slo- 
venskih železnic poslužujemo le silom prilike. Otrok 
hoče modelčke poželjivosti, recimo ferrarija ali vesolj- 
ske ladje, ne nečesa, kar je videti neugledno, se ko- 
maj premika in o čemer ne sliši nič dobrega. 
Mehanotehnika je imela v programu ravno tako av- 
točke na ožičeno daljinsko upravljanje, od prepoznav- 
nih dirkalnikov BMW turbo in mercedes C111 do me- 
ni omiljenega safari kombija s kupom podrobne opre- 
me na strehi. Sem prepričan, da se bo vsakemu star- 
cu ob pogledu na fotko spodaj milo storilo, saj smo ta 
glasna in počasna vozilca na 'špago' furali vsi. ln še 
nekaj zapomnljivega je prišlo iz tiste primorske tovar- 
ne, ki je šla pred leti žal v stečaj. To je bil Elektropio- 
nir, garnitura magnetov, tuljav, žic, žarnic in drugih 
elektroelementov, s katerimi sem počel sto in en ek- 
speriment, od prevodnosti prek dinama do telegraf- 
skega aparata. Ravno oni dan sem se spomnil nanjo, 
ko sem se soočil z učnim programom naravoslovja za 
četrti razred, ki, brez heca, vključuje poznavanje ma- 
gnetizma in risanje električnih sil. Sam sem se osnov 
premikanja škratov elektronov naučil ravno s to Me- 
hanotehnikino igračo. 

Nemalo me je presenetilo, da dotični komplet še ved- 
no obstaja. Sodobna škatla nosi neposrečen napis Me- 
hano Smart, saj smo pionirje pokopali skupaj s tova- 
rišicami in Titovim Velenjem. A vsebina ostaja taka, 
kakršno pomnim. Le gnetljivo mehke svinčene plošči- 
ce, ni več, kajti nekje po poti je človeštvo pogruntalo 
strupenost tega elementa. Zadevo sem seveda nabavil 
in ob glažu kokte spet navil ter navijačil vse tiste elek- 
tromotorje in elektromagnete, ki sem ji opazoval kot 


desetletnik. Zmotilo me je edinole, da so škatla in bar- 
vna navodila tujejezična. Ko sem kot zajebana 
mušterija poklical v Izolo, so me podučili, da tam že 
desetletje ne izdelujejo ničesar več in da sem kupil 
staro zalogo, ki so jim jo vrnili iz kdovekatere švabske 
štacune. Toliko o lojalnosti domače industrije, ki Slo- 
venca ceni do te mere, da mu privošči le nerazločno 
fotokopijo. Mehano drugače še vedno životari in na Ki- 
tajskem izdeluje makete vlakcev za tuje trge. 

Če potegnem črto, menim, da igrače včerajšnjika v 
splošnem niso bile toliko slabše od modernih, med- 
tem ko je bilo njihovo uporabljanje včasih precej bolj 
kakovostno. Zaradi preobilja se namreč tamali sploh 
sebe zamotili za dlje časa. Vse preveč je licenčnega 
sranja in ravno tako se veliko igrač šlepa na neko kao 
ustvarjalnost, ki to v resnici ni. V oplašničenem slede- 
nju navodilom ni ničesar kreativnega. Še legice so se 
sfižile, kajti namesto osnovnih kock so elementi često 
specialno oblikovani, otroci pa največkrat sestavijo 
modelček in to je to. Lego film nosi dober nauk, a kaj, 
ko je politika tovarne v resnici drugačna. Poleg tega 
se ve, kaj je igračam najbolj zavdalo: sijoči zaslončki. 
Ne bi verjel, če ne bi videl na lastne oči, vendar deset- 
letniki sploh ne marajo več za otipljive igrače, kaj šele 
za družabne igre. Samo da se drgne najbolj neumne 
špilčke na ipadu. 

Je pa res, da je v starševskem zabavljanju zoper brez- 
vezno igro mularije, ki raje v nedogled nabija Subway 
Surferje, namesto da bi šla ven, vzela v roko knjigo ali 
se zaigrala z avtočki in lutkami, nekaj licemerskosti. 
Za tako stanje smo namreč v dobršni krivi sami. Ko 
bomo prihajali domov ob štirih in neobremenjeni, ne 
bomo potrebovali tablične potuhe. Ko bomo kupili 
novo igračo le ob posebnih priložnostih, bo njena 
vrednost v otrokovih očeh višja in igra pristnejša. In 
ko ne bomo zapolnili vseh površin po naseljih z avto- 
mobili ter bomo z igrišč pregnali drogeraško in izprije- 
no svojat, bo otroški svet postal bolj židan in marsika- 
tera družabna ter dvoriščna igra starih dni se bo vrni- 
la. Mi vemo, da obstaja drugačno, kvalitetnejše 'igra- 
nje'. Le aktivno in nenehno ga je treba demonstrirati 
tudi mladiču 


David Tomšič 

BLOOD! 


Blazkowicz se vrača na Volčjo skalo 
Wolfensteinovo zadnje poglavje The New Order je bilo 
eno lepših presenečenj lanskega leta in pri Bethesdi 
reanimirano franšizo streljanja nacijev že krepijo z no- 
vo vsebino. 5. maja se bo umetnik v vozlanju nemških 
črevc Blazko v preddejanju The Old Blood vrnil na zlo- 
glasni grad, ki je seriji dal ime. A ne bo šlo za rimejk 
izvirnega pobega z Wolfensteina, marveč za svežo mi- 
sijo komandosov iz leta 1946, ko Nemci zmagujejo v 
vojni. Objavljene podobe kažejo inovativno rabo ko- 
vinskih cevi na lobanjah sovražnikov, vrača pa se tudi 
okultna vsebina, ki je v New Orderju nismo uzrli. Do- 
godivščina je videti zelo adrenalinsko in pestro. Stara 
garda bo samostojen dodatek in bo stal 20 evrov ali 
pet nacističnih skalpov, kar imaš pri roki. 


V Warcraft prihaja barantanje za igralni čas 

Kljub pohodu free to playa World of Warcraft ostaja 
neomajen bastion naročniških nalinijščin. Bomo pa 
konec marca uzrli prvo bistveno osvežitev načina po- 
daljševanja naročnine v zgodovini tega špila. Klasično 
kupovanje s kreditno bo ostalo, dodali pa bodo tako 
imenovane žetone — novo valuto, vredno trideset dni 
igralnega časa. Igralci jih bodo lahko kupili za pravi 
denar v igrini štacuni. Nato bo moč te žetone prodati 
drugim igralcem v dražbeni hiši za warcraftovske zlat- 
nike. S tem želi Blizzard ubiti dva zmaja na en mah. 
Ljudje brez življenja, ki imajo nakopičenega veliko zla- 
ta, bodo lahko trud povrnili v igralni čas. In na drugi 
strani — tisti, ki želijo kupovati cekine, bodo mogli to 
storiti na uraden način, namesto da bi odšli k Romu- 
nom na črni trg. Podoben sistem uporabljata EVE On- 
line in Wildstar, kjer se dobro obnese. Preden pa se 
nadebudneži poženejo v farmanje, velja opomba, da 
bo ta način 'plačevanja' naročnine pomenil obilico tla- 
ke. Bolje je iti ven na zrak kot presedeti vse noči. To je 
pred tedni izkusil 24-letni Kitajec, ki je po devetnajst- 
urnem maratonu WoWA izdihnil. Samo povemo. 


Rock Band 4 še letos 

Pet let je že minilo od zadnje kitarske igre in trg je spet 
zrel za dozo žaganja. Tako pač menijo Harmonix, ki 
bodo še pred iztekom leta izdali Rock Band 4 za PS4 
in xbox one. Iz obilice marketinškega nakladanja se da 
izluščiti, da kanijo igralcu naposled omogočiti nekaj 
svobode pri igranju skladb ter okrepiti sodelovanje 
med pevcem, kitaristoma in bobnarjem. Špil bo omo- 
gočil uvoz domala vsega dokupljenega materiala za 
prejšnje Rock Bande, kar pomeni več kot dva tisoč 
podprtih pesmi. Trudijo pa se tudi okrog združljivosti 
starih inštrumentov, kar zna biti težava, saj PS4 in 
XBO uporabljata nove čipe za prepoznavanje uradno 
požegnane periferije. Iz tega razloga s PS4 ne delujejo 
številni volani in igralne palice s priključkom USB. 


Sony bo shujšal še bolj 


Obraz Sonyjevega šefa Kazua Hiraija je dovolj zgovo- 
ren: japanski firmi, nekdaj sinonimu za uporabniško 
elektroniko, ne gre v redu. Že ob nekaj prilikah smo 
pisali o hudih težavah te korporacije, ki ji kljub odpro- 
daji oddelkov, med drugim celotnega PC-posla in iko- 
ničnih zgradb v Tokiu ter New Yorku, ne uspe priti iz 
rdečih številk. Ob februarskem razkritju slabih pos- 
lovnih rezultatov pa je njihov simpatični prezident na- 
mignil, da se utegnejo znebiti še dveh divizij, mobil- 
niške in televizorske. Oboje jim že lep čas prinaša iz- 
gubo in dasi imajo določene napredne tehnologije, se 
na trgu kratkomalo ne znajdejo. Na eni strani so jim 
zavdali agresivni Korejci, na drugi strani pa ceneni Ki- 
tajci. Zato zdaj za obe vrsti posla iščejo morebitnega 
prevzemnika. 


Bo Kaz zdruznil nekdaj vseobsegajoči Sony le na 
znamko playstation? Tako skrajno najbrž ne bo, a 
vremena Sonyjeve nadvlade so minila for good. 


Tvrdka, ki je svojo pot pričela v povojni Japonski s 
kuhalniki riža in tranzistorji ter kasneje postala vodil- 
no ime v avdio-video segmentu, se namerava osredo- 
točiti na fotosenzorje - njihove med ostalimi uporab- 
lja iphone - in na playstation. Prav slednja naprava je 
Sonyjev paradni konj in Kazova ljubljenka. Preden se 
je zavihtel na sam vrh, je bil vodja veje Sony Compu- 
ter Entertainment. Blagovna znamka PS se drži dobro 
in po zadnjih napovedih naj bi bilo do leta 2019 v 
uporabi 80 milijonov štiric, znatno več kot škatel x. 
Kaj se bo s firmo v resnici zgodilo, ne zna napovedati 
nihče. Toda analitiki so enotni, da mora Sony nehati 
cincati, bolje izkoristiti potencial, da za razliko od 
večine tekmecev snema filme, dela igre in zalaga mu- 
ziko, sprejeti trdno strategijo ter se je držati. Potem bo 
nemara Kaz dobil bolj sijoč ksiht. 


Pajkomož prihaja k 
Maščevalcem! 


Kot ve sleherni stripoljubec, je Spider-Man že od ne- 
kdaj član Avengerjev. V stripih, risankah in igrah je 
pogosto v družbi Hulka, Stotnika Amerike in Iron-Ma- 
na. Na velikem platnu pa živi v lastnem New Yorku in 
se ne meša z druščino Shield. Razlog je v pravicah. 
Lik je seveda v lasti Marvela oziroma zdaj krovnega 
Disneyja, toda pred časom, ko založbi ni šlo dobro, so 
filmsko licenco za Spider-Mana doživljenjsko prodali 
Sonyju. Še do lani dotični studio niti slišati ni hotel o 
posoji superjunaka. Prejšnji mesec pa se so odnosi 
med holivudarjema otoplili in sodelovati kanita pri 
dveh filmih. Disney bo pomagal pri produkciji nasled- 
njega Spider-Mana (2017), ki ga namerava Sony ba- 
je reštartati že tretjič. V zameno pa bo dobil Pajkčevo 
navzočnost v Captainu Americi: Civil War (2016). 

Dotični film bo temeljil na istoimenski seriji stripov, ki 
govorijo o sporu Marvelovih rešimož in rešižena. Priš- 
lo je namreč do par incidentov, denimo Hulkovega 
razdejanja Las Vegasa, ki so za sabo pustili veliko žr- 
tev. Zato je vlada sprejela sklep, da je treba super- 
junake razkriti in popisati. Tony 'Iron' Stark je postal 
glavni zagovornik dekreta, Steve 'America' Rogers se 
je temu uprl, dočim je Peter 'Spider' Parker ostal ujet 
nekje vmes. Nestrinjanje je pripeljalo do epske vojne, 
mnogih nenavadnih dogodkov in, vsaj kar se stripa ti- 
če, do smrti enega od velikih imen. Kako bodo to za- 
sukali v filmu, bomo videli prihodnjega maja, Spidey- 
jevo sodelovanje pa je vsekakor razveseljiva novica. 


a Kogu 


x Ža" 


Spider-Man je eden od ključnih junakov stripovske 
serije Civil War. Strinja se s Tonetom in se med pr- 
vimi razgali pred javnostjo, a Stark ima figo v žepu. 


Apple razvija iCar? 


Februarja je zaokrožila špekulacija, da Apple skrivno- 
stno, a zaprmej za leto 2020 pripravlja električen av- 
to, takega, ki bo vrgel Teslo z e-trona. To naj bi potr- 
dili tako notranji viri, po katerih je bil ustanovljen od- 
delek z dvesto inženirji samo za razvoj baterij, kot zu- 
nanje 'priče'. Apple naj bi v ta namen kradel vrhunski 
kader podjetjem, ki se bavijo z električnimi rešitvami, 
med drugim Tesli. Čeprav se zdi ideja na prvi otip ne- 
smiselna, ni. Avtomobili vstopajo v novi vek, s čimer 
postajajo povezani in s tem del digitalnega vsakdana. 
Uveljavljeni avtomobilarji so že pokazali, da jim ta pa- 
metni del ni močnejša plat. Marsikdo je mnenja, da 
obstoječe tovarne gledajo preozko in jim je stoletna 
tradicija včasih v breme. 

Nekaj bo že na tem, drugače Elon Musk ne bi z za- 
gonskim podjetjem peljal scat gigantov, kakršni so 
Toyota, GM in Deimler. Pa je Tesla bolj silicijeva fir- 
ma kot zobniška. Z avtomobili, zlasti z njihovo avto- 
nomnostjo, se prav tako že lep čas ukvarja Google. 


Slika je simbolna, saj so si ob govorici dali duška 
vsi: oblikovalci, novinarji, blogerji, samooklicani 
analitiki ... Če se vest o applemobilu nekoč izkaže 
za resnično, bomo vsi rekli, da smo o tem že pisali. 


marec 2015 


Tudi Samsung je vključen v mnoge štirikolesniške 
posle, zlasti pri baterijah, ki jih dobavlja BMWju za 
modela i3 in i8. Tim Cook se kajpakda na govorice ni 
odzval in ni odgovoril niti na neposredno vprašanje od 
novinarja nemškega Bilda, jih je pa v smehu komen- 
tiral Mercedesov šef Dieter Zetsche. Ideja se mu zdi 
komična. Toda Apple ima neprekosljivega asa: 750 
milijard dolarjev vredna firma razpolaga s 178 milijar- 
dami čiste gotovine. S tem denarjem lahko čez noč 
kupi koncerna Daimler in General Motors skupaj in še 
bi jim ostalo za poplačilo slovenskih pufov. 


Med avtomobilarji je govorice komentiral samo 
krizmatični Mercedesov brkonja. Pravi, da se mu to 
zdi tako, kot če bi se oni podali v izdelavo mobilni- 
kov. IT-podjetja vidi kot partnerje, ne kot tekmece. 


Lahko da je vse skupaj le čenča, ki so jo privlačnih 
naslovov željni vestičarski mediji eden čez drugega 
pripeljali do absolutne resnice. Navsezadnje se je 
pred leti nekaj časa na polno govorilo o Applovem te- 
levizorju, a se ni iz tega še vedno izcimilo nič. Morda 
pa je podjetju pri razmišljanju izven škatle vseeno 
prišlo na misel avtomobilarstvo. Na področju se pri- 
pravlja revolucija, tako tehnološka kot uporabniška. 
Inovacije in izkušenje od agregatov z notranjim izgo- 
revanjem ne bodo igrale nobene vloge. Zora novega 
rodu robotskih in tihih vozil je nedvomno najboljši tre- 
nutek za vstop svežega igralca z drugačnimi pogledi. 


Živel je dolgo in uspeval 


Sredi februarja nas je presenetila novica, da so Leo- 
narda Nimoya zaradi zapletov pri zapletov pri kronič- 
ni pljučni bolezni prepeljali v bolnišnico. Slab teden 
kasneje, 26. februarja, pa nas je mož, ki je vplival na 
tala plodna pevska, fotografska, režiserska in igralska 
kariera, vendar bo pri večini za vekomaj zapisan kot 
gospod Spock iz Zvezdnih stez. Pa ga to večino življe- 


Lik Vulkanca Spocka je bil izvirno zamišljen kot 
vročekrvnež, nakar je prevladala znanstvena, lo- 
gična plat kot protiutež vihravemu Kirku. 


rogovil 2015 


nja ni motilo. Podoba hladnega, logičnega Vulkanca, 
ki je svoje navdušenje ali radovednost pokaže le z be- 
sedico 'fascinating', mu je bila tako blizu, da jo je pre- 
prosto živel. Vendar ni vesoljec oblikoval človeka. 
Leonard je res bil tak. Znameniti vulkanski pozdrav z 
razkrečenimi prsti je bil denimo njegov domislek. 
Preden se je ustalil v tej vlogi, je igral že petnajst let, 
zvečine na televiziji. Zaradi ostrih, značilnih obraznih 
potez, ki jih ameriško oko ni ravno vajeno, so ga zve- 
čine najemali kot negativca. Takenako so ga k sode- 
lovanju vabili producenti znanstvene fantastike. Naj- 
demo ga recimo v filmu Them, kjer svetu grozijo or- 
jaške mravlje, in v nekaj epizodah Cone somraka. 
Zato ni čudno, da je bil prvi izbranec v ekipi Star 
Trek, ki jo je Gene Roddenberry prodajal kot vesolj- 
sko kavbojko. Bržkone je bil odgovoren, da sta se jim 
pridružila William Shatner (Kirk) ter DeForest Kelley 
(Bones). Z obema se je poznal že od prej. 


Star Trek Into Darkness je bil zadnji Leonardov na- 
stop pred kamerami. Ze takrat je imel težave s 
pljuči, za kar je krivil svoje kadilske čase. 


Slava, ki mu jo je prinesla serija, mu je sprva bila ne- 
prijetna. Zato je svojo avtobiografijo, izdano leta 1975, 
naslovil Nisem Spock. A v isti sapi je pristavil, da če 
bi že moral biti nekdo drug, bi bil zagotovo prav 
Spock. Zatorej je nadaljevanje knjige nosilo naslov 
Sem Spock. Oboževalce je na konvencijah in v in- 
tervjujih zasipal z iskrivimi modrostmi. Posnel je pet 
glasbenih albumov in režiral ducat filmov - poleg 
Zvezdnih stez 3 in 4 je njegov najbolj znan izdelek 
Three Men and a Baby. Glasilke je rad posojal v ri- 
sankah in igrah. Ne le trekovskim, slišimo ga lahko 
recimo v Kingdom Hearts in Civilizaciji 4. V slednji je 
njegov glas dal zapisom v Civilopediji posebno težo. 
Če nekaj reče Spock, to mora držati! ln čeravno je v 
Abramsovem vesolju predal špice na ušesih Zachary- 
ju Guintu, se je izkazal za nepogrešljivega. 

Tudi zato naj odzvanjajo njegove poslovilne besede, 
ki jih je po Twitterju namenil vsem nam: "Življenje je 
kot vrt. V njem lahko doživiš popolne trenutke, ne 
moreš pa jih ohraniti, razen v spominih. Živite dolgo 
in uspevajte." 


Googlovi umetni možgani 
obvladajo Space Invaderje 


Googlovi inženirji se ukvarjajo z marsičim izven po- 
znanih področij, od robotov prek dostavnih dronov do 
samodejnih avtomobilov. In takisto z umetno inteli- 
genco. To nalogo ima njihova izpostava DeepMind v 
Londonu, kjer so se namenili zgraditi nevronsko mre- 
žo, ki bi se iz ničle naučila igrati stare klasike z Atari- 
jevega sistema 2600. Živčne mreže so vrsta strojne 
pameti, ki je sestavljena iz pajčevine poti, po kateri 

DeepMind ni umetna pamet v igri sami, marveč 
igra teče neodvisno, dočim se ta, ločena koda ob 
preizkušanju kali. Dokler ne pride na vrh lestvice. 


potujejo podatki. Sprva je bolj ali manj neuka, vendar 
ima sposobnost učenja, saj lahko spreminja poveza- 
ve, ne dosti drugače kot tiste med nevroni v človeških 
možganih. Ko jo inženirji izpostavijo informacijam, jih 
pregleda in če dobi pozitivno potrdilo, povezave ob- 
drži. Drugače jih spremeni in poskuša dalje. 
Googlovi možje so nevronsko pamet ponazorili v pro- 
gramu, ki je tekel kar na grafični kartici. V opazovanje 
so ji dali igre s 84 x 84 piksli in ji povedali, koliko točk 
je dosegla v vsakem poskusu. Pri tem ni poznala pra- 
vil. Skratka, obnašala se je kot zunanji opazovalec, ki 
prvič poprime za joystick. Od tu dalje je vsak naslov 
preizkušala po dva tedna in se učila pristopov, ki so 
poskrbeli za najvišje število točk. Tako se je dudlala 
49 špilov, od Ponga prek Breakouta do Pac-Mana. 29 
jih je zamojstrovala z veščino, podobno človeškim 
igralcem, pri štirinajstih pa je nadvladala konkurenč- 
ne robotske igralce iz drugih laboratorijev. Le šest ti- 
tul ji je povzročilo hujše težave. 


Kako kakovostno je učenje, so Googlovci pokazali 
v Breakoutu. DeepMind je sčasoma pogruntal, da 
je najboljša strategija poslati kroglico na vrh. 


Nemara se podvig ne zdi nič posebnega, saj poznamo 
stroje, ki premagujejo ljudi v šahu in kvizih. A tam gre 
za zelo ozko usmerjene, sprogramiranje 'modrece', ki 
jih je vojska inženirjev peljala skozi vse mogoče odzi- 
ve. Tale Googlov igralec pa se je sam vse naučil od 
začetka, brez pomoči. Ravno v tej splošnosti se opi- 
sana nevronska mreža razlikuje od tistih, s katerimi 
izvajajo prepoznavo slik in govora na spletu. Tiste so 
prirejene prepoznavi dotičnih vzorcev. 

In čemu so se raziskovalci sploh igrali? Splošna nara- 
va strojne pameti naj bi bila osnova za robote, ki bo- 
do znali osvojiti katerokoli znanje. V besedah avtorjev 
kode: "To je prvi korak do umetne inteligence, ki se 
bo znala znajti sama." In se na primer naučila voziti 
avtomobil. Če boš kje uzrl posnetek avta, ki se nepre- 
nehoma zaletava na Googlovem dvorišču, boš vedel, 
kaj se dogaja. Ali pa je vse samo krinka in bodo soft- 
ver prodajali Korejcem na črnem trgu? Pravijo na- 
mreč, da je naslednji korak učenja Starcraft. Aha! 


Adijo, Maxis! (Skoraj.) 

Začetkom marca je po internetu zavihrala vest, da je 
Electronic Arts po stari navadi, kot je svojčas storil z 
Bullfrogom in Originom (to ni bilo od vedno ime njiho- 
ve spletne trgovine!), zaprl še en znamenit studio — 
Maxis. Tega je pred osemindvajsetimi leti ustanovil 
nadebudni igrokovec Will Wright in pod znamko izdal 
znamenito mestogradnjo SimCity. Ime je izviralo iz 
prepričanja, da mora imeti naziv računalniškega pod- 
jetja dva zloga in vsebovati črko X. SimCity se je pro- 
dajal odlično in firma je nato še kup drugih 'simov', 
med njimi SimEarth, kjer si skušal v ravnotežju ohra- 
njati Zemljo, SimAnt, kjer si skrbel za kolonijo mravelj, 
in SimFarm, najljubšo Ouattrovo igro vseh časov. Pre- 
lomnica je prišla leta 1997, ko je podjetje prevzel EA. 
Wright je potreboval gotovinarje, ki bi bili zmožni pod- 
preti naslednjo veliko idejo — The Sims. EA je stavil na 
pravega konja, kajti Simsi so 
najbolje prodajana računal- 
niška igra sploh. 

Maxis je v okviru EA ohranil 
dosti samostojnosti in nasta- 
jali so novi SimCityji ter Sim- 
si. Težave pa so se začele, ko 
je leta 2008 spodletel Wrigh- 
tov projekt Spore. Simulacija 
življenja od celice do visoko 
razvitega bitja se je izkazala 
za slabšo, kot so bajale napo- 
vedi, Wright je Maxis zapustil 
leto kasneje in se posvetil ne preveč uspešnim lastnim 
projektom. Skupaj z njim so iz firme odšli tudi drugi 
ključni ljudje in od Maxisa je ostalo le ime, ki ga je 
umazala še slaba splovitev sodobnega SimCityja. 

Je torej blagovna znamka dokončno oplela? Ne, kajti 
EA je zaprl le štab v kalifornijskem Emeryvillu. Po- 
družnica v Redwood Cityju ostaja in se prekriva z od- 
delkom Sims Studio, tako da bo logotip še naprej pri- 
soten. A stari kozli vemo: med zdajšnjim in bivšim 
Maxisom je za cel simsvet razlike. 


Hearthstone bo še obilnejši 


Načeloma brezplačna kvartopirska igra Hearthstone: 
Heroes of Warcraft je že pred časom presegla dvajset 
milijonov računov in ne kaže znakov, da bi se ustavlja- 
la. Zdaj z enotnim računom teče na računalnikih in ta- 
blicah, tako da čakamo le še verzijo za telefone. Preje- 
la je že dve razširitvi, Curse of Naxxramas, ki je dodala 
trideset kart, in Goblins vs Gnomes, ki jih je prinesla 
123. Trideset in eno pa kani pridodati naslednja ode- 
belitev, Blackrock Mountain Adventure, ki bo po tra- 
diciji temeljila na enem od podvigov iz World of War- 
crafta. Tako kot pri Naxxramasu bo šlo za samotarski 
niz spopadov s šefovskimi nasprotniki, ki bodo po 
erkotu izpljunili pravico do rabe te in one podobice. 
Tematika bo škratje-zmajsko-elementalska, karte pa 
kar močne, posebej v navezi bradačev in ognjebljuv- 
cev. Eden od čokatih bojevnikov bo denimo pri priho- 
du na mizo ugonobil katerokoli legendarno karto, če 
boš imel v roki zmaja, drugi pa za nizko ceno podelil 
dve točki poškodb vsem neranjenim sovražnim bit- 
jem. Blackrock pride aprila za 22 evrov. 


Gledali bomo novega 
Aliena in Iztrebljevalca! 


Najbolj ikonski monstrum z velikega platna bo napo- 
sled znova nastopil v lastnem visokoproračunskem 
filmu brez predatorske ali mutantske navlake. Peti 
uradni del osnovne serije bo režiral Neill Blomkamp, 
ki je poskrbel za Elysium, District 9 in Chappie. V eni 
glavnih vlog pa bo sigurno nastopila Sigourney Wea- 
ver, izvirna poročnica Ripley in mama sodobnim sla- 
boritnicam, kot je ona joškata frčafela iz Iger lakote. 
Sigourney pravi, da bo to resničen zaključek sage o 
črni pošasti z zobato vagino in penisom naenkrat, 
medtem ko Blomkamp namiguje, da bo nadaljeval 
zgodbo tam, kjer so se leta 1986 končali Cameronovi 
Aliens. Vseeno naj ne bi zanemaril Fincherjeve trojke 
in Jeunetovega Resurrectiona, zato nas res zanima, 
kako bo Ripley na kraju videti. Še bolj pa, če bo notri 
ta prava bitch ali še kaka hujša temna zavest. Za ob- 
novo vsega v zvezi z njo glej Joker 200. 


Ko sta nastala prva dva, za mnoge najboljša Alie- 
na, močne ženske na platnu še niso bile prav pogo- 
ste. Tudi zato je poročnica Ripley tako ikonska. 


Nadaljevala pa se bo še ena stara ZF-kultnica, kar ni 
nenavadno, saj so ljubitelji tovrstnih hudobij iz se- 
demdesetih in osemdesetih zdaj odrasli. Najmanj pet- 
intrideset let po izvirniku se bo vrnil Blade Runner 
(poklon je v Jokerju 174), in to s prvinskim igralcem 
Harrisonom Fordom. Režiser Ridley Scott pa bo to- 
krat izvršni producent. Spomnimo, da se prva zgodba 
spleta okrog življenja v distopični, neo-noirovski pri- 
hodnosti leta 2019 (heh), ko v Los Angeles prispejo 
nevarni umetni ljudje, lovi pa jih 'iztrebljevalec' Dec- 
kard. O dogajanju v dvojki ni znanega nič drugega 
kot to, da se bo odvijalo več dekad po enici. Zaradi 
tega 72-letni Ford ne bo videti, kot da bi moral biti 
nekje drugje. Režiral bo Denis Villeneuve, ki žal nima 
posebnega filmskega pedigreja. Najbrž so ga izbrali 
zato, ker je JJ Abrams zaposlen z Vojno zvezd ... 


Iztrebljevalec je predvidel, da bo leta 2019 v LAju 
vladal stalen mrak, delali nam bodo umetni ljudje 
in zrak bo poln letečih avtov. Uresničilo se ni nič. 

Na VR-vrtiljak še HTC 


Kot smo bili napovedali januarja, bo letošnje leto v 
kronikah obeleženo kot drugi pričetek VRa. Letos naj 
bi namreč dospeli velepričakovani Oculusov oziroma 
Facebookov rift, Sonyjev morpheus, Razerjev odprto- 
kodni OSVR, za galaxy S6 prilagojeni Samsungov 
gear VR in po novem še HTCjev vive. Če bi za slednje- 
ga skrbel zgolj dotični tajvanski proizvajalec, bi pomis- 
lili na plastično varianto Googlovega kartonskega ku- 
kala, v katerega vstaviš fon. Toda HTC je samo izde- 
lovalec in razpečevalec, medtem ko za izdelkom v 
resnici stoji Valve. Gabe in tovarišija namreč na navi- 
dezni resničnosti delajo že več let, a menda so čakali 
na izpopolnitev železnine, predvsem zaslonske odziv- 
nosti in natančnosti tipal. Očitno so zadovoljive tehni- 
kalije zdaj na dosegu, kajti gledalnik vive so oficielno 
napovedali za konec leta, dočim bodo razvijalci dobili 
prototipno različico še ta mesec. 

Za razliko od oculusa in morpheusa, ki zaenkrat upo- 
rabljata en, na dve polovici razdeljen displej, bo v 
HTCjevo-Valvovi varianti dvojec prikazovalnikov, 
vsak z mrežo 1200 x 1080. Vizir bo seveda vseboval 
vrsto različnih tipal, ki bodo zaznavala premik oziro- 
ma nagib glave na desetinko stopinje natančno. Sis- 
tem bo nalik konkurentom prav tako lahko določal 
položaj v prostoru, vendar z razširitvijo, ki ji pri valvu 
rečejo lighthouse. Detajlov niso povedali, a bržda gre 
za dodatno LEDico ali kamerico. Oziroma celo za več 
njih, kajti omenjali so premikanje po površini 5 x 5 
metrov. Nas res zanima, kako bo izgledalo, saj vive 
ne bo brezžičen, temveč na napajalni in videošpagi. 
Prav tako sta Valve in HTC skrivnostna glede poseb- 
nega navideznoresničnostnega igratorja. Sprva se je 
namigovalo na nekaj v smeri legendarnega power 
glova, a šlo bo za brezvrična ročaja v paru, slična Ra- 
zerjevi hydri in Sonyjevemu movu. 


HTG-Valvov kukalnik tako kot morpheus in rift zaz- 
nava poleg nagibov tudi premikanje po prostoru. A 
z večvrvično napravo to ne bo ravno praktično. 


HTC začuda ni pokazal nikakršne kakovostne vsebi- 
ne in celo človek od Valva je priznal, da še čakajo na 
killer app, recimo Portal 3. Po njegovem je predelani 
Half-Life 2 precej beden. A do konca leta se bo že 
našlo kaj primernega, navsezadnje nekateri razvijalci 
že lep čas razvijajo za oculus. Če bodo špili med seboj 
združljivi, žal ne pove nihče. Najbrž ja in na Steamu se 
je že pojavil razdelek z VR-titulami. 

Videti je, da je industrija res navalila na navidezno res- 
ničnost kot mutci na telefon. Mar res verjamejo vanjo 
ali gre le za to, da nihče noče ostati zadaj? Mi smo 
večino prototipov že preizkusili in četudi zanimive iz- 
kušnje ne gre zanikati, se res ne vidimo v domačem 
okolju s tem na glavi. Tudi zaradi množice žic, saj si 
zaradi cenovne tekme nihče ne upa v brezžičnost. Vsi 
lovijo ceno okoli dveh stotakov. 

Hardvera poln GDC 2015 


Vsak začetek marca snovalci iger trumoma derejo v 
mavrični San Francisco na svojo konvencijo Game 
Developers Conference. Običajno jo preživijo v pre- 
davalnicah ob strokovnem razglabljanju o tem, kako 
cuzati igralce Farmvilla in skriptati komandose v Call 
of Dutyjih. A vsake toliko pride leto, ko podjetja do- 
godek izkoristijo za promocijo in ga iz akademskega 
čebljanja spremenijo v pisan živžav tiskovk. Natanko 
to se je pripetilo letos na bržda najbolj pestrem GDCju 
v zgodovini, ki je bil videti kot tehnološki smenj. Na 
njem si v otipljivi obliki uzrl trende s tehnološkega 
čela, začenši z navidezno resničnostjo in streama- 
njem iger med napravami. 

Srečal si vse ključne naočnike, od rifta prek frišnega 
Valvovega viva do zadnjega prototipa Sonyjevega 
morpheusa. Japonski gigant je ob tem oznanil, da je z 
njim naposled toliko zadovoljen, da ga lahko napove 
kot dejanski igralski izdelek za PS4! Kar ni ravno pre- 
senečenje. Malo nas skrbi, ker so vsi žarometi še ved- 
no na napravah. Če se letošnje leto označuje za pre- 
bojnega v navidezni resničnosti, bi pričakovali kon- 
kretne najave iger, ki bodo namensko napravljene za 
takšne naočnike oziroma čelade. Pa ni tako in preiz- 
kusi na štantih so kot doslej tekli na prilagojenih ina- 
čicah Elite: Dangerousa, EVE Valkyrieja in kratkih 
demonstracijskih igricah. Najzanimivejši je bil riftov 
demo, ki sta ga skupaj napravila Epic in WETA. V 
njem si se potikal po jami zmaja Smauga in mu kra- 
del dragocenosti. Marsikaj je bilo posrečenega, ven- 
dar večje ubijalske aplikacije ni bilo. Najbrž na E3ju. 


Demo inačice za VR segajo od takih naphanih, ki 
napadejo s filmskostjo, do takihle igric za muvanje. 
Cakamo nekaj ubijalskega, ki bo oboje združilo. 


Valve je demonstriral svojo linijo igričarskih PCjev 
steam machines z linuxaškim operacijskim sistemom 
SteamoOS. Obljubili so jih za november, projekt pa kas- 
ni zaradi že večkrat premaknjenega standardnega joy- 
pada. Zdaj so z njim očitno zadovoljni, kajti za ceno 50 
evrov dospe jeseni. Računalnike bodo izdelovali raz- 
norazni proizvajalci, med ostalim Asus in Alienware, 
cene napovedanih konfiguracij pa se gibljejo med pet- 
sto in več tisoč evri. Poleg kukala vive pa je Valve 
predstavil še eno novost: steam link, škatlico za strea- 
manje Parinih iger z računalnika po ethernetu na tele- 
vizor. To bo napravica za tiste, ki imajo igralsko maši- 
no v svoji sobi, a bi rad kdaj zaigrali tudi v dnevni so- 
bi. Steam link bo namreč s 50 evri mnogo cenejši od 
samostojnih Parinih mašin. Izdelek se sicer čuje zani- 
mivo, vendar to pomeni novo škatlo in troje dodatnih 
kablov pod tevejem! Za češnjo na torti so Gabe in 
druščina oznanili grafični pogon Source 2, torej na- 
slednika tistega, v katerem so naredili Half-Life 2. S 
tem, da bo zadeva na navdušenje vseh moderjev za- 
stonj! O igrah na njegovih osnovi še nič, razen Half-Li- 
fa 3. Haha, pajade! Okoli njega so tiho kot riti! 

PC gaming is expanding 


Valve je s Steamom PC-igričarstvo enkrat že pošte- 
no preobrazil. Lahko podvig ponovi na strojnem 
področju? Nagrada bi bila osvojitev dnevne sobe. 


Nvidia je že ves februar dajala vedeti, da bo pokazala 
novo izvedenko konzole shield. Onegaj ni več stlačen 
v tolst mobidični joypad kot prvi ščit, marveč ima 
obliko obtelevizne škatle. Poganja ga najnovejša teg- 
ra z nazivom X1, za operacijski sistem pa nuca And- 
roid TV. Za igranje kar najširše bere iger z njo bo tako 
treba imeti ločen PC z močnim geforcem, s katerega 
bomo pošiljali igro na shield, ali priklop na spletni 
pretočni servis na osnovi Nvidijine tehnologije Grid. 
To je veliko pogojev za stvar, ki stane 200 evrov, to- 
da šefe Jen-Hsun Huang je optimističen, da bo maj- 
ska splovitev naprave, ki se imenuje enostavno shield 
brez zaporedne številke, uspešna. Če ne bo, imajo še 
vedno geforce. Pokazali so frišnega monstruma, tita- 
na X. Toda razen podatka, da bo imel kar 12 giga 
pomnilnika, so nas pustili na suhem. Informacije špa- 
rajo za lastni dogodek GTC konec meseca. 


AMD ga v grafiki noče tako lomiti kot pri procesor- 
jih in Nvidiji zgledno konkurira, pa še Intel je priko- 
rakal v zelje. 'Zeleni' zato aktivno pogledujejo na 
sosednja področja, od SoCjev do konzol. 


Stric Huang je s titanom X primarširal kar na Epicovo 
tiskovko, da bi povedal, da bo zadeva hotnica za de- 
lanje iger z Unreal Enginom 4. Nekaj minut prej je 
Tim Sweeney, glavni snovalec Unrealovega srčka, 
namreč razkril, da je ta odslej zastonj! Za vsakogar, 
naj bo resen developer ali nedeljski moder. Denar je 
treba Epicu odšteti šele, če v treh mesecih z izdelkom 
zaslužiš vsaj 3000 ameriških dolarjev, od katerih nato 
odrežeš pet odstotkov. To je prelomen trenutek, ki bo 
močno zrahljal ovire za neodvisniški razvoj iger na 
je lahko poleg nažigal prihajajoči Unreal Tournament, 
ki ga studio izdeluje v tesnem sodelovanju s skup- 
nostjo. Zdaj pa res nimaš več izgovora, da ne bi tudi 
sam poskusil napraviti česa v Unreal Editorju. 

Pomladanska galaksija S6 


Novi galaxy S6 dospe 10. aprila, so javili Seulčani. 
Praporščak ohranja dimenzije in silhueto predhodnika, 
kar pomeni 5,1-palčen zaslon, pri čemer bo skelet ko- 
vinski in zaobljen ter hrbtišče stekleno. AMOLED-ma- 
trika bo po novem skrajne razločljivosti 1440 x 2560, 
temelj pa Samsungov osemsredični exynos octa 7420. 
Ta združuje štiri 2,1-gigaherčna in štiri 1,5-gigaherčna 
jedra, delitev pa je namenjena boljši večopravilnosti 
ob nižji porabi. Procesor je vsekakor tehnološki vrhu- 
nec, saj je izdelan v 14-nanometrski tehnologiji in 64- 
bitni arhitekturi. Dodatno bodo delovanje pohitrili trije 
gigazlogi pomnilnika DDR4. Omeniti velja še 16-me- 
gapičično kamero, ki bo zaradi mehanske stabilizaci- 
je, prepustnejše zaslonke f/1,9 in namenskega tipala 
za uravnavanje beline lepše zajemala spomine. Čital- 
nik parkeljnega vzorca kakopakda ostaja. 
Proizvajalec se je pridušal, da so softver prečistili in 
odstranili 40 odstotkov nesnage od prej. Upamo, da 
niso odvzeli dobrih uporabniških prijemov in da so kaj 
postorili glede videza vmesnika, ki jim doslej ni bil v 
ponos. Šesta galaksija nadalje uvaja novost Samsun- 
govega okolja, storitev Samsung Pay. Gre za plače- 
vanje z mobilnikom, a s konkretno prednostjo pred 
Applovim servisom. Samsungova rešitev ni omejena 
na relativno redke blagajne z NFC-tehnologijo, mar- 
več prav tako podpira staromodne magnetne kartič- 
ne čitalnike. To jim omogoča tehnologija firme Loop- 
Pay, ki so jo Korejci kupili pred kratkim in zaradi ka- 
tere se hvalijo, da bo njihovo plačevanje bolj razširje- 
no od tekmečevega. No, to se sliši nekam svetohlin- 
sko, saj so storitev, obelodanjeno na evropskem do- 
godku, zaenkrat namenili le Združenim državam. 
Sočasno s klasičnim S6 pride maloserijska varianta s 
pripono edge. Kot pri eksperimentalnem notu 4 edge 
bo tudi tukaj zaslon ob robu ukrivljen oziroma zavihan 
čez rob, in to na obeh straneh. Na tem dodatnem delu 
se bodo izpisovale notifikacije ali ura. Inačica edge bo 
dražja za poldrugi stotak, pri čemer bo ravna, 32-giga- 
bajtna verzija koštala 700 evrov. Žal pa pri novincu ne 
bo vse pozdrava vredno, kajti mobilnik v nekaj ozirih 
stopa korak nazaj. Poleg zapečatenosti in izpustitve 
USBja 3.0 se galaxy S6 odpoveduje razširljivosti sh- 
rambe in ne bo več vodoodporen. Precej nenavadno, 
saj veliko uporabnikov šteje v prid samsungom ravno 
uporabo poceni pomnilniške kartice. Je šef Korejčeve 
mobilniške divizije JK Shin to dobro premislil? Prejš- 
nja serija še ni bila tako posrečena, kot so pričakovali. 
S šestico je njegova rit na razpelu. 


Poleg bele, črne in zlate barve bo navadnega S6 
mogoče dobiti še v smrčje modri, verzijo edge pa v 
jagersko zeleni opravi. V Sloveniji sredi aprila! 


NAJVECJA GAME 
DEVET OPERS 
KONFERENCA V 
JUGOVZHODNI 
—-VROP 


Reboot že drugo leto zapored najavlja največjo konferenco v jugovzhodni Evropi namenjeno dizajnerjem videoiger, 
programerjem, avdioinženirjem, artistom, PR-ovcem, tržnikom, producentom, distributerjem, izdajateljem in vsem 
ostalim profesionalcem s področja gaming industrije! 


To veliko srečanje vseh relevantnih regionalnih ekip, kot tudi najvplivnejših iz Evrope in sveta, bo počastilo več kot 40 
vrhunskih svetovnih predavateljev, med katerimi so tudi najvplivnejša imena gaming industrije, kot so: 


Peter Molyneux (22 Cans), Charles Cecil (Revolution Software), Rami Ismail (Vlambeer), 
Christophe Brusseaux (Guantic Dream), Mirko Topalski (Eipix), Khaled Ibrahimi (Interceptor 
Entertainment/Nkidu), Davor Hunski (Croteam), Alen Ladavac (Croteam), Guillaume de 
Fondaumičre (Guantic Dream), Noirin Carmody (Revolution Software), Tin Englman (Cateia 
Games), Renaud Charpentier (Sega/The Creative Assembly), Lovro Nola (Machina), ... 


Z uradno podporo: 


European 


s) €) Garmes Developer 


Federation 


REBOOT 


DEVELOP 2015. 

KAJ? ZAKAJ? KJE? KDAJ? 


Največja Da bi lahko V Dubrovniku, Od 23. do 

konferenca razmišljali čim veličastnem 25. aprila v 

v JV Evropi, bolj kreativno mestu z bogato Dubrovniku, 
sogovorniki so in ustvarjali na zgodovino - v Hrvaška. Tridnevna 
svetovno znani novih neverjetnih Radisson Blu konferenca se bo 

developerji, projektih, morate Resort 8 Spa vsak dan pričela 
b2b area - vse biti obkroženi z Sun Gardensu. ob 10.00uri in 
je v znamenju velikimi idejami in končala ob 


videoiger. izkušnjami. 18.00 uri. 


me (4 di) 


FINAL FANTASY TYPE-0 HD Preden bodo ljubitelji 
dolgometražne serije Final Fantasy zagrizli v mogočno 
petnajstico, si bodo lahko želodčke na veliki obed pripra- 

vili z nečim manjšim - Type-0 HDjem. Šlo bo za grafično 

in vsebinsko prenovljeno inačico že kar stare igre, ki je v 
leta 2011 samo na Japonskem izšla za PSP. Že ta ni več p) 
uporabljala starinskih poteznih bojev, temveč sodob- 
nejše, od zadaj gledano realnočasno vojskovanje z 
druščino do treh likov. Seveda bo imel sleherni čud- 
nočupavec lastna orožja, veščine in pristope k mlatenju 
tehnološko obarvanih sovragov, med ostalim klicanje or- b 
jaških bitij Eidolonov. Izven teh tipičnih obračunov bomo 
nelinearno vandrali po celini Orience, kjer bomo na karti 
sveta med drugim poveljevali vojaškim enotam, drugje 

pa z letečimi ladjami klatili zmaje. Zgodba naj bi bila do- 

kaj močna, s tem, da jo bomo podrobneje doumeli šele v 
drugem skozihodu, po možnosti na eni od višjih težav- 
nosti. (sn) 


DARKEST DUNGEON V temačni frpjki Darkest Dungeon se bomo ob brleči svetlobi bakel spustili v starodavne katakombe 
pod zakleto graščino, v katerih se je zbudilo nekaj zločestega. Hordam izprijenih kreatur se bomo zoperstavili s četverico junakov, 
ki bodo ozke hodnike premerjali v strnjeni koloni. Njihova uspešnost v poteznih bojih bo odvisna od tega, kako dobro jih bomo po- 
stavljali. Udarci bodo gnilim monstrumom trli mrzle kosti zgolj iz določenih pozicij, gnusobe pa z bojevnikov ne bodo trgale samo 
mesa, marveč tudi prisebnost. Trda tema bo borcem načenjala um in jih pehala v norost, dokler ne bodo zblazneli. Tudi tisti, ki se 
bodo vrnili spod kamnitih obokov, bodo zaznamovani in bodo spomine na grozote utapljali v pijači ali v bordelu. Odličen love- 
craftovski slog in globoka taktičnost obetata eno najboljših indiejank leta! (ag) 
- MARIO PARTY 10 Ta serija družabnih arkadic je zara- 

di zgolj nintendovskega domovanja šla mimo večine slo- 

venskega življa. Tudi v svetu ni več tako popularna kot 

začetkom dvatisočih, ko je bila še sveža. A zagretih ljubi- 

teljev je dovolj in Nintendo se Partyju ne namerava 

odreči. V deseto bo vnovič šlo za namizno igro v elek- 

tronski obliki, kjer se po plošči preganjajo znani Ninten- 

dovi junaki, od Maria do Bowserja. Premikanje bo pote- 

kalo z lučanjem kock, polja pa bodo sprožala številne mi- 

niiigre, od zbiranja sadežev prek brcanja fuzbalske žoge 

do ogibanja pošastkom. Vrsta kratkotrajnih minic bo od- 

visna od števila sodelujočih, tu pa bodo tudi šefovske bit- 

ke. Poleg klasičnega bo na razpolago nov način 'Bowser 

party', kjer bo eden od igralcev vodil Bowserja in ostalim 

kradel zvezdice. Tretji modus pa bo uporabljal figurice 

amiibo. Pisanost, prisrčnost in poniglavost so privzeti, 

vprašanje je le, kako bo z igralnostjo na dolgi rok in, ja- 

sno, z izvirnostjo. (sn) 


kalne igre nas rade postavijo v vlogo graditeljev mostov, nebotičnikov in podobnih struktur. Prekuci nastalih umotvorov so za 
urntet smešni, toda mnogi se dolgočasijo, ker ni akcije. Kaj pa, če bi imeli za nalogo sestavljati oblegovalne naprave? Take, v steampunkov- 
skem stilu, ki bruhajo ogenj ali trosijo jekleno smrt? In ki bi jih lahko usmerili na nič hudega slutečo kmečko populacijo, ki bi se kričeč raz- 
bežala na vse strani? Sliši se povsem ubrisano - in to je bržkone razlog, da je fizikalna realnočasovka Besiege v alfa inačici velik internetni hit. 
Posamezne stopnje nam bodo velele uničiti tako gradove kot miroljubne vasice, mi pa bomo po njih tacali z mehanskimi beštijami iz najbolj bi- 
zarnih kotičkov domišljije. Kreature, ki z gigantskim penisom premlatijo grad, bodo še najbolj nedolžne. (ag) 


| TRI 

DUELYST Gre za od zgoraj gledano potezno strategijo vrste eden proti enemu, namenjeno zlasti večigralstvu. Najprej bomo iz poštene zaloge več kot tristotih kart, raz- 
deljenih na šest frakcij, naredili lasten kupček. Ko bomo določeno karto želeli igrati v zameno za zlagoma naraščajočo zalogo mane, ne bo le padla v bojno areno, tem- 
več se bo spremenila v enoto s svojstvenimi lastnostmi. Dotično bomo premikali po poljih, z njo napadali, se branili in uporabljali njene veščine, tako kot v Fire Emble- 
mih in slični namiznici Serolls. Razlika med temi in Duelystom bo v majhni količini enot, ki bodo lahko naenkrat na bojišču, in dokaj kratkih obračunih. Ti se bodo končali 
takrat, ko bo padel eden od dveh venomer prisotnih generalov. Avtorji ciljajo na e-športno prizorišče, kljub prvotnim napovedim o plačljivosti pa bo Duelyst brezplačniški. 
Bolje kot bomo igrali, več navideznega denarja bomo zaslužili, lahko pa bomo seveda kadarkoli segli v žep po prave novce. (sn) Counterplay za PC in mobilije, kmalu 


WORLD OF TANKS: GENERALS Kaj storiš, 
| ko ti zmanjka rodov vojske, ki bi jih pokril v svojih 
akcijskih spletnih igrah? Kaj neki - zamenjaš žanr. 
Generals je prenos priljubljene arkadne streljanke 9 
World of Tanks v kvartopirsko obliko. Kot Hearth- 
stone, samo da bodo na kartah namesto orkov je- 
kleni tigri, shermani in T-34tke. Vozilca bodo ime- 
la preprost spisek lastnosti, kot je ognjena moč in 
sar) | oklep. A tudi igralna podlaga bo imela strateško 
vlogo, podobno kot pri Scrolls. Razdeljena bo na 
| petnajst polj v mreži 3 x 5, na katero bomo tanke 
postavljali neposredno nasproti sovražnim oklep- 
| nikom, dočim bo artilerija pomagala od zadaj. Do- 
dani bodo instantni prijemi, kot je pošiljka vodke 
soldatom in slično. Špil bo kakopak free to play, 
zanimiv pa je še podatek, da bo igralčev račun 
spojen s tistim iz ostalih Worldov. (ag) Warga- 
ming za PC, tablice in fone, v jesenski ofenzivi 


ZDI 
ŽENINA. ——o—o 


Italijanski Milestone je znan po motoristični seriji MotoGP 
in dvokolesnim hitrostnežem se ne bodo odpovedali niti v svoji 
naslednji igri. Ride bo po dolgem času motorščina, v kateri se 
bomo udejstvovali tako v dirkah na pravih stezah širom oble kot 
po civilnih cestah. Kar nekaj jih bo iz serije MotoGP, od Silversto- 


not) mari 


ride Sierra Nevade, v angleške gozdičke in na podlagi satelitskih 
slik poustvarjena evropska mesta. Štirinajst proizvajalcev, kot so 
Honda, Ducati, Triumph in Aprilia, bo prispevalo nič manj kot 
114 kovinskih puščic iz štirih razredov. Med njimi bodo kawasaki 
Z1000, Triumphov speed triple in EBR 1190 RX. Šoferja naj bi bi- 
| lo moč opremiti s pritiklinami v slogu jaken in čižmov, tako da 
upamo tudi na fetišistično ogledovanje v garaži in ukvarjanje z 
lastnostmi motorjev. Vozni model bo temeljil na nizu MotoGP in 
ne bo ne ultimativno resen, ne povsem arkaden, temveč nekaj 
vmes, s številnimi pomagali za manj vešče. Samotarsko kampa- 
njo pa bo dopolnjevalo večigralstvo za dvanajst sodelujočih. (sn) 
Milestone za PC, PS4, XBO, PS3 in XB360, 20. marca 


TRINE 3 Ko navajamo odlično prodajane neodvisne igre, vedno govorimo o Minecraftu, redko pa se na radarju znajde Trine. Vendar so ta skandinavski niz miselnih 
BA ploščadnih špilov prodali sedem milijonov kosov! Po več inačicah in HD-poizdajah letos končno prihaja polnopravni tretji del, podnaslovljen The Artifacts of Power. V pravljične 
dežele, od začaranega gozda do obmorskega raja, se bodo znova podali trije razno-liki, torej vitez, coprnik in lokostrelka. Vsak bo imel lasten nabor veščin in orožij, ki jih bo. 
spajal z enim ali obema sotrpinoma in se tako prebijal naprej. Okolica v pogledu od strani bo tokrat grafično še bistveno lepša in bolj okrancljana kot v že tako barvitih pred- 
S hodnicah ter potopili se bomo pod vodo. Večji poudarek bo na sodelovanju v šefovskih bojih proti nakazam, kot bo hudi organski robot, in na spektakularnih platformskih po- 
tezah, na primer vihtenju čez širne globeli z oprijemanjem za liane. Le boja ne kanijo kaj posebej dodelovati, kar bo za nekatere razočaranje. (sn) Frozenbyie za PC, letos 


draslim igroljubom so namenjeni številni 
dogodki. Toda gejmerski šovi kažejo 
neotipljivosti, medtem ko je roba na st- 
ripovskih konvencijah za gledat in ne za 
šlatat. Prave igrače imajo zato lastne 
sejme, kakršen je niirnberški Spielwarenmesse. 
Najmočnejši med njimi je American International 
Toy Fair, ki se že od leta 1903 brez prekinitev odvi- 
je vsak februar v New Yorku. Vseeno pa razstava ni 
romarski cilj slehernega mladiča, kajti tako nemška 
kot ameriška sta poslovna dogodka, kamor imajo 
vstop le veliki kupci. To daje prireditvi nenaravno 
podobo: smenj igrač brez enega otroka je kot pred- 
stavitev ženskega perila s samimi deci. Menim, da 
bi moral biti vključen vsaj vzorec ciljne skupine. Na- 
vsezadnje so prav otroci zaslužni, da industrija letno 
obrne 60 milijard evrov, torej nekaj malega več od 
posla z videoigrami. Taisti so tudi odločili, da je pa- 
nožni glavar odslej Lego. Dobra prodaja kock na Ki- 
tajskem in nadmočni Emmetov film sta Dance prvič 
povzdignila nad ameriškega giganta Mattela in celo 
na prvo mesto na lestvici najbolj priljubljenih bla- 
govnih znamk na svetu. 

Igrače se sicer počasi, a vztrajno na raznotere načine 
povezujejo. Ene nadzorujemo z mobilniki, druge po- 
nujajo podaljške na tablicah, tretje pa že vstopajo v 
internet reči. Vremena se spreminjajo in če smo se v 
starih časih analogno igrali še v kasnejših najstniških 
letih, danes nad otipljivo plastiko brez heca vihajo 
nos že osemletniki. Privlačnost sijočih ekranov in na- 
videznih svetov je enostavno prehuda. Modri proizva- 
jalci igrač vedo, da se proti temu ne da boriti. Zmago- 
valec je tisti, ki trend obrne v svoj prid in poveže digi- 
talno z analognim. To je eden od razlogov Legovega 
uspeha. 

Tematskih smernic igračarije 2015 je ogromno, a 
med neskončnimi vrstami princesk, superjunakov, 
avtočkov in drončkov na daljinsko, plastelina, sesta- 
vljank, kock ter vrtavk sta izstopala dva scenarija. Za 
junij napovedan Jurassic World vnovič prebuja dino- 
manijo, zato so bili strašni kuščarji na smenju po- 
vsod. Neka firma je celo pokazala dvometrskega t- 
rexa za osem tisoč dolarjev, namenjenega izložbam 
trendovskih štacun. Druga tema je bila seveda Vojna 
zvezd, ki je zlata kura že tri desetletja, letos pa bo za- 
radi novega poglavja dobila dodaten zagon. Disney 
je licenco za Epizodo VII prodal na vse konce, vendar 
v danem trenutku nihče ni smel pokazati čisto ni- 
česar iz prihajajočega filma, niti tistega kroglastega 
robota. Zato je bilo na nemalo koncih, med drugim 
pri izdelovalcu maket za lepljenje Ravellu, videti le 
bele škatle z velikim logotipom The Force Awakens. 
Oziroma zimzelene podobe iz doslejšnjih šestih fil- 
mov. Le Disneyev logotip jim nekako ne pristoji. 


"Kaj imajo skupnega maketa železnice in joški?" 
"Oboje troje je namenjeno otrokom, z njimi pa se 
najraje igrajo fotri!" Sobni ajzenpon dandanes 
sicer ni več aktualen, a bistvo štosa ostaja. 

Veliki otrok LordFebo to dobro ve. 


KOCKANJE NIVOJEV 


Firmica Pixel Press je lani za tablice izdala platformski ar- 
kadi Adventure Time Game Wizard in Floors, katerih po- 
sebnost je v ustvarjanju lastnih stopenj. Ne le na digitalen 
način, marveč tako, da črtaš, šrafiraš in križcaš karo pa- 
pir, potem to fotkaš, programček pa vzorce prepozna ter 
iz narisanega skicira nivo. Tega je moč odeti v različne 
teksture in barve, nakar po lastni ploščadni arhitekturi z 
junacljem po mariovsko skačeš ter nabiraš cekinčke. 
Neskončne zabave v tem ni, toda špilčka navsezadnje 
staneta par evrčkov, pri čemer je ta urejevalnik zgolj do- 
dana vrednost temeljnim kampanjam. 

Zdaj tvrdka kreativnost nadgrajuje s plastičnimi kockica- 
mi Bloxels. Gre za varianto med otroci priljubljenih raz- 
nobarvnih žebljičkov, le da s temi elementki ne gradiš 
podobic, temveč tloris gauntletovskega blodnjaka veliko- 
sti 10 x 10 polj. Zelena pomeni steno, modra stražarja, 
rdeča ključ in bela izhod. Ta pristop je mnogo boljši, saj 
tablica vzorec prepozna pod kotom in pri slabši svetlobi, 
dočim risanje zahteva milimetrsko natančnost, ki ji 
otroške ročice niso kos. No, izdelek je zavoljo preproste 
igralne mehanike v prvi vrsti vseeno namenjen otrokom, 
ne odraslim igrotvorcem. Na žalost same igre, ki pride 
šele konec leta, niso pokazali. Obljubljajo pa številne te- 
matske sklope, tako pravljične kot vesoljske, mnogo do- 
datnih ustvarjalnih možnosti v editorju, povezovanje ni- 
vojev, razno-like in razno-šasti ter izmenjavanje kreacij. 
Le cena 50 dolarjev za šablono z dvesto kockami se zdi 
nekam visoka. 

ŠPIJONSKA HELLO BARBIE 


Zasluge za znamenito Barbiko ima šefica Mattela in 
žena ustanovitelja Ruth Handler. Židinja! Na idejo 
odrasle punčke je prišla, ko je opazovala hčer Barba- 
ro, kako svojim lutkam daje odrasle vloge. Igračo so 
prvikrat pokazali prav na njujorškem sejmu leta '59 
in odtlej so jih menda prodali več kot milijardo. (Mi- 
mogrede, Ken je nekaj let kasneje ravno tako ime 


LEGOVI dobil po Ruthinem otroku, sinu Kennethu.) V tem 


posebne kocke, klicane appbricks. To so črni času je bila Barbie deležna mnogih sprememb in kri- 
SKRAJNI ZASTOPNIKI'" enočepni kosci, narejeni iz prevodnega mate- | tik. Nekateri igrači očitajo, da daje deklicam na- 
riala, zato jih dotikabilni ekrani zaznajo. Iz njih pačno predstavo o telesnih razmerjih, drugi, da je 
Danci se zavedajo, da so hotenja današnje mularije dru- sestaviš različne oblike in z njimi nazaslonsko stereotip glupe blondinke. V Savdski Arabiji so jo 
gačna, zato že nekaj časa uspešno mešajo plastiko in sili- simuliraš ladjo, orožje ali neko drugo orodje, s kratkomalo prepovedali, v ZDA pa je nekaj prahu 
cij. Svetova med drugim združujejo programabilni Mind- katerim v špilčku križaš načrte zlohotnežem. dvignila edicija z delujočim fotoaparatom, ki naj bi 
storms, priložnostna zabavnica Life of George in linija Fu- Nekaj podobnega smo videli že pred časom v pripomogla k otroški pornografiji. 
sion. Pri slednjih dveh je poanta v fotkanju sestavljenega, Disneyjevi seriji AppMates, v kateri si z otiplji- Kaj bo potemtakem dušebrižna javnost porekla na 
ki nato oživi na ekranu telefona. Zdaj se družbi priključujejo vimi modelčki Strele in Dajza vijugal po ipadu. najnovejšo različico, ki se kliče Hello Barbie in bo za 
še Ultra Agents, ki v novi sezoni prav tako kombinirajo sta- Seveda je moč napravico pretentati in namesto 75 evrov prišla na police jeseni. Lutka za slačenje in 
rošolsko kockasto igranje z drgnjenjem pri mladičih tako igračke uporabiti dva ali tri pravilno postavlje- oblačenje je iz sveta internet of things, saj se povezu- 
oboževanega ipadovega zaslona. ne prste. Poskusi, saj je zastonjska aplikacija je po wi-fiju z namenom pogovarjanja z otrokom. Kar 
Skrajne agente je Lego predstavil že lani. To so dobri fan- Ultra Agents za A- in G-table že na voljo. Toda sliši, pošlje v oblak, kjer se izvede razpoznava govo- 
tje, ki varujejo mesto Astor pred številnimi zlobnjaki z ime- če nočeš dobiti doživotne značke ohrnega fo- ra, nakar postreže z ustrezno naravno repliko. Proiz- 
ni, kot so Adam Acid, Infearno, Invizable in Terabyte. tra, boš odprl denarnico in pljunil par deseta- vajalec pravi, da bodo posnetke sproti analizirali in 
Igrače zvečine temeljijo na takih in drugačnih neobičajnih kov za agentovske komplete. To Lego ve, zato da se bo sporazumevanje ves čas razvijalo. Otipljiva 
vozilih, vse skupaj pa napram mnogo privlačnejšim DCje- bo čudežne kockice zagotovo vpeljal v druge | Siri ali Cortana, torej. To se nemara laiku čuje sijaj- 
vim in Marvelovim superherojskim kompletom deluje pre- tematike. Podaljšek stvarnega igranja z intera- no, toda v resnici je precej strašljivo, če ne kar spor- 
cej posiljeno. Vendar podjetje lastno znamko zagovarja in ktivno pripovedjo in vrsto minišpičkov bo ned- no. Ves čas prisoten mikrofon bo posnel in kdove- 
jo po novem povezuje s tablično igro. Most vzpostavljajo vomno padel na plodna tla. kam poslal marsikakšno dogajanje za štirimi stena- 
mi, ne le nedolžnih otroških stavkov. 
Sumim, da bo v tridesetstranski pogodbi, s katero se 
bodo morali starši pred aktivacijo strinjati, člen, da 
lahko Mattel posnetke na zahtevo posreduje FBlju, 
socialni službi in potencialnim oglaševalcem. Bo 
Hello Barbika postala novo orodje v vojni zoper tero- 
rizem in EPP-aparat, ki bo pihal na nedolžne dušice? 
Poleg tega pri Živjo Barbiki bode v oči še ena postav- 
ka: roditelj bo povzetek hčerkinega žlobodranja sa- 
modejno prejemal na mail. Tale internet reči je res 
kul: naslednja generacija dekliških zaupnih dnevni- 
kov bo vsak večer pošiljala prepis staršem, perilo 
najstnic pa bo prav tako samodejno poročalo o mo- 
rebitnih slačenjih izven doma. Mar smo res čisto čez 
les, da take izdelke sploh dopuščamo? 
Očitno, kajti Barbika ni edina taka sodobna igrača. 
Slično pot poslušanja in odgovarjanja ubira še nekaj 
lutk in pliškotov, eden od njih celo temelji na IBMo- 
vem samoučečem sistemu Watson. IT-fir- 
mam so taki eksperimenti seveda v in- 
teresu, kajti človeška komunikacija z 
mašino je sveti gral področja. Če- 
tudi za ceno družinske zaseb- 
nosti! 


) 


SPOPAD TITANOV 


V zgodbah o Avengerjih velja, da Hulk zaleže za celotno vojsko. 
Kaj bi ne, ko pa je preživel temperaturo Sonca, jedrsko eksplo- 
zijo in direktni udar meteorita. Pomembno za hydovsko podo- 
bo Brucea Bannerja je edinole jeza - več, kot je je, bolj neusta- 
vljiv je Hulk. Oziroma, po njegovo: "Hulk jezen, Hulk močan!" In 
nato: "Hulk smash!" Toda zeleni gorostas besu ustrezno posta- 


ja neobvladljiv in Tony Stark se tega dobro zaveda. Kaj, če se ki 


ze m 
obrne proti dobrim fantom? Ali če mu um dodatno zamegli w 
kakšna vsemirska sila? V tem primeru je Amerika bosa in gola, . — 
kajti Hulk tanke uporablja namesto muholovcev, jedrske rakete so 
mu za pikado in niti mu ni kos noben Maščevalec, celo Thor ne. Za- .— PA 
to je bogati genij svojemu arzenalu oklepov dodal takozvanega hulk- 

busterja. To je težkokategorna varianta Iron-Mana, ki za ceno manjše 
agilnosti prenese mnogo večjo silo in zavda več škode. Skrivni pro- 
jekt je namenjen prav spopadu s Hulkom mano a mano. 
Hulkbusterja bomo na velikem platnu prvič videli v poletnem spek- 
taklu Age of Ultron. Kakšno vlogo bo imel, ne vemo, a v trailerju je vi- 
deti impresiven. Za navdušence nad Marvelovim univerzumom pa 

bo japonska kolektorska firma Kotobukiya sočasno izdala epsko 
ruvanje omenjenih superjunakov. Ročno pobarvani akcijski fi- 
gurici merita slabih 30 centimetrov in delujeta vsaka zase, a 
bistvo je v njuni združljivosti. Seveda sta kipca nepre- 
mična, namenjena zijanju, ne igranju. Temu primerna je 
cena: 300 dolarjev za komplet. 

POSNEMOVALNI ROBOTEK 


Legovi Mindstormi imajo široko uporabnost in skup- 
nost iz njih kljub slabi matični podpori naredi marsi- 
kaj. Toda ubadanje s tem sistemom terja veliko mero 
vztrajnosti. Ne programerske, marveč sestavljalske. 
Mnogokdo se je pridušal, da bi raje gradil s prepro- 
stejšimi elementi. In to bo poleti ponudil Meccano s 
sestavljivim androidom Meccanoid G15 KS; Ta dobery 
meter visoka zadeva zna oponašati človeka sstasu'in 
glasu, sprejemati govorne komande ter stresati šale. 
Lastnega pogleda v svet nima, saj so oči le LEDice, ki 
svetijo v vseh odtenkih mavrice. Toda v nedrja lahko 
vzame mobilnik, katerega kamero potem uporablja 
za razpoznavanje gibanja. Možno ga je programirati z 
aplikacijo ali pa ga kratkomalo lutkasto vleči za ude, 
pri čemer si kretnje zapomni ter jih ponovi. 

K naravnemu kriljenju z rokami pomaga šest servo- 
motorjev, plus dva za kimanje in nagibanje glave. Žal 
se Meccanoid ne premika ne v pasu, ne v nogah, kar 
zavda njegovi človekolikosti. Na srečo ima na nogah 
vsaj motorizirana kolesca, tako da čisto statičen ni. 
Možnosti bo mali prijatelj ponujal še dosti, saj naj bi 


TMNEBANIO 


znova S OOK 


PAMETNI AVTOČKI V DRUGO 


O igralni cesti firme Anki smo že pisali pred dobrim letom, saj je 
bila ta stvarna dirkačina zavoljo izpostavljenosti na Applovem do- 
godku tistikrat deležna velike pozornosti. Gre za napredno igračo, 
pri kateri je še najmanj pomembno to, da avtomobilčke krmiliš z 
ifonom. Zaradi posebne vzorčaste podlage in tipal na podvozju se 
vozilca zavedajo položaja na stezi, zato jih more inteligentno vodi- 
ti kar mobilnik. Za nameček imajo samosvoje lastnosti, kot so 
upočasnjevalni žarek, ščit in pospeševalnik, ki dodajo nov nivo k 
napetosti dirkanja. Tudi zato, ker izletov s steze skorajda ni. Av- 
točki namreč pičijo in zavirajo sami od sebe, tako kot v mobidič- 
nih dirkačinah, igralec le narekuje linijo in sproža specialnosti. Ker 
je izdelek naprodaj samo v ZDA, ga nismo imeli prilike preizkusi- 
ti. A po prečitanem in videnem sodeč je zabaven tako proti samo- 
voznim nasprotnikom kot proti človeškim. 

Podjetje, ki se drugače ukvarja z razvijanjem umetne inteligence, 


imel razvijajoč se značaj in vrsto prednastavljenih 
modusov. Povrhu ga bo moč preoblikovati v tank, di- 
nozavra ali kaj samosvojega ter ga kombinirati z dru- 
gimi elementi Meccanovih sestavljank. Vseeno zmog- 
ljivosti Legovega kompleta zaradi odstotnosti senzor- 
jev ne bo dosegel. Bo ceno 400 evrov potemtakem. 


odtehtala govorna komunikacija? 


o — me 4 
GLEDMOJSTER ps 


m bo Mattel poskrbel za široko di- 
a stribucijo tega 30-evrskega iz- 


ZA 21. VEK 8m si P delka in Google za njegovo me- 


Ob omembi imena View- Master 

v naših koncih resda ne zacinglja, 

a vsakdo z več kot tremi križi na plečih se 
spomni stereoskopskih kukal, v katere si vtak- 
nil okroglino z diapozitivi, največkrat s turi- 
stičnimi fotografijami. V starih časih je bila to 
samoumevna priprava, ki jo je imelo sleherno 
gospodinjstvo, medtem ko si standardizirane 
diskuse kupil na vsakem vogalu. Danes pa te 
pozabljene artefakte, ki so svoj pot začeli leta 
1939 na taisti razstavi, najdeš le še v rumpl- 
kamrah in na bolšjakih. A Mattel se je z Goog- 
lom v španoviji odločil za obuditev in posodo- 
bitev starega onegaja. Novi View- Master, ki 
pride na police jeseni, je videti kot igračasti 
oculus rift in rabi seveda visokoletečim VR-iz- 
kušnjam. Z drugimi besedami, gre za plastično 
izvedenko Googlovega kartonskega naočnika. 
Vanj torej vstaviš fon in se nato diviš nad 3D- 
podobami, po katerih se razgleduješ s premi- 
kanjem glave. 

Z Gospodarjem razgledovanja bo moč početi 
marsikaj: gledati stereoskopske filme z Itunes 
ali posnetke z YouTuba, uživati v prvoosebnih 
igrah ali izkusiti navideznoresničnostna doži- 
vetja, recimo obisk muzeja ali prelet daljnih 
krajev. Skratka, vse to, kar omogoča nebroj 
kitajskih plastičnih gledalnikov za groš, le da 


činsko podporo. Njemu lasten 

dodatek, ki kukalo povezuje z iz- 

virnikom, pa so medijski krogci. Teh 

ne bo treba fizično vstaviti nikamor in v,resni- 

ci bodo samo kosi potiskanega kartona. Nji- 

hova finta bo v tem, da jih boš poskeniral s te- 

lefonom, nakar se bo vsebina, najsi bo šlo za 

sprehod med dinozavri, potep po vesolju ali 
obisk San Francisca, pretočila v aplikacijo. 

Mattel poudarja, da jim je ergonomija glavne- 

ga pomena, zato sodelujejo z okulisti in gledal- 

nik oblikujejo za vse sorte glav ter tako, da bo 


združljiv z očali. Odprto pa ostaja vprašanje V 


kompatibilnosti s telefoni. Pavšalno so sicer 
navrgli, da bo podprta večina aparatov, tudi 
ifoni, vendar skoraj dvomimo, da bo sprejel ta- 
ko štiri- kot šestcolarje. Nadalje je vprašljiva 
priročnost. V model iz prejšnjega veka si zade- 
gal disk in v naslednji sekundi si imel pred oč- 
mi globinsko podobo. Rokovanje s temi telefo- 
ničnimi kukalniki je po drugi plati mnogo manj 
intuitivno in uživaško. Zagnati moraš aplikaci- 
jo, vstaviti aparat, pomotoma pritisneš napa- 
čen gumb ali del zaslona, ekran se ugaša ... 
Tudi uporabniki navsezadnje ne kažemo preti- 
ranega navdušenja do VRa, trušč zganja pred- 
vsem industrija. Zato smo firbci, ali se bo na 
staro slavo šlepajoči produk prijel ali bo le po 
nepotrebnem onečastil ime? 

je zdaj sistem nadgradilo. Overdrive, kot se imenuje druga gene- 
racija, bo še bolj pameten in dinamičen. Pista po novem ne bo več 
statičen tepih kot pri izvirniku, ampak modularna, kakršnih smo 
navajeni iz navadnih Carrerinih dirkalnic. Ne le, da bo moč po 
svoje kombinirati zavoje in osmice, možne bodo celo skakalnice, 
kajti dirkalniki so zelo stabilni in se pri doskoku v hipu poravnajo. 
Bojda bodo sčasoma dodali še lupinge. Prevetrili so takisto igrifi- 
kacijski del, zato bodo štirikolesniki pridobivali izkušnje in odkle- 
pali izboljšave. Domiseln hec: ko boš dokupil nov, boljši mo- 
delček, ga ne boš mogel uporabiti takoj, marveč ga bo treba naj- 
prej premagati. 

Ovedrive pride na police ameriških Applovih trgovin na jesen, pri 
čemer bo združljiv prav tako z Androidom. Osnovni komplet z dve- 
ma cestnima borcema bo stal 150 dolarjev in dodatni avti, vsak z 
lastnimi sposobnostmi in življenjepisom, 50. Če jih bodo naposled 
pripeljali še na Staro celino, pa ne povedo. Menda že na domačem 
trgu proizvodnja ne dohaja povpraševanja, saj je bila prva inačica 
eden najbolj prodajanih predbožičnih gedžetov na Amazonu. 


KOCKASTI KOLEKTORSKI 
KRAVATNI VOJSC 


Legokocke so v prvi vrsti igrače za otroke. Toda ob- 
enem šefi v Billundu jasno cikajo tudi na velike otroke 
in zbiratelje, tiste, ki jim trimestni zneski niso ovira. 
Tem so namenjeni številni ekskluzivni kompleti, ki jih 
pravil oma dobiš le na spletu in v Legovih trgovinah. 
škatle ravno tako v ljubljanskem butiku Rega Kvak.) 
Taki skupki so recimo legendarni VW-kombi, london- 
ski Tower Bridge, hiša Simpsonovih, Sarumanov Ort- 
hanc in prejšnji mesec oznanjeni Marvelov helicarrier. 
Ter seveda vrsta vojnozvezdnih kolektorskih mo- 
delčkov, ki veljajo za največje hotnice: 84 centimet- 
rov dolg in čez deset kil težak Millennium Falcon ... 
Death Star premera dobrih štirih decimetrov z vsemi 
znanimi prizori in kar dvema ducatoma figuric ... 
125-centimetrski Super Star Destroyer in komaj kaj 
manjši Imperial Star Destroyer ... 


Danci so na sejmu pokazali novo pridobitev linije za 
izbrance, frišno maketo ikoničnega TIE fighterja. Ta 
sicer ne bo podrla nobenega rekorda, saj je sestavlje- 
na le iz 1685 koščkov (Sokol jih ima prek pet jurjev) 
in stane 'samo' 200 evrov. A je po drugi strani v naj- 
manjšem merilu. Modelček imperialnega lovca, ki v 
"resničnosti" meri 9 metrov, je visok 40 centimetrov, 
kar pomeni več podrobnosti. Darthova komandna 
adja je po drugi plati po Lucasovem izročilu dolga ki- 
ometer in pol. Kravatnik bo tradicionalno nasajen na 
stojalo, kajti takale draga reč bržda ne bo rabila norim 
stanovanjskim zračnim bitkam. Prav tako bo oprem- 
ljena s podatkovno plaketo, na kateri izveš, da ga 
žene dvojni ionski pogon (Twin lon Engines - od tod 
kratica) in da nad Bruslija ter X-krilce juriša z dvema 
aserskima kanonoma. Igralci davne istoimenske ve- 
soljske simulacije dodatno vemo, da to prepoznavno 
plovilce nima ščitov in ne zmore svetlobne hitrosti. 
Bagatelca: njegov značilni zvok v prvi trilogiji so dobi- 
li z združitvijo slonovega trobljenja in vožnje po mokri 
cesti. 

Vesoljski lovec dospe maja, sladokusec pa bo kajpak 
kupil dva kompleta. Prvega bo sestavil in ga postavil 
na ogled v vitrino, dočim bo drugi, kot veleva zbira- 
teljsko pravilo, za lastno veselje ostal deviško zapaki- 
ran. Sam k temu dodajam tretji primerek z zasluž- 
karskim namenom. Ko gre ekskluzivni set iz prodaje, 
mu namreč cena močno poskoči. Hanova ladja je ob 
izidu pred nekaj leti koštala petstotaka, danes neod- 
prto tržijo za desetkratni znesek! Veliki Legovi seti so 
boljša naložba kot delnice! 

SVETLOBNI ŠVICARSKI MEC 


Hasbro vojnozvezdne pravice izkorišča na pol- 
no in štant se jim je kar šibil od stormtrooper- 
ske, x-wingovske in jedijevske plastike. Poleg 
Furbyja z wookijevskim stasom in glasom je 
najbolj v oči padel set Bladebuilders. Gre za be- 
den, otročji svetlobni meč, ki pa je modularen. 
Moč ga je sestaviti v Darth Maulovo palico, 
svetlobni pipec ali tisti krucifiks iz napovedni- 
ka. Ker sveti in brni, zna biti zabaven pet minut. 


DINO Z RAVNOTEŽJEM 


Najbolj znan produkt ameriške tovarne Wow- 
Wee je Robosapiens, ki ga držijo tudi sloven- 
ske trgovine. Imajo pa v programu še kup dru- 
gih kao inteligentnih igrač, katerim se bo letos 
pridružil MiPosaur. To bo samoravnotežni rap- 
torski robotek, ki se bo na dveh koleščkih ba- 
lansirajoče podil za žogico. Ravno tako bo znal 
slediti lastniku in ubogati ukaze s kretnjami, ne- 
godovati ob vlečenju za rep ter za plen tekmo- 
vati z drugimi dinozavri. Vse to za 125 evrov. 


PRIROČNO ANIMIRANJE 


Crayola je ime, ki ga poznamo po voščenkah in 
drugih ustvarjalnih pripomočkih. A tudi take 
tvrdke s stoletno tradicijo so jasnovidne in se 
znajo prilagajati. Njihovi zanimivosti se reče 
Easy Animation Studio, katerega osrednji del je 
skeletni manekenček. V navezi s tablično apli- 
kacijo je mogoče po korakih zajemati njegove 
poze in ustvariti animacijo. Videz oziroma oble- 
ko digitalnega junačka pa se da s papirja presli- 
kati v digitalno obliko. 25 evrov za takle komp- 
let z barvicami in programom se ne sliši veliko. 


AKCIJSKE FIGURE 6: OSTALI LICENČNI 
IZDELKI IZ SVETA POPRULTURE V 
TRGOVINI DIDDI SHOP - CITYPARK LJ 

emu 


VELIKANA 


Atari je začetkom osemdesetih letih z železno pestjo vladal ameriški igralski 
sceni, medtem ko je Sega v devetdesetih krojila podobo japonskega špilar- 
skega prizorišča in se dodobra uveljavila tudi na zahodu. Zdaj sta oba le sen- 
ci nekdanje veličine. Njun zdrs iz raja v pekel obeleži vaš vdani kronist Sneti. 


meni Atari in Sega sta androidno-youtubni ge- 
neraciji znani toliko kot Led Zeppelin ter Fred 
Astaire. Toda metuzalemi se ju spominjamo z 
veliko naklonjenostjo, saj sta pred dvajsetimi 
do tridesetimi leti močno sooblikovali videoi- 
gralsko krajino in sta nadvse zaslužni, da smo prišli 
do playstationa 4, League of Legends ter Flappy Bir- 
da. (Za slednje se jima vseeno ne gre pretirano za- 
hvaljevati!) Stari Atari je izdeloval najbolj priljubljen 
igralni sistem v Združenih državah, Sega pa je z me- 
ga drivom in modrim ježem Sonicom zakuhala prvo 
resno konzolno vojno. Zato je toliko bolj težko verje- 
ti, kaj se z njima dogaja danes. Pripeljimo njuni zgod- 
bi do klifa, s katerega sta lemingasto skočili in sta 
ravnokar v prostem padu. Pri tem ni nujno, da ju bo 
daleč spodaj pričakala voda in ne zobato skalovje ... 


ATARI - sesuti asteroid 


Kateri obraz slovitega podjetja Atari ti je najbolj znan? 
Verjetno ne tisti prvi, ki ga čislajo Američani. Zanje je 
bila Atarijeva konzola VCS (Video Computer System) 
ali kasneje 2600 to, kar sta bila za nas spectrum in 
commodore 64. Igralna naprava, ki je številnim odpr- 
la vrata v svet videoiger. 

Firmo Atari, kar v prostem prevodu pomeni 'velika 
sreča' in je pojem v azijski namiznici go, so ustanovi- 
li 1972. Še istega leta so imeli v malhi prvo vele- 
uspešnico, legendarni avtomat Pong. Naslednji hit je 
bila omenjena konzola 2600, ki jo je Atari peljal vzpo- 
redno z donosnim avtomatnim poslom in s katero si 
je prigrabil levji delež domačega trga z videoigrami. 


Atari je bil začetkom osemdesetih na ameriškem trgu 
z videoigrami praktično nedotakljiv. Veliko goldinarjev 


so dobivali od uspešne konzole VCS / 2600, ki so jo 
agresivno propagirali. "Si danes že igral atari?" Itak! 


42 let stari Pong je ena najbolj zgodnjih avtomat- 

nih iger. Šlo je za inačico tenisa, kjer sta igralca z 

vrtljivima gumboma premikala loparja in odbijala 
žogico. Retrospektivo o Pongu najdeš v J233. 


Tekmeci, kot je bil intellivision, ga niso resneje ogrozi- 
li in prevlada se je nadaljevala vse do neslavnega leta 
1983. Takrat se je pripetil zlom, 'videogame crash', ko 
so imeli ljudje dovolj zanič in dragih špilov, ki so jih 
pohlepni izdajatelji - med njimi Atari - ekspresno po- 
šiljali na police. Pred recesijo je vrednost ameriškega 
trga iger znašala tri milijarde dolarjev, dve leti kasneje 
je strmoglavila na sto milijonov. Hitro rastoči Atari je 
bankrotiral in zdelo se je, da je ta zgodba končana. 


Računalniški izhodi 

Vendar ni bila. Če si bil v tistih časih aktiven računal- 
ničar, se gotovo spomniš Atarijevih osembitnih hišnih 
mlinčkov, ki so se na stari celini hrabro zoperstavljali 
Sinclairjevim in Commodorejevim modelom. Že leta 


Asteroids so 1979. v družbi legend, kot so Spa- 

ce Invaders, zagnali zlato dobo videoigernih av- 

tomatov. Z ladjico si razkosaval vesoljsko kame- 
nje in se privajal napredni inercijski fiziki. 

1979 je nastal atari 800, naprednejša izpeljanka kon- 
zole 2600, ki so ji dodali tipkovnico in druge pritikli- 
ne. Njegova inačica 800 XL je z bratom 130 XE zašla 
v jerbas slovenskih domov, kjer so se nadebudneži z 
njima učili programirati in se potapljali v razumno za- 
jetno knjižnico iger. 

Prav na računalnike se je oprlo novo podjetje, Atari 
Corporation, ki se je dvignilo iz predhodnikovega pe- 
pela. Njihov paradni konj je bil Slovencem dobro zna- 
ni atari ST. Z nizko ceno, močnim 16-bitnim drobom, 
disketnim pogonom, visoko ločljivostjo, vmesnikom 
MIDI in primernostjo tako za igre kot za delo se je v 
Evropi lepo prijel. Še bolj bi se, če ga ne bi izpodrinila 
še boljša Commodorejeva amiga. Ampak tedaj si je 
Atari z mnogimi izpeljankami STja že pridobil zadosti 
kapitala, da je skušal spet prodreti v konzolni posel, 
kjer je zlasti Nintendo obračal težke milijone. Neu- 
spešno ... Ročna drkalica lynx (ris) je leta 1989 hitro 
klonila pred neustavljivim game boyem, sobni sistem 
jaguar pa se je sredi devetdesetih zaradi manka iger 
in problemov z imidžem prodajal slabo, zato so ga 
predčasno ukinili. 


Serija računalnikov atari ST — na sliki klasični mo- 
del 1024 — je bila uspešna med koncem osembit- 
nih mlinčkov in dvigom PCja. Grafični način z viso- 
ko ločljivostjo je omogočal resno delo, spodoben 
procesor pa fino igranje. Treba bo spisati anale! 


Tudi pepela ni več dovolj 

To je bil že konec tistega pravega, silnega Atarija. Po 
jaguarju firma ni imela več sredstev za razvoj novega 
izdelka, pa tudi ljudi ne več. Ključni razvojniki in da- 
jalci idej so jo zapustili, zato je padla v komo, iz kate- 
re se pravzaprav ni več zbudila. Ime in intelektualne 
pravice so leta 1998 romale k velikanu namiznic Has- 
bru in potem k francoskemu založniku Infogrames, ki 
se je preimenoval v Atari SA. V tej obliki so skušali 
prodreti z nekaj igrami, a brez uspeha. 

Serija Alone in the Dark odslikava propad njenega 
lastnika. Začela je leta 1992 kot posrečena srhljiva 


pustolovščina, nakar se je pustila prevzeti Resident 
Evilu in nesposobnim razvijalcem. Zdaj životari. 


Tako pridemo do današnjega stanja. Atari SA še ved- 
no obstaja, vendar izvirnega ustanovitelja Nolana Bush- 
nella že leta ni več zraven, v nadzornem svetu pa sedi- 
jo iksipsiloni, ki o igrah nimajo pojma. To se vidi po 
tem, kako trapasto in na prvo žogo skušajo unovčiti 
blagovne znamke, ki jih še imajo v malhi. Kultna srh- 
ljivka Alone in the Dark z odvrtkom lllumination po- 
staja večigralska antizombijska sodelovalna streljanka 
(?!), izdati pa kanijo še fitnesersko aplikacijo za And- 


nehno dopovedovala, da telovadi, in če boš priden, 
boš v njenem okviru odklepal Atarijeve stare klasike, 
kot je Breakout. To je torej ostalo od podjetja, ki nam 
je dalo Pong, VCS in ST - pogorišče brez feniksa. 


Kaj bi se zgodilo, če bi se Atari obdržal na presto- 
lu? Nemara bi aktualne naslove poganjali z veli- 
kanskih modulov z ikonsko starokopitno podobo. 
Igrali pa bi jih z legendarno slabim jaguarjevim 
joypadom, pojmom neergonomičnosti :(. 


rogovil 2015 


Lenovo? priporoča Windows? 


lenovo.r« 
THOSE 
WHO! DO. 


ERENCSNIK 
LENOVO 


S procesorjem do 4: generacije Intel" Core" i7 

Windows" 8.1 

Z zaslonom 15,6" do UHD resolucije (3840 x 2160) 
Vrhunska grafika - do NVIDIA? GTX-860M 4G 

Premium avdio - JBL" zvočniki z Dolby" Advanced Audio V2 
Osvetljena tipkovnica 


L" CORE"IZ.—————OO sd | (intel) 


inside" 


www.lenovo.si | COREI7T — 


Lenovo pridržuje pravico do spremembe izdelkov, ponudb in specifikacij ob vsakem času brez obvestila. Lenovo ni odgovorno za napake na slikah 
ali tipografske napake, Blagovne znamke: Lenovo, Lenovo |ogo, For Those Who Do, Lenovo Care, |deaPad, OneKey in VeriFace so blagovne 
znamke oziroma registrirane blagovne znamke podjetja Lenovo. Intel, Intel Logo, Intel Core, Intel Inside, Intel Inside Logo, Pentium, Pentium Inside 

so blagovne znamke oziroma registrirane blagovne znamke Intel Corporation v ZDA. Microsoft'in Windows in Windows 8 so registrirane blagovne 
znamke Microsoft' Corporation, Druga podjetja, izdelki ali imena storitev so lahko blagovne znamke drugih. 02015 Lenovo. Vse pravice pridržane. 

SEGA - le še gaga 


Kateri obraz enako slovite Sege ti je najbolj znan? Ka- 
kor pri Atariju verjetno ne tisti prvi, začetni, ko se je 
podjetje šele uveljavljalo. Hecno: Atari je ameriška fir- 
ma z japonskim imenom, Šega pa japonska firma z 
ameriškim imenom. Pod nazivom Service Games so 
jo ustanovili davnega 1940. na Havajih, nakar sta jo 
lastnika preselila v Tokio, kjer sta izdelovala raznora- 
zne avtomate na kovance. Leta 1954 se je tvrdka zd- 
ružila s tekmecem in se preimenovala v Sega Enter- 
prises, a ostala v lasti Američanov. Kmalu so zavohali 
denarce v razvijajočem se trgu z videoigrami in prista- 
vili lonček k razmahu dotičnih koncem sedemdesetih. 


Gejša na maslu 

Logični naslednji korak so bile dnevne sobe, kamor 
so skušali prodreti s sistemom SG-1000. Ni bil slab, a 
je naletel na nesrečni zlom, o katerem govori poglavje 
o Atariju. Konzola je šla dodovo pot, vendar se Sega, 
ki je šele leta 1984 postala formalno japonsko podje- 
tje, ni dala odgnati. Čakali so, da si trg opomore, 
in leta 1986, ko je za to poskrbel Nin- 
tendo z NESom, v Združenih državah 
lansirali master system. No, v anale, ki 
se tičejo Slovenca, se je Sega zapisala z 
naslednikom mega drivom, splovljenim 
1989. Dosti ljudi misli, da je bil Nintendov 
SNES bolj uspešen od mega driva, vendar 

sta bila v globalu nekako poravnana. 


Tri generacije Seginih konzol. Začeli so s hitro od- 
vrženim SG-1000, nadaljevali z legendo mega dri- 


vom (Joker 237) in zaključili z odličnim, a pretira- 
no japonskim dreamcastom (Joker 211). 


V prvi polovici devetdesetih je bila Sega velik plejer. 
Na domači fronti so kasirali milijone na rovaš prodor- 
ne konzole in maskote Sonica, ki je bil bolj hip, kul in 
frudi od Maria. V brzinskih, barvitih 6 butajočih ploš- 
čadnih arkadah je Sonic pičil z nadzvočno hitrostjo in 
se s prijatelji boril proti žlehtnemu Robotniku. Prav ta- 
ko je bila Sega mogočna v igralnicah. Tja je vpeljala 
prvi avtomat z laserskim diskom Astronbelt, s prete- 
pačino Virtua Fighter orala ledino na področju 3D-gra- 
fike in v Afterburnerjevo kabino vdelala hidravliko, ki 
je rukala skladno s premikanjem letala. Njen avtomat- 
ni posel je zrasel do te mere, da so odprli večnad- 
stropne igralnice, na zahodu znane kot Sega Worldi. 


prinesel svež veter v ploščadne igre, ki so bile tedi 
priljubljene kot danes prvoosebne streljanke. Dobil 
je kup posnemovalcev, anali o njem pa so v J208. 


Skrhana katana 

Toda kakor je sredi devetdesetih začel veneti Atari, so 
se temni oblaki zgrnili nad Sego. Deloma zato, ker jim 
je začel posel z avtomati usihati. Deloma pa zaradi 
slabih odločitev, glede katerih je nekdanji ameriški 
šef Tom Kalinske pred kratkim dejal: "Če ne bi zad- 
njih dvajset let vsega zajebali, bi bili še zmerom moč- 
ni." Mega drive so skušali nadgraditi s tretjinsko us- 
pešnima dodatkoma mega-CD in 32X, nakar so na 
trg poslali saturna, ki je popušil proti playstationu. 
Ko je koncem devetdesetih podobno usodo doživel 
dreamcast, ki mu je zavdal PS2, je Sega naredila šo- 
kantno potezo. Izstopila je iz hardverskega posla in 
postala le še izdajatelj ter izdelovalec iger. V tem ob- 
dobju so bili sicer zaslužni za več kritiško hvaljenih ti- 
tul, od Jet Set Radia Future do Shenmue 2. Vendar se 
niso izkopali od rdečih številk. Zato so se leta 2004 
združili s konkurentom na področju avtomatov Sam- 
myjem v korporacijo Sega Sammy. To jim je dalo no- 
vega kapitala, s katerim so vstopili v segment, bolj 
znan slovenskemu računalniškemu igralcu. Kupili so 
znamki Total War in Football Manager, nabavili razvi- 
jalca Relic (Company of Heroes) in pridobili pravice 
do Alienove licence, sad česar je bil nedavni solidni 
Alien: Isolation. Istočasno so predvsem na Nintendo- 
vih platformah nadaljevali s Sonicovimi pustolovšči- 
nami in se začeli spogledovati z mobilnimi špilčki. 


Virtua Fighter je niz vrhunskih trirazsežnih prete- 
pačin, ki so namenjene sladokuscem in so dolgo 
domovale na avtomatih ter Seginih konzolah. Zad- 
nji del, VF5: Final Showdown, je za PS3 in X360. 


Lepo bi bilo reči, da jim je z naštetim padla sekira v 
med. Vendar jim ni. Sega je leto za letom izkazovala 
izgubo in nekaj se je moralo spremeniti. Zdaj se na- 
posled je, kajti firma je zagnala drugo veliko preobli- 
kovanje. Na Japonskem hočejo 'prostovoljno upoko- 
jit tristo uslužbencev, medtem ko bo ameriška veja 
ob sto dvajset delovnih mest. Pri tem zapirajo urad v 
San Franciscu, kjer je bilo nekdaj sučišče njihovih 
uspešnih operacij na zahodu. Sega si je tam včasih 
lastila celotno stolpnico, ki je prešla v last proizvajal- 
ca debilnih telefonskih igričk Zynge. Zdaj se bodo 
preselili na manjšo in cenejšo lokacijo. Nekaj služb bo 
šlo v maloro tudi v Evropi, a ne toliko. 

Neobetavna obzorja 

Nova Sega s streljanko Luigi's Mansion Arcade z eno 
nogo ostaja pri avtomatih, področje, ki se ga loteva, 
pa so filmi. Najeli so znalca s tega področja Evana 
Cholfina, ki naj bi v gibljive slike pretvoril njihove se- 
rije, kot so Golden Axe, Shinobi, Streets of Rage in 
celo Altered Beast. (Čudno, da ne Outruna in Super 
Hang-ona - lahko bi nastali kul dirkaški filmi.) Nihče 
ne ve, ali bo šlo za animacijo ali igrane zadeve, in 
občutek ni ravno dober. Zanimivo je, da sploh gresta 
skupaj izdaten minus na računu in tovrstni izdatki, ki 
bržda niso majhni. Res pa je, da Sega potrebuje novo 
smer. In ljudi, ki razumejo nekdaj velikega Sonica, saj 
tega stalno tlačijo v neposrečene zadevščine. Zadnje- 
ga dvojca, Sonic Boom: Ryse of Lyric za wii U in So- 
nic Boom: Shattered Crystal za 3DS, so skupaj pro- 
dali nekaj manj kot pol milijona kosov, kar je za tako 
maskoto hud poraz. 


Yakuza ali v izvirniku Rya ga gotoku ('Kakor zmaj') 
je serija GTAjevskih pustolovščin, ki prikazujejo 
življenje japonskih mafijcev. Pri rižojedcih je priljub- 
ljena in pozna več odvrtkov. Tole pa je šestica. 


Najpomembnejši podatek glede prestrukturirane fir- 
me je, da se kljub milijonski prodaji Isolationa ne bo 
več osredotočala na klasične, zapakirane špile. Titu- 
le, kot sta Football Manager 2016 in Yakuza 5, bodo 
še normalno izšle. Potem pa se začne obdobje, ko bo- 
mo naziv Sega gledali predvsem na mobilnih nas- 
lovčkih, za katere skrbi razdelek Sega Networks, in 
free 2 play igrah za PC. Ni še jasno, kam bodo z no- 
tranjimi studiji, kot so AM2 (Virtua Fighter 4, Virtua 
Cop 3), Hitmaker (Crazy Taxi) in Amusement Vision 
(Super Monkey Ball, Daytona), ter zunanjimi po- 
družnicami (The Creative Assembly, Sports Interacti- 
ve, Relic). Toda nekaj je jasno. Krajina videoiger bo 
zaradi odhoda prave Sege revnejša. 


Včasih je bila Sega tako mogočna, da je zabavišča 
postavljala širom sveta, od Japonske prek ZDA in 
Velike Britanije do Avstralije. Zdaj so usahnili, je pa 
eden, Sega Republic, v Dubaju. Največji, jasno. 

ebeš Zemljo. Pa koga briga zanjo," je nekoč 
dejal Musk, eden največjih in najbolj zanimivih 
sodobnikov. Iz nule se je zoperstavil svetovnim 
bankam, dal je piti tinto stoletje starim velika- 
nom avtomobilske industrije in napoveduje ko- 
nec državne prevlade v vesoljski industriji. Elon 
je lastovka dobe, v kateri se bo slehernik vkr- 
cal na vesoljsko ladjo in začel novo življenje on- 

kraj poslednje meje, izven spon tuzemskih zako- 
nov in politik. Pri triinštiridesetih je živa legenda, 
Mojzes, znanilec čudes v obljubljeni deželi, čigar obo- 
ževalsko ljudstvo je podobno tistemu, ki časti po- 
kojnega Steva Jobsa. Le da je slednji človeštvu po- 
nudil le iphone in nekaj drugih tehnoigrač, Musk pa je 
navdihnil podobo Tonyja Starka v filmih o Iron Manu. 
Njegovi načrti do srečanja z Matildo so še neprimer- 
ljivo večji. Ne zato, ker bi črtil modri planet, kot naka- 
zuje šaljiva izjava v uvodu, temveč zaradi naklonjeno- 
sti do človeštva. Iz skrbi, da ta mali tren rožnatega 
mesa v neskončnem vesolju ne bo šel v pozabo. Da 
bo človeštvo nekaj pomenilo, več kot le prgišče tisoč- 
letij civilizacije v primerjavi s štirinajstimi milijardami 
let vsemirja. Da čez kakšno milijardo naše lokacije ne 
bo obiskala tuja življenjska vrsta in z arheološkimi 
podvigi ugotavljala, kaj je šlo narobe. "Če se ne razši- 
rimo na druge planete, tvegamo konec človeštva. 
Množično izumrtje je neizogibno, mi pa še prilivamo 
olja na ogenj," kot novodobni Nostradamus svari naš 
protagonist. 


Poslovni človekoljub 


In res, človeštvu na Zemlji preti kup nevarnosti. Vpra- 
šanje časa je, kdaj bo vsaj ena od njih to vrsto vre- 
tenčarjev umestila na suho vejo drevesa življenja, o 
čemer smo pisali v apokaliptičnem vedežu pred nekaj 
meseci. Navsezadnje dinozavri tik pred udarcem slo- 
vitega kometa pred 65 milijoni let niso pričakovali, da 
jih bodo od danes na jutri z vrha življenjske verige 
spodrinile podganice, ki so jim tedaj še švigale med 
nogami. Edini način, da človeštvo dolgoročno preživi, 
je pretvorba v večplanetarno življenjsko vrsto. 
Seveda Muska vodijo tudi povsem egoistični, poslovni 
motivi. Je prekanjen biznismen, vešč ravnanja z de- 
narjem in posmehljiv do konkurence. Mogoče se je 
nekaj naučil od svojega idola, Nikole Tesle - genija, ki 
so ga pokopali zasanjani projekti in manko oprijemlji- 
vih rešitev, uporabnih tukaj in zdaj. Deset milijard do- 
larjev vredni Musk v svojih preštevilnih zanimivih pod- 
vigih ves čas stopa proti končnemu sanjavemu cilju, a 
hkrati obrtniško modro plava v krutem poslovnem 
svetu. V slogu tiste prve poteze z naseljencem v Civili- 
zationu, ki sicer že tekmuje za preživetje z ostalimi ple- 
meni, a jo stori z mislijo na vesoljsko ladjo, ki bo dosti 
kasneje poletela proti sozvezdju Alfa Kentavra. Musk 
želi po letu 2030 začeti prvo človeško kolonijo na Mar- 
su in do konca stoletja tja gor nagnesti milijon ljudi, 
pol slovenskega naroda. Pri tem pa še kaj zaslužiti. 

Afriški imigrant 
Človekoljubca Elona so, ironično, spočeli v rasistični 
državi. Leta 1971, ko je v Južni Afriki privekal v svet 
kanadski materi in britanskemu očetu, je bila ta deže- 
la globoko v apartheidu. Delitve so zaznamovale tudi 
zakon med staršema Mayo in Errolom Muskom, ki je 
kmalu razpadel in otroku namenil življenje nestano- 
vitnosti. Elona je usoda tako zgodaj pognala v intro- 
vertiranost. Zamenjal je več kot sedem šol in ni nik- 
dar navezal pravih prijateljstev. Prej je bil zaradi pif- 
larske pojave tarča nasilnežev. 
Zatekel se je vase. Požrl je vsak strip s superjunaki, ki 
je bil na voljo. Potapljal se je v fantazije, ki so jih gradi- 
li Jules Verne, Tolkien in Isaac Asimov, tuhtal o večjih, 
filozofskih vprašanjih ter skrivnostih črnega vsemirja. 
Izhod je našel tudi v svetu digitalnega in iger. Pri dese- 
tih se je sam priučil programiranja in že pri dvanajstih 
izkazal podjetniško žilico. Igrico Blastar je prodal za 
petsto dolarjev. Ponotranjil je podjetni gon južnoafriš- 
ke kulture, da mora vsakdo poskrbeti zase. 
Medtem je država okoli njega vse bolj vrela. Vojska in 
policija sta stopnjevali zatiranje drugorazrednih črns- 
kih državljanov, ki so zahtevali konec rasnega razliko- 
vanja. Del represije bi postal tudi Elon, ki je bil tik 
pred obveznim služenjem vojaškega roka, če ne bi 
mama izkoristila svojega kanadskega državljanstva in 
sinu pri rosnih petnajstih omogočila hitre selitve v 
deželo losov. Medtem ko je Južna Afrika z Nelsonom 
Mandelo ustvarjala svojo zgodovino, je Elon emigriral 
v pisanje ameriške in svetovne. V navdih mu je bil de- 
dek, staromodni britanski raziskovalec iz časov, ko je 
bil zemljevid Afrike še precej črn. 


Milijonar pri 28 letih 


Na univerzah Kanadi in ZDA je pokazal vsestrans- 
kost, saj je doštudiral precej različni vedi - ekonomijo 
in fiziko. Morda bi končal kot inženir pri Nasi, če ne bi 
vpisanega doktorata iz fizike energij prekinil že dva 
dni po začetku predavanj. Začutil je zgodovinskost 
trenutka, duh časa, ki je kazal na nesluten vzpon in- 
ternetov. Borzniki so leta 1995 ravno zajemali sapo, 
da bi začeli pihati v dotcom balon. Elon je zgrabil bra- 
ta Kimbala, vpregel svoje kodirne sposobnosti in 
kakšno leto delal ter spal v pisarni. Rezultat je bil pre- 
cej kšeftarsko nalinijsko podjetje Zip2. Ponujalo je 
kopico storitev po načelu 'kar pač plačaš'. Med dru- 
gim je postavljalo spletne strani in za lokalne e-trgov- 
ce ustvarjalo poslovne imenike ter zemljevide. Po- 
dobne reči je pri nas nekoč počela Mat'kurja. 

V tem poslu ni bilo veliko zaslužka, podjetje se je leta 
komaj držalo nad gladino in Musk je bil na pol poti 
prisiljen večino delnic prodati skladom za male solde. 
Zip2 se je sčasoma uveljavil s tem, da je pomagal ta- 
kratnim medijskim dinozavrom članke in druge vse- 
bine dajati na takrat še nebodigatreba medmrežje. 
Naposled so ga najeli časopisi velikani, kot sta The 
New York Times in Chicago Tribune. Leta 1999 je 
Zip2 kupil Compag, s čimer je hotel okrepiti svoj te- 
daj še relevantni iskalnik in portal AltaVista. Musk je 
bil še vedno lastnik manjšega deleža družbe, ki mu je 
pri rosnih osemindvajsetih prinesel prvi veliki za- 
služek: 22 milijonov dolarjev. Zanje si je med drugim 
privoščil superšportnika mcelaren Fl. 

Musk kot gik. Obožuje streljačine, bere fantazijske 
knjige in med uradnimi, visokimi sestanki uprav 
spušča tvite s straniščnim humorjem v stilu South 
Parka. Kjer se je, mimogrede, tudi pojavil. 


Ob obsežni injekciji zelencev se je mladcu utrnilo, da 
plačevanje še ne žanje prednosti svetovnega spleta. 
Leta 1999 je bilo pisanje papirnih čekov in njihovo 
pošiljanje po pošti pogost običaj, kar pomeni, da je 
lahko ena sama transakcija trajala tedne. "Denar je v 
osnovi le vnos v bazi podatkov, " je razmišljal, saj ban- 
kovci in kovanci predstavljalo krmežljav drobec vse- 
ga monetarnega. Vse ostalo so biti in elektroni. Njiho- 
vo premikanje ne bi smelo biti ne zapleteno, ne dra- 
go. Spočel je družbo X.Com in razvijal sistem splet- 
nega plačevanja po elektronski pošti. Istočasno so 
prav to počeli v tvrdkici Confinity, kjer so ljudem po- 
nudili PayPal. Musk jih je prepričal v združitev in odvr- 
gel naziv X.Com, ker je zvenel preveč pornografsko. 
V nasprotju z urbano legendo Musk torej ni ustanovi- 
telj PayPala, je pa res, da so zmagovito storitev nato 
izpopolnili skupaj. Interneta vešči Elon je pridal še en, 
pomemben element, ki mu moderni hipsterski mar- 
ketingarji rečejo 'viralna kampanja'. Medtem ko mul- 
tinacionalke vlagajo mastne denarje v oglaševanje, 
pri PayPalu niso zanje zapravili niti beliča, prav tako 
niso imeli oddelka za trženje. Za širjenje so po načelu 
memov poskrbeli uporabniki sami, kot "bakterije v 
petrijevki," se spominja naš protagonist. 

Visoka rast jim je dala samozavest, da so kljub poku 
dotcom balona leta 2002, ki je sprožil malo svetovno 
krizo, šli naravnost na borzo po denar. Zelo uspešno. 
Kupil jih je Ebay za kar 1,5 milijade zelencev, od 
česar je v Muskov žep nakapljalo 165 milijonov. Pay- 
Pal je še danes vodilni na svojem področju. 


Proti poslednji meji 


S takšnim bogastvom bi Elon mirne duše kupil otok 
in kot upokojenec na plaži srebal koktejle do konca 
življenja. A na dosegu rok mu je bilo nekaj precej 
večjega: projekti, ki bi lahko spremenili svet. Softver 
je bila le odskočna deska, prvih nekaj naseljenih jaz- 
bin v Civi, on pa je hotel več in dlje. lmel je čas, denar 
in gorečo ambicijo napraviti Zemljo človeštvu vzdržno 
te naseljencem služeči Mars. 

Na prelomu tisočletja, ko so si številni ravno oddahni- 
li, da milenijski hrošč oble ni poslal v kaos, je Musk 
brskal po spletni strani ameriške vesoljske agencije. 
Razočaran je ugotavljal, da je sekcija načrtov skoraj- 
da prazna. Zlati časi velike vesoljske tekme s Sovjet- 
sko zvezo, ko je Nasa požrla štiri odstotke proračuna 
Združenih držav, so minili. Delež je padel pod pro- 
cent, duh pionirjev se je vrnil v svetilko. "V šestdese- 
tih letih smo šli od praktično ničesar do človeške sto- 
pinje na Luni, pri čemer smo morali potrebno tehno- 
logijo graditi od temeljev. Od osemdesetih naprej pa 
smo skrenili s poti. Danes komajda pripeljemo člove- 
ka v nižjo Zemljino orbito," se je zgražal. 

Razmišljal je, kako podrgniti svetilko, da bi se ameriš- 
ki raziskovalni sen vrnil, in prišel na zamisel marsovs- 
ke oaze. Na rdeči planet bi za začetek poslal vrtiček, v 
katerem bi uspevale zelene rastlinice in v Zemljanih 
vžgale rdečo strast. Bogato, življenja polno listje na 
sicer puščobnem svetu bi občinstvo ganilo, je raz- 
mišljal. Poleg tega bi to bila najdaljša pot, kar jo je 
kdajkoli opravilo večcelično življenje. Usta so mu hi- 
tro zaprli ameriški ponudniki raket s hudo zasoljenimi 
cenami. Obrnil se je na Ruse za kakega od hladnovoj- 
nih medcelinskih izstrelkov, ki so bili, ironično, še de- 
setletje prej uperjeni v ZDA. Ob vsakem obisku deže- 
le boršča je bil predračun višji. Razhudil se je: jez, ki 
zadržuje naraščajoče ambicije po raziskovanju vse- 
mirja, ni manko vobčega zanimanja, temveč cena. 


PRAK 


NASA kani človeka na Mars poslati po letu 2030. Na 
enkraten obisk. Muskova vizija predvideva nekaj ti- 
soč kolonistov do njegovega sedemdesetega rojst- 
nega dne leta 2040. Čas bo razkril, koliko je realna. 


Najel je kopico strokovnjakov, ki so se zažrli v po- 
drobnosti izdelave vesoljskega transporta. Analiza je 
pokazala, da dejanski materialni izdatki za produkcijo 
raket znašajo le dva odstotka celotnega zneska. Da 
so obstoječe državne agencije hudo potratne z davko- 
plačevalskim denarjem. Da se je vesoljska industrija 
v ZDA izrodila v kupčkanje med senatorji za delovna 
mesta, v neslavni vojaško-industrijski kompleks, pred 
katerim je preroško posvaril že predsednik Dwight Ei- 
senhower. "Samo Marsov zadnji rover nas je stal več 
kot tri milijarde dolarjev. Za ta kup denarja bi morali 
biti sposobni na Mars poslati množico ljudi," je trdil. 
Malokdo mu je verjel, a Musk se je odločil igro preki- 
niti in stroške zdesetkati. Če bi to uspelo, bi odprl no- 
vo ero, kot sta jo pred stoletjem brata Wright pri lete- 
nju. Na grozo večine svojih prijateljev je naznanil: iz- 
delal bom zasebno raketo in jo poslal v vesolje! 

Rakete padajo 


Vesoljska tehnologija je tvegana, nevarna in hudo 
draga. Izraz 'raketna znanost' v angleščini ne pomeni 
zastonj nečesa nedoumljivo zamotanega. Kljub pol 
stoletja razvoja in dobesedno goram denarja, ki so jih 
države z bagri nametale v industrijo, pogosto zataji. 
Večina odprav na Mars je denimo enostavno propad- 
la in vsako leto se kaka skupina inženirjev drži za gla- 
ve pri misijah v precej bližjo zemeljsko orbito. 

Kljub svarilom stroke in kolegov je Musk leta 2002 
ustanovil SpaceX, podjetje za razvoj vesoljske trans- 
portne tehnologije. V uspeh niso verjeli niti vsi Elono- 
se in Francoske vesoljske agencije z dvema desetlet- 
jema izkušenj, ki je skupaj z Muskom SpaceX snoval 
ter ustanovil. Ko mu je spletni podjetnik zatrdil, da bi 
rad izdelal preprosto in poceni raketo, sposobno 
mehkega pristanka in posledično primerno za več- 
kratno uporabo, je vizijo označil za neizvedljivo in že 
leta 2003 odšel na svoje. 

Musk se ni dal. V tvrdko je vložil lastnih sto milijonov 
dolarjev, najel široko moštvo in se zaprl v razvoj. Dip- 
lomirani fizik in spletni poslovnež se je zakopal globo- 
ko v bukve ter skupaj z inženirji iskal rešitve za viso- 
kotehnološke zagate. Tri leta kasneje je zadovoljno 
predstavil rezultat: motor Merlin, ki je poganjal raketo 
za enkratno uporabo Falcon 1. A ponos ni trajal dol- 
go. Na realna tla se je vrnil v trenutku, ko je raketa le- 
ta 2006 že prvem poskusu spektakularno treščila v 
ocean blizu izstrelišča. Krivec je bila zarjavela matica 
na motorju. Tudi naslednja poskusa v letih 2007 in 
2008 sta spodletela in zavdala slovesu podjetja iz Ka- 
lifornije, ki se je bližalo propadu. Neuspele izstrelitve 
so začele odvračati tudi komunikacijska podjetja, ki 
za utirjenje satelita v orbito plačujejo lepe zneske. In 
ne le, da je Falcon 1 uničil tovrstni tovor, naslovnice 
časopisov je napolnil z nesrečno morbidnim zaple- 
tom. Svojci Jamesa Doohana, škotskega inženirja 
Scottyja iz Zveznih stez, so namreč Musku zaman 
zaupali njegovo žaro, naj jo ponese v orbito. Končala 
je na dnu morja. 


Prve vzlete Falcona 1 je spremljala smola. Toda si- 
tuacija se je obrnila. Falconi 9 (na sliki) so uspešni 
in z njimi kani Musk na nebo skupaj z Googlom po- 
staviti 700 satelitkov, ki bodo svetu ponujali net. 


Nasin blagoslov 


"Tu sem bil najbliže živčnemu zlomu, odkar živim," se 
spominja. V SpaceX je vložil še zadnje prihranke, ki so 
zadostovali za dve izstrelitvi, in prepričal obskurno 
malezijsko vesoljsko agencijo, da je pridala nekaj fič- 
nikov ter satelit. V divjem delovnem tempu je podjetje 
v borih dveh mesecih storilo vse potrebne popravke in 
28. septembra 2008 spisalo zgodovino. Falcon 1 je 
postala prva zasebna raketa na tekoče gorivo, ki je 
dosegla orbito! Trenutek ne bi mogel biti primernejši, 
saj je Nasa takrat že napovedovala upokojitev space 
shuttlov in iskala nekoga, ki bi lahko namesto njih 
oskrboval Mednarodno vesoljsko postajo, ISS. Le dva 
meseca kasneje je podjetju dodelila 1,6 milijarde do- 
larjev za razvoj novega modela Falcon 9, ki naj bi op- 
ravil vsaj ducat poletov na ISS, ter kapsule Dragon. 


razmere ob ukrajinskem konfliktu. Rusi so Obami za- 
radi ameriških sankcij zažugali, da si lahko svoje 
astronavte do ISSa dostavi kar s trampolinom. Nasa 
je pohitela in SpaceX dodelila nadaljnjih 2,6 milijarde 
washingtonov, da do leta 2017 razvije potniško razli- 
čico Dragona. Še več, 4,2 milijarde, je sicer dala kon- 
kurenčnemu magnatu vojaške industrije Boeingu. 
Boeing je del United Launch Alliance, združen z vo- 
jaškim tajkunom Lockheed-Martinom ter Blue Origin, 
vesoljsko eskapado Amazonovega Jeffa Bezosa. 
SpaceX dreza v ta skoraj monopolni konglomerat z 
neprimerljivo nižjimi cenami, kar dviga obrvi tudi na- 
vadnim Američanom. Na trgu dostave satelitov v or- 
bito je prihod SpaceX že povzročil precej lažje cenike 
pri doslej prevladujočem francoskem Arianespace, 
kar pomeni, da smo tudi Evropejci že desetletja nekaj 
preplačevali. 


Zgodovinski trenutek: zasebna kapsula Dragon se spoji z javnim ISSjem. SpaceX je korak proti viziji prvobit- 
nega, zasebnega pionirstva, izven rok zemeljske politike. Kot so pred stoletji v novo deželo Ameriko bežali 
pred monarhi, tako utegnejo ljudje kmalu iskati drugačno življenje in sisteme v brezkrajnih širinah vsemirja. 


Space X je bil, dvomljivcem v brk, rešen in na poti k 
slavi. V letih 2010 in 2012 se je proslavil z novima 
mejnikoma. Najprej je kot prvo zasebno podjetje v do 
vesolja in nazaj poslalo plovilo, tovorno kapsulo Dra- 
gon. Nato pa še kot prva privatna firma uspešno 
opravilo oskrbovalno misijo na ISS. In še to ni zado- 
stovalo - lani je SpaceX kot prvi zasebnik utiril satelit 
v geosinhrono orbito, torej tako, kjer se satelit na isti 
točki neba pojavi enkrat na dan ali tam vztraja ves 
čas. Za vsemi nalogami je kuril Falcon 9, ki je do- 
zdajšnjih trinajst poletov opravil praktično brezhibno. 
Konkurenčno podjetje v tekmi za Nasine finance, Or- 
bital Sciences, se ni tako proslavilo. To jesen je njena 
raketa Antares eksplodirala le nekaj sekund po vzletu 
in sevrla izstrelišče. 

Pred SpaceX je še nekaj večjih izzivov. Popolno ek- 
skluzivo nad prevozom astronavtov in kozmonavtov 
na ISS ima Rusija s svojimi Sojuzi in kazahstanskim 
izstreliščem. Vladimir Putin za vsako posamezno vo- 
zovnico zaračuna 70 milijončkov. Ne rubljev. Cena še 
ni tako hud problem, večji so zaostrene geopolitične 


Musk je samouk raketoznanstva na podlagi redne- 
ga branja znanstvenega čtiva. Ob pomoči najete st- 
roke mu je uspelo stroške poletov radikalno znižati. 
Končni cilj je 500 dolarjev za kilogram tovora. 


"Glavne dolgoročne tekmece imamo na Kitajs- 
kem. Ce bi SpaceX iznajdbe patentiral, bi bila to 
farsa. Kitajci bi jih brali kot knjige receptov." 

SPACEX 


Space Exploration Technologies Corporation je 
podjetje rekordov. Kot prvi zasebnik je poslalo ra- 
keto na tekoče gorivo v orbito, tja pionirsko dalo 
satelit, v vesolje izstrelilo in na trdna tla varno po- 
vrnilo kapsulo ter je prvi nedržavni akter, ki je 
opravil dostavo na ISS. Ta gola dejstva pa še ved- 
no niso ključna. Si predstavljate, da bi včeraj za 
motokultivator plačali 20.000 evrov, danes pa bi 
vam ga, skoraj enakega, nekdo drugi ponudil za 
dva jurja? Nekdo je nekoga nategnil in to so do- 
kazali SpaceX. 

Z željo, da bi vesoljska pohajkovanja naposled 
naredili dostopna širšim množicam (pri čemer bi 
seveda zaslužili), so Muskovci izvedli gomilo po- 
enostavitev nepotrebnih varnostnih postopkov in 
nesmiselnih pravil. Denimo Nasin 'kavelj 22', da 
skoraj noben kos opreme ni smel v vesolje, če 
prej že ni letel in bil s tem dokazano dober, s 
čimer so ohranjali goro starin. Inženirji državno 
financiranih agencij so se prav tako razvadili, da 
so jim šefi potrdili praktično vsak račun, zaradi 
česar jim je za cenovno učinkovitost dol viselo. 
Musk je šel v drugo skrajnost. Ročaje za vrata ve- 
soljske kapsule je denimo kupil v trgovini za ko- 
palnice, namenske in žafransko drage varnostne 
pasove pa zamenjal z običajnimi iz športnih avto- 
mobilov. Dokazal je, da nič od tega ni ogrozilo 
varnosti — vseh trinajst raket Falcon 9 je z motor- 
jem Merlin poceni in zanesljivo opravilo svoje na- 
loge. S tem je prešišal Ruse, francosko Ariane- 
space in ameriško konkurenco Orbital Sciences. 
Leta 2012 se je iz slednjih javno ponorčeval, da je 
njihov dizajn smešen, in novembra lani je njihovo 
raketo Antares spektakularno razneslo. 

Musk obljublja še silnejše preboje. Ker gre danes 
v izstrel ene rakete od nekaj deset milijonov do 
celo NJIH dolarjev, kar gre nato v nič, priprav- 

lii 

Električna kolesa 


Da v Elonovem stournem delovnem tednu ne bi bilo 
lukenj, je leta 2004 postal vodja razvoja pri podjetju 
Tesla Motors, proizvajalcu električnih avtomobilov. 
Ustanovili so ga leta 2003, skoraj sočasno s SpaceX, 
toda Elon takrat še ni imel prstov vmes. Z denarjem 
in znanjem se je pridružil kasneje, privabila pa ga je 
ekološka nota. Mnenja je, da je pregrevanje planeta 
resna grožnja človečanstvu, zato poziva k odpravi 
motorjev na notranje izgorevanje. Tako kot pri vesolj- 
ski tehniki je tudi tu ključna ovira do masovne rabe 
takih vozil cena. Zastavil si je cilj izdelati privlačno in 
uporabno vozilo za dostopnih 30.000 dolarjev, a z ne- 
kaj vmesnimi koraki. 


rešnim, majhnemu in zelenemu pa kaže osle. Mus- 
kov korak nasproti takšnim je mestni terenec mo- 
del X (2015). Tudi njega ženejo baterije iz laptopa. 


Prva poteza je bila rulji razbliniti stereotip neokretnih 
elektrokrip in ponuditi nekaj, kar bi lahko tekmovalo 
s ferrariji. To je leta 2008 splovljeni in 109.000 dolar- 
jev vredni tesla roadster. Stroj zmore pospeške kot 
superšportniki in naredi 320 kilometrov z enim sa- 
mim polnjenjem, s čimer je osupnil konkurenco. Ka- 
ko presenečena je bila industrija, je pojasnil takratni 
šef General Motorsa Robert Lutz: "Vsi naši hišni geniji 
so ponavljali, da so baterije na litijeve ione oddaljene 
desetletje. Isto so trdili pri Toyoti. Potem pa BUMI, 
prikaže se Tesla. Kako za vraga je lahko to dosegel 
nek kalifornijski startup pod vodstvom ljudi, ki nima- 
jo pojma o poslu z avtomobili, mi pa ne?!" 

Kljub napredku so prišli hudi časi. V razvoj so vlagali 
velike denarje, dobička pa kar šest let ni bilo. 2008. je 
bilo podjetje do temeljev osušeno, prav tako Elon. Če 
je verjeti kasnejšemu pričevanju, je Musk tedaj v Spa- 
ceX vložil zadnjih prihranjenih 35 milijonov in živel od 
miloščine prijateljev. Tvegal je skoraj vse - in uspel. 
Le dve pomladi kasneje je podjetje priplezalo na zele- 


no vejo. Pare so vanj vložili celo ustanovitelja Googla 
in podjetje Daimler Benz. Bolj kot model S (2012), 
luksuzni dvoprostorec in konkurenca raznim audijem 
in BMWjem, je k temu pripomogla prodaja naprednih 
baterij drugim velikanom avtomobilizma, tudi Merce- 
desu, ki so hiteli nadoknaditi zamujeno. 

In spet je Elon korak pred drugimi. V gradnji ima 
ogromno tovarno baterij Gigafactory, ki naj bi zajaha- 
la val elektrifikacije prometa in imela svetovni primat 
skupaj s Panasonicom, ki prav tako vlaga vanjo. Ker 
bo treba vse te baterije nekje polniti, po svetu posta- 
vlja polnilne postaje Supercharger, na katerih si lahko 
teslaš v pol ure zagotovi novih tristo kilometrov dose- 
ga. Ena je v Ljubljani, večini tistih v ZDA pa napetost 
zagotavlja podjetje SolarCity. Tudi pri njem je ude- 
ležen gospod Musk. 


Po prodanih 2600 primerkih roadsterjev ne izdelujejo več. V Evropi so jih največ poslali na Norveško. So dra- 
ge mašine, namenjene znanim obrazom — George Clooney, ustanovitelja Googla in podobni so besedo o njih 
ponesli v svet z lastno uporabo. Clooney je svoj avto sicer kasneje prodal, ker ga je prevečkrat pustil na cedilu. 

Sončne celice in 
nadzvočni vlaki 


Že leta 2006 je bratrancema namignil, naj se podata v 
svet fotovoltaike, pretvorbe sončne svetlobe v elekt- 
rični tok. Ubogala sta ga in ustanovila SolarCity, ki se 
je prelevil v drugega dobavitelja sončnih celic v ZDA, 
tako za zasebne hiše kot strehe Wal-Martovih kom- 
pleksov. Obenem gradi lastne komplekse tisočih pa- 
nelov, s katerih v omrežje poganja zeleno energijo. 
Elon je Solarno mesto pomagal ustanoviti in je njegov 
predsednik, zato ni naključje, da ima vsak lastnik tesle 
do konca življenja pravico do brezplačne energije iz 
SolarCityja. Kot ata na mamo: SolarCity skrbi za pro- 
izvodnjo zelene energije, Tesla za njeno kurjenje. 


Vprašanje je, ali bi SpaceX preživel brez naročil iz 
Nase in ameriške vojske. Celo Musk se mora za- 
našati na blagoslov očetnjave, ki ji načeluje Obama. 


Skrivnost SolarCityjevega uspeha je v tem, da običajnim smrtnikom praktično zastonj ponudijo vgraditev 
sončnih celic na strehe njihovih domov. Podarjene robe se marsikdo ne brani in tako je podjetje iz San Matea 


Že 


v Kaliforniji hitro opremilo cela naselja. Tudi SolarCity se precej zanaša na državne zelene subvencije. 


Še ni konec projektov. Elon je znan advokat zasebne 
pobude in v javnosti redno para živce izvajalcem veli- 
kih državnih projektov, ki so - kakor pri nas SCTjeve 
avtoceste - že vnaprej hudo predragi ali se med iz- 
vedbo dražijo z aneksi. Ko je Kalifornija napovedala 
hitro železnico med Los Angelesom in San Francis- 
com, vredno 68 milijard evrov, je javnosti vrgel kost: 
HyperLoop. Na 550-kilometrski relaciji bi postavil 
pnevmatsko kapsulo, iz nje izčrpal večino zraka in s 
tem trenje zmanjšal na minimum, kar bi po njegovem 
omogočilo nadzvočne hitrosti za šestino cene. O 
(ne)izvedljivosti ima stroka marsikaj povedati, pose- 
bej zato, ker je ves projekt zastavil javno, po načelu 
open source. Tudi nasploh je to eno poglavitnih vodil 
Južnoafričana. Znanje večinoma deli naprej, zato je 
uporabo Teslinih patentov omogočil vsakomur in pri 
svojih raketah ne patentira ničesar. No, slednje med 
drugim zato, ker bi jih lahko Kitajci uporabili kot 
učbenike, se pogosto priduša. 

Nasploh mu gre v javnem bolje kot v zasebnem. Musk 
je arhetip uspešneža, ki je karieri in 'višjim ciljem' po- 
dredil večino življenja in družino. To je izkusila pred- 
vsem prva žena, pisateljica Justine Musk, z njim že od 
revnih študentskih dni in omožena leta 2000. Malo 


HYPERLOOP 


Morda še najmanj realna oziroma od izvedbe naj- 
bolj oddaljena Muskova tarča je Hyperloop, vlakov- 
na različica pnevmatičnih cevi, kakršne so za hitro 
dostavo dokumentov in denarja po velikih stavbah 
pred desetletji uporabljale banke in druge ustanove. 
Uslužbenec je v cev vstavil lepo prilegajočo se po- 
sodo, nakar jo je zračni podtlak posrkal do druge pi- 
sarne. Se spomniš začetka Grim Fandanga? 
Musk bi po Kaliforniji potegnil 570 kilometrov dol- 
go cev, v kapsulah pa bi se drenjali ljudje, ki bi po- 
tovali s 1250 kilometri na uro in več. To je hitreje od 
zvoka na površju, vendar zvočnega zidu ne bi prebili 
zaradi razredčene atmosfere pri enem milibaru, trdi 
Musk. 'Vagon' bi lebdel nekaj milimetrov nad tlemi 
na tanki plinski blazini, podobni tisti, ki nosi pak pri 
zračnem hokeju. Rešitev je 


Elon ima s prvo ženo pet otrok: dvojčka in trojčke. 
Možnost za takšno kombinacijo je podobna zadet- 
ku na loteriji. Na fotografiji je z drugo ženo, igralko 
Talulah Riley (Prevzetnost in pristranost). 


precej cenejša od magleva, na magnetnem polju 
lebdečega vlaka, ki je sicer že v široki uporabi. V pol 
ure bi se udobno izstrelil iz Ljubljane v Prago. 

Se sliši prelepo? Strokovnjaki so do tega projekta 
od vseh najbolj kritični, začenši s stroški 7,5 milijar- 
de dolarjev, kar naj bi bilo mnogo preveč optimi- 
stično. Gradnja bi zahtevala tudi skoraj povsem rav- 
no progo, kar bi pomenilo vrtanje skozi gore in po- 
vožene soseske, ki bi stale na poti. In če gre kaj na- 
robe? Pri 1200 kilometrih na uro se v juhico ne bi 
spremenili le potniki, temveč bi vlak postal smrto- 
nosen projektil izven piste. 

Kljub kritikam Musk ni vrgel puške v koruzo, tem- 
več je projektu posvetil kopico zaposlenih ter začel 
graditi prototip. Naredil ga je popolnoma javnega, 
da ga lahko pomaga razvijati vsakdo. Za nameček 
vlaga v ET3 Global Alliance — konzorcij, ki kuje la- 
stno različico vakuumskih cevi za potovanja. ET3 je 
že prodal tristo petdeset licenc po vsem svetu. 
Morda pa še bo kaj iz tega. 


pred poroko jo je prepričal v podpis dokumentov, s 
katerimi se je nevede zavezala k molčečnosti o zako- 
nu in se odpovedala večini premoženjskih pravic, ki iz 
zakona izhajajo. Po poroki ji je dal nedvoumno vedeti, 
da je njej nadrejen alfa samec. Krojil jo je v stereotip- 
no blondinko z nasmehom iz oglasov za zobno pasto, 
ki je okras na zabavah s pomembneži in orodje v ka- 
riernih ciljih. Mladi intelektualki je naposled počil film, 
čemur je sledilo dolgo in boleče pravdanje okoli deli- 
tve premoženja. Musk se je dokaj hitro zatekel v ob- 
jem igralke Talulah Riley, a njuna zveza ni trajala. Ko 
so ga povprašali, ali se bo še kdaj poročil, je odgovoril 
skopo: "To ne bi bilo modro." 


Mojzes pred 
obljubljeno deželo 


Vzelo bi mu dragoceni čas v nenehnem podenju za še 
tistih nekaj tehnologij, ki bodo v njegovi pravoživ- 
ljenjski Civilizaciji pripeljale do končne zmage, vesolj- 
ske ladje v obljubljeno deželo. Pri tem je zelo podoben 
Billu Gatesu, ki je preostanek svojega življenja in 
cvenka posvetil človekoljubju. Tako kot Gates po- 
skuša postati polihistor, znati in vedeti čimveč o vsem 
pomembnem, ter vleči poteze, ki bodo šle v zgodovi- 
no. Slušatelja preseneti z drznimi napovedmi: zakaj bi 
do leta 2060 na Mars poslal le nekaj kolonistov? Tre- 
ba jih je milijon, da bodo lahko postavili industrijo! 
SpaceX ima ves čas pomalem v razvoju Mars Collo- 
nial Transporter, sistem za redna potovanja do četrte- 
ga kamna od Sonca in nazaj. "Stroške potovanja je 
treba zdesetkati, da bomo do konca stoletja lahko šli 
še na Saturnove lune in vlekli asteroide." 


Mars je rdeč kot zarjavelo železo. Zakaj? Ker gre v 
resnici za rjo — njegova prst je bogata z oksidiranim 
železom. In z vodo. Vandrovec Curiosity je pokazal, 
da je je na kubik zemljine vezanih kar 33 litrov. 


Musk sicer ni edini, ki cilja na zvezde. Je del trenda 
mastnih bogatašev, ki jih otiščanci v denarnici in 
otroške sanje ženejo v vesoljske projekte. John Car- 
mack (Ouake, Oculus rift) ima Armadillo Aerospace, 
Richard Branson Virgin Galactic, oba pa si prizadeva- 
ta ustvariti vesoljsko letalo za polete na višino čez sto 
kilometrov in nazaj. Turistične izlete v tem stilu razvi- 
ja še Blue Origin, projekt Amazonca Jeffa Bezosa. 
Hotelski magnat Robert Bigelow v Bigelow Aerospace 
razvija bivališča za vesolje, tako v orbiti kot na drugih 
svetovih. Režiser James Cameron in Googlovec Larry 
Page pa kanita s Planetary Resources rudariti po aste- 


"Rad bi umrl na Marsu. 
A ne ob pristanku." 

V filmu Iron Man 2 je režiser lik Tonyja Starka 
oblikoval po Muskovi podobi. Snemanje je 
med drugim potekalo v prostorih SpaceX in 
Elon se v filmu pojavi. Fotka pa je montaža. 


roidih. Projektov je še in še, vendar doslej noben 
ni izkazal tako daljnosežne vizije in tako opri- 
jemljivih rezultatov kot Musk. 

Morda smo na veliki prelomnici v človeški zgo- 
dovini, takšni, kot se je zgodila leta 1492 s Ko- 
lumbom. Tam zgoraj je brezkrajno vesolje in že 
samo v naši galaksiji čakajo milijarde planetov. 
Kaj šele v ostalih milijardah galaksij! Omenjeni 
VIPovci so morda semena nekoč večplanetarnih 
korporacij in držav. Ni nemogoče, da bo sleher- 
nik že za časa naših življenj imel možnost po tu- 


ristično skakljati po Luni, zakupiti grunt na 
Marsu ali najeti ladjo in tvegati s potova- 
njem v neznano. 

Vsak od Muskovih mesenih, življenjskih 
projektov je opeka v zidu, ki bi človeštvo 
spremenila v večplanetarno vrsto. Na Mars 
bi rad tudi sam, a le, če bo za SpaceX in Te- 
slo našel naslednika, ki ju bo dobro vodil. 
"Rad bi šel tja gor, a dosti možnosti je, da 
pri tem umrem. Nočem ogroziti podjetja," 
se je pridušal v odličnem intervjuju za portal 
Aeon. Njegove napovedi morda zvenijo na- 
pihnjene, a NASA je prepričana, da ljudje, 
ki bodo stopicali po Marsu, že obstajajo. 
Musk bo morda šel v zgodovino kot Mojzes. 
Hvaležno ljudstvo bo popeljal v obljubljeno 
deželo, na rdečo prst, ki je njegova noga ne 
bo izkusila. Morda pa ga bo ljudstvo zaso- 
vražilo. Nič ne zagotavlja, da o vizijah Juž- 
noafričana ne bo pričalo desetine ali celo 
stotine okostij kolonistov, umrlih v mukah 
in sevanju rdeče puščave. Morda pa se mu 
bodo sledilci, tako kot Mojzesu, izneverili, 
se predali krivim malikom in se osamosvo- 
jili. Prvi pravi Marsovci. 


UMETNA INTELIGENCA 
KOT DEMON 


Bogatega Južnoafričana najdemo tudi v lastništvu razvijalcev 
umetne inteligence. Najprej je vlagal v DeepMind, ki je ustvaril 
samoučeči se program za igranje preprostih Atarijevih iger, o 
čemer pišemo v oznanilih. Zdaj je DeepMind del Googla, zato pa 
je Musk še vedno soudeležen pri Vicarious FCP, ki kani v stroju 
replicirati delovanje celotnega človeškega bitja. Na podlagi insaj- 
derskih informacij je Musk začel javno svariti pred mogočo po- 
gubo. Po njegovih besedah je Ul potencialno človeštvu nevar- 
nejša od atomskih bomb. "/zjemno moramo biti previdni, da ne 
prikličemo zlodeja," je dejal. Prihod človeštvu superiorne inteli- 
gence je zanj dejstvo in v nevarnost naj bi se prelevila že v pri- 
hodnjih petih do desetih letih, saj se že razvija "v neverjetno hi- 
trem tempu blizu eksponentnega." Boji se prihodnosti, kjer bi 
stroji po vseh sposobnostih nedosegljivo prekašali homo sapien- 
sa in si ga naposled podredili. Denimo inteligentna tovarna 
sponk, ki postaja vse učinkovitejša, dokler roboti tej dejavnosti ne 
namenijo celotne Zemlje, človek pa bo morda ovira kaki še učin- 
kovitejši metodi štancanja klamf. Tudi na Mars bi nam hitro sledi- 
li, pravi Musk. Zveni noro? Lepemu delu strokovnjakov, tudi 
Stephenu Hawkingu, ne tako zelo. 


VEDEŽ 


pojezdi 
en krog po Evropi 
z največjim war- 
lordom starega ve- 
ka, Atilo. Pohodu 
na čast se narodi 
premešajo in zgra- 
dijo se Benetke. Ko 
zmanjka strelic, su- 
rov konjski šnicel 
poplakneta z vinom 
in eden od njiju se 
ne pobere več. 


omadski in bojevniški Huni, katerih prvak 

daje naslov aktualni zgodovinski igri iz 

serije Total War, so znano, a po drugi st- 

rani docela nepoznano ljudstvo. Iz zgodo- 

vine Evrope so izginili še hitreje, kot so 
vanjo vstopili. In čeprav so močno vplivali na ustroj 
sodobnega sveta, lastnih sledi niso pustili. Zgradili 
niso ene same stavbe in umetnost jim je bila tuja do 
te mere, da niso poznali pisane besede. Zgodovinar- 
ji se zanašajo izključno na rimske kronike, vendar 
zapisi sovražnika nikoli niso objektivni. Zato si stro- 
kovnjaki niso edini glede marsičesa. Eni denimo pra- 
vijo, da so z ubojitih hunskih lokov letele puščice s 
primitivnimi konicami iz kosti, saj naj ne bi njihovi 
lastniki nikdar osvojili kovaštva. Drugi to zamisel 
označujejo kot absurdno, češ, da s koščicami in na- 
ropanimi sabljami ne bi dosegli takšnih vojaških 
uspehov. A s kostmi ali brez, za stoletje so bili Huni, 
ti potomci hudobnih duhov z daljnega vzhoda, strah 
in trepet poznanega sveta. 


Rim na poti navzdol 


Ime Huni so Rimljani - nihče ne ve, zakaj - nepozna- 
nim narodom onkraj Volge nadeli že v 2. stoletju. Bili 
so le omembe vredna zanimivost za devetimi vodami, 
ki se ni tikala Romulovih sinov. Rimsko cesarstvo je 
bilo tedaj sicer najbolj obširno, a do ravnic za Kaspij- 
skim morjem je bilo par kraljestev daleč. Vendar tista 
konjeniška plemena niso poznala obstanka. Prijezdila 
so iz step centralne Azije, nemara celo z obronkov 
Mongolije in Kitajske, in čeprav za petami niso imela 
sovražnika, jih je nekaj vselej gnalo naprej. Ne razis- 
kovalni duh, prej roparska narava. Sami so obvladali 
edinole živinorejo, toda zaradi izredne veščine strelja- 
nja s konjskih hrbtov so bili jako učinkoviti tako pri 
pobijanju kot hitrem premikanju. Do pridelkov in vse- 
ga ostalega so zato prišli na silo. 

V 4. stoletju so se Rimljani že lep čas ukvarjali z not- 
ranjimi spletkami. Zaradi tega so leta 286 prestolnico 
preselili v bolj čisti in manj skorumpirani Mediola- 
num, današnji Milan. Cesarstvo so vsled boljšega ob- 
vladovanja prepolovili in celo razčetverili, vendar se 
to ni izkazalo za državotvorno, saj so upravitelji ne- 


Od kod točno izvirajo Huni, se narodoslovci ne morejo zediniti. Eni jih uvrščajo med praljudstva travnikov 
centralne Azije, drugi trdijo, da so prišli prav z ozemlja današnje Kitajske. Gotovo pa obstaja sorodstvena 

povezava s kasnejšimi Tatari, Mongoli in Turki, ki so prav tako na konjih iz loki v rokah prijezdili z vzhoda. 
Bolj zanimiva je vsekakor rimska razlaga: Hune so zaplodile gotske čarovnice, ki so se parile z zlimi duhovi. 


prestano rovarili drug proti drugemu. Konstantin do te 
mere, da se je preostalih treh kratkomalo znebil in le- 
ta 337 deželo absolutistično povezal pod eno samo 
žezlo. In vnovič premaknil center moči, tokrat v Novi 
Rim na bosporsko ožino. A ves ta čas političnih igric 
in notranjih bitk, ki so spodkopavale moč države, so 
se mejaši krepili, povezovali ter vse bolj pritiskali. Hu- 
ni so namreč v drugi polovici stoletja prečkali Volgo 
in nato Dnjepr ter se po poti okrepili s podreditvijo 
nomadskih Alanov. Prvi 'Evropejci', ki so jih skupili, 
so bili leta 376 Ostrogoti, takoj za njimi pa še njihovi 
zapadnejši bratje Vizigoti, oboji v zakarpatskih deže- 
lah na ozemlju današnje Romunije. Še pred koncem 
stoletja so Huni prišli do Donave, kjer se je pričela 
rimska uprava. 

Koliko jih je bilo, ni jasno, toda njihova aziatska po- 
doba in neubranljivo lokostrelsko vojevanje sta staro- 
selske prebivalce pognala v brezglav beg proti zaho- 
du. Pri tem ni šlo za urejeno vojsko pod enim prapo- 
rom, marveč za nebroj klanov, povezanih v neustav- 
ljivo plenilsko silo. Kot skupnost so bili nadvse primi- 
tivni in kronisti so jih opisali kot hudiče na konjih, ki 
so brez milosti požigali in pobijali. Nič jim ni bilo sve- 
to in ves čas so se selili. Zahod se jim je takrat zdel še 
pretrd oreh, zato so se obrnili proti Vzhodnemu cesar- 
stva. Konstantinopla se niso dotaknili, saj so šli okoli 
Črnega morja, so pa povzročili nemalo gorja po Ka- 
padokiji, Armeniji in vpadli celo v iransko kraljestvo 
Sasanidov. Šele tam so na nedoločljivem kraju v Ira- 
ku doživeli prvi poraz, zato so vrnili v nižave vzhodne 
Evrope. 

Nemirna Evropa 


Okoli leta 400 se je upravno središče zahodnega dela 
imperija znova preselilo, tokrat v Raveno. Ozemlje je 
bilo razdeljeno na mnogo skorajda neodvisnih pro- 
vinc, ki so jim vladali taki in drugačni nezapomnljivi 
uzurpatorji. Dogajanje je bilo tisti čas sila pestro in 
razdrobljeno, saj ni minilo leto brez mnogih spopa- 
dov, prevešanja tehtnic moči in zamenjav glavarjev. 
Dodatne spore je netila vera, kajti kljub uradnemu 
krščanstvu so številni Rimljani še vedno častili Jupitra 
in tovarišijo. Mnoga okoliška plemena so, umikajoč 
se aziatskim roparjem, sicer miroljubno prestopila 
pod rimsko okrilje. Nakar so zaradi davščin in poma- 
njkanja organizirala notranje vstaje. Na tak način je 
nastala vojska Vizigotov, ki je kasneje zavzela Rim. 

Nadalje so pisanje zgodovine zakomplicirala kratko- 
trajna zavezništva. Okoliška plemena, vključno s Hu- 
ni, so služila kot tako imenovani federati, najemniki, 
bodisi zoper zunanjega sovražnika, bodisi v držav- 
ljanskih vojnah. Pripadniki istega ljudstva so se znašli 
celo na obeh straneh bojnega polja, često pa je bil da- 
našnji zaveznik že jutrišnji neprijatelj. To so izkusili 
Rimljani, ki so jim Huni nekajkrat pomagali zoper ule- 
tavajoče Germane. A ko so na pomoč pred vizigotsko 
vojsko Alarika pozvali hunske čete, so se le-te na vra- 
tih Večnega mesta pojavile na strani Gotov. Tridnev- 
no barbarsko pustošenje veličastne metropole leta 
410 je pomenilo začetek konca Zahodnega cesar- 
stva. Svet je uvidel, da mogočni Rim ni nepremagljiv. 
Hunska glavnina je tisti čas bivala v Panonski nižini, 

Azijski oziroma kompozitni lok je orožje, kakršnega 
Evropa ni poznala. Ogrodje iz lesa in rogov je bilo 
obrnjeno v drugo smer, v obliki črke C, in šele s te- 
tivo je nastala črka D. To je sicer pomenilo nepres- 
tan velik pritisk, zaradi katerega je bil rok uporabe 
krajši. Po drugi plati pa je zadostno energijo ustvaril 
že majhen poteg. Lok je bil lahko krajši, kar ga je na- 
redilo idealnega za rabo s konja. Vseeno je moral bi- 
ti lokostrelec izvežban, saj je jezdil brez rok in puš- 
čice sprožal, ko je bil konj z vsemi nogami v zraku. 


menda okoli Budimpešte, čeprav dokazov ni. Niso zi- 
dali ne hiš in ne grobnic, marveč so živeli v šotorih 
nalik Dothrakijem. Je pa ljudstvo vseeno postalo bolj 
enovito, kajti brata Rugila in Oktar sta okoli leta 420 
konjenike združila in organizirala. Kot velesila, ki se je 
okrepila in pomešala s podrejenimi Germani, so pri- 
tisnili na Konstantinopel. Po znameniti marugški po- 
godbi, poimenovani po predhodniku Požarevca, so iz- 
silili dajatev nekaj sto kil zlata letno. Naslednji cilj je 
bila bogatija Apeninskega polotoka, vendar sta po- 
glavarja prej umrla. Leta 437 sta ju nasledila druga 
brata, Atila in Bleda. 


Nastop Atile 


Še nekaj desetletij prej so bili Huni kozjepastirsko 
ljudstvo brez počenega groša, katerega moč je izvira- 
la iz surovosti, drugačnega videza in njim lastnega 
'blickriškega' vojskovanja. A v sredini 5. stoletja so 
obvladovali zajeten del Evrope, nagrabili so si veliko 
bogastvo in postali odločilen igralec v politiki. Nek mi- 
slec je tedaj rekel, da so zaradi svoje spremenljive lo- 
jalnosti postali "tako gospodarji kot sužnji Rimljanov." 
Taki situaciji je vladal Atila, eden najbolj znamenitih 
vojskovodij vseh časov, o katerem pa je znanega ko- 
maj kaj več kot o njegovem ljudstvu. Ne vemo ne kdaj 
se je rodil, ne kakšen je bil videti. Očividci so poročali, 
da je bil okruten, majhen in grd ter da je najraje jedel 
surovo meso. Nek cerkovnik mu je nadel vzdevek šiba 
božja oziroma po latinsko flagellum dei, saj ga je videl 
kot božjo kazen zoper grešnost naroda. 

Leta 445 je Atila bojda lastnoročno ubil brata in se ta- 
koj nato sprl z vzhodnim cesarjem Teodozijem Il. Ta 
mu je odtegnil zlato, zato so se Huni znesli nad Balka- 
nom in med ostalim opustošili Singidunum (Beo- 
grad). Cesar je sicer okrepil Konstantinopel in za 
obrambo zgradil sloviti Teodozijev zid. Toda ko je Ati- 
la odločno porazil njegovo vojsko na Galipoliju, se je 
vdal in raje odprl nov trajnik. Z Zahodom je bil Atila 
sprva v prijateljskih odnosih, kajti tedanji rimski ge- 
neral in resnični prvi mož države Flavij Ecij je svojo 
mladost preživel pri njem kot talec. A pakti so kratko- 
trajni, zlasti če je vmes ženska. Hči takratnega cesar- 
ja Valentinijana lll. je namreč v izogib poroki s starim 
senatorjem prosila za pomoč Atilo. Ta je pismo vzel 
kot poročno ponudbo, zato je od Ravene zahteval nje- 
no roko in s tem pol cesarstva. 

Kakor se zgodba sliši naivna, je resnična. Prijateljstva 
ni bilo več in Huni so za začetek skozi nemške dežele 
vdrli v Galijo, ki dotlej še ni bila deležna azijskega 
vpliva, ter oblegali Aurelianum, kasnejši Orlčans. 
Kakšnih petdeset tisoč poševnookih mož je na kata- 
lonskih ravnicah junija leta 451 prestregla prav to- 
likšna zveza rimskih legij in vizigotskih zaveznikov. 
Hunom je bojna sreča obrnila hrbet in Atila je bil prvič 
poražen. Zgodovinarji so enotnega mnenja, da gre za 
eno najpomembnejših spopadov poznega latinskega 
veka, kajti ob morebitni zmagi bi Huni svoj vpliv raz- 
širili v zahodni del Evrope in imeli odlično izhodišče 
za napad na Italijo. Resnici na ljubo bi tisti dan Rim- 
ljani lahko docela uničili sovražnika in verjetno ubili 
Atilo, če ne bi general Flavij zadnji hip zaukazal umi- 
ka. Bal se je namreč, da bi Vizigoti brez skupne ne- 
varnosti razdrli zavezništvo in se znova obrnili proti 
oslabljenemu Rimu. 


Poslednje zapijanje 

Hunska vojska je bila premagana, a ne uničena. Atila 
je ob letu osorej zopet zaukazal vojaški pohod. Boga- 
stva je imel dovolj, hlepel pa je po moči. Zato se 
obrnil proti glavnemu cilju, Italiji. Na severu je naredil 
precej škode, o kateri je moč prebrati v mestnih knji- 
gah Verone, Bergama in Ogleja. Slednji kraj, ki je bil 
prej imenitno središče, je tako razdejal, da si ni nikoli 
opomogel in je povsem izgubil na veljavi. Legenda 
pravi, da so morali vojaki Atili v bližini nasuti hrib, s 
katerega je gledal uničenje utrdbe. Okoli tega griča 
so kasneje nastale Udine. Bolj resničen in zanimiv 
fakt se tika Benetk. Koliščarsko naselje so postavili 
prav prebivalci padske nižine, ki so se pred Huni za- 
tekli na otočke severnojadranske lagune. 

Cesar je sovragu pred durmi poslal mirovniško dele- 
gacijo in papež Leon l. se je vpisal v anale kot človek, 
ki je prepričal Atilo, naj opusti namero. Menda je 
opletal s križem in cikajoč na Hunovo vraževerje 
omenil, da je Alarik skrivnostno umrl kmalu po osvo- 
jitvi Rima. No, razlogi, da se je vojskovodja obrnil, so 
bili bržda bolj posvetni. V letih 451 in 452 je bila leti- 
na pičla, zato so osvajalci gladovali. Nič bolje ne bi 
bilo, če bi vkorakali v mesto na Tiberi, kajti kašče so 
bile prazne. Dodatno je na odločitev vplival zmagoviti 


l. : 
Obstaja sicer nekaj upodobitev Atile, a najstarejša 
je iz renesanse, kakšnih tisoč let po njegovi straho- 
vladi. Je bil tipičen aziat ali nemara potomec ger- 
manske mame ali babice? Nihče ne ve, menda pa je 
bil majhen, čokat in grd. Tudi njegovo zadnje poči- 
vališče je na nezananem kraju v strugi Donave. 


B 


29 


VEDEŽ 


vdor konstantinopelskih čet v Hunske dežele na Bal- 
kanu. Neuspešni zavojevalci so se vrnili v Panonijo, 
kjer se je Atila med snovanjem nove kampanje leta 
453 mimogrede poročil z neko Gotico. A to je bilo 
njegovo zadnje dejanje, zakaj božji bič se je na po- 
ročno noč napil in umrl. 

O vzroku smrti je bilo mnogo teorij. 'Uradno' se je za- 
dušil zaradi krvi, ki mu je tekla iz nosa, lahko pa, da 
ga je pičila žena. Rojaki so poglavarja pospravili v 
troje krst, železno, srebrno in zlato, ter ga pokopali 
nekje v strugi Donave. Kraj je neznan in če groba niso 
v poldrugem tisočletju našli ter izropali, veliki hunski 
kralj še vedno leži tam. Oslabljeni Rim pa se onečaš- 
čenju ni izognil. Leto dni kasneje so po njem kar dva 
tedna harali Vandali, ki so prej zavzeli Kartagino in 
prišli na italijanski škorenj z juga. 


Hunska dediščina 


Če Atila ne bi umrl, bi se bržda podal še na pohod ali 
dva, vendar bi bil hunski uspeh v vsakem primeru 
kratkoživ. Pod seboj so imeli resda široko ozemlje, na 
katerem so nižji poveljniki pobirali hrano, ampak dr- 
žava to ni bila. Vzpostavili niso nikakršne uprave, ad- 
ministracije, gospodarstva in trgovine. Še vedno so 
bili roparska horda, ki se je zanašala na jemanje, iz- 
koriščanje in tribut Vzhodnega cesarja. Z zlatom so 
nato sklepali plitka zavezništva s posamičnimi ger- 
manskimi krdeli, a v resnici jih ni maral nihče. Kralje- 
va preuranjena smrt je le pohitrila usodo. Njegovo 
truplo se še ni dobro ohladilo, že so se sinovi udarili za 
nasledstvo. Spor je hitro odločil gotski voditelj Arda- 
rik, prej eden od Atilovih vazalov, ki mu je bilo podre- 
jenosti dovolj. S svojimi ljudmi je leta 454 porazil 
hunsko vojsko in ubil najsterejšega sina Elaka. S tem 
se je zgodba čokatih azijskih hudičev, ki so skoraj sto 
let ustrahovali Evropo, čez noč zaključila. 

Od Hunov dejansko ni ostalo nič, pozabljeni so celo 
marsikateri točni kraji bitk. Rodoslovci niso našli 
trdne povezave z nobeno etnično skupino, kajti valovi 
preseljevanja ljudstev, ki so ga pravzaprav do neke 
mere sprožili sami, so jih raznesli na vse konce. Ver- 
jetno se jih je del vrnil na sebi domače neskončne 
vzhodne ravnice, medtem ko ena od sledi vodi k so- 
rodnim bolgarskim plemenom. So se pa Huni ohrani- 
li v folklorah mnogih narodov. V nordijskih sagah se 
recimo Atila pojavi kot Atli in v Nibelungenleidu kot 
Etzel. Najbolj pogosti so v madžarskem izročilu, saj 
so se tamkajšnji kralji v srednjem veku oklicali za Ati- 
love potomce. Morda celo 'naš' kralj Matjaž. Še v 
himni imajo par namigov, dočim je v Budimpešti ne- 
kaj ulic in trgov poimenovanih po Atili. Ime Hungaria 
sicer nima nikakršne etimološke povezave s Huni in 
madžarska ljudstva so prišla v Panonijo šele štiristo 
let kasneje. Toda če gre kod iskati daljne sorodnike 
tistih demonskih vojščakov starih dni, je to dejansko 
v deželi paprikaša. 

A ne oziraje na nejasno usodo hunskih genov so ti ro- 
parski jezdeci iz daljnih step na Evropi pustili močan 
pečat. Da so bili neposredno zaslužni za enega naj- 
večjih svetovnih spomenikov, Benetke, je še najmanj. 
Njihovi pritiski so sprožili velike selitve, ki so spreme- 
nile ustroj zahodne civilizacije. Germanska ljudstva so 
potisnili na zahod in ko je njihova strahovlada jenjala, 
so za sabo pustili veliko prazno ozemlje, na katerem 
so nov dom našli Slovani. Huni so bili posredno odgo- 
vorni za dvakratni padec Rima in posledično za konec 
Zahodnega cesarstva. Lahko bi rekli, da so odločno 
pripomogli k zaključku antike in tukajšnji svet pahnili 
v dolgo obdobje gospodarskega ter intelektualnega 
nazadovanja. Evropa je na pogorišču Rimskega im- 
perija pričela pisati novo poglavje zgodovine, imeno- 
vano temni vek. 


Kako deluje požiranje mečev? 

Čeprav zelo rad hodim v cirkus, mi še ni uspelo vide- 
ti točke, v kateri bi artist požiral meč. Ne brez razloga, 
saj gre za težko spretnost, za katero so potrebna leta 
vaje, preden ti prvič uspe. Predsednik zveze požiral- 
cev mečev Dan Meyer pravi, da je štiri leta poskušal 
približno desetkrat na dan, preden mu je prvikrat us- 
pelo po požiralniku spraviti topo bodalo. Nadaljnji dve 
leti je vadil, da je to lahko storil vsakič, in še pet let, 
da je veščino izmojstroval. Danes lahko to počne brez 
rok in celo z več rezili naenkrat. 


Med požiralci mečev je veliko prevarantov, ki si 
pomagajo z rekviziti, Tejle gospodični bi pa kar 
verjeli, da ga spravi v usta do jaje ročaja. 


Zakaj gre tako težko? Pot skozi ustno votlino proti 
želodcu ni povsem ravna niti, ko damo glavo nazaj. 
Požiralnik se nekoliko pomika sem in tja med pljuči 
ter srcem. Prežvečena, napol tekoča hrana gre sko- 
zenj zlahka. Togo rezilo pač ne. Druga težava so ovi- 
re, tako fizične kot fiziološke. Skozi usta pridemo do 
žrela, kjer se stikata sapnik in požiralnik. Vdeti je tre- 
ba pravo luknjo - sapnik ima poklopec, a ta ne po- 
maga kaj dosti - in, kar je najpomembneje, hkrati za- 
dušiti refleks bruhanja. Zato tega ne počneš s polnim 
želodcem. Ljudje smo glede izzivanja bruhanja različ- 
no občutljivi, kar lahko potrdijo tiste predstavnice 
nežnejšega spola, ki obvladajo globoko grlo. (Pa tudi 
kak predstavnik, da ne bomo razlikovali.) Jeklo po- 
tem potuje skozi prsno votlino, mimo srca do luknje v 
preponi. Požiralci pravijo, da lahko na meču čutiš 
srčni utrip, kajti rezilo črpalko odrine. Nazadnje gre 
rezilo skozi mišico zapiralko na vhodu v želodec, kjer 
konča pot. Če je kdo od vas moral na gastroskopijo, 
si lahko predstavlja občutek, ki ga ob tem doživlja cir- 
kusant. Vendar ne pozabite, da ima cevka endoskopa 
dosti manjši premer, pa še mehka je, tako da se ona 
prilagaja poteku požiralnika, ne nasprotno. 

Da bi nekdo vase spravil sabljo, ki meri pol metra, je 
dokaj neverjetno. Zato se je okoli požiralcev spletel 
kup mitov, bolj ali manj privlečenih za lase. Tako 

Ouattro je po grlu pognal že marsikaj, toda z brid- 
kim jeklom se raje ne bi igral. Tudi zato občuduje 
pogum dame, ki si ni pustila vzeti sedeža. 


mnogi verjamejo, da meči niso pravi, marveč gleda- 
liški rekviziti, pri katerih se rezilo pogrezne v ročaj, 
česar se zagotovo kdo poslužuje. Drugim ne gre v 
račun, zakaj se človeška nabodala ne porežejo. Ob- 
stajajo celo teorije, da človek pred nastopom pogolt- 
ne nožnico iz gume ali plastike! Kot neke vrste dohtar 
vam lahko zagotovim, da z dodatno cevjo v požiralni- 
ku nihče ni sposoben niti jasno govoriti, kaj šele 
požirati mečev :). Da se izvajalec ne poreže, v resnici 
poskrbita dve stvari. Prvič, sluznica, ki prekriva po- 
žiralnik, je spolzka in je ni tako enostavno prerezati. In 
drugič, rezilo ni nabrušeno. 

Vendar to ne pomeni, da se nesreče ne dogajajo. 
Ameriška zveza vsako leto zabeleži vrsto resnih poš- 
kodb. Odkar beležijo podatke, je od požiranja mečev 
umrlo približno trideset ljudi - profesionalcev, ne 
amaterjev. O razlogih ne poročajo, a najverjetneje je 
konica meča prebodla želodčno steno ali pa je prišlo 
do bruhanja in s tem do zadušitve. Obstaja torej raz- 
log, da jih ne vidimo na rednem cirkuškem programu. 


Kdo je bila Rosa Parks? 

Ameriška državljanska vojna je sicer odpravila suženj- 
stvo, toda še sto let kasneje so na jugu na črnce še 
vedno gledali kot na drugorazredna bitja. Kljub ena- 
kosti na papirju so nekdanje konfederacijske države 
sprejele kup zakonov, ki so nadaljevali politiko segre- 
gacije. Gostišča, javna stranišča, frizerji, celo bol- 
nišnice so bili ločeni na belske in zamorske oddelke. 
Enako je veljalo za potniški promet, kjer so bili pred- 
nji sedeži rezervirani za višjo raso. 

1. decembra 1955 je bil vkraju Montgomery v Alaba- 
mi eden od avtobusov bolj poln kot običajno. Mlada 
temnopolta mojškra Rosa Parks, ki se je utrujena 
vračala domov, je resda sedla v 'črni' del, a ko je vs- 
topilo še nekaj belih gospodov, je voznik zahteval, naj 
se obarvanci presedejo še bolj nazaj. Hrabra krojačica 
pa je trmasto obsedela. Na vprašanje, zakaj ne vsta- 
ne, je odvrnila z gandhijevskim: "1 don't think | should 
stand up." - "Mislim, da mi ni treba vstati." S tem si je 
prislužila aretacijo, ki pa je dvignila na noge gibanja 
proti segregaciji. Tako je Rosa Parks postala simbol 
boja za enakopravnost vseh ras. 

Parksova v resnici ni ravnala po trenutnem junaškem 
navdihu. Bila je namreč članica združenja za napre- 
dek obarvanih oseb, ki v ZDA deluje od leta 1909. Še 
danes so aktivni, saj menijo, da njihovo poslanstvo ni 
končano. In imajo prav. Čeravno Rosa dejanja ni na- 
črtovala, je priznala, da je idejo verjetno dobila na se- 
minarju o državljanski nepokorščini kot sredstvu boja 


za človekove pravice, ki se ga je udeležila malo prej. 
Je pa njena trma, ki je ni spravila le ob službo, mar- 
več tudi za kratek čas v zapor, hitro postala tisto sim- 
bolno, nenasilno dejanje, ki so ga aktivisti potrebova- 
li, zato so ga napihnili. Ne le, da je zveza NAACP (Na- 
tional Association for the Advancement of Colored 
People) takoj vložila pritožbo in s tem izpodbijala za- 
kon o segregaciji. Uspešno so izvedli bojkot vsega 
javnega prevoza v Montgomeryju, ki je trajal celo leto 
in se končal z razsodbo vrhovnega sodišča, da je lo- 
čevanje belcev in črncev protiustavno. Vendar ne na 
podlagi Rosinega primera, ki se je zataknil v sodnih 
mlinih, marveč sorodnega, vloženega proti županu. 


Na fotografijah Rosa Parks ni podobna revolucio- 
narki, prej plahi strojepiski. Ravno zato je bila kot 
nalašč za podobo mirnega odpora. Črna Katniss? :) 


Za Parksovo prihodnosti v Montgomeryju ni bilo več, 
zato se je preselila v Detroit in postala najprej tajnica 
v lokalnem odboru NAACP, kasneje pa sekretarka 
enega črnskih kongresnikov. Na tem delovnem me- 
stu je bila vse do leta 1988, ko se je upokojila. Kot 
ikona gibanja za enakopravnost se je srečala z Marti- 
nom Luthrom Kingom, ki je bil nad njo baje nav- 
dušen. Prejela je kup odlikovanj, med drugim zlato 
medaljo kongresa in predsedniško medaljo svobode. 
Leta 2005 je umrla pri častitljivih dvaindevetdesetih. 
V današnjih dneh, ko izza vogalov znova molijo glavo 
razna sovraštva do drugače oblečenih, obarvanih, 
spolno usmerjenih ali drugega boga častečih, bi nam 
kaka Rosa Parks znova morala pokazati, kako se 
rečem streže. Preden se (spet) pobijemo med seboj. 

ačunalniško igranje naj bi bilo za raz- 
R:: od konzolnega pojem raznovrst- 
nosti in konkurenčnosti. Člani 'PC 
master rase' se playstationovcem, xboxar- 
jem in wiijašem posmehujejo tudi na podlagi 
tega, da so te 'poneumljene obtelevizorske 
škatle, ki zavirajo razvoj' omejene na okolje 
enega samega proizvajalca in zgolj eno splet- 
no trgovino, s čimer jim je vsiljena vnaprej 
določena vsebina. Microsoft ima Xbox Live, 
Sony Playstation Store in Nintendo Eshop - 
in to je vse. Krohot, ki spremlja uboge kon- 
zule, ki s paradajzi obmetavani bosi tečejo 
po ulicah Pluralnega Celja, dokler se ne zvr- 
nejo v jarek z nazobčanimi grafičnimi karti- 
cami, je oglušujoč. 
Konzole je sicer moč obtožiti marsičesa, vse- 
kakor pa primerjava v slogu monarhije z de- 
mokracijo ni ustrezna. Vsaj ne več. Odkar je 
namreč svoj pohod začel Steam, prodajno- 
igralni vmesnik korporacije Valve, je pov- 
prečno sodoben PC z zalogo legalno kupljenih 
iger postal nenavadno podoben playstationu 
in xboxu. Domala vse, kar kupiš, je namreč 
dobavljeno v obliki šifer, ki jih vpišeš prav v 
Steamovo aplikacijo in v nobeno drugo. Naj 
gre za digitalne ali otipljive izvode. Toliko je 
posmehovanja EAjevemu servisu Origin in 
Ubisoftovemu Uplayu, toda če bi izginila še ta 
dva, kaj bi ostalo razen Pare? Tu so Gog.com, 
Desura, Indie Game Stand in Itch.io, ki pa se 
ukvarjajo z indie in retro sceno ... nekaj brca 
Green Man Gaming ... Games for Windows 
Live je gotof ... Blizzardov Battle.net poganja 
le prgišče naslovov ... v Humble Bundlih pa 
največkrat dobiš steam keyje. Strinjala se bo- 
va, da ni prav dosti. A kljub temu je moč od 
vsepovsod slišati pozive k temu, naj Electro- 
nic Arts in Ubi zapreta štacuni ter vse sile pre- 
usmerita v Steam. Nenavadne želje od skup- 
nosti, ki se tako rada smeji na rovaš konzolne 
uniformnosti. 
Načeloma mi Steam ugaja. Igre imam na 
enem mestu, zaplate se nameščajo samodej- 
no, forumi so pri roki, aplikacija se mi ne vti- 
ka v sistem. Toda moč in vpliv, ki ju zadeva 
ima, mi kot kupcu in igralcu vzbujata nelago- 
dje. Ne samo zato, ker včasih pomislim, kaj 
bo, če jutri propadejo ali spremenijo politiko. 
Njihove stalne razprodaje so glede na dosti- 
krat oderuško visoke cene navadno licemer- 
stvo. Za nameček škodijo trgu in pomenijo 
razvrednotenje iger. Čemu bi karkoli kupoval, 
če vem, da bo čez mesec, dva ali še prej sko- 
raj gotovo 'v akciji"? Prav tako ne maram no- 
vega vmesnika, ki me stalno posiljuje s pred- 
logi, neenotnega sistema achievementov in 
tistih bedastih kart. 
Nezadovoljen bi bil tudi v vlogi samostojnega 
razvijalca. Njega dni so avtorji z Valvom ko- 
municirali neposredno, zdaj pa morajo vse 
igre, ki nimajo 'zanesljivega založnika', iti 
skozi proces Greenlighta. Tam skupnost 
odloči, katere titule naj Steam požegna, a 
Valve si pridržuje pravico do samovolje. Ne- 
katere igre so cele mesece med prvimi dese- 
timi in se ne premaknejo v trgovino, nekatere 
pa so daleč spodaj in jih Valve nenadoma od- 
obri. Za privilegij uvrstitve v Greenlight je tre- 


ba plačati sto dolarjev, toda če se Valve od- 
loči, da jim tvoj izdelek ni všeč, se lahko pod- 
porniki postavijo na glavo in se ne bo zgodilo 
nič. Precej slično Googlu, ki pri oglaševals- 
kem orodju AdSense zganja podobno samo- 
voljo, in velikim bankam. Najprej so bile one 
tam zaradi nas. Zdaj smo mi tu zaradi njih. 
Res pa je, da je potencial za zaslužek na Stea- 
mu konkreten. Ni malo neodvisnih avtorjev, 
ki so v dveh tednih po začetku prodaje na 
Steamu zaslužili toliko kot prej drugod v pol 
leta. Nič čudnega, kajti Para je vse prej kot 
dim. Ima več kot sto milijonov aktivnih (po- 
navljam, aktivnih) računov in vsak dan je tam 
na liniji kakih devet milijonov uporabnikov. 
Izplen ustvarjalcev pri klasični prodaji skozi 
založnika je 30 : 70 v korist slednjega, pri 
prodaji čez Steam pa ravno obratno. Drugače 
rečeno, Valve se lahko obnaša še tako de- 
spotsko in pišmevuhovsko, pa ne bo zaradi 
tega dotok svežih iger (sleherni dan jih izide 
kakih deset, v sezoni še več) nič manjši. 


Pod znamko 'steam machines' bodo od no- 
vembra različni proizvajalci tvorili in tržili 
raznolike PCje s sistemom SteamOS. Ozna- 
ka 'steam machine ready' pa se bo tikala ti- 
stih z Windows in Steamovim klientom. 


Prišli smo do točke, kjer konkurenca Steamu 
niso več druge spletne trgovine, od Goga do 
Origina. Ne, zdaj Steam tekmuje s samim 
operacijskim sistemom. Z naposled konkreti- 
zirano napovedjo steamovskih mašin za le- 
tošnji november je namreč Valve storil nov 
korak k spremembi pojma igralnega PCja. Ta 
že leta temelji na Microsoftovem okolju Win- 
dows in knjižnicah DirectX. Valvov operacij- 
ski sistem SteamOS pa uporablja Linux in 
OpenGL. Dokaj mirne vode PC-igralca, ki je 
doslej čakal kvečjemu na naslednja Okna, se 
znajo zato razburkati. Podporo SteamOSUu je 
napovedalo dosti iger, od malih neodvisnic 
tipa Hotline Miami 2 do velikih titul, kakršen 
je The Witcher 3. Kaj se bo iz tega izcimilo, 
kako se bo SteamOS spopadel z Windowsi, 
ki letos preidejo v inačico 10, in kaj bo to po- 
menilo za trg, bomo videli. Vsekakor pa je 
dejstvo, da se s steam machines, Steam- 
OSom in poudarkom na igrah (ter, sem pre- 
pričan, raznih pretočnih servisih za video) iz 
računalniškega trga lušči neka poenotena 
skupina. Taka, ki z eno samo štacuno in ozko 
namembnostjo ironično nadvse spomni na - 
konzole ... 

Sneti 

olesje časa stre še tako trdno zgrajene temelje z enako 
lahkoto kot mlinski kamen pšenična zrna. Davno so 
minili Cezarjevo zavojevanje Galcev, Oktavijanova os- 
vojitev Španije, rušenje jeruzalemskih zidov, ki ga j 
izvedel vladar Tit. Sila in slava preteklih vojskovodij, ki so z 
nezadržnim korakom legij osnovali rimski imperij, mi je sedaj 
kaj malo v pomoč. Z mrzlo temo za hrbtom v Galijo vdirajo 
Franki, oblast v angleških deželah je razpadla in za silo po- 
konci stoji le še Londinium. Mavri so zavohali kri in grabežljivo 
pogledujejo po lberskem polotoku, v Panonski nižini pa so se 
Vizigoti in Vandali spečali med seboj samo zato, da mi lahko 
prisolijo še krepkejšo zaušnico. Obmejne postojanke padajo 
ena za drugo, dočim je vojska, vse bolj krpana s tujimi najem- 
niki, nezanesljiva. Zla slutnja, da se bo Forum spet smodil v 
ognju, vse bolj gloda. 
Veličastne zgodovinske strategije, kakršne so v Creative As- 
semblyjevi seriji Total War, te običajno posadijo v vlogo gra- 
ditelja mogočnih cesarstev, kjer osvajaš levo in desno, postav- 
ljaš prelestna mesta in se imaš nasploh fajn. Attila je druge 
sorte tič. To polovično nadaljevanje Rome 2 je postavljeno v 
čas propada Zahodnega rimskega cesarstva in predvečer 
srednjega veka. V Evropi vlada popoln kaos in večina ljudstev 
je v borbi za golo preživetje primorana zapustiti domove ter se 
seliti. Stabilnost in blagostanje sta skrajno tuja pojma, potep- 
tana pod kopiti barbarskih hord. Tokrat je uspeh že, če pre- 
živiš, na kakršenkoli način že. Ravno zaradi tega je to za vete- 
rane ena boljših Totalnih vojn. 


Temni vek na vidiku 


Kot v slehernem delu niza pred njim tudi v Attili nad državo 
bdiš v poteznem načinu, kjer zreš na veliko karto Evrope. 
Ozemlja se raztezajo od Baktrije na vzhodu do samega konca 
Španije, podobno kot v Rome 2. Toda province, ki delijo po- 
krajino, so drugače razmejene in imajo to pot tri administrativ- 
ne podenote. V sleherni je naselbina, kjer so nastanjeni stebri 
civilizacije: pridelava hrane, proizvodnja, politične institucije. 
Krepiš jih z nadgrajevanjem stavb, s čimer preobraziš vasico v 
municipium, mesto. Iz kašč in zakladnic se napaja vojska, ki jo 
osnuješ v armade in jih v obliki hodečih figuric pošiljaš po kar- 
ti tepst druge narode. Potem zmagaš in je vse kul. 

Ampak ni. Od desetih igralnih frakcij jih je večina v nezavidlji- 
vem položaju. Franke in Sase krute zime in bolezni preženejo 
s severa in primorani so se seliti na jug. Vizigoti, Ostrogoti, 
Alani in Vandali so na osvajalski poti hunske horde in morajo 
takisto jemati pot pod noge. Zahodni in vzhodni del rimskega 
cesarstva se šibita pod nestabilnostjo in luknjavimi mejami. Le 
iranski Sasanidi imajo lažje življenje, zato naj se jih oprimejo 
začetniki. No, pa Huni so tudi na konju - dobesedno in v pre- 
nesenem pomenu. Če upoštevaš, da je plenilsko dirjanje po 
pokrajini njihov smisel, jim je prav fajn, četudi niso nikjer do- 
ma in imajo vsak dan za fruštek juriš na sovražnika. 

Špil si nadvse prizadeva azijske divjake z zloglasnim poveljni- 
kom Atilo postaviti v pripovedno ospredje. Zato se igra prične 
z letom 370 po Kristusu, ko poševnooki konjeniki zmotijo Vi- 
zigote in Ostrogote pri lokalni državljanski vojni. Zares kam- 
panja zakurbla v 395, ko Huni na eni strani in barbari na dru- 
gi Evropo poženejo v vsesplošno razsulo. Načeloma jo lahko 
igraš v nedogled, toda skriptanih zgodovinskih prigod je ko- 
nec z letom 476, ko Odoaker odstrani Romula Avgusta. 

V Total Warih je bila težavnost vselej odvisna od tega, kakšne 
so bile začetne pozicije narodov. Po zapisanem sodeč lahko 
sklepaš, da je Attila zahtevna strategija. Če igraš Rimljane, te 
že spočetka napade vsak, ki ima pet minut časa, vojska in 
politiki pa ti raje kot pomagajo porinejo nož v hrbet. Zato si pri 

Zahodnjakih nenehno v umikanju in prav solzica se ti utrne, ko 
moraš province eno za drugo prepuščati bradatim možem s se- 
kiro in volčjim tuležem. A tudi v koži barbarov ni vse lepo, saj so 
dolgo časa v premiku, brez zavetja mestnih obzidij. Nenehen 
občutek kaosa in propada so avtorji poudarili s temnejšimi, je- 
senskimi barvami in odlično glasbo, iz katere veje uničenje. 


Topot kopit 
No, Creativovci so šli v prikazu dlje od samega vzdušja in kruto 
zastavljene karte. Attila namreč zahteva pristope, ki jih prej v 
seriji še nisi uzrl, in je odličen izziv. Moraš se privaditi na nov pri- 
jem, ki predrugači gibanje po strateški karti - potovanja horde. 
V grobem rečeno gre za naslednje: nekatera ljudstva znajo vse 
reči na horuk vreči v cule in na vozih ter konjih oditi drugam. 
Med prvimi seveda Huni, a tudi gotska plemena. Ob premiku iz- 
gubiš vse nadgrajene prvine v provincah. Za nameček imaš s 
seboj v vojski 'svoje mesto' oziroma vse civilne pritikline. Če ta 
armada izgubi bitko oziroma poveljnika, si ob vse. Po drugi pla- 
ti pa lahko z biči in loki potrkaš na vrata nič hudega slutečih 
poštenih kmetov, jim suneš vse prašiče in izprazniš vinske kleti. 
S Conanovimi besedami: smisel življenja je premagati sovraž- 
nike, jih goniti pred seboj in poslušati jok njihovih žensk. 
To pa ni edina luštna novost. Avtorji ne skrivajo, da so pri nad- 
graditvi družinskih dreves in diplomacije malce pogledali v Cru- 
sader Kings 2, kajti upravljanje družine je mnogo globlje kot v 
Rome 2. Osebe imajo kup lastnosti, ki ti olajšajo ... pajade, za- 
pletajo položaj in napravijo iz političnih spletk tak vozel, da ga 
ne preseka še tako nabrušen gladij. Vendarle ti je pri tem močno 
v pomoč, da je poteza na strateški karti tokrat dolga en letni čas 
in ne več vse leto kot v Rome 2. Zato ti pomembni zavezniki in 
vojskovodje ne preminejo že po nekaj ducatih korakov in se lah- 
ko nanje precej bolj navežeš. Superca. 
Tako notranjo kot zunanjo diplomacijo boš moral nenehno 
vešče uporabljati. V Attili je redkokatero ljudstvo samozadostno 
in večina se mora zanašati na bolj ali manj trdna zavezništva ter 
najemnike. Zahodni Rimljani se nenehno igrajo z ognjem, ko v 
vojsko sprejemajo barbarske pomočnike, ki jih ob letu osorej 
blazno radi izdajo. Huni so po drugi plati odvisni od pomoči pri 
obleganjih. Sicer so odlični bojevniki na odprtem bojnem polju, 
toda zaganjati se s konjem v kamnite zidove trdnjav ni pametno. 
Skratka, Attila te prisili iskati bližnjice in vse mogoče pristope 
na več ravneh, kar je vsekakor odlika dobre strategije. 


Bič po glavi 

Na krovni karti imaš torej polne loke, em, roke dela. Ravno zato 
je tolikanj pomembneje, da se odlikuješ tudi na bojišču. Ko se 
dve figurici vojska srečata, Total Wari namreč nastopijo z drugo 
polovico: realnočasovnimi bitkami. Te simulirajo naravo ozem- 
lja, kjer sta se vojski srečali v poteznem načinu. Pred seboj imaš 
lahko prazno planjavo, rečni prehod ali obleganje utrdbe. Če je 
uspela zaseda, se boš lahko iz hoste usul na presenečenega na- 
sprotnika. Ako do spopada pride po zimskem pohodu, bodo 
soldatje prezebli, zgarani in zbite morale. In tako dalje. 

Totalne vojne so meka za ljubitelje staro- in srednjeveških bitk. 
Po karti razpošiljaš stotnije vojščakov v lično oblikovanih forma- 
cijah, s kopjaniki, uperjenimi proti naskakujoči hunski konjenici 
... ki se tik pred zdajci obrne in te zasuje z dežjem puščic. Odgo- 
voriš z lastnimi lokostrelci in pračarji, ki postanejo žrtev nenad- 
nega vpada z boka, ki ošibi njihovo moralo in jih pošlje v beg. 
Če si v mestnem scenariju, imaš takrat vsega dosti in usmeriš 
na sovraga katapulte onagre z zažigalnimi izstrelki. Bojevati se 
je moč tudi na vodi in četudi v Attili tovrstni spopadi niso tako v 
ospredju kot v Rome 2, v ničemer ne zaostajajo. 


Poševnooki pelje vso državo s seboj na vozovih. 


apokaliptično vzdušje v novi prijemi v visoka 
zahtevnost v popravljene mnoge napake Ro- 
ma 2 v čakanje med potezami x heci silicij- 


ske pameti Creative Assembly / Sega 

Veterani bodo kajpak vprašali, če so avtorji po- 
krpali luknje v borilni mehaniki iz Rima. Potrdim 
lahko, da je marsikaj izboljšano. Formacije so 
prepričljivejše in se ne zdruznejo več tako hitro 
v brezoblično čorbo. Umetna pamet je najbolj 
napredovala v obleganjih, kjer ji preproste stop- 
nice z obzidja ne delajo več problemov. Je pa 
gibanje formacij, naj gre za sasanidske slone ali 
vandalske sekiraše, še vedno zelo hitro - hit- 
rejše kot v naslovih pred Shogunom 2. 


Tole je bolje 


Assembly so k srcu očitno vzeli marsikatero kri- 
tiko, s katero smo bremenili polovičarski Rome 
2. Vmesnik ima tako v poteznem kot real- 
nočasovnem načinu več opcij. Igra deluje hitre- 
je in je bolje optimizirana. Kar pa ostaja, so dol- 


gi nalagalni časi in mletje računalniških na- 
sprotnikov med potezami. Tu nimaš kaj; vza- 
meš pač v roke Vojno in mir. Tudi v večigralstvu 
novosti ni. Na voljo je zgodovinska kampanja za 
dva igralca in bitke, v kateri se do osem ljudi 
razporedi na dve strani. Na vskočno večigralst- 
vo, ki si ga mnogi želijo, bo treba še čakati. 

A kljub vsemu lahko rečem, da je Attila špil, ka- 
kršen bi moral biti Rome 2 ob izidu. Zatorej ga 
priporočim vsem, ki so bili tamkaj razočarani. 
Ne bi sicer dejal, da gre za najboljši Total War, 
je pa eden najbolj vzdušnih in bržda najzahtev- 
nejši. No, če si novinec, se vseeno ne boj. Še 
vedno imaš za učenje Sasanide ali pa poženeš 
eno od devetih zgodovinskih bitk, med njimi tisti 
pri Frigidu in na Katalunskih poljih. Nastaviš 
nizko težavnost in skušaš z Atilo namlatiti pre- 
klemane Vizigote. Tak pač si, bič božji. 

 Obleganja so glede na Rim 2 deležna največ izboljšav. Nič več kurjenja obzidij 


z lokostrelci — 


zdaj pni oblegovalne stroje, sovražne puščice u bolijo. (Š 

Poroke, spremembe vere in podobni prijemi so obvezen del mešetarjenja med Š Ča 
vladarji. V duhu časa so precej nezaupljivi in dogovori zelo kratkega obstoja. 


ee Čudežno bitje je eden od treh šefov, ki te čakajo v tej enostavni bojevalni arkadi. 
Nizka cena se odraža v ozkosti dizajna, duhamorni okolici in reciklaži vsega, kar je. 


epošteno! Od vseh odličnih bojevalnih arkad, 
ki jih je skozi leta izdelal japonski studio Plati- 
num Games, na PC dobimo Legend of Korro. 
Ob Bayonetti 2 in Vanguishu, ki ostajata na 
konzolah, se ljubitelji akcijskega igranja na računal- 
nikih upravičeno počutimo zapostavljene. Grdi Ja- 
ponci. Oprali jim bomo vse usrane gate srednješolk. 
No, je pa res, da imamo že njihov zelo dobri Metal 
Gear Rising: Revengeance in da Korra ni na ravni si- 
ceršnje Platinumove produkcije, zato ni treba biti pre- 
več razočaran. Razen, seveda, če si ljubitelj televizij- 
ske risanke in si komaj čakal, da boš lahko v njej in- 
teraktiven. Založnik Activision je s to pogodbo pač 
podjetniško zadovoljil povpraševanje po igri na Korri- 
nem temelju, k čemur prispeva cena le 12 evrov v di- 
gitalni distribuciji. Škoda, da dobiš, kolikor si plačal - 
glede na to, da je recimo neprimerno boljši MGR: Re- 
vengeance le 20 evrov, vsekakor premalo. 


a: si ki D.:-): 
— Cel-shadani risankasti videz je pl 


Babji žvajz 

Kdor nadaljevanke ne pozna, se bo praskal po glavi. 
Špil se nič ne potrudi, da bi pojasnil zgodbeno ozadje, 
temveč te odloži v obstransko avanturico, na katero 
se med drugo in tretjo sezono odpravi avatarka Kor- 
ra. V njej zaradi norega penzionista, ki nanjo ščuva 
znane sovrage z malih zaslonov, izgubi vse moči, na- 
kar jih metroidsko dobiva nazaj. Hkrati razkriva zaro- 
to, ki grozi svetu. 

Okej, zarotico, saj je glede štorije vse skupaj medlo in 
nebistveno za širši univerzum. Nekaj je navezave nanj, 
ko se preganjaš po Republic Cityju in se ubadaš s spi- 
rit portali, a dosti ne. Preseneti tudi, kako malo dru- 
gače iskrive Korrine osebnosti je kljub izvirni govorki 
prisotne v igri in kako malo je likov ter interakcije. 

US, toda navezave na serijo je vse premalo. 


Bedno, kajti eden bistvenih gradnikov risanke so raz- 
noliki škisi in fine debate. Tu zgolj mlatiš in še več 
mlatiš, celo v kvalitetnih vmesnih animacijah, izdela- 
nih v televizijskem stilu. Platinum niso ujeli duha nizi- 
ke, temveč so Korro uporabili kot ukalupljeno junaki- 
njo, ki mora pač nekoga fernihtati. 


To počne na način, ki smo ga v žanru vajeni. V po- 
gledu od zadaj teče po omejenih nivojih in vsake toli- 
ko naleti na gručo nasprotnikov. Tem z veliko bliska- 
nja, stokanja in frčanja teles po luftu prešteje rebra. 
Kungfu udarci padajo kot v časih ta poceni hong- 
konških filmov, le da iz pesti švigajo plameni in valo- 
vi vode. Dvigajo se oblaki prahu in če Korri uspe po- 
sebej močan zamah, se akcija rahlo upočasni. 


Za zmage avatarka dobiva bolj ali manj žlahtna od- 
ličja (najvišje je kakopak platinasto) in izkušnje. Z 
njimi samodejno nadgrajuje štiri čarobne moči, ki ka- 
kor v seriji pripadajo četverici kitajskih elementov - 
zraku, vodi, ognju in zemlji. Silnejše kot so, več poš- 
kodb Korra zada in več kombinacij udarcev ima na 
voljo. Vendar kombinacije niso prav nič zapletene, ni- 
ti jih ni veliko. Pač drkaš ali tiščiš gumb za lahen ozi- 
roma močan napad in poškodbe se masovno delijo, 
zlasti če te nekaj časa nihče ne žvajzne. V glavnem se 
ti zoperstavljajo s TV-ekrana znani 'chi blockerji' v 
usnju in špeglih, ki se jim pridružujejo v krojenju ele- 
mentov podkovani člani triad in skrivenčeni živalski 
duhci. Dosti različnih veščin nimajo, znajo pa kon- 
kretno udariti, tako da je treba obilno uporabljati 
gumba za izmik in blok. Ta istočasno deluje kot od- 
boj, če ga stisneš v pravem trenutku. 


Lep del časa preživiš v Republiškem mest 
- nearno tečeš naprej po pustih ulicah, otetih življenja, in garbaš sitne chi blockerje. 


ga an ča si 


u. Ne nadejaj se raziskovanja, saj zgolj li- 


Naga resnica 


Izven bitk od igre ni dosti. Včasih moraš kam skočiti, 
pri čemer nažira, kako plavajoča je Korra, in kasneje 
se lahko vrneš na oddelane nivoje za iskanje skrivno- 
sti. Med njimi so nekoliko naprednejše kombinacije, z 
risanko povezani predmeti, ki ne rabijo ničemur dru- 
gemu kot temu, da jih imaš, in koristni artefakti. Ti te 
zdravijo, ti prepolovijo zdravje na račun hitrejšega do- 
bivanja izkušenj in podobno. Da jih dobiš, moraš po- 
rabiti navidezno valuto. Brez mikrotransakcij! (Žalo- 
stno, da moram to sploh poudarjati, ampak v taki do- 
bi smo. Bruh.) Prav tako se pomeriš v 'pro bendingu', 
magični varianti nogometa, kjer se trudiš nasprotnike 
spehati s ploščadi v vodo. Ta ima celo lasten modus, 
ki ga odkleneš, vendar je nedodelan, poln hroščev in 
ni večigralski. 


Najbolj samosvoji so odseki, narejeni v slogu 
endless runnerjev. Tu prevzameš nadzor nad Korrino 
prijateljico Nago, mešanko med psom in severnim 
medvedom. Naga samodejno teče, ti pa pobiraš do- 
brote in se ogibaš nevarnostim, kakor v Temple Ru- 
nu. Ker beštija vse bolj pospešuje, ti odseki niti niso 
lahki, sploh ko prispeš na južni tečaj, kjer se med te- 
kom spopadeš z velikimi roboti. Če se ne umikaš 
pravočasno, boš sekcijo ponavljal velikokrat. 


To velja tudi za preostanek igre, ki kljub ceni in osre- 
dotočenosti na mlajšo publiko ni lahka. Ima več te- 
nosti fino kaznovan. In nespreten v tej igri ni problem 
biti - bodisi zato, ker nisi pripravljen na dokaj striktne 
tajminge pri izmikih in aktivnem bloku, bodisi zaradi 


marec 2015 


Mar Sneti ob tej igri dela pokorro? Je vse skupaj za en 
korrac? Ne povsem, pretežno pa vendarle. 


udarno mazanje čarobnih zaušnic v ne- 
kaj tehnike in izziva v poceni v borna 
raznolikost boja, sovragov in šefov x 


medla zgodba z neizkoriščeno protagonistko x moreče 
enolična okolica x Platinum Games / Activision 


tehničnih težav, kot sta neposlušni tretjeosebni pogled in 
to, da se pogled včasih sam odloči, da ne bo več osredo- 
točen na sovražnika (slab lock on). Ali pri šefih, med kate- 
rimi so velik robot, še večji duhec in strupeni zaključni gla- 
var. Pri prvih dveh je finta v tem, da odbijaš napade s pra- 
vočasnim pritiskanjem bloka. Finalnež pa ima več kon- 
kretno različnih faz in pri njem v primerjavi s predhodnim 
igranjem zahtevnost dodobra poraste. Še dobro, da se lah- 
ko pri njem naposled spremeniš v pravega avatarja, ki ne- 
kaj časa uničuje vse pred sabo z navezo vseh elementov. 
Na težke igre nimam pripomb, če so narejene dobro. Kor- 
ra ni. Borilni sistem je močno omejen, zaradi česar stalno 
drgneš tistih par kombinacij. Redkokdaj je treba uporabiti 
točno določen kitajski element, saj nasprotniki tega ne 
terjajo. Itak je zrak povsem premočan, učinkovit tako na 
blizu kot na daleč. To vodi v veliko ponavljanja, ta vtis pa 
krepi še pusta, enolična, dobesedno grda okolica. 


Po kakih petih urah sem se le stežka spravil k igranju na 
odklenjenih višjih težavnostih, saj dogodivščina zaradi bolj 
gajstnih sovražnikov ni bila nič boljša. Reciklirani so bili 
enako pogosto, s šefovjem vred, in so glede na splošno 
zahtevnost poznali premalo različnih potez. Igra tako v 
končni fazi ni bila zabavna, temveč naporna in enolična, z 
redkimi svetlimi trenutki, ki bi ostali v spominu. Kako ze- 
lo drugače od risanke! 


Svet igralnih konzol in dodatne opreme 


IGROVJE 


RISANA KORRA 


Vsakih nekaj let se pojavi kakšna japonska risan- 
ka, ki navduši zahodno občinstvo, naj bo to Poke- 
mon, Yu-Gi-0h ali Bleach. Nickeldeonova The Le- 
gend of Korra, Legenda o Korri, je šla z drugega 
konca. Je zahodnega porekla, vendar ravno toliko 
cepljena z japonskim pristopom k animaciji, da 
deluje kot hibrid, sposoben navdušiti oboje. Tako 
tiste, ki čislajo animeje, kot one, ki imajo raje za 
nas bolj klasično risbo. 

Ta uspešna dvojnost se ni začela s Korro, saj je 
podobno vižo pred desetimi leti ubiral predhodnik 
Avatar: The Last Airbender. Risana nadaljevanka 
je spremljala dvanajstletnega meniha Aanga, ki se 
zaplete v vojno zlobnega Fire Lorda proti drugim 
trem nacijam samosvojega sveta. Ta je bil obar- 
van kitajsko, a hkrati mednarodno, z elementi šte- 
vilnih folklor in verovanj, med drugim z inteligen- 
tnimi živalmi in duhovi, ki prebivajo v vzporedni 
dimenziji. Glavno vlogo imajo benderji ali krojite- 
lji, ki so sposobni z izvajanjem kungfuja nadzoro- 
vati štiri temeljne kineske elemente: zrak, vodo, 
ogenj in zemljo. Aang je med njimi, toda izkaže 
se, da je nekaj posebnega. Vsak bender namreč 
obvlada en sam element, Aang pa pridobi veščino 
krojenja vseh štirih. S tem postane avatar, ute- 
lešenje tistega, ki zagotavlja ravnotežje. To kori- 
stno uporabi za poraz Ognjenega vladarja in 
združitev narodov. 


". Legend of Korra štarta več deset let kasneje. Aan- 


ga ni več, avatarka je zdaj dekle Korra, ki prispe v 
dodobra nabreklo mesto Republic City, da bi se 
naučilo zadnjega elementa, zraka. Pri tem naleti 
na tovariše in se udeleži profesionalnih tekmo- 
vanj v krojenju elementov. Hkrati pa se znajde na 
udaru partizanov, ki benderje sovražijo. So zgolj 
zlobni ali je za to kak poseben razlog? 


Čeprav je Legenda o Korri mladinska reč, ni tako 
preprosta, da bi bila primerna le za dvanajstletni- 
ke, na katere v osnovi meri. Tudi po tem si za 
zgled jemlje Vojno zvezd, ki je takisto dala marsi- 
kaj tako odraslim kot odraščajočim. Od tam po- 
bere še marsikaj drugega, od azijske inačice jedij- 
skih vitezov (ki jih je Lucas itak ustvaril na podla- 
gi samurajev — zen krog je zaključen!) do te- 
mačnih, skrivnostnih nasprotnikov, ki se ubadajo 
s politiko. Vendar spletene niti odpelje po svoje, 
saj je ne zanima toliko boj med benderji, marveč 
med tistimi, ki posedujejo nadnaravne moči, in 
onimi, ki jih nimajo. Med privilegirano kasto, ki 
med ohranjanjem socialnega miru z mesnatimi ri- 
tmi greje stolčke, in tistimi, ki bolj životarijo kot 
živijo v mestu, mirnem in lepem predvsem od da- 
leč. To je narejeno v slogu tridesetih let prejš- 
njega stoletja in je malo zahodnjaško ter nekoliko 
vzhodnjaško, načeloma brez visoke tehnologije, a 
v zvrsti steampunka. 

Ideje so se v štirih sezonah, kolikor se jih je skup- 
no odvrtelo (zadnja se je iztekla 19. decembra), 
dodobra razvile. Ravno zato jo spremljajo številni 
odrasli, tudi jaz — je nekakšen guilty pleasure, doza 
malce grenkobne čokolade, ki s svojimi 25-minu- 
tnimi epizodami nadvse sede. Močan razlog za to 
so liki, ki so za risanko nenavadno dodelani in raz- 
noliki. Tu sta učitelj Tenzen, ki fura zen, a se mu 
meša ob samih puncah v bajti, in postavnež Mako, 
ki Korro hkrati privlači in odbija. Krono pa odnese 
sama Korra, nabrita deklina, ki je podjetna in 
drzna, a hkrati zaletava ter dostikrat ne ravno bi- 
stra. Zaradi dolgega jezika in hitrih pesti se zapleta 
v neprijetne situacije, ki ji znajo enkrat streči po 
zdravju in celo življenju, drugič pa so pristno hu- 
morne. Na naš, normalen način, ne čudaški japon- 
ski. Ne manjka niti ljubezenska zgodba, vendar ne 
povem, kako se bo razvila. Raje glej. Se splača. 


€UGOBLIN ci € nove in rabljene igre 


-10% na vse igre 
s tem kuponom 


Ponudba velja do 31.3.2015 pri osebnem prevzemu v Ljubljani, Celju ali Mariboru za eno 


novo ali rabljeno igro na osebo s slikanim ali fotokopiranim kuponom. 

zerz-Toni 
da 4 


pravi šef utetetet VU USICI metalslugovska neprijetnost 


o vidno občutljivo točko, 


Groko ž na srce zajebanimi manevri A vrnil sevbošvRoarr! 


a 


Doživel bi rad naposled igro, kjer bi bil tovrsten glavar tak dec; 
da bi si brez jadikovanja odtrgal tiča in te z njim premlatil. 


Fi ei 
mudi, A 
€ 


Med svetovi/'seyizburjaš-ob pogledu na valkiro;<ki tehta tloje 
zlate zasluge iMomogočadostop v poprej odprte stopnje. 


Brin znanstvene fantastike ne srečaš šele pri letečih ladjah, 
Že prej težijo:neke bedne sonde. Slog je precej zmeden. 


Mavec! 


e z naklonjenostjo spomniš Rastana, 

Ghosts 'n Goblins, Mega Mana? Se ti 

zdijo vikingi tako kul, da si vse dni 

predvajaš severnjaški power metal, 
čitaš vikinški vedež v Jokerju 234 in sanjaš o 
dneh Hogarja ter medice? O igrah pa ne raz- 
mišljaš kot o sprostitveni dejavnosti, temveč 
kot o nizu preprek, katerih premagovanje te 
definira kot osebo in te navdaja s ponosom? 
Tedaj ne spreglej Volgarrja, od strani gleda- 
ne, piklaste mešanice bojevanja in skakanja, 
ki nebrzdano rjove znova priklicuje klasično 
16-bitno dobo. 


V službi bogov 

Odin te oživi kot mišičnjaško bradatega vi- 
kinga in te pošlje na desno garbat tečnobe 
ter s skakanjem premagovat prepreke. Naj- 
prej se ti zoperstavijo kuščarski bojevniki, 
ljute čebele in statične mesojede rastline, ki 
te obmetavajo z jedkim pelodom. V tleh pa 
so nameščene osti in brezdanje luknje, ki te 
instantno spravijo v Valhallo. Tudi sicer si 
hitro ugonobljen, saj si kot vsa Konanova 
žlahta tak dec, da ne potrebuješ neke peder- 
ske črte z energijo. To je tako 1998, človek! 
En sam udarec v živo ti odstrani ščit, ki je 
sposoben prestreči tri žvajze, preden razpa- 
de, naslednji pa te pošlje k nazadnje obiskani 
nadzorni točki. 

Če misliš, da je ta kje v bližini, si snemi hip- 
vanom. Se ti zdi, da kralj nordijskih božans- 
tev oživlja mehkužneže?! Nikakor! Smrt po- 
meni vrnitev na sam začetek aktualnega ni- 
voja, ki zaobjema pet, deset, petnajst minut 
filigransko preciznega udejstvovanja. Za 
crkot je ponavadi odgovorna ena sama na- 
paka, malček zamude, za spoznanje nena- 
tančen skok, za piksel preveč v eno smer po- 
stavljen bradač. Mislim, da sem bil nazadnje 
tako kruto kaznovan, ko sem imel na levi rit- 
nici še vtetoviran Commodorejev logotip in 
sem varčeval za Sinclairjevo cizo pet (C5). 
Bolj kot napreduješ skozi kakega pol ducata 
tematsko samosvojih nivojev, bolj ti je to ja- 
sno. Votline preidejo v mesto na vodi, sledijo 
pokopališke vežice, leteče ladje, temačni 
grad in sanjska dimenzija mitološkega dre- 
vesa življenja Yggdrassila. Nasproti se ti pos- 
tavijo lučalci bomb, frčeči oklepljenci, okost- 
njaki, strupenjače, lebdeče sonde. Vsak sk- 
lop ima šefa z precej omejenim naborom 
vzorcev, naj gre za gromozanskega soldata, 
letečega coprnika ali škrlatno klopotačo 
Fluffyja. Kaj se pripeti, če te župan ugonobi, 
kar se pri silovitejših pripeti v kakih šestih 
sekundah? (Tudi zato, ker nimajo pokazate- 
lja energije?) |, na začetek stopnje greš. Boš 
pač naslednjič pazljivejši, ti razvajeno otroče 
dvatisočih, ti! 


Volgarrno zajeban 


Ne le pazljivejši, tudi vedel boš, kaj se bo 
zgodilo, kar je bistveno. Dosti je namreč si- 
tuacij, kjer moraš gibanje naštudirati s pona- 
vljanjem, saj je steroidnež preveč okoren, da 
bi se instantno odzival. Ko izvede enojni ali 


Volgarr the Viking 


dvojni skok, kjer za nameček udari z mečem, 
lahko smer popraviš le delno. Po zidovih ne 
more plezati, temveč se po njih vzpenja tako, 
da vanje meče neomejeno zalogo sulic, kaj- 
pak uporabnih za daljinsko luknjanje so- 
vražnikov. Drugih veščin pa sploh nima, saj 
je od začetka do konca obsojen na isto pale- 
tico identičnih zamahov ter skokov. Vse, kar 
dobi iz občasnih skrinj, so močnejši ščit, 
čelada, ognjeno rezilo in tajinstvena mjolnirs- 
ka ojačitev. A mogota gre po zlu, če se do- 
takne česarkoli nevarnega ali ga kaj takega 
zadene. Za kar je vse polno priložnosti. 
Skozi igro se prebiješ le, če si nenehno na 
preži, vztrajen, zbran, hladnokrven, meto- 
dičen in precizen, kar pa ne pomeni, da si vi- 
del vse. Navadni konec je najslabši, saj ča- 
kata še dva druga, z lastnima zaključnima 
obračunoma. Do njiju prideš le tako, da te 
res malokrat poškodujejo. Samo pri najtež- 
jem zaključku si deležen bitke z rdečim zma- 
jem Fafnirjem, kompletne zgodbe in generič- 
nega power metal komada Juggernaut sku- 
pine Sonic Prophecy. Do tja vodijo preureje- 
ni, še zahtevnejši nivoji. 


" "ua. " .w " 
Fafnir, Mjolnir, špetir 
Skrivnosti so torej kul. Prav tako pride do iz- 
raza temačna, nekoliko humorna in samore- 
ferenčna štimunga, četudi ne rukneš kamele 
na gobec in se ne prikaže Korgoth. Žal pa igra 
mrakobnost dosega tudi z okorno podobo, ki 
je daleč od bogatega pikselskega mojstrstva 
naslovov, kot sta Shovel Knight in Shantae. 
Risarske roke niso bile pretirano spretne in so 
ustvarile nekam amaterski svet, kamor so na 
silo namešani številni viri, od mitologije do 
znanstvene fantastike. Takisto moti, da je ju- 
nak obsojen na isti nabor potez in enako 
orožje, kar omejuje razgibanost dogajanja. 
Le-to se ujame v ponavljajoč se kolotek, ki z 
izjemo občasnega podvodnega udejstvovanja 
in lovljenja zračnih vrtincev močno reciklira 
tako platformske kot bojevalne situacije. 
Volgarr po ustroju zastaja za marsikatero le- 
gendo, ki jih povzema. Nima zaloge raznote- 
rih orožij kot Ghosts 'n Goblins, ni nelinearen 
kot Mega Man, ne pozna razvoja lika kot do- 
ločene Castlevanie. Prav tako ni slogovno in 
izvedbeno navdušujoč kot marsikatera no- 
vodobna neodvisnica, ki se klanja preteklo- 
sti. Zato menim, da si ne zasluži pretirano vi- 
soke ocene. Definitivno pa bodo z njim zado- 
voljni tisti, ki v prvi, drugi in tretji vrsti iščejo 
izziv. Prav taki so z vplačili na Kickstarterju 
sploh omogočili njegov izid in jim ne bo 
težko dati 7 evrov v digitalni distribuciji. 


Kaj je smisel življenja? Da 


ga sovražniki teptajo, gledajo, kako beži, 
in poslušajo naricanje njegovih žensk. 


konkreten spretnostni in 

taktičen izziv v dobre skriv- 

nosti ponavljajoča se, 

nekoliko bleda vsebina x brez stilistične 
Crazy Viking / Adult Swim 

Take igre je ponavadi bolje igrati z joypadom, 
Apotheon pa je s tipkami in miško zelo prijeten. 
S slednjo meriš v krogu, udarjaš in dvigaš ščit. 


— — —— — 


ar ne zmanjka od strani gledanih iger, umeš- 
čenih v delno odprte svetove, ki jih z nabira- 
njem robe in veščin odkrivaš po metroidvanij- 
skem receptu (glej članek Vesoljsko-vampir- 
ska svoboda v Jokerju 207). Najnovejši predstavnik 
je Apotheon, ki se bolj intimno in resnobno napoti tja, 
kamor je tako spektakularno, neugnano ter komer- 
cialno uspešno tiščal glavo Kratos v playstationovi se- 
riji God of War. Gre med starogrška božanstva, katerih 
glavar Zevs se je tla namenil otrebiti smrtnikov. S tem 
se ne strinja umrljivi junak Nikandreos, ki odide na 
Olimp poravnat račune. Po zgledu antičnih pripovedk 
tega ne počne na lastno pest, temveč mu ob boku sto- 
ji božanstvo z lastno agendo - Zevsova žena Hera, ki 
ima poln kufer moževe razuzdanosti. Spomni se, kako 
je Zevs v podobi belega bika ugrabil krasotico Evropo 
in jo žmohtno poonegavil. Če je bil tedaj še vedno v 
obliki gajstnega goveda, izročilo hvalevredno molči. 


Zgodba si sicer ne da veliko opravka s samim Zevsom 
in njegovimi poniglavostmi. Bolj spoznamo druge 
predstavnike starogrškega panteona. Če se nam da 
brati napise na okoli razmetanih ploščah, smo deležni 
pravilne mitološke obravnave. Sestavi se zrcalna slika 
našega sveta, polna spričkancev in spletkarcev, kate- 
rih edina posebnost je to, da imajo nadnaravne moči. 
Na kakšen način jih uporabljajo? [, tako, da si skušajo 
z njimi pridobiti oblast in užitek. Zveni znano. Res pa 
je, da pripoved tega ne izpostavlja neposredno. Na- 
mesto tega tiho, mehko in osebno predoča dejstva ter 
pusti, da zaključke potegneš sam. Včasih je igra pri 
tem zelo subtilna, na primer pri pomenu besed Apot- 
heon ('povišan v boga') in Nikandreos ('zmagoviti'). 

Dinamična fizika omogoča, da v tej helenski sekljačini skočim nad sovra- 
K X KE in ga porežem po čelu. A ker je nadzor plavajoč, sem stežka natančen. 


| Sneti pričakujoče motri, če se bo kot š 
šefica v tej grčijadi pojavila Merklo- V 
va. To bi bil velikonočni jajček leta. 


čvii 


dosti povezav z mitologijo v plava- 
joč lik x nerodni, ponavljajoči se 
obračuni x 


spodobno pomešani 
bojevanje, raziskova- ' 
nje in poskakovanje v ' 


Izbiraš lahko med dvema težavnostma, kar vpliva zlasti na garba- 
nje. Zal večja pravomoškost nima dosti vpliva na tehniko in taktiko. 


Razpirajoči se svet je razdeljen na posamičnim bo- 
žanstvom lastne, tematsko obarvane stopnje, kot so 
Aresova arena, Apolonov sončni tempelj, Hadovo 
podzemlje in Artemidin gozd. V vsaki je treba najti 
kak čudežni artefakt oziroma poraziti njegovega imet- 
nika. Toda preden se tako opremiš, se dolgo čudiš iz- 
vedbi, ki zgodbi pomaga ustvariti pristno, impresivno 
vzdušje. Dvorazsežna podoba je udejanjena v slogu 
helenskih slikarij na zidovih in posodju. Ob likih, ki se 
jim udje leseno premikajo, se ti zdi, da prisostvuješ 
lutkovni predstavi, ob ozadjih pa, da si odprl galerijski 
zbornik. Temna območja razsvetljuje bakla, ki okrog 
tebe ustvarja toplo polje, drugod se koplješ v sončni 
luči ali se motaš po dobro založenih hišah. Svoje pri- 
stavi tematiki primerna glasbena spremljava, ki jo ce- 
lo tržijo ločeno. Škoda pa, da je zvočna plat drugače 
podhranjena, brez govora in z medlimi učinki. 


V to smer žal preveč stopi tudi igralna plat, ki nameša 
raziskovanje, bojevanje in skakanje. Ustroj sveta je 
povprečen, nivoji pa dostikrat konfuzni in polni rutin- 
skih skakalnih preprek, ki jih vidiš na nepraktičnem 
zemljevidu. Ugank v pravem pomenu besede ni, vča- 
sih je treba recimo nekaj zadeti z razdalje ali kaj pre- 
vrniti, da si odpreš pot. Levji delež napredka temelji 
na tem, da dobiš ali v osrednjem vozlišču nakupiš za- 
dosti močno opremo. Ta sega od oklepov in ščitov 
prek opreme, kot so pasti in grški ogenj za odstranje- 
vanje krhkih zidov, do več vrst orožja. Semkaj med 
drugim sodijo kmečke vile, meči, sulice in liki z razno- 
terimi vrstami puščic. Kul je, da so krepelca poimeno- 
vana izvirno, na primer doru za dolgo kopje, ki so ga 
uporabljali v falangah, ter da se obrabljajo. Veliko 


obračunavanja ne zdrži nobeno, strelivo pa je omeje- 
no, zato moraš biti z zalogami v okornem inventarju 
pazljiv. Nekatere zadeve lahko skuješ (craftaš) na la- 
stno pest, na pomoč kličeš pomagače, kot je ujeda, in 
se raduješ ob kompletnih setih oklepov. 

Ne sliši se slabo, vendar gre za količino pred kako- 
vostjo. Samo vojskovanje, ki ga je v teku kakih dese- 
tih ur na dveh mogočih težavnostih nemalo, je dokaj 
nerodno in ponavljajoče se. Dokler se držiš ciljanja z 
razdalje, še gre, zlasti ker luknjanje posamičnih delov 
telesa zbija različne količine energije in je strelica v 
nosu bolj smrtonosna od tiste v nartu. Ko pa si solda- 
tom, volkovom in mišičnjakom blizu, je mlatenje za- 
radi plavajočega občutka ohlapno in nenatančno. 
Polno je zaletavanja, zmede in buljenja v zaslon, kje v 
gneči si. Kaotičnost Apotheonovega suvanja pride 
sceloma do izraza v nekoliko na silo vključenem lo- 
kalnem večigralstvu za dva. 


Navzlic možnostim, ki jih nudijo vrste orožij, na pri- 
mer kratkost in brzina meča, s katerim si posebej efe- 
ktiven od blizu, je boj manj taktičen, globok in zani- 
miv kot v izpostavitve vrednih konkurentkah, kot je 
Guacamelee. In če igra po zasnovi ter občutku me- 
stoma spomni na Dark Souls, ta vtis v boju razpade. 
Nekoliko bolje je pri šefih, ko potolčeš kiklopa in ne- 
kam krotko himero. Tam je treba nekolikanj uporabi- 
ti možgane (raba pravilne opreme) in skakalne 
veščine - a spet ne toliko, da bi te spopade posebej 
hvalil. Zato neodvisni, za 15 evrov digitalno raz- 
pečevani Apotheon temelji predvsem na vzdušju, iz- 
vedbi in vtisu pri raziskovanju tematsko raznolikega 
sveta. Sam veš, če ti to zadostuje. 

Evolve postavi štiri prekaljene lovce na medzvezdne pošasti nasproti takšnemu hrustu, ki vanje meče skale in jim 
prešteva rebra. Kljub skrajno temačni okolici in krvavosti pa ne gre za srhljivo, temveč na moč akcijsko nažiganje. 

moderni dobi mulci ne marajo več za lov. To je 
za primitivne hribovce, porečejo. Kako lahko 
streljaš na nekaj, kar ima oči? In se ne more v 
enaki meri ubraniti krogel? Nak, plenjenje ve- 
prov sodi v čase, ko je Titej s Hruščovim kolovratil po ju- 
goslovanskih hostah. Toda kaj, če bi se pravila igre sp- 
remenila? Če bi namesto srnjadi po goščavi zalezoval 
trinadstropno renčečo goro mišičevja in prečiščene ag- 
resije? Ki bi znala bruhati ogenj in plezati po steni nav- 
pik? Ali celo letati, se teleportirati in prožiti strele? Kaj- 
; pakda bi tudi ti na takšen futurističen safari privlekel za- 
— ja nimivejše igrače od dedove dvocevne šibrovke. Na pri- 
x mer metalce granat in plamena, raketni nahrbtnik in tri 
kamerade. To je pa čisto nekaj drugega! Četverica hi- 
tech komandosov v lovu na nevarnega aliena iz najglo- 
bljih ZF-mor. To je nova večigralska akcijada, Evolve. 


[Maggie] Goliath' You and me! 


DM ČJO p / Fear of the Dark 


o ai Gnusobe so brez izjeme veliko večje od lovcev in resnici na ljubo bi morale človeka z enim udar- Zaplet spomni na bolj vzdušne trenutke univerzuma 
cem razčesniti, ne le, da mu zgolj poberejo del življenjskih točk. A potem bi bilo prehitro konec. Alien vs. Predator. V nedoločeni prihodnosti človeške 
kolonije na oddaljenem planetu Shear ena za drugo ob- 
molknejo. Napadli so jih skrivnostni monstrumi, ki nase- 
ljence v brutalnih pokolih spreminjajo v mesno kašico. 
Nenapovedano udarijo iz teme in ne zadržijo jih niti je- 
kleni zidovi ter energetski ščiti. Človeški soldatje pri 
obrambi kar tekmujejo v izgubljanju okončin. Na pomoč 
naposled pokličejo Cabota, profesionalnega lovca na 
aliensko zverjad in veterana mnogih tujskih okolij. Tip 
nabere slab ducat podobno utrganih soborcev in se od- 
pravi proti Shearu. 
Lovci na nezemeljske glave se v boj s posamezno po- 
šastjo podajajo v vodu štirih. Spustijo se v džunglo in 
skušajo najti gnusobo ter z njo po moško opraviti, pre- 
den uniči kolonijo. Takšna igra štirih miši z eno mačko 
traja v povprečju okoli dvajset minut in je z nekaj pod- 


Trojica tujskih malopridnežev, ima konkretno različen način ubadanjaz.nadležnimi jagri. Zlasti 
nevidni Wraith na sliki kaže, da je potenciala za večplastno igranje za vsprihodnje še veliko. 


zvrstmi edini način udejstvovanja. Vsak igralec nadzoru- 
je po eno bitje, torej je v matchu četverica na človeški 
strani in eden v vlogi pošastka. Pri tem moram poudari- 
ti, da zgodbene kampanje ni. Edina samotarska mož- 
nost je igranje posamičnih partij proti botom. 

IGROVJE 


Marsikdo bi po skrivnostno temačni uvodni predsta- 
vitvi pomislil, da gre za grozljiv, alienski špil. Tak, pri 
katerem skušajo lovci korak za korakom izslediti po- 
tuhnjeno vesoljsko beštijo, ta pa jih nenadoma napa- 
da izza hrbta in enega po enega razčetveri ali odvleče 
v jašek. Vendar Evolve ni te sorte, temveč je skoz in 


skoz akcijada. Tempo je hiter in bolj spomni na pre- 
gon kot zalezovanje. Že res, da si monstrum vselej 
prizadeva razdreti gručo hunterjev, saj so posamično 
manogo lažji plen. A to večinoma počne z bliskovitimi 
specialkami, ki človečke mečejo na vse strani. Zato 
pozabi na vzdušno tiholazenje in napeto grizenje noh- 
tov v slogu AvPjev. To je nujno vedeti, da nimaš na- 
pačne predstave, preden se v igro poglobiš. 


Be Ouick or Be Dead 


In poglobiti se boš moral, kajti Evolve je brez pardo- 
na hardcore večigralska igra. Da se imaš lahko fino, 
moraš vanjo dosti vložiti. Podobno kot pri Doti 2, Na- 
tural Selectionu 2 in podobnih naslovih se je treba 
skrbno naučiti sposobnosti vseh likov, tako človeških 
kot nečloveških. Napake so brutalno kaznovane in že 
en šibak lovec v moštvu lahko zapravi ves trud pre- 
ostalih. Vsak od ljudi je namreč postavljen v vlogo, ki 
se ji mora vestno podrediti. 'Assault' mora čimveč 
streljati, 'trapper' izvohati pošast in jo s pastmi ohro- 
miti, 'medic' zdraviti odprte zlome, 'support' pa poč- 
ne vse živo. Sploh če odpove dohtar, je igre kaj kma- 
lu konec. In obratno, izurjen vod goničev bo iz neiz- 
kušenega monsterja napravil tak segedin, da bo sled- 
nji vrgel joypad v steno in odšel na Steam sarkastič- 
no pisat oceno "1/10 would return to store again", 
ker mu ne bo nič jasno. 

K temu nekaj prispeva zelo osnovno uvajanje, ki ti 
skozi peščico misij ponazori le ukaze za prvega mon- 
struma od treh in začetne štiri lovce od dvanajstih. Fi- 
nes nadaljnjih, ki jih postopno odkleneš, se moraš 
naučiti sam, z bridkimi porazi. V pomoč je igranje z 
boti, ki niso nedolžni in te bodo raztelešali, dokler ne 
boš dodobra usvojil potrebnih prvin. A če nočeš kma- 
lu začeti z zehanjem, moraš na linijo, saj se obnaša- 
nje računalniških likov ponavlja. In ravno pretkanost 
živih igralcev je tisto, kar v takem naslovu skrbi za 
svežino in presenečenja. 

Kdor uspe izvesti ta miselni preskok in vzeti igro kot 
akcijsko-taktični večigralski izziv v stilu naslovov 
MOBA, ima pred seboj eno najbolj svežih in zanimi- 
vih izkušenj zadnjih let. Avtorji pri nekdanji Valvovi 
hiši Turtle Rock so že s prvim Left 4 Deadom prese- 
kali z ustaljeno obliko prvoosebnih nažigačin, ko so 
na eno stran postavili preživele ljudi s sekirami in na 
drugo zombije z gnilimi bradavicami. Evolve je nada- 
ljevanje te formule, kajti pristopa k igranju sta glede 
na izbrano stran močno različna. 


The Trooper 


Medzvezdne jagre upravljaš prvoosebno, suroveže pa 
v naskok pošiljaš s kamero za hrbtom. Človečki so 
šibkejši in se morajo zanesti eden na drugega ter orod- 
ja. Hrbtno raketo za skakanje in izmikanje posedujejo 
vsi, nakar vsak vihti še štiri samosvoje pripravke. Dva 
sta običajno pihalnika, od rotirajočih kanonov do snaj- 
peric in bazuk. Poleg tega odvisno od poklica po tleh 
postavljajo nagazne harpune, sprožajo energijske ščite 
za obrambo sovojščakov in mečejo pakunge s prvo 
pomočjo. Zlasti pomembna je sposobnost trapperjev, 
da ustvarijo energetsko kupolo, s katero lahko bodisi 
zver ujamejo in jo prisilijo v boj, bodisi jo zaprejo ven 
in se pozdravijo. Vsak poklic ima po tri like z različnimi 
orožji! Podpornik Hank denimo straši z laserskim re- 
zalnikom in orbitalno artilerijo, dočim robotek Bucket 
v isti vlogi svojo glavo izstreli v luft in opreza z višine. 

Es done 
kej, priznam —sem in<tja te-sovrag preseneti tako, da/se skoraj podelaš vhlače. Monsterji se znajo po- 
tuhniti ali se ti kako drugače priplaziti'za hrbet.-Ko se takole nenadoma pojavijo, je na vrsti miniinfarkt. 


f 


— 


Vzdušen detajl je, da se poškodbe, ki jih zadajorpreganjalci, vidno poznajo na zvereh, ki so vse 
bolj okrvavljene in polomljene. Zal pa še nobeni nirmoč odstreliti lovke ali repa. Bo v DLCju, hehe. 


ASIMETRIJA 


V Evolvu se spopadeta dva po pri- 
stopu različna nasprotnika, čemur 
pravimo asimetrični boj. Klasičen 
primer so islamski teroristi Al Kaj- 
de ali Vietkong proti Američanom. 
V večigralskih igrah prijem niti ni 
redek in če pomisliš, lahko iz gla- 
ve našteješ več tosortnih naslo- 
vov. Na primer omenjeno serijo 
Alien vs. Predator ali Splinter Cel- 
le, kjer so trioki komandosi zavija- 
li vratove teroristom. Dead Space 
2 je ljudi postavil nasproti Necro- 
morphom, dočim igralci strategij 
radi kažejo na niz Savage. Če te 
tak koncept zanima, si oglej na- 
slednje aktualne igre. 


Li AA O 


Left 4 Dead 1 in 2 sta dušna pred- 
nika Evolva in še danes priljubljeni 
igri, koder se štirje preživeli tru- 
dijo prebresti morje nagnitih zom- 
bijev. Nesnago upravlja računal- 
niški režiser, ki dinamično proži 
njene napade, sovražni igralci pa 
stopajo v vloge posebej močnih 
zombijev. 


Natural Selection 2 je spoj prvo- 
osebne streljanke in strategije z 
marinci ter vanzemaljci. Oboji po- 
stavljajo tudi bazo kot v realnoča- 
sovkah, za kar je zadolžen en ig- 
ralec, medtem ko se ostali kolje- 
jo. Marinci se zanašajo na točo 
svinca in eksooklepe, alieni pa na 
ojštre zobe in skrivanje. 


SpyParty je hecen indie naslov, ki 
je še v alfa testu. Prvi igralec se z 
martinijem v roki pomeša med ra- 
čunalniške osebe na snobovski 
zabavi, kjer mora izvohati prave 
podatke. Nanj skozi okno preži 
drugi igralec — ostrostrelec, ki ga 
mora prepoznati. Na voljo ima en 
sam naboj, da ga ugonobi. 

Nekatere od krepnjenih živali za seboj pustijo raznorazne bonuse. Fejst dobro je vedeti, če ima mon- 
strum slučajno povečano zadajanje škode, preden se spustiš z njim v izmenjavo krepkih med rebra. 


- | 
Divjad ni le ene, nebogljene sorte, marveč se odziva različno. Mekatera bitjeca brezglavo 
bežijo, druga se ti postavijo po robu in morejo tako ljudi kot neljudi ovirati pri doseganju ciljev. 


N. 

US S Srboriteži (še) nimajo privzetih šibkih točk, kjer bi jim prizadejal več škode. Znajo pa neka- 
pI "teri lovci z zadetki snajperic načeti njihov oklep, nakar morajo drugi ciljati na tisto mesto. 


Evolviranje zahteva kratkočasen predah od boja. Med njim beštiji na hitro zrastejo trije okli več in 
se okrepijo specialke, a je hkrati zelo ranljiva. Ce jo lovci izvohajo ravno takrat, zadenejo na lotu. 


IGROVJE 


Tudi vsaka pošast ima štiri veščine. Godzilni Goliath se za- 
kadi v skupino ali jo potaca v leopardjem skoku, vanjo me- 
če skale in jo pobruha z ognjem. Druga brdavsa sta bolj 
pretkana. Kraken je Cthulujski lebdeči one, ki ustvarja ig- 
ralno napetost z maličenjem električnih silnic, najraje tako, 
da lovce sevre. Wraith je večji del časa neviden in se zna te- 
leportirati nasprotniku za hrbet, ga ugrabiti in obglodati. Za- 
radi tega je ta hip za bolj izkušene najbolj zabaven izziv. Na 
pomlad dospe četrti grobijan, Behemoth, ki bo postavljal zi- 
dove iz lave in kot kameleon lepil ljudi na jezik. Hudo. 

Pri solo ali ročno ustvarjeni igri, ki si jo nastavi peterica pri- 
jateljev, si prisotni po želji izmislijo, kdo bo kdo in po potre- 
bi dodajo bote. Iskalnik soigralcev pa deluje drugače. V na- 
stavitvah določiš prednostne vloge, ki ti najbolj ležijo - na 
prvo mesto recimo daš sanitejca. Nato te matchmaker gle- 
de na to in tvoje izkušnje posadi med lovce ali v luskinasto 
kožo pošasti. Sledi izbira lika v tej vlogi in šele tedaj na- 
sprotni strani vidita, kdo si stoji nasproti. Sovrag je torej 
presenečenje, tako da pride do izraza, kako prilagodljiv si. 


Run to the Hills 


Posamezen dvoboj ima več faz, ki jih določa razvitost ve- 
soljskega hrusta. Ta običajno prične na prvi stopnji, nakar z 
žretjem nič hudega sluteče divjadi po ozemlju zbira življenj- 
sko esenco, s katero more dvakrat evolvirati do tretjega le- 
vela. Pri tem postaja vse močnejši in odpornejši, spopad pa 
se zato iz deloma izmikalnega proti koncu prelevi v vse- 
splošen ravs, ko zver čelno naskoči druščino kot tovornjak 
in gredo čreva zares na plot. 

Lovci nimajo zmožnosti, da bi skozi posamezno bitko na- 
predovali v krepkosti. Zato hočejo beštijo ugonobiti čim- 
prej. To ustvari zanimivo napetost, ko zver najprej širom 
karte pleni tujsko srnjad, lovci pa oprezajo za pticami, ki jih 
zli sovrag splaši in pošlje v zrak. Raketni nahrbtniki zahru- 
mijo in četverica se skakaje poganja niz pragozda, po glo- 
belih in naprej po sledi, mimo čudno srepečih domorodnih 
živalc. Zver se skuša prihuliti in če jo začopatijo, beži po 
previsih navzgor, proč od plazemskih pušk lovcev. Nato se 
situacija obrne. Hunterjem alarm pove, da je nasprotnik 
zrasel, in tokrat so oni tisti, ki bežijo proti hribom ali v jame. 
Tam je okolica bolj obvladljiva in se jim falot teže prikrade 
za hrbet. 

Igra dogajanje popestri z več modusi, ki razvijejo osnovni 
način hunt, koder mora beštija uničiti glavno elektrarno v 
koloniji. V rescue so preživeli prebivalci tisti, ki jih je treba 
braniti, dočim so v nestu vloge obrnjene, saj morajo kolosi 
braniti svoja jajca. (ltak.) Zadnji posamični način je defend, 
kjer ljudje v trdnjavi ščitijo reševalno ladjo. No, najbolj intri- 
ganten je krovni modus evacuation. Ta vse naštete načine 
spoji v zaporedja petih kart, podobno kampanjam v Left 4 
Dead. A če lovci krepnejo že na eni od prvih, igre to pot ni 
konec, marveč beštija na naslednji dobi bonus. Na primer 
rastlinje, ki jo zdravi. V nasprotnem primeru pridobijo do- 
brote ljudje, denimo obrambne stolpiče. Tako misije kot bo- 
nusi so vsakič izbrani naključno, zato se avtorji ustijo, da ni 
noben evacuation tak kot prejšnji. 


Flight of lcarus 


Kako dolgoživ bo Evolve, je težko napovedati. Z veseljem 
pa ugotavljam, da je odlično uravnotežen in ima dovolj glo- 
bine, da ga ne vržeš po enem tednu v kot. Igralci na liniji 
dan za dnem gruntajo nove pristope, da bi se zoperstavili 
kombinaciji lovcev, ki jih je ugonobila prejšnji dan. In obrat- 
no, Reddit je poln tem, kako se lotiti Wraitha, ki je v izkuše- 
nih rokah grozljivka za neuigrano partijo človečkov. Evolve 
namreč ni običajna streljanka, kjer mojstruješ merjenje. 
Bolj je balet raketnih skokov in zverinskih jurišev sem ter tja 
oziroma zapleteno sozvočje specialk, ki ljudi sevrejo pri 
živem telesu ali aliena priklenejo k tlom. 

Obstaja pa pomemben zadržek. Za pravo uživancijo je treba 
biti v uigranem moštvu. Šele z njim se premakneš do stop- 
nje, ko se Evolve iz zanimive zasnove prelevi v izzivalno 

igro. Žal iskalnik sotrpinov tej nalogi ni kos. Vse 
prevečkrat si prisiljen v vlogo, ki si jo postavil na 
eno od zadnjih mest, in za nameček dobiš v 
moštvo ljudi, ki so prvič prijeli za joypad. Nasploh 
moram pošteno okarati igrine omrežne temelje. 
Padci z linije so pogosti, manjkajo posnetki te- 
kem, lestvice, klani, in še kaj. Tečno je, da te ob 
prekinitvi takoj zamenja bot, brez možnosti, da bi 
prišel nazaj v isto igro. 

Vse skupaj neprijetno spominja na Titanfall, na- 
slov s takisto originalno in odlično igralno meha- 
niko, ki jo je ob izidu zaviralo pomanjkljivo splet- 
no ogrodje. Nadalje zelo podobno kot Titanfall 
Evolve skoraj vse stavi na hardcore izziv, iskanje 
taktik in tovarištvo med soigralci. Pri vzdušju mu 
pa zmanjka. Lovci neprenehoma čebljajo, a ne 
morem reči, da imajo blazno zapomnljive karak- 
terje ali frise. Vsekakor dosti manj kot preživeli v 
Left 4 Deadu, ki se jih spomnim še danes. Štorija 
in alienski vtis pač nista v prvem planu. Škoda, 
kajti okolica z bitjeci je luštna. 


The Number 
of the Beast(s) 


Zamere se tu ne končajo. Ko te iskalnik petič v 
večeru pusti na cedilu, se denimo spomniš, da bi 
bili lahko zverski udarci bolj konkretni. Trenutno 
lovcem sicer pijejo življenjske točke, a nimaš za- 
res občutka, da si nekoga kresnil po pesi tako, da 
je videl vse svete tri kralje. 

A to je dokajšnja malenkost v primerjavi z naj- 
večjo nevarnostjo, ki preti Evolvu: da ga bo za- 
ložnik 2K Games umoril z oderuško politiko do- 
datne dolpotegljive vsebine. Za petdeset evrov 
oziroma polno ceno dobiš opisane like in moduse 
z ducatom bojišč, kar res ni količinski presežek. 
Prihodnje karte in načini bodo resda takisto za- 
stonj, vendar ne tudi lovci in monstrumi! Prvi bo- 
do stali 7,5 evra na glavo, drugi 15 za rogovje. To 
je huje kot v League of Legends, pri čemer je tisto 
free to play naslov, kjer lahko junake odklepaš z 
igranjem, tu pa jih ne boš mogel! Želvaki sicer 
pravijo, da bo moč igrati proti vsem ne glede na 
ekstra nakupe. Toda ker so nekatere kombinaci- 
je lovcev boljše kot druge, utegne to pripeljati do 
prikrajšanosti. Da bi bilo še huje, so zasoljene tu- 
di kožice, od 4,5 evra po klasi navzgor. Za igranje 
niso ključne, a ko jih ljudje vidijo v štacuni, se jim 
stemni. 

Res upam, da bo založnik sprevidel, kam to pelje, 
in se bo umiril. Za dolgoživost v takšne sorte na- 
slovu je ključen dotok novih likov, ki ga lahko do- 
mišljavo zgrešeni način njihovega dodajanja za- 
vre in s tem projekt obsodi na propad. Hudo ško- 
da bi bilo, da bi po Titanfallu še en pristno origi- 
nalen, samosvoj in uživaški hardcore špil zaradi 
takih neumnosti v nekaj mesecih utonil v pozabo. 
Ko se ti nevidna beštija skuša prikrasti za hrbet, a 
nagazi na tvoje prefinjeno postavljene mine, se ti 
še pol ure smeje. Če imaš vsaj tri podobno mi- 
sleče igralske kolege, daj Evolvu priložnost. 


je prav zvita zver, ampak lovci so štir- 
je, pa še laserje imajo. Joj prejoj. 


originalna, raznolika zasnova 

globoka moštvena igra za predane 

dizajn pošasti v vzdušje v slab is- 
kalnik igralcev x nestabilna linija x drage razši- 
ritve x okolje ni izkoriščeno Turtle Rock / 2K 

IGROVJE 


Velikani fantazijskega žanra toplo 
pozdravljajo novo vzhajajočo 
zvezdo - Patricka Rothfussa! 


Preverite, kaj navdušuje mojstre, in se 
prepustite [menu vetra, prvemu delu 
trilogije Kraljemorčeva kronika. Pa povejte 
vsem, da boste nekaj časa povsem zasedeni 
Prigodam rdečelasega maga, ženskarja, 


ubijalca in junaka se je nemogoče upreti. 


Najhitreje do knjige: 9 v knjigarnah www.emka.si 6) o80 12 o5 

imCity se je z zadnjo verzijo zameril številnim 

sobnim županom. Ne le s hrošči ob izidu in ob- 

vezno pripetostjo na splet, temveč z občutno 

zmanjšanimi kartami za gradnjo. Maxis se je 
osredotočil na povezovanje manjših, bolj nabitih 
mest, vendar se jim namera ni posrečila. Prvič, dolgo 
ni delovala, in drugič, igralci so pač vajeni gradnje šir- 
nih metropol. Na to ciljajo francoski Cities XXL. 


Luštno predmestje 


Prvi vtis je ugoden. Pričaka te prijazen tutorial, ki te 
uvede v osnove in ponudi nadaljevalne lekcije. Lastni 
kraj zasnuješ na petdesetih raznovrstnih lokacijah na 
izmišljenem zemljelikem planetu in začneš na eni od 
več težavnosti, tako da je poskrbljeno tako za začet- 
nike kot tiste, ki bi radi načelovali štajersko zajeba- 
nim krajem. Ozemlja se dodobra razlikujejo, od ato- 
lov in močvirij prek gozdov do hribovitih in pečinastih 
lokacij. Na njih so različne količine vode, nafte in 
sličnih surovin. Tla lahko urediš na lastno pest, kar je 
še nekaj, kar je iz novega SimCityja izostalo. Pred- 
vsem pa so karte za tistega, ki je vajen slednjega, or- 
jaške. Ko ukrojiš prvo cesto, zgradiš občinsko stavbo 
in deviško zarišeš prebivalska, industrijska in storitve- 
na področja, si ne predstavljaš, kako boš poselil vse 
te silne hektare. 

A sčasoma le jih. Velikopotezno rišeš območja in v 
3D-pogledu, ki ga je moč s koleščkom instantno 
skrajno oddaljiti ali približati, postavljaš javne službe, 
kot so gasilci, bolnišnica, šole, policija. S tem vplivaš 
na razpoloženje meščanov, ki se delijo na nekvalifici- 
rane, izučene, vodstvene in elitne. Vsaka skupina dela 
v nekem industrijskem sektorju in nekaj hoče, od ob- 
jektov za zabavo prek čistega zraka do delujočega 


f Igra ima menjavanje dneva in noči ter več filtrov 
za svetlobo. Fajn, a prej bi morali urediti drugo. 


ziZ razdalje j je pogled lep, a če kamero približaš, BOJE zaznaš bistveno slabšo iz- 
vedbo od SimCityjeve. Naj gre za redko obljudene ceste ali plastificirane stavbe. 

Cities XXL 


javnega prevoza. Odvisno tudi od tega, v kako zbitih 
soseskah živijo. Ne manjkajo niti kmetijske dejavno- 
sti, tako da ograjuješ živinorejska, sadjarska in druga 
območja. Zanimiv je poudarek na zeleni energiji, ka- 
mor sodijo električni avtomobili in izposojevalnice 
koles, ter moč je postaviti podzemno železnico. Ka- 
kor v SimCityju so povezovalni dejavnik ceste, tako 
da se ni treba ukvarjati z ločeno gradnjo električnega, 
kanalizacijskega in vodovodnega omrežja. 


Kriminala poln center 


Če si količkaj stremuški, se začne po presahu začet- 
nega kapitala igranje osredotočati na malenkosti. V tej 
dvojnosti leži čar Cities XXL. Na eni strani obsežne 
mestne in predmestne površine, na drugi ubadanje z 
vsako bajto posebej. Tudi zato, ker lahko določene 
objekte, kot so hiše na podlagi izročila posamičnih 
držav, sezidaš direktno, ne da čakaš, da v conah na- 
stanejo sami od sebe. Ena sama nepretočna cesta ali 
v naselje pomaknjena fabrika in že je treba prilagajati 
davke oziroma rušiti. Če igraš na spodobni težavnosti, 
izziva ne manjka. Določeni problemi so trajnejši kot v 
SimCityju, na primer usmrajen zrak, drugih težav ni, 
recimo naravnih katastrof. Cilj je delujoč megalopolis 
s stolpnicami in futurističnimi stavbami, ki so vključe- 
ne v paketu. Po brezplačne nove se odpraviš v Stea- 
mov Workshop, kamor ljudje že prispevajo robo in 
mode, za katere so Cities XXL odprti. 


h n a to 


Cone se zarisujejo skupaj s potmi, kar zna pozneje povzročati težave, 
saj je nadgrajevanje cestnega omrežja po nepotrebnem zakomplicirano. 


načeloma rad rajža po tujini, ampak v tej 
francosko ciganski vukojebini ga ne vidijo več. 


osnovni mestogradenjski sistem ni 
možnost izgradnje ve- 

številne vrzeli 
kljub draginji ko- 
Focus Home Interactive 


napačen 
likanskih metropol 
pust, mrtev videz 


in hrošči 
maj kaj napredka 


Sliši se odlično in kot nalašč za razočarane SimCity- 
jevce, vendar igro bremenijo številne težave. Okoren 
vmesnik, omejeno gibanje kamere in vizualna puščo- 
ba s pretirano mrtvimi ulicami ter 'plastičnimi' zgrad- 
bami so še najmanjše. Bolj pereče so vsebinske na- 
pake, ki kazijo mestogradno osnovo - manko pou- 
darka na javnih dobrinah, kot so vodovod, elektrika in 
odvažanje smeti, kar je za županijado jako nenavad- 
no, zgolj osnovno povezovanje sosednjih krajev, zgre- 
šeno nadgrajevanje cest, ki je bistveno manj elegant- 
no kot v SimCityju ... Nasploh je v EAjevem naslovu 
skrb za metropolo bolj kompleksna in na dolgi rok za- 
nimivejša ter manj pomanjkljiva. Sploh z dodatkom 
Cities of Tomorrow, kjer je moč graditi vertikalna me- 
sta v malem in dodajo nov sloj županskih kapric. XXL 
nimajo ničesar tako ambicioznega, kar ustreza eno- 
stavnejšemu konceptu širine pred globino. 

Toliko je bilo v SCju pritožb na rovaš Simčkov, ki so 
se po mestu sprva premikali neinteligentno! V Cities 
ljudje radi vandrajo dobesedno kar nekam, ne upora- 
bljajo javnega prevoza in se pritožujejo nad gnečo na 
cesti, jamrunge nad mankom prostočasnih dejavnosti 
pa jim poleg doma postavljeno kegljišče ne zmanjša 
niti za trohico. Direktorji se ne povežejo s tovarnami, 
ki jim manjka vodstvenega kadra, prostrane sadjarske 
površine grafično ostanejo nedejavne, čeprav podatek 
kaže, da izvažajo sadeže, v javne parke ni nikogar in 
tako dalje. Podobnega nespodobnega hroščevja kljub 
več popravkom po splovitvi ni malo in povezava z 
Workshopom ni nič drugega kot potuha za polsposob- 
nost avtorjev, saj je glajenje robov na ramena prevzela 
skupnost. Kolikor je je oziroma je bo v kratkem ostalo, 
saj so komentarji na počez krepko negativni. 


Prazna denarnica po izletu 


Edina prednost Cities XXL pred SimCityjem je veli- 
kost mest, a to je nudil že predhodnik XL. Če ga po- 
znaš, boš uvidel, da je tale nova verzija notranje nad- 
grajen (podpora večjedrnim procesorjem) in vsebin- 
sko rahlo dopolnjen Cities XL brez večigralstva, a za 
polno ceno. Tako je: kar bi normalna firma udejanjila 
kot zaplato ali kot dolpotegljivo vsebino za bakšiš, 
Focus trži za 40 evrov. Naj bo ocena temu ustrezna. 


marec 2015 


Wilbur se na najbolj neprijeten način prepriča, kako je biro- 
kracija najučinkovitejši način zatiranja podjetniške pobude. 
a — - 


red tremi leti nas je Knjiga nenapisanih zgodb 
navdušila s prelestno podobo, z izvedbo pa malo 
manj. Nadležen vmesnik in reciklirani vici iz kla- 
sik žanra, recimo Monkey Islanda, so pustili bled 
vtis. Enako se je obnašala predzgodba Critter Chronicles. 
Nemški avanturisti KingArt nas zdaj torej skušajo nav- 
dušiti z nadaljevanjem. So se iz predhodnic kaj naučili? 


In medias res 


Glede na to, da je od izvirnika minilo kar nekaj časa, sem 
kot star senilnež upal na povzetek. Ampak ne, koj sem bil 
porinjen v središče dogajanja. Tudi tokrat so taglavni trije 
liki. Večino špila jo mahajo vsak po svoje, medtem ko 
zgodba preskakuje med njimi. Tako leteči pirat Nate, ki 
ga spremlja rožnati pošastek Critter, krade čarobno svetil- 
ko; polovnjaški coprnik Wilbur je zaposlen kot profesor na 
coprniški akademiji v glavnem mestu Seastonu; dočim 
ima vilinska kraljična Ivo nenavadne težave z zdravjem. 
Ter z mamo, ki jo hoče na vsak način poročiti. Potem dvor 
dosežejo čudne vesti o epidemiji punčkavosti, ki straši na 
jugu, in srborita princeska se odloči, da jo bo popihala. 
Navsezadnje je v prvem delu skupaj z Natom in Wilburjem 
našla vsemogočni artefakt ter tako rešila deželo pred uni- 
čujočo vojno. Kot v vseh dobrih pravljicah se bodo naši 
junaki ponovno srečali in znova reševali svet. 

Zgodba teče zvezno in v pravih trenutkih zna prestaviti do- 
gajanje iz enega prizorišča na drugega. Morda si vzame le 
preveč časa, da ekipo spravi skupaj, saj do takrat mine 
skoraj pol špila. Takenako brez sramu krade iz drugih iger, 
stripov, knjig in filmov. Je pa res, da izposojenke niso na- 
menjene izključno humorju, temveč ti nemalokrat namig- 
nejo, kako naprej. Wilbur recimo najde čarobno knjigo po 
imenu Emmet, ki ga more v nekem trenutku pomikati po 
času, kar je prikazano carsko. Kdor je igral Space Cuest 4 
ali Evoland, bo vedel, kako. Nate citira Indyja, dočim ima 
Ivo za vrtnarja bonsaj enta. Kljub dokajšnji izobrazbi s po- 
dročja sem prepričan, da sem nemalo štosov zgrešil. Več, 
kot veš o sceni, bogatejša bo izkušnja. 


Površinska lepota 


Igra je vnovič paša za oči. Trirazsežni liki se brez- 
šivno zlivajo z vnaprej ustvarjenimi prizorišči in vse 
skupaj je risankasto srčkano. Večina zanimivih 
predmetov je razvidnih na prvi pogled ali pa si po- 
magaš z razkrivanjem vročih točk. Nabor lokacij je 
pester, od rezidence vilinov prek Seastona z aka- 
demijo ter patricijskim in plebejskim delom mesta 
do eksotičnih otokov, po katerih se potika Nate. 
Protagonisti srečajo gomilo znancev, recimo dvo- 
glavega ogra, ki ima zdaj oštarijo, stare face pa se 
pojavijo tudi med negativci. Avtorji tako ustvarjajo 
všečen občutek kontinuiranega vesolja, ki deluje 
dokaj logično. Pohvalno. 

Podobno velja za uganke. Večinoma temeljijo na 
pravilni rabi predmetov, ki ne zaide v absurde. Ri- 
bo ujameš s črvom na palici in za golemovo glavo 
potrebuješ glino, ki jo žgeš na ognjišču. Občasno 
naletiš na ne pretežko logično zanko. Ujezile pa so 
me tiste s ponavljanjem gibov. Dokaj slabo vidiš, 
kako je pomigal sogovornik, nakar po sličicah ka- 
rafek klikaš skorajda na blef. Igra tako lovi ravno- 
težje med dialogi, v katerih izveš, kaj hoče kdo 
imeti, ter postopki, da do želene reči prideš. Lepo 
po vrsti, celo preveč. 

Žal dogajanje poteka na moč linearno. Sočasnega 
reševanja več problemov ni, akoprav ti jih igra zna 
tako zastaviti. Wilbur mora na primer opraviti tri 
čistilne kveste, ki so navidez neodvisni. V resnici 
niso, kajti upravnik ne bo hotel odobriti druge na- 
loge, dokler prva ne bo opravljena. To privede do 
absurdnih situacij, ko je včasih boleče očitno, kaj 
lahko postoriš na neki lokaciji in imaš prava orodja 
v malhi, a ti igra tega ne pusti. Zato je obilo spre- 
hajanja med lokacijami, ko letaš po nove koman- 
de. K sreči hitro dobiš razglednico ali karto, s kate- 
ro med prizorišči preskakuješ hipno. Bi si pa vse- 
eno želel, da vse skupaj ne bi bilo tako rigidno. 

Nudi raznovrstnih 


Mrha nerodna 


Dodatna zamera leti na uporabniški vmesnik. Na 
prvi pogled je za tretjeosebne avanture povsem 
standarden, vendar je poln odvečnega klikanja. In- 
ventar je na primer spravljen v okence, ki včasih za- 
krije tisto, na čemer bi moral predmet uporabiti. Na 
imovino v malhi moraš klikniti dvakrat, saj enojen 
klik (vsakič!) sproži le opis, na prenekatero reč na 
zaslonu pa trikrat, da izveš vse o njej. Šele nato jo 
lahko pobereš ali uporabiš. Sprva se ne zdi proble- 
matično, a dlje ko igraš, bolj je tečno in čez nekaj ur 
ti že pošteno najeda. Glede na to, da jih boš do kon- 
ca presedel petnajst do dvajset, to sploh ni kul. Spet 
drugič špil klika sploh ne zazna ali ga preprosto 
ignorira, ker počneš nekaj, česar po njegovem ne bi 
smel - brez kakršnegakoli povratnega odziva. Na- 
kar pritiskaš gumb kot usekan in se sprašuješ, kaj 
je narobe. 

Taki naslovi me puščajo razdvojenega. Po eni strani 
vidim, da so avtorji vanje vložili obilo dela ter imajo 
enciklopedično znanje s področja, ki se kaže v mili- 
jonu iskrivosti in bolj ali manj posrečenih štosov. 
Prelestna podoba je presežna vrednost. Nakar te 
izživcira pustolovska togost, ki jo popopra še upo- 
rabniški vmesnik! Namesto, da bi se doživljajsko 
prepustil dogajanju na zaslonu, se moraš na trenut- 
ke dobesedno boriti z njim. Tega od avanture, za 
katero moram odšteti za žanr visokih 30 evrov, ne 
bi pričakoval. 


je od malega imel rad pravljice, v kater- 
ih se zgodbe mešajo. Vsega je kriva Arabela! 


polna humorja in referenc v očesu 
privlačna obsežna okoren 
vmesnik x linearnost x brez opom- 


nika, kaj se je zgodilo prej KingArt Games 


Tale zoprna krastača nam je povzročala težave že v enici. Tudi tokrat nima nič 
lepega za bregom, le postopki so še bolj zlohotni, saj vključujejo državni disi, 


B"br'moral izbirati med'Komicnimi kimi liki, je najbolj prisrčen 

krbi zara jskiMVn se v prostem času rad zakaja. 


| '4/TROST, VIŠINA, PRESENEČENJE - to so tri ključne prednosti, ki 
| si jih moraš zagotoviti v zračnem boju. Ko je katerakoli od njih izgu- 
ljena, je dobro pobrati šila in kopita ter jo čimprej spet pridobiti" 
ikupnost ljubiteljev letalskih simulacij je polna debat o tem, katero 


iniran in si zagotovi 
lede na aeroplan. 
elalskem boju." 
ne Air Combat 

aiki se gotovo kdaj vprašajo, s čim privlačijo zaresne letalske 
igre, za katere se moraš več tednov privajati kontrol. Dilemo 
zna razjasniti vmesni člen med orenk simulacijo in arkadnejši- 
mi letalščinami, kakršen je Battle of Stalingrad, zadnji naslov v 
proslavljenem nizu IL-2 Sturmovik. Leteči stroji so podvrženi mnogo- 
terim vplivom, zaradi česar se obnašajo po kompleksnih pravilih. A 
mojstrovanje nadzora nad zrakoplovom je šele prva faza, zgolj vstopni- 
ca v svet zapletenih zračnih manevrov. Spopadanje niti slučajno ni le 
usmerjanje križca in tičanje sprožilnika kot v Top Gunu in HAWXu. Če 
bi rad brezhibno izvedel figuro, ki ti bo sovraga postavila v sredo mer- 
ka, se moraš zakopati v knjige o letenju, kot je zgoraj citirana biblija 
digitalnih zračnih borcev In Pursuit. Z nasprotnikom igraš šah, v kate- 
rem trguješ z višino, tvegaš z rabo zakrilc in blefiraš z lupingi. In ko se 
dejavniki poklopijo ter bandit v plamenih strmoglavi, je občutek nepo- 
pisen. Malo iger temu preboju v miselnosti rabi tako dobro kot Battle 
of Stalingrad. To je njena glavna odlika - ki pa je žal ena redkih. Pp 


Nad belo stepo 


Igra se odvija med drugo svetovno vojno nad mestom Stalingrad ob 
Volgi (danes Volgograd), kjer so v zimi med letoma 1942 in 1943 
Nemci in Sovjeti krvaveli v srditih bojih od hiše do hiše. Ves čas je nad 
ruševinami divjala zračna bitka. Sprva so se rdeči bojevniki zoperstav- 
ljali sovražnim bombnikom, nakar so po obkolitvi svojih sil Nemci 
skušali soldatom po zraku prepeljati čimveč hrane in zalog. Tisti čas je 
sovjetsko letalstvo postajalo vse bolj konkurenčno nacističnemu in na- 
stale so prave okoliščine za monumentalne spopade nad oblaki. 

V osnovni inačici igre je moč sesti v osmerico letal. Na nemški strani 
lovska Bf 109 G-2 in F-4 ter bombnika štuko D-3 in He 111 H-6. Na 
sovjetski v lovca LaGG-3 in Yak-1 ter bombnika Pe-2 in kajpakda ju- 
rišnega šturmovika. V DLC-paketih je moč dokupiti še dva lovca, La- 
5 in Fw 190 A-3. Vsega skupaj je torej za frčanje na voljo deseterica 
avionov, kar je za veterane serije malo, saj so iz prejšnjih naslovov va- 
jeni obširnejšega arzenala. Razlog je v tem, da igre ni ustvarila hiša 
Olega Maddoxa kot izvirnike, marveč 1€ v navezi s 777 Studios, zna- 
nih po prvosvetovnovojni simulaciji Rise of Flight. Pogon igre je prav 
od tam, zato ni združljiva z nobeno od predhodnic! 

Ena neljubih lastnosti tega grafičnega srčka je nezmožnost gostitve 
znatnejših količin vojaštva, naj bodo to jate messerschmittov ali tan- 
kovske kolone na tleh. Gigantske narave stalingrajske bitke zato ne 
zmore prikazati v vsej veličini. V samotarskih misijah je avionov največ 
ducat, dočim imaš pri bombardiranjih občutek, da so te izrinili na ob- 
robje ofenziv. Vso igro zreš v pobeljene planjave, posejane z ožganimi 
okostji uničenega mesta, saj sončeva toplota ne predre snežne odeje. 


V bombnikih tla in tamkajšnjo soldatesko gledaš od blizu. Podoba ni za prehva- 
lit, če upoštevaš, da je vse obširna ravnina. Je pa sneg z odbleski videti lepo. 


Nadzor kajpak izvajaš izključno iz kabine in v tej igri res odsvetujem rabo miši. 
Prestaviti je moč še v množico zunanjih pogledov, ki pa niso za pilotiranje. 


sv marec 2015 


V večjih bombnikih, kot sta He 111 na sliki in Pe- 2, je moč poprijeti za orožje 
o71 obrambnih strojničarjev. Po notranjosti letal se žal ni moč prosto sprehajati. 


JURIŠNA SERIJA Z VZHODA 


Kljub popularnim šalam o ruskih špilih obstajajo izjeme, ki so v anale iger zapisa- 
ne z zlatimi črkami. Ena je niz letalskih simulacij, ki je ime dobila po sovjetskem 
jurišnem letalu iz druge svetovne vojne, |I-2 šturmoviku. Zasnoval jih je Rus Oleg 
Maddox in ko je leta 2001 izšel izvirnik, je pošteno razburkal sceno. V tistih časih 
so letalne simulacije skorajda izginile pod plazom prvoosebnih streljank, šturmo- 
vik pa je področje lastnoročno preporodil. Množice je omrežil s prilagodljivostjo, 
realizmom in količino vsebine — na voljo je bilo 31 različnih letal in kampanja s ka- 
riernim načinom za pilota. Osredotočal se je na vzhodno fronto, takisto njegovo 
nadaljevanje Forgotten Battles iz 2003. Leto kasneje je s Pacific Fighters pokukal 
na Tihi ocean, s 1946 pa še v namišljene spopade z nemškimi eksperimentalnimi 
orožji, kot je bil Ta 183 huckebein. Nato je šlo vse počasi navzdol. Popreproščeni 
Birds of Prey za konzole, ki so ga napravili pri Gaijinu, znalcev ni navdušil, dočim 
je Maddox zaradi zdrah zapustil 1C ravno ob koncu razvoja Cliffs of Dover, ki je 
imel biti naslednji veliki naslov v nizu. Toda ko je uradna podpora odpovedala, je 
nastopila skupnost ljubiteljev in osnovala ekipo Team Fusion, ki je z modifikacija- 
mi Dovrske klife preobrazila v ta hip najboljši naslov šturmovikove rodbine. 

Belina zi ruševinami Sa ati in hosto na podeželju ji je VSE, kar imaš v BoS od 
okolice. Res bi bilo fajn, če bi zavoljo raznolikosti dodali kako zaplato zemlje. 


4 
4 7X 3 DR PITNA NE $ STV 


Izklesanost kokpita je navdušujoča. Kljub temu, da imaš poleg enostaven 
vmesnik s prikazom stanja leta, se je dobro čimprej napiflati pomene števcev. 


Ruska tlaka 


Enoigralska kampanja si pravzaprav ne zasluži tega imena, saj gre za navaden 
niz naključno generiranih nalog. Že res, da se vsako od petih poglavij prične z 
zgodovinskim filmčkom, a ti so površno zmetani vkup in so bolj ali manj vse, 
kar ima igra od pripovedi. Ne ustvariš si pilota, ki bi ga razvijal kot lik, in ne na- 
preduješ skozi zgodbo. Dogajanje je zato sterilno. Pred vsako misijo izbereš le- 
tališče, avion in eno od petih nalog (prestrezanje, varovanje bombnikov in tri 
bombniške) nakar igra naključno ustvari točne pogoje. Je pa res, da tako ni- 
koli ne veš, koliko banditov bo in od kje te bodo skušali začopatiti. 

Namesto plezanja skozi vzdušne skriptane trenutke se prebijaš po lestvici od- 
klepanja pritiklin za svoja letala. Nekatere tovrstne naprave so res eksotika, 
toda druge so osnovna oprema, na primer rakete za yake in krilni kanoni za 
focke-wulfa. To daje igranju neprijeten pridih tlačanstva. Za nameček je kam- 
panja edini modus, kjer lahko stvari odklepaš. Te zanima le večigralstvo? Kaj 
hočemo, drgniti boš moral na desetine ponavljajočih se misij, da tvoj lavočkin 
na liniji ne bo oskubljen. Razen teh dveh modusov so na voljo še posamične 
naključne misije in štirinajst scenarijev, med katerimi jih je nekaj učilnih. 
Umetna pamet ni švoh in ti v zračnem boju pošlje rafal v rit ob prvem trenut- 
ku neprevidnosti. Biksati ga zna le v bombnikih, ki jo radi ucvrejo proti tlom in 
storijo konec v karambolu. Kljub temu je puščavniški del bolj kot ne vadba za 
omrežne bitke v več, kajti šele človeški nasprotnik te potisne do meja 
zmožnosti. Spopade gostijo uradni strežniki in ponavadi najdeš dva do polovi- 
ce polna od zgornje meje 49 igralcev. Dedicated serverjev ni. 


Nadaljevalni tečaj 


Prav v primežu večigralskega 'dogfighta' Battle of Stalingrad najbolj zasije. 
Odlikujeta ga namreč zelo lušten občutek v kabini in prepričljivost letenja - 
vsaj za tiste, ki še niso vsega vajeni, zakrknjeni veterani. Ob manevriranju se 
pilot nagiba, kazalcem v števcih se meša, lučke utripljejo. Motor hrumi, strojni- 
ce regljajo, tebi pa se od obračanja obzorja vrti v glavi. Letalni model je primer- 
jalno gledano za stopnjo nad tistim v simulatorju iz War Thunderja. Dobro ču- 
tiš, kako motorju pojemajo moči v strmem vzponu in kako štuka vzdrhti, ko se 
osvobodi bombnega tovora. Če si oborožen z igralno palico, se počutiš kot pra- 
vi as in te študiranje uvodoma predstavljenih zakonitosti letalskega boja zares 
prevzame. V nastavitvah se lahko igraš z vsemi naprednejšimi lastnostmi, kot 
je 'trimanje' krmilnih površin. Po drugi strani je moč realizem znižati in na pri- 
mer dodeliti računalu samodejni nadzor dovoda goriva. Pokaram pa vodnike, 
kajti peščica uvajalnih misij je dovolj kvečjemu za to, da ne zgrmiš na tla, na- 
kar moraš na uradne forume, kajti priložena dokumentacija je zanič. 

Z razlogom sem zgoraj izvzel naprednejše igralce letalskih simulacij, kajti 
Battle of Stalingrad zahtevnosti navzlic ni primerljiv s hardcore naslovi, kot je 
sodobni DCS. Prva pomembnost je nezmožnost pretikanja reči v kabini, ki je 
le neinteraktivna slika! To bo razžalostilo vse, ki za popolno vzdušje terjajo 
ročno stiskanje knofov. Tudi letanje začne kazati zevajoče pomanjkljivosti, ko 
si zadosti vešč, da jih opaziš. S prstom kažem na poškodbeni model, ki slabo 
ali ponekod sploh ne simulira notranjih poškodb v letalih. Da ne omenjam, 
kako yak magično ulovi vse, groza. Dihaj, dihaj. 


Sestreljena ptica 


Težava je v tem, da ni jasno, komu je Battle of Stalingrad namenjen. Naj- 
večjim ljubiteljem simulacij bolj ne, ker jih bodo neinteraktivna kabina in lu- 
knje v letalnem ter poškodbenem modelu preveč motile. Bolj nedeljski igralci 
si bodo po drugi plati želeli vzdušnejše kampanje. Oboji pa bodo negodovali 
nad ceno. BoS stane polnih 50 evrov, za kar nudi klavrno količino vsebine. Pri 
tem bode v oči oderuška postavka za dokupljiva lovca - 18 evrov za kos! 
Kva?! Edini ljudje, za katere bi bil ta špil pravšnji, so veterani spletnega War 
Thunderja, ki so v slednjem zagonili nečloveške količine denarcev in bo stre- 
ljanje nad Stalingradom zanje nadgradnja doživetja. Le ti se ne bodo čudili, da 
je Sturmovik tudi v puščavništvu 'always online.' Kristus. 

Res škoda, da sta 777 in 1€ igro obtežila s toliko problemi, kajti peljati žele- 
zne komarje nad stepo je samo po sebi fajn. Tako pa se lahko ob puhlici 'pre- 
rojeni šturmovik!' samo kislo nasmehnem. Ne, ni. Vzemi za polovico te cene 
Cliffs of Dover, če ga še nimaš, in povezni nanj mod Team Fusiona. 


uživa v kabini letečega tanka ... dokler ne pogrunta, da še ni 
odklenil bomb in bo po luftu prve dni letal brezzob. 


lušten občutek v kabini 
prepričljivo letanje ... 
panja x slabo uvajanje 


podoba v večigralske borbe 
.. dokler nisi znalec x puhla kam- 
tlaka x cena 17171 Studi C 

Zakaj 


v vesolju nihče ne sliši kričati? Ker molči in razporeja enote v 


obnovljenem dvojcu vsemirskih realnočasovnih strategij Homeworld. 


ACIZCIJ NACI DOMSVET 


sziaš 4 


li! i a»! Trirazsežnost dobro uporabi misija, v kateri proti ladji frčijo veliki asteroidi. Vanjo 


zima se 

vrsti rade kolobarijo in zdajle je nekoč 
priljubljena klasična realnočasovka v 
mlaju. V dobi Command 8 Conguerja 
so se RTSji z gradnjo baz in razpo- 
šiljanjem enot usipali z vseh strani. 
Zdaj pa dobivamo praktično le še vsemirske širitve- 
ne (4X) strategije in igre MOBA, kot je League of 
Legends. A to se bo slejkoprej spremenilo in morda 
je znanilec preobrata ravno Homeworld Remastered 
Collection. To je predelan dvojec znamenitih iger s 
preloma tisočletja, ki sta se zelo lepo postarali. 


Starbucka in Apolla 
od nikoder 


Homeworlda spremljata nezgode človeški podobne 
civilizacije, ki ji sovražniki zavdajo ob iznajdbi hiper- 
pogona in izgradnji velikanske matične ladje. Enica 
beleži romanje na starodavni domači svet, s čimer 
spomni na Galactico. Dvojka pa zvečine obravnava 
boj proti mogočnemu tujskemu vojskovodji. Fabuli 
nista intimni, temveč galaktične neprilike obravnava- 
ta od daleč in v širokih zamahih. Vrstijo se uničeni 
planeti in hiperprostorska vrata, predvsem pa mno- 
žične bitke na medzvezdnem odru, s katerimi sta se 
Homeworlda zapisala v kolektivno zavest. 

Temelj obeh je sicer zelo tipičen. V linearno nanizanih 
misijah kot baza deluje zajetna, navpično postavljena 
matična ladja, ki jo obkrožajo bojne in predelovalne 
enote. Slednje polzijo k asteroidom, kjer kopljejo rudo 
in jo prinašajo nazaj domov ali v vmesne nabiralne 
postaje, ki se ne morejo braniti same. V zameno za 
nastale kredite raziskujemo nove tehnologije, pri če- 
mer je drevo komaj kaj razvejano, in izdelujemo plo- 
vila za vojskovanje - sonde, lovce, bombnike, več 
vrst strelnih in podpornih fregat, rušilce. Če smo pri 
njihovem usmerjanju spretnejši oziroma če nadzoru- 
jemo več neobnovljivih virov kot nasprotnik, zmaga- 
mo. Tako se je realnočasovke igralo njega dni, pre- 
den se je žanr povsem moba-lliziral. 

— lahko udarijo zgoraj, v sredini ali spodaj, bližajo pa se od spredaj in od strani. 


Na le pred in za, 
nad in pod! 


Kljub znani osnovi pa sta strategiji po nečem edinstve- 
ni - po odvijanju v resnično 360-stopinjskem, triraz- 
sežnem prostoru, kjer gibanje enot odrejaš na vseh 
treh oseh. Vmesnika se je treba privaditi in še potem si 
dostikrat zmeden, kam točno si postavil krogce, ki 
označujejo cilje gibanja. A ko plovilom dopoveš, naj 
se dvignejo nad sovražnika in ga napadejo od zgoraj, 
kjer ima šibkejše ščite, je trud poplačan. Po drugi stra- 
ni lahko s tem omogočiš, da sovražnik mimo tvojih sil 
zdrkne spodaj. Orenk trirazsežnost je v igrah redka, 
zato sta Homeworlda še zmerom sveži izkušnji. 

In, zahvaljujoč novemu pogonu, neprimerno lepši kot 
leta 1999 oziroma 2003. Če ju ne bi poznal, bi stežka 
ugotovil, da koreninita v drugi dobi. Relic Entertain- 
ment ju je začrtal tako dobro, da so morali predeloval- 
ci v Gearboxu izven grafike spreminjati le malo. Vse- 
eno se bodo čistuni pritoževali nad razlikami, kot so 
nezmožnost izbire dveh strani na začetku enice (ki je 


bila itak kozmetična) ... odprava upoštevanja zaloge 
goriva ... in nekoliko zmanjšana učinkovitost formacij, 
ki zdaj laže razpadejo, kar botruje kaosu naokoli ro- 
ječih ladij. Taki lahko poženejo priložena izvirnika. 


Dragulja malce mot- 
nega lesketa 


Spremembe ne posežejo v bistvo, kar je pravzaprav 
škoda, saj Homeworlda izven osvobajajoče triraz- 
sežnosti nista tako izvrstna, kot veli nostalgija. Tudi 
šestnajst let kasneje preseneti, koliko je vnaprej do- 
ločenega. Posebej v enici, a v veliki meri tudi v dvojki 
se večinoma le odzivaš na pripravljene dogodke, na 
katere si prvič stežka nared. Tipičen scenarij je tak, da 
sredi iskanja sredstev in sovražnikov uleti kup močnih 
sovražnih plovil, kar moraš predvidevati tako glede 
enot kot pozicije v prostoru. Če ne, si obsojen na re- 
štart. Taka je podlaga tipičnega RTS-udejstvovanja, 
kjer v ozadju furaš gospodarstvo, na fronti pa mikrou- 
pravljaš z vojščaki. Moti tudi, da enote ne nabirajo iz- 
kušenj, da ni pohitritve časa in da v nekaterih misijah 
ostro poraste težavnost. Na splošno ta ostaja visoka in 
v kakem ducatu ur, kolikor gre za posamičen del, ne 
manjka ponavljanja. 

A daleč od tega, da bi bili igri slabi. Kljub zanašanju 
na skripte gre za pravoverni realnočasovni strategiji, 
ki zahtevata dosti razmisleka in spretnega vodenja. 
Slastnejša je dvojka, ki je manj nadaljevanje kot izpo- 
polnjen podaljšek prvenca. Vpelje izpopolnjen vmes- 
nik in boljšo umetno pamet, ki se odziva na pripetlja- 
je, ter je bolj spektakularna. Ima več drugotnih ciljev 
in dogodkov, ki se prekrivajo, nadgradi ciljanje v po- 
samične dele križark in vzpostavi večjo učinkovitost 
določenih ladij proti drugim. Obe pa odlikuje izvrstno 
vzdušje, ko se sredi črnikave neskončnosti ob inštru- 
mentalno-pevski glasbi počutiš samega, čeprav si za- 
pleten v boj, poln eksplozij in ognjenih vlečk. 

V vsakem primeru za 30 evrov v digitalni distribuciji 
dobiš obilo, naj si starosta ali prišlek. Zraven naštete- 
ga še posamične boje z računalnikom in novost, raz- 
vojno inačico spletnega večigralstva, ki zaenkrat ne 
deluje dobro, a obeta. Morda sčasoma celo dodajo še 
eničino razširitev Cataclysm, ki ni vključena. 


V 2E A zz4 
Pogled je lahko približan ali oddaljen. V prvem izkusiš spektakel, v drugem pa ti- 
hoto poveljniškega mostu in ikone, ki se gibljejo po barvno kodiranem prostoru. 


www.pegi.info 

HAMMERWATCH 


tej frpjski arkadici se kot bojevnik, mag, loko- 
V. ali eden od ostalih treh poklicev znajdeš 

v nizu ječ z nalogo, da vse pobiješ ter najdeš iz- 
hod. Nadzor ni 'twin stick', temveč udarjaš oziroma 
nažigaš v smer, kamor si obrnjen. A smisel je enak - 
zoper zalego, ki sega od podgan do demonov, neneh- 
no prožiš osnovni ter napredni napad (lokostrelec na- 
stavlja bombe, vitez plane naprej). Gre pač za to, da 
od sekunde do sekunde ohranjaš ugoden položaj na 
zaslonu, se ogibaš izstrelkom in garbaš, garbaš, gar- 
baš. Tako kot v Gauntletu. Poleg tega pretikaš stika- 
la, iščeš ključe, stopaš na plošče v tleh in se skozi 
predore odpravljaš na druge konce stopenj. Kupuješ 
lahko tudi boljšo opremo, ki te naredi močnejšega. 


To je Hammerwatch - neskončni labirinti v ptičji per- 
spektivi, do roba napolnjeni z ne preveč raznolikimi 


Sliši se super in Hammerwatcha sem se veselil. Tudi 
zaradi sodelovalnega igranja, editorja stopenj in odpr- 
tosti za mode. A žal zabavi zavdata kur(je)č(r)ev(n)a 
razvlečnost in ponavljajoče se igranje. Nivoji so orjaški 
in v njih ure in ure počneš eno in isto - uporabljaš ozki 
nabor veščin izbranega poklica, pretikaš ročice, na 
nepraktičnem zemljevidu iščeš neobiskane predele in 
brutalno enolično masakriraš krdela. Ko prideš do 
šefa, kot je ogromnjaška ličinka, si tako utrujen, da se 
komaj pripraviš k enako primitivni bitki. 

Dolgo smo hrepeneli po svežih od zgoraj gledanih, 
akcijskih blodenjih po labirintih. Žal se prenovljeni 
Gauntlet ni izkazal, še manj pa Hammerwatch, ki je 
kljub simpatični pikslasti podobi in nizki ceni enosta- 
vno slab. Plitkost obračunov močno zmanjša tudi 
privlačnost co-opa, saj je taktike bore malo. Nobene 
primerjave ni s sorodnimi Diablom, Magicko, Torch- 
lightom, Dungeon of the Endless in v prejšnji številki 
opisanim Hero Siegem. Sneti 

Crackshell e 9 EUR 


Ob stiku s krutim sovražnikom ne umreš takoj, mar- 
več se ti zniža rdeča črta spodaj. Modra označuje 
energijo za specialko, ki se sproti zlagoma polni. 

HAND OF FATE 


asnova tega neodvisnega špila je izvirna in priv- 
Z lačna: spoj med Magicom, namiznico in sekljaš- 

ko akcijado, s katerim se je moč zaradi naključ- 
nosti brez pretiranega ponavljanja situacij ubadati 
spet in spet. V ciganskem šotoru ti nasproti sedi pre- 
rokovalec, ki je hkrati tvoj spremljevalec in tekmec. 
Na lastno pest sestaviš kupček kart, ki simbolizirajo 
dejanja, boje, orožja, oklep, hrano in podobno. Trudiš 
se za sinergijo, ki pa ti jo skuša vrač podreti tako, da 
ti tik pred začetkom v deck vtakne negativne karte. 


Namizno-kvartopirsko igranje se odvija v temnjakars- 
kem šotoru pred potepuškim vedeževalcem s čarobni- 
mi močmi. Plus so zelo lične ilustracije na kartah. 


Levji delež igranja je potezen. Vsakič po poljih pred 
čarodejem premakneš figurico, nakar se izvlečejo na- 
ključne karte. V skladu z njimi se ti zviša ali zniža živ- 
ljenjska energija, dobiš opremo ali si ob njo (razna 
orožja, oklepi in podobno) oziroma te kaj napade. V 
tem primeru se običajno preseliš v ločeno, omejeno 
areno, kjer arkadno mlatiš po banditih, goblinih in pe- 
klenščkih. Na kartah so opisane tudi drugačne zaga- 
te, na primer ponudba, da se spustiš v temno jamo ali 
greš naprej. Če tvegaš, lahko dobiš kul opremo ali pa 
fašeš poškodbe. 


Ko karte odredijo spopad, greš v majhno areno, kjer 
tekaš naokoli in mlatiš po sitnobah. Zal je to najšib- 
kejša plat igre, saj ji manjka dodelanosti in globine. 


Vedeževalec stalno glasovno komentira dogajanje, v 
katerem je aktivno udeležen, saj on ravna s kartami, 
daje ti jih na izbiro in te sooča s pošastki. Bolj kot na- 
preduješ skozi kar dolgo kampanjo brez zgodbe in z 
ločenimi misijami, več kart imaš, kompleksnejši je 
kupček in na večje težave naletiš. Ko s kampanjo 
opraviš, je tu neskočni modus z naključnimi pogoji. 

Zanimivo, toda Roko usode kazi dvoje minusov. Eden 
je manko tekmovalnega ali sodelovalnega večigralst- 
va, ki bi moralo biti pri ceni 23 evrov privzeto. Drugi 
pa je plitko bojevanje. Pristop je sicer tak kot v Bat- 
manovih arkhamskih odpravah, le precej manj zloš- 


čen in vznemirljiv. Kljub različnim lastnostim orožij je 
umetna pamet zanič in prevečkrat zaleže osnoven 
knofodrk. Inačica bojnih nivojev so tisti, kjer se v labi- 
rintih ogibaš pastem, a je tudi to rutinsko. 

Po eni strani je naslov izviren, skozenj lahko greš veli- 
kokrat in se ne ponavlja. Takisto privlačita nabiranje 
kart in zapletanje v nepredvidljive situacije. Po drugi 
pa akcijski deli brž izzvenijo, dočim računalnik v tem 
konceptu ne more nadomestiti živega človeka. Zato 
za preizkus počakaj na popust v eni od mnogih digi- 
talnih štacun. Smeti 

Defiant Development e 23 EUR 


TENGAMI 


ot prejšnjemesečni Lumino City je tudi Tengami 
K::::: pustolovščina s posebnim videzom. 

Zgleduje se po otroških knjigah, iz katerih se ob 
prelistavanju razpirajo 3D-podobe. To je obenem os- 
rednja mehanika za reševanje zagonetk, spremlja pa 
jo privlačna podoba, ki spomni na japonsko minimali- 
stično tehniko risanja na rižev papir sumi-e. 

Tale kratka zenovska ugankarica je zavita v všečno pa- 
pirnato podobo. Mehanika je zanimiva, saj prepreke re- 
šuješ z obračanjem listov. Škoda za prilično počasnost. 


Meditativni začetek da vedeti, da bo izkušnja samos- 
voja. Uzreš cvetoče češnjevo drevo, a že je tu zima in 
veter odpihne poslednje tri cvetove. Ponje bo šel naš 
opankar v tokijski narodni noši. S klikanjem ga vodiš 
po stilizirani pokrajini, kjer v ozadju tuli trop volkov in 
odzvanjajo spokojni toni japonskega brenkala. Na so- 
govornike ne bo naletel, tako da se vse vrti okoli mi- 
selnic. Te so spočetka preproste. Z miško denimo iz- 
vlečeš most ali v pravilnem vrstnem redu zaigraš na 
vetrne zvonce. Pozneje naletiš na nekoliko kompleks- 
nejše. Nekaj jih denimo izvrstno izrabi prepogibanje 
papirja, s čimer sestaviš stopnišče. Sem in tja tudi po- 
bereš kakšen predmet in ga daš v namenjeno režo. 


Nekaj pazlov je zares v užitek. Sestavljanje stopnišča 
je gotovo med njimi. Skoda pa, da tipček tako rahitič- 
no stopiclja naokoli in ga večino časa samo čakaš. 

A kmalu se pokaže nadloga, ki zakisa uživanje. 
Tipček se po praznih in prostranih okoljih namreč 
sprehaja pretirano ležerno. To začne brž presedati, saj 
lahko klikneš na rob zaslona in si greš dobesedno pri- 
pravit sendvič. Zoprnost je še bolj očitna med ubada- 
njem z miselnimi orehi, ki terjajo dosti hoje sem in tja. 
Saj bi rekel, da dvourni špilčič temelji prav na njih. A 
dobesedno tri četrt časa bolščiš v Japončka, ki za tri 
zaslone potrebuje ravno toliko minut. 

Nekaj idej je simpatičnih, toda izvedba jasno pokaže, 
da za njo stoji neizkušen trojec neodvisnežev. Če si 
hudo potrpežljiv oboževalec kulture vzhajajočega son- 
ca, boš užival v peščici zapomnljivih lokacij in fini po- 
dobi. V tem primeru ti priporočam različico za Applo- 
ve platforme, ki je tri evre cenejša od Steamove. Ze- 
novsko nenavdihnjeni pa bodo ob čakanju na prispe- 
tje rižojedega Godota fasali živčni zlom. Kavboje 
Nyamyam e 8 EUR 


STAY DEAD EVOLUTION 


MV-igre so v devetdesetih opevali kot suho zlato, 
E danes pa se radi posmehujemo tem špilom, kjer 

smo z dejanji sprožali vnaprej določene sekven- 
ce videa ali na podloženem filmu vplivali na okolico. 
Toda italijanska skupinica Brucefilm je na tej podlagi 
udejanjila videopretepačino, v kateri mlatenje med 
borcema poteka v obliki filmskih posnetkov. Tvoj 
čefurski junak, ki je edini na izbiro, se poda v boj s 
petimi zaporednimi nasprotniki. Medtem ko v ozadju 
teče video, po črti švigajo vroče točke. Če želiš, da je 
udarec uspešen, jih je treba zadeti s pritiskom ene od 
štirih smeri. Ob vsakem dejanju se sproži posnetek in 
se tebi ali nasprotniku odšteje energija. 


Ne pričakuj kakega hollywoodsko spektakularnega 
fajtanja, prvorazrednih borcev z izstopajočimi mišica- 
mi in zgodbe. Vseeno pa se igre drži svojstven šarm. 


Taka OTE-zasnova je kajpak primitivna. Zaman boš 
takisto iskal zgodbo, ki bi bila za to vrsto izvedbe kot 
nalašč. Nadalje kvaliteta borilnih scen močno niha in 
se na spodnjem koncu nevarno približa nečemu, kar 
je nadebuden makaronar posnel z mamino kamero. 
Nastopajoče so najeli v lokalni špeceriji in med njimi 
je najbolj smešen tvoj mali cigo bisernih zob ter enot- 
ne obrvi. Udarci komajda zadenejo, krvi ni in ko na- 
sprotnika poraziš, sploh ne vidiš zaključnega žvajza. 
Tudi vsebine ni dosti. Prgišče nasprotnikov, ki jih je 
treba zvečine odkleniti, jerbas ozadij, nekaj težav- 
nosti, ki v glavnem zmanjšujejo odzivna polja, hecni 
grafični filtri v slogu avtomatov iz devetdesetih, opcij- 
sko točkovanje in to je to. Večigralstva ni in kljub niz- 
ki ceni je špilček preveč suhljat. 

A vendar sem vanj kot ljubitelj borilnih veščin vložil 
nekaj uric in se imel v redu. Čeprav so določeni prizo- 
ri obupni, so drugi kul, zlasti tisti z nasprotnikom v 


Avtor knjige, komunikacijski strokovnjak Carmine Gallo, 

je analiziral najboljše Jobsove nastope in iz njih potegnil 
sistematičen pregled primerov ter metod in predstavitvenih 
skrivnosti, ki delujejo v vsakem primeru. 


Presenečeni boste, kako zlahka boste prodajali svoje ideje, delili 
navdušenje in očarali svoje občinstvo tako kot Steve Jobs. 


Skrivnosti 
inovacij 
Steva Jobsa 


narocila Dtzs.si 
www.tzs.si 

Pikica na rumenem polju označuje časovno okno, v 
katerem moraš stisniti pravo smer, da tvoj Sicilijanec 
nekaj naredi. V tem primeru bo to blokada. 


kendo opremi, kjer skozi hitra zaporedja udarcev z ro- 
kami in nogami začutiš fino bojno dinamiko. Nekate- 
ri fajti dobro tečejo in ker je izvedba filmska, je obču- 
tek samosvoj. Udejstvuješ pa se v kar nekaj slogih, 
od udarjalnih prek dvoboja s palicama do grabljenja. 
Nizi posnetkov se menjavajo, tako da se ne moreš 
vsega napiflati. Pri blokiranju pa moraš paziti, da 
smeri stiskaš v pravem trenutku. Še en vic je, da je 
energija enotna za celotno zaporedje obračunov in si 
jo obnoviš le na vmesni stopnji med avtomobili (ali 
veš, kakšna referenca je to?) oziroma če te ne poško- 
dujejo, kar je svojstven izziv. 

Stay Dead Evolution je vse prej kot kakovostna igra, 
a se je drži hecen šarm. Če si ljubitelj Michaela Dudi- 
koffa, FMV-iger oziroma B-filmskih akcijad, kjer črka 
B označuje kakovost ali Bruslija, jo počekiraj kljub si- 
ravosti. Ali prav zaradi nje! Sneti 

Plug In Digital e 6 EUR 


Skrivnosti 


predstavitev 
Steva Jobsa 


V knjigi zgoraj omenjeni avtor povzema izvirni način inovativnega 
razmišljanja Steva Jobsa ter povzema njegov pristop k inovativnosti 


v sedmih glavnih načelih. 


Pri vsakem od načel pojasni, kako in zakaj ga je uporabljal pri vodenju 
podjetja Apple, nato pa naniza primere poslovnežev, 
ki so uspešno uporabili Jobsov zgled pri vodenju svojih podjetij. 


Tehniška založba 
Slovenije 

Aggressor se ozre na bujne obline in žareče tipke prenovljenega izbora 
igralskih prenosnikov. Postali so raznovrstnejši in nekateri med njimi ti s 
težo ne potlačijo več kolen. Predvsem pa naposled dobro poganjajo Crysis! 


onoti in študentarija ne kupujejo več ve- 
likih namiznih mašin, marveč priročnej- 
še prenosne računalnike ali tablice, ki 
spodobno prikazujejo Facebook in epi- 
zode Game of Thrones. Zadostuje jim 
obisk bližnjih trgovin z elektroniko. Zapriseženi igral- 
ci PC-iger, ki si zaželijo gibčnejše naprave, pa so 
pred kočljivejšo dilemo. V procesor vdelani izrisoval- 
niki grafike iz potrošnih izdelkov so dovolj za Hearth- 
stone in League of Legends, pri novem Battlefieldu 
pa klecnejo. Kdor želi igrati take naslove, vstopi na 
področje gamerskih laptopov, ki so drugačna pasma 
od notesnikov iz Leclerca. 
To so bolj 'premičnine' kot prenosniki, saj za surovo 
moč žrtvujejo lahkost in dobo baterije. Povrhu so dra- 
gi kot žafran. Trdno so usidrani na mizi in priheftani v 
vtičnico, nemalokrat z njimi povežemo zunanji zaslon 
in tipkovnico. Tovrstne izvedenke so še vedno najbolj 
množični tip igralskega prenosnika. V zadnjem času 
se jim resda pridružujejo kompaktnejši, kakršen je bil 
pionirski Razerjev blade, ki obljubljajo špilanje Metra 
na kolenih. A tudi ti v zameno marsikaj žrtvujejo, 
predvsem pa jih je v Sloveniji komaj kaj. Pod Alpami 
je ponudba še vedno omejena na znane znamke, pri 
katerih smo si ogledali tri serije. 


Kompaktnost prenosnika ne pride do izraza le na 
potovanju, marveč tudi v samem direndaju gej- 


merskih konvencij. Po njih radi posegajo organiza- 
torji tekmovanj, saj ponavadi 'delajo iz škatle". 


Snobovska kasta 


Prenosni računalnik za igre mora najprej odlično po- 
ganjati 3D-grafiko. Toda take naprave ne izdelaš eno- 
stavno tako, da v ohišje obstoječega poslovnega lap- 
topa vržeš ta hudega geforca ali radeona. Močnejši 
čipi se izdatno grejejo in zahtevajo zajeten hladilnik, 
da se pod pokrovom ne prične smoditi. To je v ome- 
jeni notranjosti prenosniških ohišij svojevrsten izziv. 
Če pogledaš asuse in alienware na sosednjih straneh, 
v bistvu celotna njihova zadnja tretjina predstavlja po- 
sebej zanje zasnovani hladilni podsistem! Kovinska 
rebra in mreže toplotnih cevk si hkrati odrežejo ne- 
majhen odstotek mase. To je glavni razlog, da so ti 
stroji veliki in težki. Ne gre torej za predelana obsto- 
ječa računala, marveč v ta namen zasnovane modele. 
Logičen nasvet je potemtakem izogibanje polovi- 
čarskim rešitvam, ki za nizko ceno obljubljajo grafiko, 
vgrajeno v kak pogrošni prenosnik. Ob prvem uzretju 
resnega poligonskega špila bo tak kompjuter stisnil 
rep med noge. 

No, ko so proizvajalci ugotovili, da brez žrtvovanja 
prenosljivosti ne bo šlo, so to obrnili sebi v prid, izko- 
ristili velikost in z agresivnim dizajnom iz igralskih na- 
prav naredili hotnice. Najbolj zmogljive beštije so na 


Ozaljšani izpuhi ventilatorjev v podobi reaktivnih 

šob izdajajo igričarske modele in mečejo rokavico 

velikim kištam. Po drugi plati v laptope ne moreš 
vgrajevati puvaških vodnih hlajenj in neonk. 

pogled in otip nadvse impozantne. Izdelava je robu- 
stna in odporna, s futurističnimi ohišji, da sosedje na 
LAN-zabavah zelenijo od zavisti. Okrog in okrog so 
okrancljani in ti žmigajo z barvitimi ledicami. Ni si 
težko predstavljati, da se nad igrami navdušenemu 
mladeniču ali mladenki že ob pogledu na polico z nji- 
mi zašibijo kolena. Tak izdelek je res užitek vzeti iz 
škatle in ga postaviti na mizo ali pokazati prijateljem. 
A ravno zaradi nevarnosti impulzivnega nakupa je 
treba biti previden! Če si v dilemi, ali poseči po dra- 
gem igralskem prenosniku, moraš vsaj za hipec od- 
misliti njihov videz. Daleč najpomembnejša stvar je 
razmerje med ceno in zmogljivostjo v primerjavi z 
namiznikom. Povprečni alienware za dobra dva ti- 
sočaka evrov ponuja zmogljivost, ki jo najdeš v tretji- 
no cenejši staromodni kišti z vsemi pritiklinami, torej 
zaslonom, zvočniki in druščino - kar v laptopu dobiš 
vgrajeno. Če imaš te okoliške naprave že od prej in jih 
kaniš uporabiti, pa te gejmerska premičnost stane 
skoraj dvakrat več! To nikakor ni poceni hec. Najce- 
nejše naprave se začno pri 1200 evrih, povprečne so 
pri tisoč osemsto, zgornja meja je pa za tiste, ki si jo 
lahko privoščijo, itak nepomembna. 


R či 
4? 
Če že pljuneš konkreten denar za izdelek te vrste, 
mu velja dodati dober nahrbtnik. Večina znamk 


ima svoje linije ruzakov v podobnem stilu, kot so 
računala. Zenščet pa običajno ni zraven. 

Še vedno niša 


Dodaten dejavnik je slaba nadgradljivost. Večina no- 
tesnikov za špile je sicer bolj prilagodljiva kot modeli 
za groš in omogoča preprosto menjavo ramnikov ter 
diskovne shrambe. A tu se tovrstno udejstvovanje 
konča. Pri zelo redkih modelih srečaš zmožnost nad- 
grajevanja procesorja ali grafične kartice, pa še tod je 
treba napravo običajno vrniti proizvajalcu. Tak pre- 
nosnik ti mora torej rabiti več let po nakupu, zato z 
manj kot najnovejšimi ali eno generacijo starimi izdel- 
ki ne bo šlo. To pomeni, da bi moral vsakič, ko bi si 
zaželel zmogljivega računalnika za igre, v primeru 
laptopa pljuniti več tisoč evrov, dočim lahko v desk- 
topu zamenjaš zgolj najpočasnejše komponente. 
Treba je poudariti, da v prenosnikih tiktakajo namen- 
ske - mobilne izvedenke osrednjih in grafičnih čipov, 
ki jih spoznaš po oznaki 'M'. Te so zaradi varčevanja s 
prostorom in porabo občutno počasnejše od namiz- 
niških inačic. Ponavadi delujejo pri nižji frekvenci ali 
pa so še obtesane pri pretikalih. V zadnjih generacijah 
je sicer zlasti Nvidia napravila velik preskok in mobil- 
ne geforce po učinku približala običajnim. Če so pred 
petimi leti izvedenke M zmogle borih 40 odstotkov hi- 
trosti velikih bratov, pridejo danes do 80! To z naj- 
močnejšimi izvedenkami omogoča igranje najzahtev- 
nejših naslovov v 1080p, kakršna je ločljivost vgraje- 
nih ekranov. Toda razkorak je še vedno znaten, zato 
imaš z njimi manj manevrskega prostora. Če bi si na 
primer zaželel sliko speljati na več zunanjih zaslonov 
ali takega vrste 4 K, bi pri mobilnih karticah hitro trčil 
v strop. Tovrstne naprave zato niso za tiste, ki stremi- 
jo za hitrostnimi rekordi. Za nameček učinkovitost 
strmo pada, ko greš navzdol proti dostopnejšim mo- 
delom. Na katerikoli cenovni konec pogledaš, boš za 
določeno postavko v laptopu dobil najmanj za tretjino 
počasnejši grafični procesor. 


JIH: 


Odprta havba asusa pokaže predelek za pomnilnik 

zgoraj in dvoje prostorčkov za dvainpolinčna diska 

spodaj. Ponekod se da v enega od slednjih name- 
sto HDDja pritrditi dodaten RAM. 


V zameno za opisane slabosti prejmeš zaokroženo in 
elegantno poganjalo špilov, ki ga je moč z nekaj gibi 
roke urno vreči v nahrbtnik ali prestaviti iz ene sobe v 
drugo. Sklep je torej jasen: tovrstni elitneži so samo za 
tiste, ki VEDO (ne mislijo, ampak vedo), da bodo mo- 
rali računalnik stalno prestavljati. Ostali naj ne storijo 
napake in jih kupijo le zato, ker je bil asus na polici vi- 
deti kot bolid formule ena. Zares prenosni modeli gre- 
do v kompromisih še dlje. Na račun kompaktnosti va- 
nje posadijo šibkejše procesorje, cenovno postavko 
pa običajno še zvišajo. Nakar za dva tisoč evrov ob 
zajtrku v lokalu igraš War Thunder. Če imaš idejo o 
univerzalni napravi za igranje ob vtičnici in spletno 
surfanje iz roke, je bolje ne biti polovičarski in si omi- 
sliti dva onegaja - večji laptop in tablico. 

Ko rečeš da 


Pod določeno znamko modela se običajno skriva cel 
repertoar naprav z enakim ohišjem in hladilnim siste- 
mom, a različno vsebino. Ker gre za napol butične iz- 
delke, je moč v tujini ponekod, na primer pri Alienwa- 
ru, računalo poljubno sestaviti iz komponent. Do nas 
takšne naprednosti ne pridejo in tu moraš pač vzeti ti- 
sto, kar najdeš na policah trgovin. Zato velja kar najp- 
odrobneje pregledati sestavo. Ključni element pri izbi- 
ri je grafična kartica, za njo pride procesor ter šele na- 
to vse ostalo. Pomanjkljiv zaslon je moč nadomestiti s 
priklopom zunanjega, takisto tipkovnico, zvočnike in 
podobno. Z vgrajenim pogonskim drobovjem pa ne 
moreš delati rošad. Če je denimo hladilnik zanič, boš 
večno obsojen na hrumeč ventilator. 


Najbolj vnebovpijoča postavka na grafu je grozljiv 
razkorak med namizniško in prenosniško inačico 
radeona. AMD čaka veliko dela. Takisto vidiš, da 
Intelova grafika ni konkurenčna niti z irisom pro. 


Za igranje primerna izrisovala danes snujeta le Nvidia 
in AMD. Če sta pri podmiznih kištah nekako enako- 
vredna, se v teh manjših pokaže, da so Nvidijini čipi 
elegantnejši. Manjši so in manj elektrike žrejo. Zato se 
lahko v prenosniku res izprsijo, dočim je treba radeo- 
ne bremzati, da hladilnik ne stori krute smrti. Posle- 
dično so geforci M trenutno nesporen vrh ponudbe, 
radeoni pa daleč zadaj. Najdeš jih v cenejših in 
počasnejših izdelkih, ki se bolj segrevajo. Najboljši 
geforci slišijo na ime GTX 980M in kot vidiš na grafu, 
dobro poganjajo Metroje, Crysise in Battlefielde. Tudi 
prejšnja generacija, 880M, ni od muh. Ko se spustiš 
do sredine trga pri geforcu 860M ali radeonih, pa mo- 
raš skleniti kompromise. Pri Metru na primer znižati 
tako ločljivost kot kvaliteto. Velja pa, da ti šibkejši 
GPUJi vsaj brez težav poganjajo vse free to play naslo- 
ve, kot so Dota 2, World of Tanks, Warframe ... 

Pomnilnika običajno najdeš od 8 do 16 gigabajtov. 
Ponekod skušajo pod pretvezo butičnosti prodajati 
laptope z 32 giga, kar pa je primerno kvečjemu za 
grafično delovno postajo, medtem ko je za igralsko 
mašino neumnost. Ko bodo igre zahtevale toliko ra- 
ma, bodo vse ostale reči v takšnem prenosniku že da- 
vno za na odpad! Pri diskih je treba najbolj upoštevati, 
da igre terjajo ogromno prostora, zato je sučni disk v 
gejmerski napravi obvezna stvar. To je najbolj po- 
membno pri modelih, ki zmorejo v ohišju gostiti le 
eno shrambo. V tem primeru moraš vzeti navaden 
HDD, saj bo tudi največji SSD po nekaj Titanfallih in 
World of Warcraftih do vrha poln. In še: baterija naj 
pri izbiri ne bo bistven dejavnik, saj nobena ne omo- 
goča več kot ure igranja. Za pošten špil moraš napra- 
vo vselej priklopiti v vtičnico. 


Obrobnosti 


Med elementi, ki jih je moč prenosniku pripojiti, je 
bržda najvažnejši zaslon. Največja težava je dejstvo, 
da ne morejo ubežati dimenzijam naprave in so zato v 
primeri z namiznimi majhni. Ustavijo se pri sedemnaj- 
stih ali osemnajstih palcih, medtem ko imajo kom- 
paktnejše naprave še manjše, petnajst ali trinaj- 
stinčne. Vendar po ločljivosti povsem dosegajo sa- 
mostojne, s 1080p ali ponekod že 4 K! To pomeni, da 
imajo višjo gostoto pik na palec. Tudi s kontrastom in 
koti gledanja se firme potrudijo in četudi posegajo 
predvsem po matriki TN, vzamejo najkvalitetnejše 
med njimi. A rešetati na takšnem ekranu v grafično 
bogati streljanki kljub vsemu ni tako dobra izkušnja 
kot na spodobnem 24-palčniku. Ni čudno, da si mno- 
gi zagrizenci na LAN-zabave poleg maherskega pre- 
nosnika pritovorijo še monitor. 

Tipkovnice so v zadnjih letih povsod dobile osvetlitev 
za nočno igranje. Med prenosniškimi so brez dvoma 
na kvalitetnejšem koncu in imajo ponekod okrepljene 
knofe WASD ter celo dodatne za makre. Vendar se 
težko primerjajo z namensko gamersko in po daljših 
seansah so roke bolj utrujene. Mehanske tipkulje pa 
so pri notesnikih še popolna eksotika. 

Preden zaokrožim uvodni sestavek, velja omeniti še 
programje. V paketu s postavljaškim hardverom do- 
biš vrsto softverskih pomagal, ki ti olajšajo krotenje 
pošasti. Med drugim prijazna orodja za pregled nad 
stanjem računalnika in navijanje komponent, ki ti z 
nekaj kliki pokažejo vse temperature in frekvence. Pa 
kar najprimernejše prilagajanje iger vdelani konfigu- 
raciji za tiste, ki se jim ne ljubi drezati v grafične na- 
stavitve špilov. V tem pogledu so od daleč že blizu 
konzolam! No, uporabljene rešitve se precej razlikuje- 
jo od imena do imena, tako kot itak večina lastnosti. 

Če kolebaš med vrhom ponudbe in malo cenejšimi izvedenkami GPUjev, preudari, kakšne naslove kaniš 
igrati. Večina uveljavljenih turnirskih iger deluje na šibkejših čipih, za Far Cry 4 pa nucaš najkrepkejše. 

ASUS ROG G750 


G750 je robata in čokata pojava oglatega videza, ki 
jasno sporoča, da je miza njena in ne gre proč, razen 
če uporabiš viličar. Na njem najdeš vratca blu-ray su- 
kalnika, prazgodovinski VGA-izhod, thunderbolt in 
štiri izhode USB 3.0. Začuda ne tudi displayporta, na 
kar morajo paziti imetniki monitorjev vrste g-sync. Na 
spodnji strani je takisto nizkotonski zvočnik, vsaj če 
vzameš pravi model. Asusovi tržniki so bili namreč ob 
snovanju serije židane volje in so izvedenke pospravi- 
li v čuda različnih črkovnih podznamk, zato se moraš 
pri izbiri pozorno sprehoditi po vsem seznamu. Inže- 
nirji so pri izbiri raznolikih komponent paberkovali iz 
širokega repertoarja svojega in ostalih podjetij, zato 
denimo pri omrežnem vmesniku najdeš kartico killer 
NIC z aktivnim nižanjem zamika. Z veseljem sem uzrl 
zvočno kartico xonar, ki Asusu zagotavlja prvenstvo 
pri kvaliteti zvoka, saj ostala tekmeca nimata primer- 
ljive rešitve. Poudariti pa gre, da v tem primeru potre- 
buješ slušalke ali zunanje zvočnike. Pri grafikuljah in 
CPUjih lahko izbiraš med najboljšimi Intelovimi in 
Nvidijinimi kosi. Montirati je moč dva diska. 

Komponente se v ohišju odlično počutijo, saj Asus 
nadaljuje z dobrimi izvedbami hlajenja, ki poskrbijo za 
tih in na otip nevtralen računalnik. Sprehajanje po tip- 


Tipkovnica Asusovega hrusta kaže prevladujočo 
rešitev pri osvetlitvi, ki ožari obode pritiskal in ne 
osvetli gravure. Le alienware ima prosojne tipke, s 
čimer se najbolj odlikuje pri delu v temi. 


kovnici in touchpadu je brezhibno; pritiskala so trdna 
na otip in imajo za prenosnik kar dolg hod. 17,3- 
palčni zaslon 1920 x 1080 uporablja hitri 'igralski! 
panel z matriko TN. A očitno gre za modernejšo izve- 
denko, saj se prislovično slabi koti gledanja in švoh 
barve sploh ne poznajo. Na pogled je ekran luštno 
kontrasten in čeprav ni odbojen, je sliko moč razločiti 
ob močnejši svetlobi, na primer zunaj na klopci. Je pa 
ravno tu vredno omeniti naslednika ROG G751, ki je 
v tujini že na voljo in k nam dospe v prihodnjih mese- 
cih. Razen ohišja drugačnega videza je namreč njego- 
va poglavitna noviteta ekran z matriko IPS. 


TESTISI 


Doba baterije je močno odvisna od tega, kako se 
komponentam odmerja električni sok glede na 
obremenitev. Zato je programje z režimi varče- 
vanja pomembno in ima vrsto naprednih opcij. 


No, kdor je neučakan in hoče kompjuter takoj, lahko 
mirne duše vzame G750, saj gre za odličen igralski 
prenosnik. Pri dvobojevanju z alienwari ima podobne 
zmogljivosti, celo pri programju, kjer lahko z nekaj kli- 
ki navijaš grafo. Brez dvoma pa je njegova prednost 
nižja cena, saj so konfiguracije s primerljivimi grafiku- 
ljami in CPUji vsaj za stotaka, včasih pa dvesto evrov 
cenejše od Alienwarovih. Spodobno napravo z GTX 
980M dobiš že pod dva tisoč evri, če ni poleg xonarjev 
in podobnega. Takšne z GTX 860M so pri 1300. Zelo 
dobra izbira za tiste, ki jih ni uročila vesoljčeva glava. 


ALIENUJARE 17 


Bržda najslovitejšo znamko maherskih igralskih na- 
prav je Dell pred kratkim pošteno prevetril. Računal- 
nike je odel v povsem nova ohišja bolj zadržane obli- 
ke od prejšnjih, ki so bila videti kot ferrariji. Še vedno 
so monumentalna in strašijo, eee, navdušujejo mimo- 
idoče s sijočim alienskim frisom, dočim masivnost 
poskrbi, da brez problema pretepeš ves vod special- 
cev, če ti jih kak falot med seanso na Twitchu pošlje 
na dom. Skladno s spremembo oblike so predrugačili 


ALJENWARE 

Alienwarovo božično drevesce, pardon, tipkovnica 

in na zaslonu programje za nastavljanje odtenkov. 

Ti so porazdeljeni na štiri območja, namečkoma pa 
je okoli raztepenih še polducat ledic. 


mere zaslonov, ki sedaj segajo od 13- prek 15- do 
17-palčnikov, kar označujejo številke za nazivom. 
Stare štirinajstice so se poslovile, dočim osemnajstke 
zaenkrat dobiš samo v Aziji. A bolj kot zunanjost je 
važna novost pod pokrovom. Tile alienwari imajo za- 
znavno boljši hladilni sistem od prejšnje generacije, 
kjer so ventilatorji znali tečnariti. Tudi pod obremenit- 
vijo je naprava razmeroma tiha in hladna. 

V prostorno ogrodje so dali sukalnik DVDjev, medtem 
ko dvoje prostorov za shrambe ponuja možnost kom- 
binacije SSDja in HDDja. Med izhodi najdeš HDMI in 
mini displayport. V notranjosti lahko izbiraš med dol- 
go vrsto različnih rešitev, od modernih geforcev 980M 
tja do radeonov. Ti so evropska posebnost, saj lahko 
v ZDA naročiš le geforce. Poudariti pa velja še enkrat, 
da pri nas ne moreš sestaviti lastnega vesoljčka, mar- 
več si omejen na ponudbo trgovin. Takisto so prisot- 
ne predvsem izvedenke s 17-palčnim zaslonom, 
dočim je 15- in 13-inčne modele težko dobiti. 
Zaslonu ločljivosti 1080p podobno kot Asusovemu 
nimam česa očitati. Za panel tipa TN ima dobre kote 
gledanja, žive barve in dober kontrast, kljub temu, da 
ni odbojne sorte kot pri predhodni seriji. Visoko kvali- 
teto zaokrožata tipkovnica in drsna ploščica. Nujno 
moram omeniti softver, ki je že leta Alienwarova odli- 
ka. Z lahkoto vodiš pregled vseh statistik računala in 
namečkoma nastavljaš makre za tipkovnico. Lepa iz- 
kušnja, ki jo zaokroža dolgoživa baterija z okrog šesti- 
mi urami spletnega brskanja in uro igranja. 
Skratka, tole je odlična naprava za špilanje Battlefiel- 
da 4 na nastavitvah ultra. Seveda pa za vesoljski 
imidž pošteno pogledaš v denarnico, saj so alienwari 
najdražji. Začetne izvedenke z geforcem GTX 860 so 
pri 1800 evrih. Če hočeš boljše z 880M ali 980M, se z 
manj kot 2200 apoeni ne odpravljaj na pot. Odsvetu- 
jem pa inačice z radeoni, ker so glede na zmogljivost 
predrage. 


Alienware med drugim ponuja graphics amplifier: 
zunanjo enoto, kamor vtakneš desktop grafično 
kartico in igre poganjaš z njo namesto z vgrajeno. 
Je pa zasoljen, saj brez kartice stane dvesto evrov. 

LENOVO IDEAPAD "50 


Lenovov model je prvi kompaktnejši igričar pri nas in 
ker sam Bog ve, kdaj pride pod Alpe blade ali podo- 
ben drug malček, bo za Skyrim na izletu na Maldive 
moral zadostovati. Že na pogled vidiš, da meri le po- 
lovico debeline asusa in alienwara in je z dobrima 
dvema kilogramoma tudi pol lažji. Prav fletno je vide- 
ti z bleščečim ohišjem iz brušenega aluminija, ki spo- 
minja na zunanjost ultrabookov in ob pregibu sra- 
mežljivo skriva presenetljivo dobra zvočnika. Kvalite- 
ta izgradnje je zadovoljiva. 

Prva reč, ki jo Y50 žrtvuje, je sukalo ploščkov, po- 
grešal pa sem še izhod displayport. Poleg HDMija naj- 
deš tri USB vtiče. Predvsem v njem ni najmočnejših 
geforcev, saj je višek pri 860M. V praksi to pomeni 
šibanje Metra: Last Light na najvišjih nastavitvah pri 
1080p z ravno okrog 24 sličicami na sekundo, kar 
pomeni, da moraš kvaliteto slike za tekoče igranje 
znižati. Kljub temu je naprava kar glasna in se zazna- 
vno segreva, tudi v predelu tipkovnice. Zaslon je 
manjši od onih pri sosednjih računalih - petnajst in 
pol palca pri ločljivosti full HD. A veliko bolj kot majh- 

Lenovov malček je edini, pri katerem sem dobil 
občutek, da softvera niso naredili zanj, marveč so 
ga nakidali iz ostalih serij. Klikanja je zato nekaj 
več, ampak se da postoriti vse obvezno. 


Y50 je edini od treh strojev, ki bi ga imel dlje časa 
na kolenih. Seveda ob gledanju videa ali brskanju, 
saj se med igranjem preveč segreva. Zanimiv je 
rdeč odtenek tipk, zaščitni znak Lenovovih serij. 


nost mu zavda kilava kvaliteta, saj ima nekam sprane 
in nekontrastne barve ter slabe kote gledanja. Tudi 
tipkovnica me ni navdušila, kajti težko sem jo ločil od 
tistih pri poceni prenosnikih iz samopostrežne. Bateri- 
ja ni nič posebnega in z njo lahko brskaš tam štiri do 
pet ur. In da zaokrožim zamere: menjava baterije in 
pritiklin v ohišju je zamudna in na voljo je le en razde- 
lek za disk, kar pomeni, da je najbolje vzeti hibrida. 
Vendarle je Y50 vreden pozitivne ocene, ker je s kon- 
figuracijami pri 1200 evrih za model z GTX 860M 
med najcenejšimi. Za dokaj nizko ceno dobiš majhen 
in hkrati še vedno razmeroma zmogljiv igralski pre- 
nosnik, ki zadovoljivo poganja novejše naslove. To je 
to za ta d'nar. Vprašanje je le, če si pripravljen v za- 
meno prezreti mnogo ostalih lastnosti, od zaslona da- 
lje. Če te slednji posebej matra, obstajajo pod značko 
Y50-70 izvedenke z boljšim UHD-ekranom in takšna 
z dotikabilnim. Ločljivost 3840 x 2160 pri enakih 
15,6 palcih poskrbi za gosto mrežo, ki pa v igrah ni 
uporabna, saj 860M tako visoki resoluciji ni dorasla. 
Vedi tudi, da je ta ekran nadležno odbojen. Obe na- 
prednejši inačici sta sorazmerno dražji, od 1500 do 
1600 evrov. 


G-S4NC., BOREC PROTI 
RA2TRGANI SLIHI 


Prišli so monitorji z Nvidijino tehnologijo G-Sync, ki obljublja odpravo pre- 


skakovanja in trganja slike. 


ri sličicah na sekundo najprej pomisliš na 
framerate - frekvenco, s katero grafična 
kartica izrisuje scene v igrah in ki jo želi- 
mo imeti čim višjo. Poznamo pa še eno 
frekvenco risanja: tisto, s katero podobe 
osvežuje monitor. Ta je bila doslej stalna, običajno 
nastavljena na šestdeset v sekundi, dočim pri neka- 
terih igralskih in stereoskopskih zaslonih seže do 
120 ali celo 144 hercev. Idealno je, če je hitrost os- 
veževanja ekrana večkratnik tiste, ki jo daje ven gra- 
fična kartica. V nasprotnem lahko zaradi neusklaje- 
nosti nastopijo težave. 
Če kartica igro poganja hitreje od osveževanja, dobi- 
mo trganje, ker se na zaslon prehitro vrine nova sliči- 
ca, še preden se stara zbriše, in mi počez med njima 
zaznamo grdo črto. Če pa je GPU počasnejši, opazi- 
mo zatikanje, ker mora prikazovalnik sličice ponav- 
ljati, saj iz računalnika novih ne dobi pravočasno. 
Slednje se rado zgodi tudi, ko vklopimo V-sync, pri- 
jem, ki skuša hitrost grafične kartice prilagoditi hitro- 
sti osveževanja, da bi odpravil trganje. Kaj pa, ko bi 
napravili obratno in frekvenco monitorja priklenili na 
hitrost izrisa računalnika? To je idelna rešitev in smi- 
sel Nvidijine tehnologije G-Sync. 


KAKO DELUJE 


Trik zahteva naprednejše sporazumevanje zaslona z 
računalom kot doslej in s tem nov skupek vezij. Magi- 
ja, ki se tamkaj zgodi, pravzaprav ni zapletena. 
Računalniški monitorji že od pamtiveka poznajo stroj- 
ni ukaz VBLANK ali 'vertical blanking interval'. Ta jim 
pove, koliko časa naj čakajo od konca enega izrisa do 
začetka drugega. Namesto da bi bil trdno zakoličen 
kot doslej, se G-Sync z njim dinamično poigrava in ga 
lahko spreminja od praktično nič do 33,3 milisekun- 
de. To je zelo važno, saj določa, da lahko sliko za- 
držuje največ eno tridesetino sekunde. Kar pomeni, 
da pod 30 FPS odpove, saj je takrat prisiljen frejme 
ponavljati! Sklepati gre, da se bodo inženirji te omeji- 
tve lotili v kateri od prihodnjih verzij. 


V dinamičnih scenah, ki vsebujejo veliko 
gibajočih se predmetov in oseb, se število 
sličic na sekundo najbolj spreminja. 
Ravno tu G-Sync podobo najbolj uspešno 
'popravi' in prežene trganja ter zatike. 

Ploščica z vezjem vsebuje dve bistveni zadevi. Na 
sredi je kontrolni čip, ki zaznava prihode sličic in 
spreminja premor med izrisi. Pod njim pa so čipi s 
skupno 768 MB rama za hrambo vmesnih frejmov. 


Tovrstnih kapric je še nekaj. Najpomembnejša je ta, 
da obvezno potrebujemo vodilo displayport 1.2, dasi 
teoretično ni zadržka, da ne bi reč čez čas delovala s 
HDMljem ali DVljem. Vezje takisto še ne zna prebaviti 
zvoka. In, seveda, funkcionira le z novejšimi Nvidijni- 
mi grafičnimi karticami, natančneje od geforca 650 
titanium navzgor. Pa namečkoma z Windows 7 in no- 
vejšimi. Kljub temu se ni treba bati, da bi bili monitor- 
ji z G-Syncem v navezi z radeoni neuporabni, saj se v 
redu razumejo. Le dinamičnega prirejanja os- 
veževanja z rdečimi karticami pač ni. AMD je v ta na- 
men pripravil konkurenčno, odprto tehnologijo Free- 
Sync, ki je v tujini že na voljo. 


KAJ STORI 


Resnici na ljubo se G-Syncova blagodat ne odrazi ta- 
ko srdito, kot bi sklepal po Nvidijinih krilaticah. Ko 
sem zakurblal igre z novim monitorjem, so bile spre- 
membe najprej komaj opazne. Toda kaj imam dejan- 


pomaha neenovitemu gibanju v slovo. 


sko pred seboj, se mi je posvetilo tisti trenutek, ko 
sem šel nazaj na staromodnejši monitor. Nekaj na 
njegovi zaslonski podobi me je besno žulilo. Potem 
sem napravil neposredno primerjavo in se nad razliko 
domala zgrozil. Slika se na napravi z G-Syncem v res- 
nici premika mnogo bolj gladko kot na tisti brez dina- 
mičnega osveževanja. Razlika je najbolj opazna med 
tridesetimi in devetdesetimi sličicami na sekundo, 
kjer se tehnologija najbolj izprsi. Po drugi plati sem jo 
nad sto herci komaj zaznal, saj se tam artefakti na- 
sploh pojavljajo manj. 

Pomembnih sklepov je več. Prvič, G-Sync je upora- 
ben v grafično zahtevnejših špilih pod 90 FPS, toda 
hkrati je treba poskrbeti, da je vrednost nad trideset, 
drugače zadeva klecne. Kdor ves ljubi dan poganja 
Team Fortress 2 pri 120 FPS, pametne razlike ne bo 
opazil. Isto velja za neigralske vsebine. In drugič, iz- 
kušnja pokaže, kako močno se človek navadi na sla- 
bo sliko. Dokler ne izkusiš gladkosti G-Synca, se ti ne 
sanja, s kakšno gibajočo se podobo se ukvarjaš! Zelo 
težko je iti nazaj. To je treba upoštevati, saj ima prva 
verzija še nekaj muh in so izdelki z njo dragi. Malo za- 
to, ker gre za dražje igralske monitorje, malo pa, ker 
firme umetno navijajo ceno. Večina ljudi bo brez težav 
toliko časa zdržala brez, da se cene spustijo in G- 
Sync postane stalen del prikazovalnikov. Nobenega 
razloga ni, da se to ne bi zgodilo, saj so prednosti 
očitne. Recimo torej 'živijo' novi stalnici v monitorjih! 


PHILIPS BRILLIANCE 
21265 6G-Sd4NC 


Nvidijino noviteto sem preizkušal na Philipso- 
vem 27-palčnem gejmerju. Gre za ozko usmer- 
jen igralski zaslon z visokimi 144 herci osveže- 
vanja in matriko TN. Zaradi tega je premikanje 
urno in gladko, po drugi plati pa so koti gledanja 
in barve povprečni. Bistveno me je zmotilo dvo- 
je: ločljivost je le 1920 x 1080, kar pri 27 palcih 
pomeni, da vidiš pike. In drugič, pozna zgolj 
vhod displayport! Na parjenje s konzolo pozabi, 
saj pretvorniki vodil iz HDMI v tem primeru ne 
delujejo. Med luštnimi rečmi je treba omeniti 
prilagojenost Nvidijini tehnologiji stereoskops- 
kega zretja 3D Vision in odlično fizično nastavlji- 
vost. A obenem stane 640 evrov, kar je za tako 


ozko zamejen monitor veliko. Če bi bil 1440p ali 
4K, potem bi ga gotovo priporočil zagrizenim 
igralcem, tako pa sem ostal mlačen. 


34 palcev za monitor se sliši ogromno, toda večina odpade na dolžino. Za slabe tri decimetre je daljši 
od 24-inčnežev, dočim je višji le poldrugi centimeter. Zato je na mizi videti zelo eleganten in ni tako ne- 
roden kot veliki zasloni v bolj kvadratastih razmerjih. Je pa krivulja na tehle uradnih fotkah pretirana. 


veljavljene 24-palčne prikazovalnike z 
mrežo 1920 x 1080 počasi zamenjujejo 
večji, tako po dimenzijah kot ločljivosti. 
Tudi pri monitorjih gremo v smer 4K, do 
tja pa obstaja vmesna postaja 2560 x 
1440 (GHD). Te zaslone, ki so v enakem raz- 
merju 16: 9, smo si v reviji ogledali predlani. 
Zanimivejši pa je odvrtek, širokotrupni moni- 
torji s filmskim razmerjem 21 : 9, imenovani 
ultra wide. Na police naših trgovin sta nedavno 
prišla dva taka modela z zajetnimi 34 palci po 
diagonali in mrežo 3440 x 1440. To sta LGjev 
34UC97 in Samsungov SE790C. Ob korejca 
sta povrhu modno ukrivljena. Se obnašata kot 
'kino na mizi' ali pa sta zgolj nadomestek za 
dva običajna ekrana, ki ju postaviš bok ob bok? 


VELIKA PRACELA 


Prehod na tako pošast s 1080p pomeni res ve- 
lik korak. Že 27-palčni OHD-ekran zahteva pri- 
lagajanje rabe, saj je gledanje v eno samo odpr- 
to spletno stran na njegovi sredini nesmisel. Po- 
anta vecje povrsine in visje gostote je, da si na- 
okoli razpostaviš več reči hkrati. Z namenskim 
programjem, kakršen je Screen Split, razdeliš 
površino na več delovnih področij in namečko- 

Pobeljena razdelka se s prehodom na razmerje ultra wide priključita sliki. Očitno je, da je v tem 


ma nastaviš velikost fontov. No, ultra wide ima 
pri 3440 x 1440 še za dobro tretjino več pik od 
tega! Aplikacije si zato razporejaš od leve proti 
desni in jih organiziraš podobno kot pri več 
bočno postavljenih zaslonih. Le da vmes ni več 
motečega plastičnega roba naprav. Na enem 
koncu imaš pošto, nato Photoshop, spletno st- 
ran in še ostane prostora za sporočilnik ali kaj 
četrtega. Izkušnja je res luštna in bi jo dal za raz- 
red nad OHDje. Dejansko je prostora za tri sa- 
mostojna delovna okolja. Posebej navdušeni 
bodo obdelovalci videa, za katere vzdolžna ča- 
sovna premica, na kateri urejajo gibajočo sliko, 
ni nikoli dovolj dolga. 

Igre in filmi po drugi plati zavzamejo vso površi- 
no - in prav je tako, kajti razmerje 21 : 9 je zla- 
sti slednjim pisano na kožo. Muviji imajo v kinih 
enak, anamorfni format 2,39 : 1, zato črna ro- 
bova nad in pod sliko izgineta! Ob zretju se s 
stolom zapelješ nazaj, se razkomotiš in uživaš. 
Ni naključje, da imata oba monitorja kvalitetne 
stereozvočnike, ki ozaljšajo izkušnjo. Po drugi 
strani pa monitorja ne vsebujeta ne analogne- 
ga, ne digitalnega TV-sprejemnika. Samsung 
pozna televizijski prijem slike v sliki, oba pa sli- 
ko ob sliki. To pomeni, da lahko nanju priklju- 
čiš dva različna vira, ki bosta z vsebino polnila 
vsak svojo polovico površine. 


bolidu iz Assetto Corse na ta način občutno laže gledati v ogledala in opaziti konkurente. 

se zazre v ukrivlje- 

na zaslona v razmerju 21: 9, 
kjer potovanje s pogledom 
od enega do drugega roba 
terja čas in vratno delo. 


Ultraširokeži se ponašajo z matriko IPS, ki jo odlikuje dobra re- 
prezentacija barv, zorni koti in kontrasti. Po drugi plati pa je 
kanček počasnejša od 'igralske' TN. So potemtakem v resnici 
namenjeni špilavskim zagrizencem? Po preigravanju streljank, 
ramorpgjev in simulacij lahko mirno rečem, da je izkušnja v tri- 
razsežnih svetovih zares osvobajajoča. Na levi in desni strani 
imaš v perifernem vidu dodatno okolje in lahko s kotičkom očesa 
opaziš zlega terorista, prehitevajoči avto v dirkačini ali letalo, ki 
skuša napasti iz mrtvega kota. Vreči se v Crysisovo ali Far Cryje- 
vo džunglo je s takšno napravo še bolj živo in pisano. 

Mora pa biti posamezen naslov temu še nerazširjenemu razmerju 
pravilno prilagojen. Tudi med uveljavljenimi velikimi igrami najdeš 
takšne, ki sliko prav ogabno raztegnejo, namesto da bi razširile 
igralno površino. Vas gledam, Call of Dutyji! Far Cry 4 je ultra wi- 
de prebavil po obližu, v Metrih si se moral spočetka igračkati s 
konfiguracijskimi datotekami in tako naprej. A stanje je zdaj že 
dokaj dobro. Pri presoji je najbolje stopiti do odlične zanesenjaške 
skupnosti na spletni strani Wsgf.org, kjer najdeš razpredelnico s 
podatki, kako dobro se posamični naslovi udinjajo širokozaslon- 
stvu. Pri konzolnih je tovrstnih dvomov malo: ne znajo povečati 
igralnega prostora, saj tečejo v razmerju 16:9. Privzeto imaš zato- 
rej črn rob ob robovih oziroma sliko na silo raztegneš. Izjeme so le 
redki naslovi, ki imajo kinematografsko podolgovato sliko, ka- 
kršen je The Order: 1886. A monitor tega ne pogrunta samodejno, 
marveč moraš v meniju nastaviti modus 'cinema'. 

Druga opomba se tiče dejstva, da izris večje količine pik zahteva 
večjo strojno moč. Za poganjanje modernih iger v 3440 x 1440 
dejansko potrebuješ grafično kartico z vrha ponudbe! Pik je sko- 
raj dvainpolkrat več kot pri 1080p, kar še posebno obremeni kar- 
tični ram. Z mislijo na tak monitor ne kupuj kartice z manj kot šti- 
rimi gigabajti. Prav od pomnilnika je odvisno, kakšen padec FPS- 
jev doživiš pri prehodu. Če ima kartica ramnikov dovolj, je razlika 
tam okoli petino sličic na sekundo. Če pa jih zmanjka, se številka 
mahoma več kot prepolovi! 


UKAIULJE(ICI 


Tako LGjev kot Samsungov model staneta dobrih 1000 evrov, ob 
čemer človeka kar stisne. Nekaj k postavki gotovo doda afnaška 
ukrivljenost, ki je sicer komaj zaznavna. Kurvatura sicer nima sla- 
be strani, ki bi jo lahko izpostavil, a obenem nima niti očividnega 
plusa. Uporabljal sem takisto raven zaslon enake velikosti in 
ločljivosti, na katerem nisem imel nobenih problemov z videnjem 
vsebine na robovih. Matrika IPS pač navdušuje tako s koti gleda- 
nja kot kontrasti in je pri monitorju take velikosti veliko pomemb- 
nejša kot ukrivljenost. Pritegne pa ta vsekakor poglede. 

Skratka, ultra wide ter 34 palcev naredita nesporno uživaško iz- 
kušnjo. To velja tako za resno delo, kjer bo pri večini ljudi odpad- 
la potreba po več monitorjih na mizi, kot pri zabavi. Le pri konzo- 
lah od tega razmerja nimaš veliko. Ker gre še za zelo drage izdel- 
ke, si zaenkrat mirne duše poišči ravnega, ker so cenejši. Terja pa 
tak zaslon z namenom gejminga dodaten strošek močne grafične 
kartice. A vseeno bo 4K zaradi večjega števila pik zahteval celo 
še močnejšo grafiko, zato me ne bi presenetilo, če bi ultra wide 
med igralci postal bolj priljubljen kot 4K. 

New 3DS običajne velikosti stane 169 evrov, večji XL 
pa 199. Tega priporočam vsem s količkaj večjimi rokami 
in dioptrijo. Zraven ne dobiš napajalnika: tega za desetaka 
kupiš posebej ali uporabiš tistega od prejšnjih modelov. 
Običajni new 3DS ima malce večja ekrana kot stari, dočim 
sta XLova enaka. Zgornji je 3,88- oziroma 4,88-palčen pri 
XLu, spodnji pa 3,33- oziroma 4,18-inčen. Ločljivost se ni 
spremenila in ostaja 800 x 240 za zgornjega in 320 x 240 
za spodnjega. Premetali so gumbe start, select in home, 
da se manjkrat zmotiš pri pritiskanju, drsnik za glasnost 
dali ob gornji ekran in odstranili knof za vklop wifija. A, B, 
X in Y pa so obarvali v slog SNESa. Reža za module z igra- 
mi je zdaj na spodnjem robu, medtem ko je pomnilniška 
kartica po novem micro SD velikosti 4 GB in ne leži več v 
i hitro dostopni zunanji reži, marveč je treba za menjavo od- 
| . A vijačiti zadnji pokrov. Žal je troje kameric spredaj in zadaj 
j h še vedno razločljivosti 640 x 480 in ostajajo zanikrne kljub 
boljšim rezultatom v slabi svetlobi. 


Močnejši procesor, zmogljivejša baterija in NFC. Na- 
mesto naveze dvojedrnika in enojedrnika new 3DSu 
poveljuje nekoliko hitrejši procesor s štirimi jedrci. Si- 
stemski pomnilnik se je podvojil na 256 megabajtov 
in grafični je s 6 zrasel na 10 MB. Vsakdanje posledi- 
ce so manj čakanja pri vklopu in izklopu, bolj odzivni 
meniji, elegantnejše gibanje po Eshopu, poskočnejše 
včitavanje in hitrejši dolpotegi. Baterija v manjšem 
modelu zmore kako uro več akcije, pri XLu pa pol 
ure, tako da nemoteno špilaš med petimi in šestimi 
urami. Blagodejno za tiste, ki dosti potujejo. V lični 
šatulji se takisto skriva tehnologija NFC, Near Field 
Communication. Z njo ne boš plačeval pri blagajnah, 
vendar določene igre, na primer Super Smash Bros., 
prepoznajo dokupljive figurice amiibo. Pri prejšnjem 
3DSu bo treba za to dokupiti napovedani vmesnik. 


Še vsak Nintendov ročni igralnik je dobil vmesno 
nadgradnjo. Običajni game boy se je prelevil v 
game boy advance, ta se je razširil z verzijo SP, 
DS je DSi postal in zdaj je aktualni 3DS deležen 
izvedenke z oznako 'new'. Ta ni obvezna, 
je pa fina in 3D jo je hitro vzel za svojo. 


C-stick. Tako rečejo ščegetavčku na desni strani za- 
slona, ki deluje kot desna gobica na sobnem joypadu 
in je namenjen zlasti vrtenju kamere v prostorskih 
igrah. Ne gre za paličico ali drsnik, ampak za trd kos 
gume v slogu starejših prenosnih računalnikov. Kljub 
nenavadnemu občutku pa deluje čisto v redu, je ana- 


ideo je ubil radio, telefon pa namensko 
ročno igralno napravo. No, ne še, ampak 
stvari se premikajo v to smer. Zlasti v 
Sloveniji, kjer je po dokajšnji razširje- 
nosti PSPja in DSa opaziti manj primer- 
kov nove generacije, torej Sonyjeve vite in Nintendo- 
vega 3DSa. (Nista skrekani PRESS.) Škoda, saj 
imata drkalici zanimive igre, ki profitirajo na rovaš 
otipljivih kontrol, ter sta špile na fizičnih medijih pri- 
vzeto dopolnila z digitalnim razpečevanjem. 
Izpostavitve vreden je zlasti 3DS, ki bo 25. marca 
praznoval četrti rojstni dan in s 50 milijoni prodanih 
kosov ni muha enodnevnica. Strojno ni močan, kar 
pomeni dokaj grobo poligonsko grafiko. Vendar v po- 
klopni školjki nudi edinstveno zasnovo dveh LCD- 
ekranov, kjer je spodnji občutljiv na dotik in zgornji 
omogoča avtostereoskopijo - 3D-sliko brez očal. Te- 
ga razen nekaj eksperimentalnih telefonov ne pozna 
nobena druga ročna igralna naprava. 
Nadalje na njem domujejo drugod nedostopni biseri. 
Standardno dobre in velike Zelde, Marie ter Pokemo- 
ne za 40 evrov dopolnijo številne cenejše neodvisni- 
ce, kot so Gunman Clive, Retro City Rampage in 
Shantae, ter polnocenovne uspešnice drugih zalaga- 
teljev, kakršna je Monster Hunter. V spletni trgovini 
najdeš klasike z game boyjev, game geara in NESa, 
nekatere legende z drugih platform pa v posodobljeni 
stereoskopski preobleki, na primer Afterburner in Ou- 
trun. Omeniti velja še, da je 3DS združljiv z orjaško 


knjižnico iger za DS in DSi, v kateri so tako nedeljske 
afnarije (Brain Training, Nintendogs) kot sladokusni 
biseri (The World Ends With You, Chrono Trigger). 
Res je, da je nabor dodobra pomaknjen v japonskost 
in da Nintendo naš trg prepušča stihiji. Zato ni čudno, 
da se naprava pod Alpami ni prijela. Toda kakovost 
je kakovost in kdor se zapiše 3DSovi štimungi, ga 
redko odloži za daljše obdobje. Sploh tisti, ki je 13. fe- 
bruarja ubodel prenovljeni model new 3DS v dveh 
inačicah, običajni in večji XL. Kaj je z njim dobil? 


(Novi) 3DS je le najbolj frišen drkamožek v liniji, ki 

se je začela leta 1980 z ročnimi 'fliperčki' game 8 

watch. Sledili so game boy (glej Joker 248) s par 
izvedenkami in nato izredno popularni DS. 

logen (zaznava razpon) in bolj eleganten kot dokuplji- 
vi circle pad pro za stari 3DS. Ta nerodno visi na desni 
strani in terja lastno baterijo. C -stick je z njim združljiv, 
tako da ga načeloma podpirajo vsi naslovi, ki prepoz- 
najo circle pad pro, od Kida Icarusa do Resident Evil 
Revelations, razen Super Smash Bros. Druga izboljša- 
va na N3DSu sta dodatna gumba ZL in ZR pod kazal- 
cema, nameščena levo in desno od L in R. Kljub navi- 
dez čudnemu položaju ju stisneš neovirano in upam, 
da ju bodo igre kmalu prepoznale, ker znata koristiti. 


K Mer 


StreetPass je luštna funkcija 3DSovega operacij- 
skega sistema. Speča konzolica opreza za bližnjimi 
sorodniki in od njih pobira tako virtualne like miije 

kot predmete za igre. Super v velikih mestih. 


marec 2015 


Na desni strani N3DSa se srečujeta sodobnost in 
preteklost. Prva v obliki gumijastega anal-klita, s ka- 
terim v igrah denimo nadzoruješ kamero. Druga pa v 
gumbih ABYX, ki so jih obarvali po zgledu legendar- 

ne Nintendove konzole SNES. 


Boljša stereoskopija ali 'super stable 3D' je osrednja 
dobrota. Globinsko sliko na zgornjem ekranu v prak- 
tično igralne namene sicer izkoristi le prgišče iger. A 
kljub temu in nizki ločljivosti je edinstvena in izboljša 
vtis. Če ti jo uspe obdržati v vidnem polju, seveda. 
Težava je v tem, da gre efekt na običajni liniji 3DSov 
po zlu, če preveč premakneš glavo ali napravo. In ni 
treba, da je odklon velik. Držanje obojega pri miru je 
naporno, v bolj akcijskih naslovih domala nemogoče. 
Z new 3DSom je matrunge konec, saj ima nad zgor- 
njim zaslonom očesce, skozi katerega opazuje igral- 
čeve oči in prilagaja stereoskopski efekt. Sliši se kr- 
neki in bil sem skeptičen, a me je Nintendo postavil 
na laž. Ob normalni rabi in gledanju se je globinskost 
brez težav ohranjala. Delovala je celo v temi, kjer se 
je za nameček samodejno prilagajala svetilnost. Če 
sem prej pri večini iger tride izključil, je potreba po 
tem z new 3DSom odpadla. Zelo kul! 


Čeprav ima sveži 3DS 
močnejši procesor in več rama, tega obstoječi naslo- 
vi ne znajo izkoristiti. Pokemon X in Y še vedno trpita 
nizko gladkost ob vključeni stereoskopiji, Metal Gear 


Novi hardver v new 3DSu podpira prepoznavanje 
NFC-figuric amiibo, kar kot prvi naslov omogoča 
pretepačina Super Smash Bros. Nintendo sčasoma 
načrtuje splovitev vsaj petintridesetih junačkov. 


rogovil 2015 


Kamerice so tri, in sicer ena na zgornjem robu odpr- 

tega 3DSa ter dve prav tam, ko ga poklopiš. Slednji 

izdelujeta stereoskopske podobe, a so vse slike za- 
radi 0,3-megapikselne ločljivosti temne in slabe. 
Tudi brezžičnega izvažanja sistem ne omogoča. 


Solid 3D ne postane iznenada svilnato gladek in tako 
dalje. Prav tako ne pričakuj, da te bodo izdajatelji za- 
suli s softverom za N3DS. Edina igra, napovedana sa- 
mo zanj, je predelava wiijeve erpegejke Xenoblade 
Chronicles 3D. Verjetno bo situacija taka kot z DSi- 
jem, ki je dobil nekaj ekskluziv, a ne številnih. Ninten- 
do v teh negotovih časih pač noče razkosati baze 
uporabnikov. 


Je pa ta edina konkretna postavka proti za obstoječe 
lastnike 3DSa ključna. Prav zaradi nje je nadgradnja 
zanje stvar prestiža in globine žepa, saj namenskega 
softvera za N3DS ni in ga ne bo dosti. Toda sledilna 
stereoskopija in nadzorni izrastek sta odlična dodat- 
ka, ki v navezi z boljšo odzivnostjo sistema prispeva- 
ta k celokupno nadmočni izkušnji. Po tednu dni z new 
3DSom na starega ne grem več in tistih evrov mi ni 
niti najmanj žal. Če 3DSa nimaš, pa dileme ni - novi 
model ima formalno isto ceno kot stari in je sam po 
sebi priporočljiva igralna naprava. Vem, da je v deželi 
mobilnih telefonov in njihovih 'brezplačnih' igričk bolj 
ali manj eksotika, a srčno ti predlagam, da mu daš 
priložnost. Tvoje igralsko življenje bo bogatejše! 


Xenoblade Chronicles 3D bo prvi špil, narejen 
zgolj za new 3DS. Gre za predelavo dobrega tokij- 
skega frpja z wiija z napetimi realnočasovnimi spo- 
padi v pogledu od zadaj. Izid je napovedan za april. 

Knjižnica iger za 3DS je velika, res pa je, da so 
osrednji zahodni založniki konzolo zaobšli. EA nima 
v programu ničesar razen Fife, oklevajo Activision, 
Ubisoft in Take2. Čudno, kajti prodaja je dobra. Špili 

so zato pretežno japanski. Ampak so dobri! 


sistemske 
: težave 


3DS je lušten gizmo z veliko dobrotami, toda 
Nintendo je zasral glede prilagojenosti digi- 
talni dobi. Pri vseh aktualnih igralnih siste- 
mih si ustvariš spletno povezan račun, ki gre 
s tabo povsod. Ce ti PS3, PS4, xbox 360, 
xbox one, vita ali PC s Steamom ali drugo di- 
gitalno trgovino crkne oziroma ga prodaš, se 
na naslednjem enostavno prijaviš v obstoječi 
'account' in znova dolpotegneš vse, kar si s 
tem računom nakupil. To je postalo tako nor- 
malno, da te pretrese, ko opaziš, da pri Nin- 
tendu ni tako. Na 3DSu (in wiiju U) je namreč 
vsebina povezana z eno samo konzolo. Ce 
menjaš stari 3DS za novega in bi rad obdržal 
digitalno vsebino na njem, moraš med njima 
izvesti direktni prenos. V ta namen si morata 
biti blizu in se morata oba povezati v splet. 
Ko se dolgotrajni postopek konča, novega na 
nobeni od njiju ne moreš sprožiti naslednjih 
sedem dni. Pri tem se ne prenese spletni ra- 
čun Nintendo ID, ki ga moraš na obstoječi 
konzoli ločeno deaktivirati in na novi aktivira- 
ti. Če prvega ne storiš, pozabi na vpis vanj na 
novem 3DSu. 

Kaj se pripeti, če ti 3DS odpove, ker ti je reci- 
mo padel v vodo ali si čezenj zapeljal z av- 
tom? (Resnična zgodba, to sem pred leti sto- 
ril svojemu DSu.) Obstoječo digitalno vsebi- 
no mora v novo konzolo spehati uradni Nin- 
tendov servis. Če trgovina, kjer si zadevo ku- 
pil, tega ne omogoči ali ti ponudi novo konzo- 
lo, si ob vse spletne nakupe. Tudi zato ti pri- 

poročam, da igre kupuješ na modulih. 

Kljub brezžičnemu mikro- 
fonu in kameram, ki sp- 
remljajo gibanje njegove- 
ga impozantnega korpu- 
sa, se ob novi ples- 
ni igri Just Dance 2015 in 
pevskem špilu Singstar 
spotakne ob lastne glež- 
nje in z ritjo zbije po tleh 
televizor. Jadikoval bi, če 
ga ne bi grela misel na to, 
da je s posnetkom debila- 
ne postal najljubši šalji- 
vec spletnega občestva. 


drugi polovici minulega desetletja ni- 
si mogel sesti pred TV, ne da bi iz 
temnega kota skočil sumljiv tip in ti 
skušal v roke potisniti mikrofon, plas- 
tično kitaro ali imitacijo bobnov. A v 
industriji iger iz uspešnih novotarij radi nastanejo 
baloni, ki jih kmalu raznese, in prav to se je zgodilo 
glasbenim arkadam. Trg se je zasitil preštevilnih 
Singstarov ter žaganja v Guitar Heru in Rock Bandu. 
V kakih šestih letih so založniki naštepali nekaj du- 
catov jako podobnih si nadaljevanj in odvrtkov. Ter, 
za polno mero, nepregledno količino naknadno kup- 
ljivih štiklov. No, norija je minila in je srečoma ni na- 
domestil plaz licenciranih interaktivnih oddaj tipa X- 
Factor. Zdaj smo priče normalnemu tempu izdajanja 
in letno dobimo le eno ali dve plesni ter pevski igri. 
Med prve sodi Just Dance, med druge Singstar. 
Naj takoj povem krovno mnenje o njunih 
aktualnih izpeljankah. Je že res, da se za- 
našata na znano shematiko. Ne pričakuj, 
da bo konzola razpoznavala glasove pri 
petju ali da bo prisoten doslej neviden na- 
čin preslikavanja gibov v dogajanje v igri, 
recimo direktno v videospot. Po drugi stra- 
ni pa sta izdelka odlična za žur, družinsko 
udejstvovanje ali samotarsko izpopolnje- 
vanje. V obeh se neobvezno zafrkavaš in 
nedeljskim obiskom prirediš drugačno 
doživetje, ali pa se trudiš podirati točkovne 
rekorde in osvajati trofeje. Takisto podpi- 
rata internetno druženje s snemanjem af- 
narij in opazovanjem drugih. Ob tem Just 
Dance že nudijo s popusti, Singstar pa je v 
osnovi brezplačen. Če torej pogrešaš tanc 
ino krul, ju ne spreglej. 


SIiNGSTAR 


Sony za PS4 in PS3 

Zadnji Singstar je izšel koncem leta 2011 
in spričo zasičenosti trga si je Sony šele 
pred kratkim upal obuditi to znano blagov- 
no znamko. Gre za domače karaoke - pet- 
je na posneto podlago, predočeno v obliki 
videospota. Po njej so položene črte, ki 
označujejo višino petja. Z glasom jih loviš 
in bolje kot ti to uspeva, več točk dobiš. 
Nekaterim je to važno in hočejo doseči naj- 
višji izid, ki je s starih 10.000 pik zaradi 


večje ocenjevalske natančnosti zrasel na tri milijone. 
Drugi bodo krulili prosto po Tini Marinšek. Vsakomur 
svoje. 

Na vsak način je novodobni Singstar za PS3 in PS4 
čisto klasičen. Nekaj delov serije je eksperimentiralo 
s kitarsko spremljavo in plesom, a tega ni več. Prav 
tako ni zgodbenega načina iz davnih epizod. Ostalo je 
petje v solo ali dvoje, slednje v obliki prijateljskih ali 
bojnih duetov v primernih pesmih. Glasov igra še 
zmerom ne razpoznava, tako da lahko na-na-najaš do 
perfektnega rezultata. So pa vključene skozi leta raz- 
vite lastnosti, kot so rapanje, freestyle (vložki brez 
točkovanja) in vibrato (nihanje glasu). Ni več predva- 
janja lastnega cviljenja po koncu pesmi, tako da mo- 
raš glasnost mikrofonov nastavljati sproti, če bi se rad 
slišal čez Freddieja Mercuryja. Česar si ne želi nihče, 
niti ti sam. Zaupaj mi. 


Po sistemu nekaj za vse si lahko stara garda pevsko privošči Lennona, 
ki baja o univerzalni ljubezni, mladiči pa Jepsenovo Karolino, ki se za- 
copa v geja. Hm, tu obstaja neka krovna povezava. 

ODLOŽI ZDAJ BOJ, 
PLESI 1 


N POJ! 


Velez718 


m 


morena 


MY a 
V posebnem razdelku lahko gledaš s playstationo- 
vo kamero ustvarjene slike in videe, ki so jih na li- 
nijo spustili klikoželjneži. Dolžina je omejena na 
pol minute, med najboljšimi pa so takile biserčki. 


Pevska srž deluje dobro in videz je sodoben. 
Takisto je moderno, da moreš lajnati v vsa- 
kovrstne mikrofone, od modrozobega pri 
slušalkah prek Singstarovih žičnih ter brez- 
žičnih za PS2, PS3 in PS4 do kateregakoli 
na USBju. Alternativa so androiden telefon, 
ipod touch ali iphone, kamor naložiš brez- 
plačno aplikacijo. Petje v ploščico je nevz- 
dušno, a glasovna zaznava je delovala dob- 
ro. Opcija je tudi playstationova kamera, 
vendar ta glas pobira dokaj slabo. Bolj prav 
pride za snemanje tridesetsekundnih klipov, 
ki jih daš na linijo in čakaš na lajke. Glede 
na to, da so tam milospevni otročki in ple- 
šoči stormtrooperji, boš moral biti izviren. 
Vendar ne stori tistega, kar oba veva, da ho- 
češ. Singstar ni osemnajst plus. 

Pri takih naslovih je kajpak pomemben na- 
bor pesmi. Singstarove so razmetane po 
časovnih obdobjih od šestdesetih dalje in 
zvrsteh, kot so pop, rock in r'n'b. V kotlu sp- 
letne trgovine Singstore se valjajo Motor- 
head, Snow Patrol in Johnny Cash ter Ellie 
Goulding, Lana del Rey in Ed Shereen. Koli- 
ko bo kdo našel zase, je stvar okusa. Žal ni 
pa vsega, kar je bilo na Singstarovih diskih. 
Abbe denimo sploh ni, od Gueenov je prgiš- 
če pesmi in tako dalje. Starih videov niso 
pretvorili v HD, novi pa tudi niso kristalni. 
Do glasbene vsebine prideš na dva načina. 
Kupiš samostojni Singstar Ultimate Party za 

PS3 ali PS4 na ploščku, kjer za 30 evrov dobiš ravno 
toliko komadičev s poudarkom na novejših hitih: Ga- 
gica, Carly Rae Jepsen, Avicii in podobni škisi. Ali pa 
iz spletne trgovine stegneš zastonj aplikacijo, ki ne 
vsebuje nobenih komadov razen par skrajšanih de- 
mov. Česar si zaželiš, v internetni trgovini kupiš za 
1,4 evra po pesmi - tudi s slovenskim PSN-računom. 
Malo ali veliko? Odvisno, kako se boš zabaval in koli- 
kokrat boš pel. Vsekakor bi lahko bila cena enoevrs- 
ka, minula Singstarovska knjižnica pa laže dostopna. 
Diske, med njimi tiste za PS2, namreč prepozna le 
inačica za playstation 3, medtem ko je ona za štirico 
omejena na digitalne štikle. Nepotrebno šikaniranje 
strank in razlog, da je Singstar za PS3 v tem trenutku 
nadmočen onemu za PS4. 


Androidni ali iOS-telefon z nameščenim Singstaro- 
vim appom deluje, a drženje ploščice ni baš pri- 
ročno. Prav tako lahko uporabiš slušalke, ki si jih 
dobil s PS4. Toda za vzdušje ga ni čez mikrofon. 


Izvirnosti res ni in škoda, da manjkajo stari načini 
udejstvovanja, kot sta bila modusa party (več rund) 
in pass the mic (več skupin pevcev). Toda če bi rad 
karaokasto grulil, je to to, Sony pa zadevo sproti flika 
in dopolnjuje, tako da ni rečeno, da se ne bodo zdaj 
manjkajoči modusi čudežno pojavili v zaplati. Dolpo- 
tegni Pevsko zvezdo in osvobodi pljuča. Morda res ni- 
maš talenta, ampak glasen si pa! 


SingStore" : Songs by genre 


Iz playstationove štacune potegnjeni Singstar je 
otet sleherne vsebine. Kupiš lahko posamične štik- 
le ali v PS3 vstaviš disk z enim od prejšnjih naslo- 
vov iz serije. Zal komadov ni moč 'zripati' na disk. 

JUST DANCe 2015 


Ubisoft za PS4, xbox one, PS3, xbox 360, wii U in wii 
V inačici 2015 tako kot v petih minulih Just Dancih 
slediš vnaprej pripravljenim koreografijam ljudi na za- 
slonu. Bolje kot jih oponašaš, več pik dobiš. Pri tem 
pomagajo silhuete na spodnjem delu zaslona, ki ka- 
žejo ključne gibe. Točkovanje je posebej obilno, če 
nizaš poteze in zadevaš ključne premike. Podobno kot 
pri Singstaru, le da tu ni videospotov, marveč enostav- 
na tematska ozadja (obrisi stolpnic, ledena ploskev in 
slično), po katerih skačejo človečki. Rezultat lahko še 
oplemenitiš s petjem, saj ga program zaznava. Na 
playstationu lahko igrajo do štirje naenkrat, na wiiju U 
pet (eden heca ostale) in na xboxu one šest. Na PS4, 
xboxu one in xboxu 360 igralce lovijo njihove kame- 
re, PS3, wii U in wii pa se zanašajo na 
mahalne kontrolnike (wiimote, move). 
Move je moč uporabiti tudi na PS4. 
Splošni kičavosti primerno je na spore- 
du petinštirideset pesmi(c) s poudar- 
kom na ameriškem novem popu ter 
otročarijah. Imaš Ariano z Break Free, 
Iggy z Black Widow, Maroon 5 z Maps, 
Katy z Birthday, One Bruhrection z 
Best Song Ever in Pharrella s Happy, 
plus naprstnik starost, kot je Tylerca s 
Herojem. Pričakovano in tematiki pri- 
merno. Nekatere pesmi so namenjene 
le enemu udeležencu, druge so dueti in 
tretje skupinske. V DLCju si lahko za 
slaba dva evra kupiš hite, kot sta Dis- 
neyjev Frozen in Gangnam Style, z vz- 
trajanjem pa odklepaš jajčke, kot so 
neke indijske folk zadeve, ter nove ina- 
čice istih komadov, recimo tako, kjer 
plešeš sede na stolu. Videe lahko po- 
vežeš v fitneserski seznam in se uba- 
daš z izzivi, ki pritekajo čez splet. Tu 
gledaš posnetke profesionalnih plesal- 
cev, ki te z labodjimi gibi zamorijo za 
naslednja dva tedna. 

Kake posebne natančnosti igra ne ter- 
ja, niti nanjo ne stavi. Z movom ali te- 
lefonom lahko opletaš na približno in 
boš nizal 'perfecte', playstationova ka- 
mera in xboxov kinect pa nista bistve- 
no bolj precizna. Plesne koreografije so 
privlačne, tekoče in lahkotne, mani 
sko šaljivimi potezami, kot je četverica 
tetrominastih frikov v Tetrisovem son- 
gu. Prav zaradi vobče lahkosti ni nobe- 
nega učenja, upočasnjenega dogaja- 
nja, ločenih težavnosti in skrajšanih 
inačic komadov, čeprav bi bilo vse to 
za bolj šeprtljave dejansko dobrodošlo. 
Ampak če je meni, lastniku treh levih 
nog, uspelo nabrati zavidljivo število 
zvezdic, bo še marsikomu. 

Poudarek je pač na prostodušni zabavici, naj boš sam 
ali v družbi. To si lahko najdeš na spletu, v kar je 
JD2015 močno usmerjen. 'Svetovni oder' je oddaljen 
le klik, soigralce špil najde v rekordnem času in že 
tancate (zanimivo, da za to na PS4 ne potrebuješ na- 
ročnine na PS Plus). 

A ne v videoobliki, kjer bi zaslon naenkrat kazal vse 
sodelujoče, temveč vsak ločeno štepa svoj rezultat, 
nakar se točke primerjajo, razglasi se zmagovalec in 
hop v naslednji komad. Druga inačica je, da izid raz- 
pošlješ kot izziv. Lahko pa v internet pretočiš skrajša- 
no inačico svojega ritanja. Tiste, ki jih skupnost naj- 
bolj čisla, avtorji povežejo in jih v obliki 'community 
remixa' pošljejo v oblak, da lahko nanje plešeš, kar je 
še največja novost v celotni verziji 2015. 
Če bi bilo plesnih iger deset na leto, bi se z njimi zgo- 
dilo isto, kot se je z rokerščinami, saj reciklirajo do 
onemoglosti. Še dobro, da ima Just Dance trg prak- 
tično zase, saj se ne trudi z bistvenimi osvežitvami. Če 
imaš izvedenko 2014, nadgradnja zato še zdaleč ni 
nujna. A neobvezna zabava je letos znova efektivna, 
povrhu pa si lahko na androidni ali iOS-telefon na- 
ložiš brezplačno, z mikrotransakcijskim dokupova- 
njem ozaljšano aplikacijo Just Dance Now. Prek nje 
se povežeš z računalnikom, na katerem je odprta ma- 
tična spletna stran, in že plešeš, kot bi z movom ali 
kamero, kar deluje čisto v redu. V obeh primerih pre- 
senetljivo dobr zašvicaš. Just Dance, odrešitelj 
kavčnih krompirjev! 


Kičasta pisanost, veseli ljudje in čudaki, ki bi na tekmovanju ta- 
lentov odnesli vsaj sedmo mesto - tak je Just Dance 2015. Ni pa 
to resna plesalnica in ne pričakuj lekcij iz polke valčka rokenrola. 


a začetku, ko so bili Spacewar, Pong in Pac- 
Man, je bila poanta iger preprosta: igranje. Se 
pravi to, da smo vplivali na dogajanje na 
ekranu, kjer nas je hotelo nekaj zmlinčiti, upe- 
peliti, pojesti, premagati. Tisti časi niso preteklost, 
vendar se je domet videoiger močno razširil. Danes ni 
nič čudnega, če kak interaktivni izdelek vsaj toliko 
gledamo kot igramo. Ali celo, da opazovanje prevla- 
da. Zagretim igralcem to ni povšeči, vendar se je 
struktura odjemalcev spremenila. Ker je gibljiva slika 
osrednji sodobni medij, ni malo tistih, ki imajo radi 
lahkotnejše igranje v navezi z močno kinematogra- 
fično platjo. 
Na playstationu domuje precej takih primerov, od 
Heawy Raina prek Uncharteda do Last of Us - in ak- 
tualnega Orderja za PS4. Naglavni greh slednjega je, 
da ga na rovaš surovega špilanja konkretno zanese v 
filmskost, zaradi česar je deležen vsakovrstnih kritik. 
Upravičene so predvsem tiste, ki se tikajo premočrt- 
nosti, manka izvirnosti in splošne lahkosti. Absolutno 
držijo in vnaprej opozarjam, da to ni izdelek za tiste, 
ki čislajo golo igranje, originalnost in izziv. A taboru, 
ki igro obmetava z gnilim sadjem, se zoperstavljajo 
ljudje, ki cenijo zapomnljivo izkušnjo. Mednje nepri- 
čakovano sodim tudi sam, saj se mi za razliko od šte- 
vilnih naslovov, ki se osredotočajo na klasično igra- 
nje, dramatični in spektakularni The Order še zme- 
rom valja po mislih. 


Zgodovinska pollekcija 


Cifri iz naslova ustrezno smo leta 1886 v Londonu, le 
da drugačnem, kot ga beležijo anali. Znajdemo se v 
alternativni zgodovini, kjer parni stroj dopolnjuje 
elektrika, na nebu visijo ogromni cepelini, bobbyji 
poleg pendrekov vihtijo precej moderno strelno orož- 
je, meščane pa tako ponoči kot podnevi nadlegujejo 
volkodlaki. Zlasti tiste primere, ki so povezani s sled- 
njimi, preiskuje kraljičina garda, The Order, ki nada- 
ljuje s tradicijo Arturjevih vitezov okrogle mize. Nje- 
nih dvanajst članov poslanstvo jemlje hudo resno, 
med drugim zato, ker mu niso zapisani le za eno 
življenje, temveč so nekateri stari stoletja. Čile jih de- 
la magična voda, povezana z legendo o Kristusovi 
kupi - tisti, ki jo je svojčas kradel Indiana. 

V ta čemaž so vmešani še Jack Razparač, Nikola Te- 
sla, ki je za naše viteze kakor O za Bonda, krvosesi in 
megakorporacija United India Company. Ta je jasna 
aluzija na resnično družbo East India Company, ki si 
je skozi trgovanje z Orientom pridobila veliko moč in 
bogastvo. Bila je tako mogočna, da je ogrozila britan- 
ski imperij, in šele upori izkoriščanih ljudi v Indiji so 
slednjemu omogočili, da je leta 1874 družbo nacio- 
naliziral. Potem se je pa Tito pri njem učil. 


Gospodje in gospe 

Iz resnične preteklosti izvira marsikaj, kar so Ready at 
Dawn namešali v široko in dolgo zgodbo, ki je v 
ospredju dogajanja. Naš junak, novodobni vitez Gala- 
had, sreča indijske bojevnice in razkriva zaroto, ki se- 
ga v srce njegovega reda. Vendar fabula razen nekaj 
očitnih vzporednic ne seže tako daleč, da bi kritizirala 
socialno ureditev ali z drugačenjem zgodovine nanjo 
metala novo luč. Četudi ima dosti iztočnic, da bi ob- 

Order je trbtjeosebna streljam 
Kljub dvema likoma na sika to samotarsk 

Kar bi bilo še pred nekaj leti z delovno postajo narejena vmesna sekvenca, 
je zdaj izdelano s pogonom in brezšivno vpeto v igralni okvir. Razlike ne vidiš. 


o£ Whirecbape 


Vizualna plat je za prste obliznit. Ko se liki dibljejo, se jim nežno premikajo lasje 
in plapolajo škrici oblačil. To je čisto nekaj drugega kot NE Crysisa. 

Ker so se Ready at Dawn kot pijani plota (OU Načrta za izdelavo streljačine, 
te seveda čaka raba bazuke, s katefo odbijaš'napade valov sovragov. 


E -- RTA Pari apnea m 
Cepelinova avlage.ena od malce širšihraren, kjegimaš pri polaganju rokomav- 
JY, sed O Ol več svobode. Veneti čakij tovrstne odličnosti v slogu Hala. 


delala položaj Indijcev v strukturi angleške družbe ali od- 
nos zgornjih slojev do spodnjih. se zadovolji s tem, da hi- 
tro nametava akcijsko-dramatične dogodke in se ukvarja 
z odnosi med člani Orderja. Ti kakopak niso varni pred 
klišejskostjo: resni, namrščeni Galahad, njegova učenka 
in ljubezenski interes lsabeau iliti lady Igraine, razuzdani 
francoski plemič, nadzorstveni velikaš, s katerim bržda ni 
vse v redu, starikavi predstojnik, ki gotovo nekaj skriva ... 
Zato ne morem reči, da zgodba kakorkoli premika meje 
ali da terja dosti več pozornosti kot večina fabul v igrah. 
Ima pa vseeno kvalitete. Odmotavanje klobčiča in odstira- 
nje zastora postreže z luštnimi presenečenji in zasuki. Ga- 
lahad pa s kompanijo stalno pada iz ene nevarnosti v dru- 
go. Začenši z učinkovitim, brutalnim flashbackovskim 
začetkom, ki zakoliči temačni ton za celotno odpravo, in 
končavši s pravim krvoločnim pohodom. Poleg tega niso 
tile vitezi nič kaj herojski in čistunski, niti posebej mladi in 
lepi. Galahada bašejo leta, a ne poseduje kake posebne 
modrosti in se pusti speljati na led spletkarskim silam, ki 
delujejo v ozadju. Z lsabeau imata premalo jajc in jajčni- 
kov, da bi storila kaj glede vzajemne privlačnosti, dočim 
reševanje ženske iz težav odpade, saj je baba bolj slaborit- 
na od večine kolegov. 

Škoda za odrezani konec, ki kriči po nadaljevanju, in od- 
sotnost narativne globine, ki jo nastavki omogočajo. Tako 
pač je, če se avtorji ukvarjajo z nečim drugim - konkretno 
z zunanjostjo, ki pokaže, da smo zakoračili v dobo bistve- 
no močnejših konzol, kot sta PS3 in xbox 360. 

Ker je človek kupil igro, ne more po četrt ure 
samo gledati v zaslon. Zato Galahad do- 
ločena dejanja izvede le po rutinskem OTEJU. 


Od O GOGO cd 


Nov TV je na poti! 


Trditi, da gre za najlepšo igro vseh časov, bi bilo 
ob relativnosti lepote neumestno. Vsekakor pa 
je Ready at Dawnov lastni pogon sposoben ust- 
varjati dih jemajoče prizore, četudi jim manjka 
vsakršnih živih barv. London resda ni odprt, zato 
si premočrtno omejen na vnaprej določeno za- 
poredje prizorišč, ki jih ni ravno v obilju. A tista, 
ki so, so impresivna. Naj gre za temačne pod- 
zemne hodnike, v katerih vandraš mimo kom- 
pleksnih parnih naprav, sobane v bogataških vi- 
lah, revne bajte, kurbenhaus, dvorišča, mostove 
ali notranjost cepelina. 

Filmskost pomaga ustvarjati kinematografska 
ločljivost 1920 x 800, ki na običajnih ekranih 
botruje črnima robovoma zgoraj in spodaj - za 
pristno izkušnjo tako potrebuješ razmerje stranic 
21 : 9. Ustvarjalci so povsod razpostavili kupe 
detajlno izrezbarjenih predmetov, med katerimi 
lahko nekatere, od modelčkov ladjic do časopi- 
sov, vzameš v roke in jih obračaš. Na nekaterih 
lokacijah sem se zadržal več minut samo zaradi 
tega, da sem si ogledal čisto vse, medtem ko 
sem drugod pretresen buljil v čudovite učinke. 
Če si se doslej morda spraševal, čemu si ruknil 
štiristo evrov za PS4, ko pa je vse pretežno ena- 
kega videza kot prej - The Order je prelomnica. 


Prav hecno je to. Škoti (Rockstar North) delajo 
igre o Ameriki (Grand Theft Auto), Američani 
(Ready at Dawn) pa igre o Britaniji (The Order). 
Mogoče zato, ker se od zunaj bolje vidi. Rockstar 
denimo satirično pokaže, kako deluje s slavo in 
zunanjostjo obsedeni Hollywood ter kakšen je z 
njim prežeti ameriški vsakdan. Ready at Dawn pa 
se pristno vključijo v zadnječasno britansko obu- 
janje nekdanje slave njihovega imperija. 

To medijsko ost sem osebno prvič zares začutil v 
prejšnji bondijadi Skyfall, kjer londonska tajna 
služba MI6 doživi tak pogrom, kot sta ga FBI in 
CIA pri domačih ter mednarodnih terorističnih 
napadih. Skozi Jamesov nenadoma ranljivi in ne- 
značilno zmedeni lik film prizna, da je Britanija iz- 
gubila vodilno mesto v svetu, da pa se je znova 
pripravljena dvigniti in zasesti prestol, ki so ji ga 
speljali jenkiji. Podobno vižo je pred kakim mese- 
cem ubrala poniglava komedija Kingsman, kjer so 
svet — znova v gosposko akcijskem slogu Bonda 
- rešili britanski skrivni agenti. Ti so se poime- 
novali po vitezih okrogle mize, od Lancelota do 
Galahada. Glej no glej, na taisto klicanje naletimo 
v Orderju, kjer gosposki pol-nesmrtniki ščitijo 
sam ustroj moharhije, London pa je videti kot 
srčika industrijsko naprednega sveta. 

Škoda torej, da si Skyfall in Kingsman v zgod- 
bovnem smislu upata več od Sonyjeve igre. Na- 
stavki nečesa večjega sicer so, a ostanejo neiz- 
koriščeni, kot bi se bali, da bi igralci ne doumeli, 
kaj nam hočejo povedati. Menim, da je to napa- 
ka, saj to gre vkup s krvavo in turobno naravo 
špila z visoko starostno oznako. Logika je prav- 
zaprav žaljiva: odrasli kupec je pripravljen na kla- 
nje, joške (ki so) in kurce (ki presenetljivo tudi 
so), ne bi pa bil sposoben razumeti prispodob, ki 
bi se tikale trenj med družbenimi sloji, položajem 
Indijcev v 19. stoletju in zadnjim skovikom bri- 
tanskega imperija. No, jim jaz povem, da bi jih 
bil. Nas bo The Order: 1887 ali kakorkoli se bo že 
imenoval, obravnaval bolj spoštljivo? 


Podobno kakovostni so telesa in zlasti obrazi nastopa- 
jočih. Like, ki smo jih v prejšnji generaciji življenjsko 
izkušali v vmesnih sekvencah v obliki filmčkov, so tu 
del običajnega grafičnega pogona. Čela se gubajo, oči 
se lesketajo, ustnice izražajo čustva. Zaradi številnih 
trikov, kot je filigransko glajenje robov, ni ločnice med 
režiranimi prizori in igralnim delom, saj brezšivno pre- 
hajata eden v drugega. Pri vsem tem je zlasti navdušu- 
joče, kako lepo se prizori pretakajo med sabo, kako 
dobro 'oko' ima 'kamerman' in kako spretno tempo 
narašča in upada. Svoje pridoda še zvok, od dobrega, 
pristno britanskega govora do fantastične orkestralne 
glasbene spremljave, ki je naprodaj ločeno in v družbi 
moškega zborovskega petja poudarja inštrument čelo. 
Njegovo mrakobno tarnanje docela paše v celokupno 
turobnost in resnobnost špila. Če imaš dober zvočniški 
sistem, se ti bodo ušesa radovala prav toliko kot oči. 


Dobro kartirano ozemlje 


Imamo torej poudarjeno zgodbo, ubijalski grafični 
pogon in izvedbo za prste obliznit. Zaradi tega še ni 
nujno, da igralni del trpi - spomnimo se Uncharteda 
in Last of Us, ki sta znala oboje primerno zmešati. 
Vendar pa Ready at Dawn kljub izkušnjam pri izdela- 
vi odvrtkov serije God of War te plati niso razvili do te 
mere, da bi se lahko Order kosal z omenjenima, nad- 
vse cenjenima titulama. 


[1 


Špilavsko je Red precej običajna tretjeosebna streljanka 
po zgledu Gears of War. Galahad se premika naprej po 
ozkih, ograjenih nivojih in občasno po nekoliko širših 
arenah, se skriva za objekti in rešeta človeške sovražni- 
ke, ki prav tako radi tiščijo glave v zaklone. Zdravi se sa- 
modejno, če ga nekaj časa ne zadenejo, pri čemer ener- 
gijo v interesu filmskosti javlja obarvanost zaslona. Malo 
drugače je, ko sreča volkodlake, ki se jim je treba med 
njihovimi naskoki umikati in jim nato nafilati kosmate ri- 
ti s svincem, ko tečejo proč. Nekaj pasaž pa od njega 
terja skrivanje in napadanje stražarjev od zadaj. Včasih 
mora kam skočiti in se na rokah viseč premikati vzdolž 
ozkih polic, toda poudarek je definitivno na pokanju. 
Strelski občutek je vse prej kot slab. S sabo imaš lahko 
le prgišče orožij, ki jim dokaj hitro pojenja strelivo, tako 
da ni malo pobiranja izpuščenih. Med krepelci je nekaj 
biserčkov, recimo posebna pušketina, ki izbljuva oblak 
belega prahu, ki ga nato zažgeš, in električne vile, ki 
sevrejo vse pred sabo. Napačen ni niti revolver, ki izstre- 
li po dve krogli eno za drugo. Prav vse pokalice, od naj- 
bolj običajnih pušk do strojnic, ritajo in zvenijo tako mo- 
gočno, da je z njimi veselje rokovati. Nasprotniki pa umi- 
rajo v pršcih krvi in kriče jemljejo konec v plamenih. Ne 
le to, ko je Galahad komu blizu, ga lahko instantno us- 
mrti na razne krute načine, od zavitja vratu do kinetične- 
ga, nazornega masakra z rambo nožem. 

Ob udarnosti teh prizorov si tako impresioniran, da znaš 
pogledati skozi prste dokaj revni zalogi humanih so- 
vražnikov, ki se ločijo na ponavljajoče se ulične barabe, 
zapornike in vojake z občasno oklepljeno varianto, ter 
njihovi precej kilavi umetni pameti, ki se nekoliko bolj iz- 
kaže šele v zaključnih obračunih. Šele tam se začne 
medsebojno pokrivati in te naskakovati, nadte pa uleti 
nenavadno veliko tipčkov z bombometi, tako da imaš 
polne roke dela z iskanjem dobrih kotov, od koder nad- 
zoruješ množico. Če bi Ready at Dawn to linijo potegnili 
le malo dlje oziroma uredili dodaten jerbas tako napetih 
srečanj, kot je tisto v grobnici, bi bil vtis boljši. 


Pačenje in volkodlačenje 


A videti je, da jim je zmanjkalo časa, zaradi česar se ak- 
cija nekoliko prehitro poleže in ne doživi pravega vrhun- 
ca. Tako ali tako streljanju manjka še marsikaj, da bi bil 
človek nad njim navdušen. Zakloni redkokdaj razpadejo, 
kar je čudno, ker so se strašno hvalili ravno s fizikalnim 
pogonom ... koga drugega razen Galahada ne nadzoru- 
ješ, četudi imaš kar lep del špila ob sebi tovariša ali več 
njih (seveda jim ne moreš poveljevati) ... sovragom ne 
zavdajo poškodbe, temveč se kljub kroglam v raznih de- 
lih telesa udejstvujejo naprej, razen če jih kasirajo v be- 
tice ... Namesto tega so po igri v maniri osovraženih in- 
teraktivnih filmov posejana številna OTE-zaporedja, kjer 
moraš zadosti hitro stisniti ali pritiskati gumb, označen 
na zaslonu. Na ta način se razplete dosti kritičnih situacij, 
med njimi dva volkodlaška šefovska obračuna, polna 
renčanja, zapikovanja noža in trganja grl. Saj sta filmska, 
a raje bi kosmatinca potolkel na lastno pest. 

Je sicer res, da mestoma snajpaš, spuščaš lestve, rutin- 
sko uporabljaš onegajčke, kot je odpiralnik vrat, in tako 
dalje. Ampak to je klasični jezik tovrstnih videoiger. Tisti, 
ki ga Order povzame, a ga ne razvije in potisne naprej. 
Tudi prav težka igra ni to in ko jo daš skozi, kar je pri 
meni na stopnji hard trajalo dobrih devet ur, z igralnega 
stališča ni razloga, da bi se k njej vrnil, izvzemši nabira- 
nje trofej, ki so takisto zelo lahke. Ni to The Last of Us, s 
katerim se je bilo sicer stresno, a vseeno zanimivo uba- 
dati še enkrat, ali Vanguish, ki je z naprednim arkadnim 
sistemom omogočal še in še skozihodov. Ne odklene se 
dodatna zahtevnost, ne odprejo se nova orožja ali liki, 
kot rad počne Capcom v Resident Evilih. Lahko greš le 
vnovič odigrat posamične prizore, pri čemer čudi, da ni 
opcije ogleda celotne vsebine v obliki filma. To bi res 
vžgalo in tako opcijo v tovrstnih izdelkih pogrešam. 

Pozabi, da bi pri zverinjaškatitem iskal šibke točke, krožil okrog njega ali ga 
odganjal s srebrno svetinjo. Stisneš smer ali gumb, ki ju veli ekran, in zmagaš. 


V predogledih so avtorji godorili o naprednostih inromenjaliznašanje Morseje- 
ve kode z dotikanjem dual'shocka. No, to je edina tovrstna bistra zamisel. 


( 


'Essex M86 thermite gun' je bržda zved6 
jo zažgeš s plamenom iz šaržerja ztoraj. Žalje 


Čeprav lokacij ni toliko, kot bi si jih želel, zim 


fasno opremljene; Škoda, 


da na zofo ne moreš sesti in pred elje s KN angleškega č čaja. 


Vrednost: 18,86 evra? 


Glede na to, kako klasična je strelska plat, bi se 
moral nad Orderjem zgražati. A kot sem zapisal na 
začetku, nismo več v časih, ko je pri vsakomur šte- 
lo le igranje. Ponudba je danes široka, od kom- 
pleksnih hardcore špilov in širnih večigralskih bo- 
jišč do iskanj skritih objektov za manj podkovane. 
1886 meri na slednje - take, ki interaktivno zabavo 
jemljejo kot manj obvezno sprostitev, kot izkušnjo, 


h kateri se ne bodo vrnili, jim pa bo ostala v spomi- 
nu. Po sebi sklepaje si upam trditi, da bo slednje 
držalo tudi za nekatere predane igralce. Kljub po- 
manjkljivostim in nezasluženo polni ceni zato me- 
nim, da Orderju namen uspe. 


Sneti si ob spremljavi čela popeva: 
"Are we player / or are we watcher?" 


lo 


Ready at Dawn PSA  Readyat Dawn / Sony 


marec 2015 


O S 
na INDUSTRIJSKE a 


Robotidahko dandanes opravljajo naloge, ki so nam pred leti izgledale nemogoče, še naprejE pas 


jo. Če vas področje robotike zanima in bi radi v živo videli 
,ki bodo tokrat potekali že« 
pa je tudi za ostale obiskovalce. DIR bo potekal v tednu 


. Dogodek bo razdeljen v štiri sklope: predavanja, aplikacije, eksku 


Prvi dan bodo na sporedu različna predavanja, kjer boste 
lahko prisluhnili strokovnjakom na področju robotike. 
Glavno predavanje bo vodil , direktor 
inštituta Jožef Stefan in avtor mnogih znanstvenih objav. 
Stanje robotike nam bosta predstavili podjetji 
in , ki sta eni od vodilnih izdeloval- 

cev robotov. Zanimivo bo predavanje podjetja 

, ki nam bo podrobneje prikazalo kvadrokopterjii 
Predstavilo pa se nam bo tudi podjetje 


Od torka do četrtka bodo potekale predstavilaifaplikacij. 
Letos bo predstavljenih osem izvirnih inyatugitivnih aplik- 
acij, ki so plod študentskega znanja ip'dolišlije. 

Da si boste aplikacije ogledali podkfBbljeni in odžejani, 
vam bo kavo in mafine ponudit ; 
dvoročni robot Motoman, SDAM0'pa vam bo pripravil 
okusen 

Pri se bosta združila kar dva 
robota, ki bosta sodelovala pri izgradnji različnih mod- 
elov. Tudi priraplikatiji bosta dva robota. Prvi 
bo vstavljalkohienente v tiskano vezje, drugi pa jih bo 
nato prispajkali 

Prijavljeni na'aplikacijo , bodo 
lahko odnesli doioWimajico s svojo fotografijo. Najprej 
bomo obiskovalca"Mtografirali, nato sliko računalniško 
obdelali, na koncu pa Bekobot Stdubli s pomočjo airbru- 
sha prenesel fotografijo'naihajico. 

Bolj industrijska aplikacija'bo «kjer bo 
robot s pomočjo žarilne nitke izSWitopora izrezal model, ki 
bo načrtovan v CAD programu. 


ZLATI POKROVITELJI 


O... H 


SREBRNI POKROVITELJI 
sle. 


HALDER 


PLAYVGAME.SI 


BRONASTI POKROVITELJI 


ABB OE 


INDUSTRIJSKI PARTNERJI 


to leto zapored. Dogodekje nan 


ELMONT 
BLED d.d. 


Ms prostorih 


rzifain tekmovanje, 


Če želite doživeti , boste lahko 
testirali kako lahkoWSimulator in 3D očala Oculus Rift 
pretentata možgane. 

Na aplikaciji pa boste 
lahko/takiMovali v premagovanju poligona, kjer bo 
zmagiiknajhitrejši. V sodelovanju bosta robot Omega 
indbobilna platforma Kuka Youbot. 


Pope cind, 


jer 


Zadnji dan se bomo odpravili na strokovno ekskurzijo, 
kjer bomo obiskali podjetji in . Tam si bomo 
lahko ogledali uporabo robotov v praksi. Študentje, 
m js se. 


ZLA ) 


a 


Pred samim dogodkom bo potekalo tekmovanje 

, katerega tematika bo načrtovanje | 
robotskih celic v okolju RobotStudio. Predhodnega " 
znanja ne potrebujete, saj bo organizirano tudi [ 
uvodno predavanje. Udeleženci bodo nato dobili 
naloge, ki jih bodo morali rešiti na čim boljši način v Y 
zadanem času. Tri najboljše rešitve bodo bogato 
nagrajene. Študentje, prijavite se. 


IREG. exmoNjKE 


svet 


Računalniške 
novice 


MOBINET 
žvtomatika JOKA 


——-— z RAZUNAONEKI ZASAVNIK 


DOMEL 


Vnapiejšnje prijave na DIR aplikacije so namenjeneštudentom vseh fakultet v Sloveniji. S tem je aplikacija z anima- 

torji 'na%aljo. prijavitelju ob definirani uri. Študib$htje organizatorji prilagodimo kompleksnost predstavitve 

predznanjiiglušatelja, specifično predznanjegiifzahtevano. Ogled aplikacij za ostale obiskovalce je možen v 

popoldanskemiasu brez najave. Več infogfiaCij o prijavah in samem dogodku lahko najdete na spletni strani 
-Število mest je ofbejeno, priporočamo čimprejšnjo prijavo. 


Jeaa or Alive 


retepačin je kot peska, vendar ne na konzolah 

trenutne generacije. Xbox one ima Killer In- 

stinct, wii U Super Smash Bros., playstation 4 

pa, hm, spodobni Injustice, mnjeh UFC, griž- 
ljajčkasti Divekick in slabi WWE 2K15. Ni Street 
Fighterja, Tekkena, Soul Caliburja, Virtua Fighterja, 
King of Fighters, BlazBlueja ... Celo na Guilty Gear 
Xrd SIGN bo treba v Evropi še čakati. Zato bo pred 
SF5 in Mortal Kombatom X prav prišel Dead or Alive 5: 
Last Round, dodelana inačica DoA5 Ultimate s PS3. 
Saj ne, da gre za najbolj globoko in kompletno faj- 
terščino, vendar je tale zadnja verzija v next-gen ki- 
Mmonu prav simpatična. 


Mačke in cviljenje 

V osnovi gre za tipično in neinovativno arkadno mla- 
tivščino v trirazsežnih arenah, kjer si skušajo japonar- 
ski bojevniki pobrati vso energijo. Ne gre brez skriv- 
nostnega nindže, mišičastega karatejca in zamorske- 
ga muaj-tajca, ki babe in desce rajca. Nekoliko manj 
klasičen je trop vimenastih bab, ki se jim balkoni, ki- 
peči iz premajhnih bikink in oprijetih majčk, potresa- 
vajo v ritmih j-popa, tradicionalnega šovinizma ter 
osaške mizogonije. A če tole farbovito poniglavost 
jemlješ resno, si nedvomno prenapet in bi ti prav pri- 
šel teden oddiha na tropskem otoku. Tistem, ki v 
družbi s cirkuško areno, ledeno ploščo na severnem 
polu, gradom in elektrarno tvori pisan nabor okolic. 
Te dajejo jasno vedeti, da DoA5 uživa predvsem v na- 
vijanju vsega do enajst. Ženske nimajo prsi, ampak 
JOŠKE. Moški nimajo mišic, ampak MUSKELNE. Na 
prizoriščih nasprotnika ne pošlješ le v ograjo, da iz nje 
kresničkasto zaprši roj isker, ali v steno. Ne, zabiješ 
ga skoznju, da pade sto petdeset metrov globoko v 
decimeter vode ali iz osmega štuka prileti na trd be- 
ton. In vsak podeljeni udarec boli, nekateri kot bič, 
drugi kakor kladivo. Ne vem, kaj se je zgodilo pri pre- 


pe 

hodu s PS3, toda žvajzi so zdaj bolj nemilostni in 
odločni. Rokoborsko navdahnjena Mila te zgrabi in ti 
povzroči zvine vseh udov (v resnici ne, saj tradicio- 
nalna igra ne simulira poškodb), bruslijevski Jann pa 
te z mojstrovo kungfu pozo odfedra deset metrov da- 
leč, da si ob drevesu zdrobiš hrbet (glej prejšnji okle- 
paj). Waaat-chaaaaa! 


Dobrodošel, Akira! 


Nebrzdana, surova energičnost je največja odlika na- 
novo uravnoteženega ter spoliranega špila, ki na PS4 
in xboxu one teče na prenovljenem grafičnem pogo- 
nu. Zunanjost ni baš na ravni The Orderja: 1886, am- 
pak ko divje suvaš ter lomiš v objemu 1080p, 60 fps 
in pustnih barv, to niti ne moti. Važno je, da dogaja, in 
tu Last Round z dinamično kamero, ki rada približa 
pogled drobilnim trenutkom, nedvomno učinkovit. 
Kul je zlasti za tiste, ki niso podkovani ne v tem špilu, 
ne v borilni zvrsti na splošno. Za tvorjenje številnih bo- 
lečih kombinacij je treba zgolj drkati gumba za roko in 
nogo, nakar je tu le še knof za blokado. Ta ima ob 
hkratnem vnosu smeri dol, nazaj ali gor še eno funkci- 
jo, in sicer zna s tem vsak lik prestreči udarec in ga 
kaznovati. S tem je moč krepko zatreti tiste, ki stalno 
uporabljajo ene in iste poteze, zato so prisiljeni v izme- 
njavanje višin (mixupe). Ob tem adrenalin brizga, iz- 
menjavajo se šibki in močni udarci, prijemi in prestre- 
zanja, jozeljni mahedrajo, poraženci pa letijo s prizo- 
rišč, v dele okolja in v podplate ter pesti obvladačev. 
Ti imajo v Last Roundu sicer manj priložnosti za štu- 
diranje naprednih potez, saj globina zaostaja za veli- 
kim zgledom, Virtua Fighterjem. Toda DoA, ki uporab- 


pofrzenka blondo in se teleščka 
z Azijkama. Vmes pa malo mlati. 


/XBO / PS3 /X360  Tecmo Koei 


Fi Ne pričakuj davljenja nasprotnic z baloni in kazni z vlečenjem 
za sramne ustnice. Toda Last Round je vseeno poreden špil. 


| Seveda so takisto prisotni desci, vse skupaj pa boš koncem marca lahko 
preizkusil na PCju. Upam, da v polni obliki, saj se širijo čudne govorice. 


NAP VIAPNNI 


Last Rounc 


lja sličen sistem sunkovitih potez, je vseeno kompe- 
tenten fajter, vsi pa nimajo časa, da bi enemu same- 
mu liku posvetili tedne, če ne mesece študija, kar je 
za VF tipično. Poleg tega je v Last Roundu prisotna 
falanga VFjevih borcev, od Akire prek Pai do Sarah, 
ki jih je veselje nadzorovati. 


Časi filma so za nami 


Res je, da zaradi manka ta hude globine špil ne zdrži 
toliko neprekinjenega nažiganja kot trirazsežni rivali 
Virtua Fighter, Tekken in Soul Calibur. Med načini 
udejstvovanja pa bi lahko bilo več svežine. Zgodbeni 
modus je poln štorijalnih kozlarij in sicer lepe anima- 
cije posedanja glupih joškač na plaži kmalu presede- 
jo. Izven tega je tu le nekaj podmnožic udejstvovanja 
proti umetni pameti, ki ni napredovala še od časov 
dreamcasta. V enem trenutku te bo lunatično prefu- 
kala ter v naslednjem zapored kasirala pet enakih 
kombinacij. ln če že imaš DoA5 Ultimate za PS3 ali 
xbox 360, dobiš le dva novinca, najstnico Honoko in 
od mrtvih vstalega kibernetskega nindžo Raidoua, ki 
je bil šef v prvencu. Tudi spletno udejstvovanje je 
omejeno na tipske obračune brez naprednih čakalnic 
ali variant 'zmagovalec ostane'. 

Je pa res, da so normalni rangirani boji za prete- 
pačine privzet nalinijski modus in da je pomembna 
kakovost povezovanja, ki je v Last Round za tako hi- 
tro igro na nivoju. Da je moč priciniti tag team, v ka- 
terem izmenjaje nadzoruješ dva borca. Ter da je celo- 
kupen paket vreden polne cene, za neprepričane pa 
je v digitalni štacuni preizkusna verzija Core Fighters. 
Ta omogoči neomejeno samotarsko in internetno ig- 
ranje s par liki, ostale pa lahko v slogu Killer Instincta 
dokupuješ. Skupaj jih je štiriintrideset, kar je spoštlji- 
va cifra. Če ti pretepačine dogajajo, si le snemi Core 
Fighterje in preveri, zakaj se bradavičke tako napne- 


udi zahodnjaki si lahko naposled privoščimo novo animejsko 
borilno igro čudaškega naslova za PS3, ki je bila doslej na av- 
tomatih in v izpopolnjeni obliki na konzoli dostopna le Japon- 
cem. Za njo stojita firmi French Bread in Arc System Works, ki 
v svetu mlatilnih arkad uživata velik ugled. Prva se pohvali s sladoku- 
sno serijo Melty Blood, dočim Arc skrbi za titane, kot sta BlazBlue in 
Guilty Gear. Kaj sta nam podjetji skuhali? 


Štorijalno je od strani gledana, risankasta zadevščina tako skopa, kot 
smo od pretepalk vajeni. Paranormalna aktivnost v našo realnost kliče 
ljudem nevidne zlobnjake, Voide, ki jih vidijo le nekateri. Pošasti do- 
tične napadajo in kdor preživi, se je sposoben zoperstavljati temačnim 
silam. V zgodbenem načinu spoznamo prigode šestnajstih takih lovcev 
na demone in izvemo, kaj jih žene. Protagonist Hyde je denimo tipičen 
deček iz animejev, ki spomni na šotokanskega bojevnika. Nasprotnika 
zmore nadzirati z ognjenimi kroglami, če se mu približaš, pa nespa- 
metne napade zaustavi z aperkatom. Njegovo nasprotje je gorostasni 
monstrum Waldstein, čigar ogromne šape zbujajo strahospoštovanje. 
Orjak je počasen, a so njegovi prijemi kostolomno boleči. Zlovešča 
joškača Hilda pa te z varne razdalje obstreljuje z bodali. Izbira likov je 
zanimiva, igralno pa so raznovrstni. 

Preizkušamo jih v klasičnih načinih, od štorijalnega prek preživetve- 
nega in tistega, kjer šteje čas, do urjenja. Dotično je precej jalovo in še 
zdaleč ne tako podrobno kot denimo v Killer Instinctu. A nič ne de, saj 
igro krasi ravno ta lastnost, da je lahko priučljiva in začetnikom brž ra- 
zumljiva. Škoda, da umetna pamet ne nudi velikega izziva. Zato imaš 
od igre največ v spopadih z ljudmi. 


Komandni pult 


Borilni sistem pozna osem smeri premikanja in tri vrste napadov - šib- 
kega, srednje močnega in silovitega. Poleg teh je tu še četrti gumb, ki 
ga uporabljaš kot ščit v obrambi ali kot hiter premik k nasprotniku. 
Navadne udarce nizaš v kombinacije, kar dopolnjuješ s specialkami, ki 
jih izvajaš z dokaj standardnimi gibi, kot je četrt kroga od dol do naprej 
v navezi z gumbom za napad. Nadalje so tu močnejše, EX-inačice 

slednjih, za katerih izvedbo je treba vsaj ne- 
koliko napolniti merilnik na dnu zaslona. Ta- 
kisto je vdelan najmočnejši žvajz, 'infinite 
worth', ki nasprotniku spije dobršen del živ- 
ljenjske energije, a mora biti za njegovo ude- 
janjenje merilnik poln. Omembe vredna pa je 
tudi tehnika 'veil off', podobna eni od meha- 
nik iz King of Fighters XIII. Sprožimo jo s 
hkratnim pritiskom treh gumbov za napad. 
Tedaj lik zasveti, pridobi na moči in je v kom- 
binacije sposoben povezovati več potez. 

Podoben sistem tepežkanja uporablja Street 
Fighter IV, ki mu je Under Night podobna še 
po drugih prvinah. Ne gre za tipično brzinsko 
animejsko mlatenje, temveč je akcija bolj 
premišljena in poudarja izrabo prostora ter 
potez. Liki pa ne poznajo šviganja po zraku in 
dvojnih skokov kot v BlazBlue in Guilty Gea- 
ru. No, odsotnost tega je med drugim posle- 
dica dejstva, da ima večina likov dolg doseg 
že z normalnimi napadi. Tudi zato je špil do- 
stopen nepodkovanim, ki tekmeca ogrožajo 
z navadnim razbijanjem po gumbih. A boleče 
kombinacije bodo zaobvladali le predani. 

Se pa Under Night po nečem vendarle loči od 
vse tepežkarske žlahte. To je merilnik GRD 
(Grind Grid), ki na zanimiv način spodbuja 
oba igralca. Ko prvi uspešno napada druge- 
ga, se GRD-meter polni na njegovi strani, 
dočim sovražnikov hlapi. Toda če se oni dob- 
ro brani, bo polnjenja deležen on. Nagrada 
pride vsakih sedemnajst sekund, ko je tisti z 
daljšim merilnikom deležen okrepitve lika. 


elejšega špilavca. 
V —— 


Ta prejme napadalne bonitete, poteze pa 
lahko prekinja in jih nadomešča z drugimi. 
Še več, s tem si celo polni meter za special- 
ke! Sistem je zanimiv in prispeva globino. 


Under Night kljub merilniku GRD po globini 
ni na ravni najnovejših izdaj težkokategornic. 
Nadalje je špil eksotičen in bo v poplavi pre- 
tepaških iger nemara uspešen na domačem 
Japonskem, v Evropi in zlasti v Sloveniji pa 
gotovo ne. Na količkaj številčno domačo 
skupnost kar pozabi, zato ti preostaneta sre- 
čevanje s prijatelji za isto konzolo ali spletno 
večigralstvo. To srečoma temelji na solidni 
povezovalni kodi, vsaj dokler igraš z osebki iz 
iste regije. Prav tako ne gre pozabiti, da je li- 
kov le šestnajst. Saj so raznoliki, vendar je ci- 
fra v primerjavi z naphanimi tekmeci majhna. 
A po drugi strani ima čudaško naslovljeni 
špil kar nekaj kvalitet in ne sodi med 'krneki' 
mlatilnice. Lahko se ga je priučiti in ne izzve- 
ni prehitro, saj si je treba za trening najzah- 
tevnejših potez vzeti čas. Ob tem je grafično 
tekoč in všečen ter deluje kot anime v giba- 
nju, cena pa se giblje okrog 40 evrov, kar ni 
preveč. Nišna zadeva, torej, a simpatična. 


si hoče ogledati 
anime, a kasira eno na gobec. 


French Bread / NIS America 

The Legend of Zelda: 
Majora's Mask 3D 


Temačna, čudna - taka je bila 
Maska za nintendo 64. -v.0c 
po petnajstih letih jaše prek mra- 
kobne dežele v rimejku za 3DS. 


ežko je naslediti prelomnost, kakršna je bila 
Ocarina of Time, ta izpopolnjena zmes boja, 
raziskovanja in reševanja ugank. A z nepo- 
srednim nadaljevanjem Majora's Mask za N64 
je Nintendo marsikaj korajžno postavil na glavo. Ob- 
držali so sicer temelje, toda način, kako je vilinček 
Link izpolnjeval cilje, je bil precej drugačen. Očitno 
se jim je to leta 2000 posrečilo, saj je petnajst let kas- 


fy piše 'HD'-verzija za 3DS ena boljših Zeld. 

V Ocarini j je junak Link potoval skozi čas in odrasel, v 
Majori pa se vrne v izgubljeno mladost iskat prijatelj- 
stvo. Oropan vsega prispe v glavno mesto celine Ter- 
mina, živahni Clock Town, kjer se meščani priprav- 
ljajo na karneval. Na večer dogodka pride poguba, 
toda Link ima na svoji strani boginjo časa. Ujet v ča- 
sovno zanko i ima tri dni, da prepreči konec sveta. Tri 
dni, ki jih znova in znova podoživlja ... 


H ai je gosteje poseljena kot Hyrule v Ocarini. 


k Kljub dosti stranpotem te glavna naloga vodi precej 


re. ze x zom . 
— premočrtno, a na območja se često vračaš, saj razno- 


— liki travniki, močvirja in snežna gorovja kar kličejo po 


| raziskovanju. Prebivalci Linku zaupajo tegobe v obliki 


misij. Veliko jih je, zato pride prav časovnica, na kate- 
ro so pregledno umeščeni. Zaradi nje se Link spomni, 
kdaj je poštar na obhodu, ob kateri uri tat napade go- 
spo, in kje je kmetija, ki jo braniš pred vesoljci. Igra- 
lec bo konec ugledal že po kakih petnajstih urah, 
kdor pa se bo poglobil, bo potreboval trikrat toliko. 
Vsekakor si redkokje deležen tako osebnega vpogle- 
da v vsakdan prebivalcev. Ura teče, dan se prevesi v 
noč, noč v jutro, meščani pa hodijo po opravkih. Na- 
kar slejkoprej prispe udarni val in izbriše deželo. Tu 
tiči zloglasni kleč Majore, saj se po izteku ure vrnemo 
na prvi dan in večina dogodkov se ponastavi. A četu- 
di Link podleže, v novem ciklu ni brez vsega. Z njim 
ostanejo najpomembnejša oprema, naučene pesmi, 
odkrite bližnjice in kipci za shranjevanje položaja. 


(V V UZ 


uiagei 


poo 


V temnicah se Link tepe, rešuje miselnice in najde 
opremo. Ne skrbi, ni dosti arhaičnega potiskanja 
blokov. Ob koncu ga pričaka epski boj z glavarjem. 


Jamarjenje 


V skladu s tradicijo se tudi v Majori spustiš v niz tem- 
nic, ki delujejo kot nekakšni samozadostni, ločeni 
svetovi. Uiavna so le štiri, aje skrivnih in obstranskih 
dovolj, da ure in ure ne boš videl sonca. Na vsakem 
koraku te preizkušajo z miselnimi orehi, kot sta obra- 
čanje toka ter taljenje in ustvarjanje zaledenelih ploš- 
čadi v vodnem templju. Polno je prikritih stikal in 
skrhanih zidov, za katerimi so zakladi in skrivnosti. 
Takisto te v njih čaka malo morje raznovrstnih pošast- 
kov in (pol)šefov. Sluzkoti, nemrtvi, letečneži in za 
dva živalska vrta zveri - vsak ima šibko točko, ki 
omogoča več učinkovitih pristopov. Tu pride do izra- 
za kombiniranje udarcev s smermi - roži je denimo z 
vodoravnim zamahom pametno presekati steblo. 
Zlasti so zapomnljivi večnivojski spopadi z glavarji, 
kot je oklepljena riba. Najprej se ji izmikaš na ploš- 
čadi, s katere prožiš puščice, nakar se pod vodo ote- 
paš pribočnikov in osvobajaš mine, da jih posrka va- 
se. Na pogled so šefi spektakularni, a lažji od izvirni- 
ka, saj so predrugačeni in imajo manj težav s kame- 
ro. Sploh če igraš z dodatkom cirele pad pro ali na 
new 3DSu, kjer pogled vrtiš z desno 'gobico'. 

Pod površjem najdeš nadgradnje za lok, ki odprejo 
pot naprej. Ognjene puščice kurijo pajčevine in priži- 
gajo lanterne, ledene zamrznejo zlobneže, da lahko 
nanje splezaš, svetlobne so uporabne za določena 
stikala. Tu so še kavelj, s katerim se vlečeš na lesene 


Na spodnjem delu zaslona najdeš zemljevid in in- 
ventar. Predmete in maske nato dotično povlečeš 
na ustrezne gumbe, da so vselej pri roki. 


površine, pa bombe in ogledalen ščit, ki preusmerja 
svetlobo. Ter dragoceni kozarci, v katere vlagaš zdra- 
vilne napitke, ključne predmete in še marsikaj. 

Je pa opreme manj, kot je za Zelde običajno, saj ima- 
jo to pot veliko vlogo maske. Z najvažnejšimi se Link 
spremeni v kamnitega gorona, luskavo zoro in listna- 
tega impa. V vsaki obliki dobi drugačen nabor spo- 
sobnosti. Gorostas razbija skalovje in se kotali, zora 
plava in luča bumerange, gozdnež napihuje balončke 
in jadra med posebnimi cvetlicami. Ostale maske te 
naučijo jezika žab, spoprijateljijo z okostnjaki, napra- 
vijo nevidnega ali spremenijo v tekača. Zdaj jih rabiš 
za pustolovske kveste, naslednji trenutek ti olajšajo 
bitko. Ker je razgibanosti in možnosti toliko, venomer 
razmišljaš, kako se sveže spoprijeti s preprekami. 


Notranjost bajt je zelo podrobna. Tole strašilce le poišči, saj te nauči ključnih 
viž, ki ti pomagajo pri upravljanju časa. Ali pa skupaj odplešeta v konec sveta. 

Skeletor je stranski šef, ki čuva posebno masko. Ujeti ga moraš, preden zbeži, 
nakar ga prebutaš. Motijo te ognjeni zidovi in kostki, a dirka ni težka. 


marec 2015 


Pesmi uporabljaš za prežarčevanje, upravljanje s 
časom, odpiranje vrat in še marsikaj. Nekje z eno 
od njih navdahneš pianista, da ustvari hitič. 


Trd oreh, trdo jedro 


Majora's Mask te ne vodi za roko in te ne ujčka. To 
je igra stare šole, ki najprej terja in šele nato na- 
gradi. Pri tem izziv ni v zaguljenih šefih in neneh- 
nem crkavanju, ampak v ogromni količini stran- 
skih osebkov in na zaslonu vidni uri, ki stalno tik- 
taka. Ko časa zmanjka, romaš nazaj na začetek, 
kjerkoli že si, četudi sredi šefovskega boja. Špil ni 
lahkotnica, ki bi jo ležerno poigral med čikpavzo. 
Nasprotno, zahteva predanost, vztrajnost, poizku- 
šanje in načrtovanje. To je glede na N64 olajšano, 
saj lahko minevanje časa upočasniš, da cikel na- 
mesto ure in pol mine v treh. Zdaj lahko celo 
skočiš na katerokoli uro dneva, le ne pozabi poba- 
rati strašila, da te nauči ustreznih pesmic. 

Kdor bo vložil dušo in spoznal deželo, jo bo znal 
ceniti. Z novo podobo je to laže, saj je grafika mo- 
dernejša, stalnim vižam niza pa so dodane zlo- 
vešče nove. Seznam novosti je daljši kot pri pre- 
delavi Ocarine in manjših popravkov je nešteto. 
Ponekod je spremenjeno premikanje ploščadi, 
prerazporedili so skrite delce srca, ki podaljšajo 
življenjsko črto, človečki imajo predrugačene ur- 
nike ... Novost je tudi ribolov. Miniiger v Majori že 
tako ni manjkalo, saj si se preizkusil v lokostrel- 
stvu, skakanju, jahanju, plavanju, metanju bomb 
v koš in še marsičem. A zdaj lahko konec sveta 
dočakaš med ležernim ribarjenjem. Primerno, ne? 


Najboljša Zelda? 


Majora's Mask je posebna igra. Po eni strani zaradi 
temačnega vzdušja, globoke zgodbe in dihajoče 
dežele, po drugi pa inovativnega ponavljanja treh 
dni. Niso je prodali toliko kot bolj klasične, svet- 
lejše Ocarine, a Majora si je skozi leta pridobila 
kulten status in naposled dočakala rimejk. Okore- 
li ljubitelji sicer jadikujejo nas spremembami, ven- 
dar je srž ostala nedotaknjena. Izvirnik so popilili 
tam, kjer je bilo primerno, in dostavili nekoliko 
dostopnejšo, bolj pisano in prijaznejšo izkušnjo. 
Tako, ki pa te vendarle ne vodi za roko in ostaja 
namenjena predvsem sladokuscu. 


še -? 44 Jela MM B 
Lokostrelstvo in z njim povezane miniigre so na 


3DSu lažje zaradi merjenja z žiroskopom. Po mo- 
jem se ne boš hotel vrniti h klasičnemu nadzotu. 

ekaj zasvojljivega je na 2D-mešanicah razi- 
skovanja, ploščadarjenja in bojevanja, ozalj- 
šanih z lahkotnimi frpjskimi vložki in odetih v 
bujno pikslasto grafiko. Res pa je, da sta se 
Castlevania in Metroid, zaslužna za stvaritev tega 
podžanra, usmerila drugam. Zdaj štafetno palico me- 
troidvanij nosijo frišneži in med najnovejšimi je tretji 
ter bojda zadnji del trilogije Shantae. 

Pozabi na mrke krvosese in aliene. Shantae je ra- 
doživa in naivna trebušna plesalka in napol džinka, ki 
je na koncu prejšnjega dela Risky's Revenge izgubila 
moči. Za to je kriva navihana gusarka Risky, a v de- 
želi se je prebudilo staro zlo. Shantae bo morala 
združiti moči s sovražnico, da sveta ne zasužnji od 
mrtvih obujeni pirat. Štorija je precej klišejska, jo pa 
všečno naredi množica odbitih likov, od stare zombi- 
jevske druščine, ki s kofeinom odganja slo po mož- 
ganih, do mišičnjaka, ki je izgubil he-manski meč. 


Pirate's Curse je eden izmed frišnih špilov, napra- 
vljenih po konceptu metroidvanije. V enaki meri 
skačeš, raziskuješ, se tepeš in pustoloviš. 


Dekla bo na poti marsikomu pomagala iz zagate. V 
vicah jo denimo potrebujejo izgubljene duše, avšam 
pa pomaga napolniti džakuzi. To stori tako, da z aro- 
mo šunke zbudi spečega monstruma, ki bazen napol- 
ni s slino. Ob takih situacijah se narežiš, a kot velja za 
predhodnico, je lahkotnost varljiva. Pod luštnostjo in 
svilnato animirano podobo, kjer v ozadju plapolajo 
zastave in frčijo galebi, se skriva trdojedrna akcijska 
skakalščina z obilico raziskovanja raznolikih področij. 
Ta segajo od obmorskega mesteca prek pustinj do 
sneženih dežel in močvar. Po njih se sprehajajo tako 
poznani goblini in strašila, kot tudi pajkovke s sablji- 
cami, lokostrelke in zdrizaste gmote iz mor. 


Različica za wii u se lahko pohvali s sličicami likov 
v višji ločjivosti. A le na 3DSu oprsje in vampovje 
spektakularno štrlita iz zaslona. 


Prvi minišef je stari znanec niza. Shantae ga ugo- 
nobi tako, da igra tenis s topovskimi kroglami, na- 
kar ga nabiča po tazadnji s pričesko. 


Vsak sovrag je poseben in terja drugačen pristop. Ne- 
kateri se skrivajo in bljuvajo izstrelke, drugi se brani- 
jo, dokler jih ne spraviš v kot. Vsak te kaznuje, dokler 
približno ne pogruntaš njegovega obnašanja. Še bolj 
zaguljeno je v temnicah, kjer deklino pričaka kopica 
ugank in velemonstrumov. V spominu ostanejo prav 
vsi tovrstni spopadi. Sluzavi glavar iz enice ima post- 
šefovski sindrom in fura depro, ker je ves čas ždel na 
enem samem zaslonu. Izstopa tudi boj z gosenico, ki 
ji s kanonom prestreliš gumbe na hrbtu, nakar po- 
kaže rep, da jo namlatiš še po njem. Zraven te motijo 
sunki vetra in če zasračkaš kombinacijo gumbov, po 
sobani odfrčijo strupeni izbljuvki. 


Ker je dekletce izgubilo sposobnosti džinke, se to- 
krat zanaša na gusarsko opremo, raztroseno po 
deželi. S klobukom denimo počasneje pada. 


Da jim je laže kos, punčara v mestecu kupuje šam- 
pone in balzame, s čimer njeno (na)glavno orožje - 
bujna pričeska - biča hitreje in močneje. Nauči se tu- 
di izmikati in brcati ter se založi z zdravili. A večino 
nove opreme najde v temnicah. Ker je Shantae zdaj 
običajen človeček, se zanaša na gusarska krepela, 
kot je sablja, ki razseka skalovje, klobuk, s katerim 
jadra, pištolo, ki pretika stikala, in kanon za 
večkraten skok. Z njimi si odpira pot naprej, ko se 
vrne na že obiskana področja, pa doseže zaprte pre- 
dele. Tam najde sluzavce, ki ji stalno zvišajo življenja, 
ter dvajset mutiranih ptičevcev. Slednje mora poiska- 
ti, da uzre pravi konec. 

Res je, da se Shantae and the Pirate's Curse malce 
preveč drži tipskega recepta metroidvanij in ne mara 
za inovacije. A igra se odlično in ob prisrčnosti likov, 
ravno prav zafrknjenih skakalnih izzivih in prvovrstni 
podobi mu neizvirnost zlahka oprostim. Sploh zato, 
ker gre za razgiban deseturen špil, ki bi ga zlahka 
tržili po polni ceni. Pa ga ne - na Eshopu (in samo 
tam, na modulu ga ni) ga dobiš za dobrih 20 evrov. 


Konec plesa in razvrata, 

je nekoč zbiral značke in si kasneje domišljal, da si bo la- 
stil prav vse dele proslavljene hardcore serije Barbie Horse Ad- 
ventures. Ni mu uspelo, a saj ima še čas. Vmes s člankom usme- 
ri žaromete v področje, kjer veljaš, kolikor imaš — zbirateljstvo. 


isem nagnjen k temu, da bi si moral lastiti 
prav vse, naj bodo igrače ali igre. Toda ondan 
me je prešinilo, da mi v najljubši dirkačini 
manjka nekaj avtomobilov, ki se jih da hitreje 
kot z igranjem pridobiti z nakupom. Urno sem 
odprl virtualno denarnico in nabavil vse štirikolesnike, 
ki so mi še manjkali do popolne garaže. To sem storil 
v afektu, nenamenoma. Preden sem se ovedel, je bil 
denar pri založniku. Enostavno me je prežel občutek, 
da mi bo, če tega ne storim, nekaj manjkalo. 
Daleč od tega, da bi bil edini. Podzavestni, dostikrat 
neobvladani želji po posedovanju številni namenijo 
krepek del življenja in prihodkov ter je razširjena po 
vsem svetu. V Združenih državah naj bi bilo okrog pet 
milijonov zbiralcev znamk, podatek za Veliko Britanijo 
pa pravi, da tam nekaj zbirata dve tretjini prebivalstva. 
Tudi Slovenci smo organizirani v nemalo zbirateljskih 
društev, ki vlačijo na kup raznoraznosti. O množičnosti 
pričajo številne klinično zveneče besede, povezane z 
neugnanim zbirateljstvom, na primer timbromanija - 
strast do poštnih znamk, kartofilija - ljubezen do ko- 
pičenja kart in kagofilija - zbiranje ključev. 


HRČKARSTVO DELUKS 


Zbirateljstvo je z nami od pamtiveka. Po mnenju an- 
tropologov je grabljenje na kup tedaj pomenilo več 
možnosti za preživetje in očaranje partnerja. Slavni av- 
strijski nevrolog Sigmund Freud pa je trdil, da je na- 
gnjenost k temu posledica travme iz otroštva zaradi 
strašnosti kakanja in njegovih smrdljivih posledic. Zbi- 
ratelj se nezavedno trudi, da bi si znova pridobil nad- 
zor nad črevci in si pridobil nazaj imetje, ki je šlo iz 
kahlice v školjko in od tam v neznano. Kul zlasti za na- 
slovnice rumenih medijev, a morda je nekaj na tem. 

Bržda je bolje reči, da se akt zbiranja vklaplja v ra- 
zlične plasti psihe. Da ne gre za razumsko, temveč 
čustveno odločitev, ki ti na primer daje občutek, da 
obvladaš življenjsko zmedo. Da iz kaosa ustvarjaš red 
in imaš nadzor nad zaključenim univerzumom. Nada- 
lje se kopičenje vklaplja v človeško lastnost, da stva- 
rem, ki si jih lastimo, pripisujemo večjo vrednost. Po- 
udarja lahko vtis, da smo boljši od drugih, če si lasti- 
mo nekaj edinstvenega - sploh danes, ko se je moč 
razkazovati na YouTubu. To je postala razširjena 

praksa, ko ljudje eden drugemu kukajo v vrtne ute, 
si zavidajo in se naslajajo, če se ima kdo za pretira- 
nega carja, a mu več kot očitno manjka še dosti le- 
pih kosov. In navsezadnje gre za vrsto zasvojenosti, 
ko se ob pridobitvi zaželenega sproži hormon sreče. 
Nekateri slednje opisujejo kot rabo avtomata, ka- 
mor mečeš kovance, dokler se ne oglasi cingl- 
congl. Možgani prej ne dajo miru. 

Nikdar niso recimo nehali nadlegovati Američana 
Johna Pittmana. Gospod se je rodil leta 1913 in se 
prebil skozi revno mladost, ko je krvavih rok ves dan 
obiral bombaž. Marljiv je prišel do izobrazbe, žene in 
družine, vseskozi pa je zbiral kovance, čemur pravi- 
mo numizmatika. Tej strasti je posvetil obilico časa 
in sredstev - vmes je za to, da je lahko odpotoval v 
Egipt in tam sodeloval na neki dražbi, zastavil hišo! 
Ženo je skoraj kap, a tip je vztrajal, hladen kot špri- 
cer. S kombinacijo poznavalstva in intuicije je bil ko- 
rak pred tekmeci in ko je leta 1996 umrl, so njegovo 
obsežno zbirko novcev in novčičev prodali za 30 mi- 
lijonov dolarjev. Zapostavljeni potomci so si čudežno 
hitro zacelili čustvene otiščance ... 


marec 2015 


Nick Bennett je prvo bondijado videl pri sedmih letih in ga je čisto za- 


fascinirala. Danes je gostilničar, kar mu daje finančno zaledje za hobi. 


O tisoč vojnozvezdnih bagatelc H figuric, fliperjev, 
žaromečev, majic ... Uradno jih je preštel 92.000 in jih ima v skladišču. 


' 11 
Steve Sansweet ima 30 


OD PRTIČKOV 
DO KARBURATORJEV 


Pittman je bil le odmev premožnih aristo- 
kratskih zbirateljev z monokli na frisih in iz- 
bornim besednjakom v negovanih ustih. Ti 
so v 18. in 19. stoletju potovali širom sveta 
in pridobivali eksotične stvari, od kož red- 
kih živali do umetniških del ter knjig. Na- 
brane stvari so shranjevali v 'sobane ču- 
des', kjer so v njih uživali in jih razkazovali 
izbrancem. Iz teh zbirk so se razvili muzeji. 
Danes je tovrstne fizične navzočnosti pri 
zbiranju manj, saj sta pošta in internet spre- 
menila naravo početja. Številni kolekcio- 
narji se ne premaknejo od doma, kjer os- 
vežujejo forume in domače strani spletnih 
dražb, med katerimi prednjači Ebay. 

Na ta način raja v modernem svetu grabi po 
vsem mogočem. Lisa Vanderperre-Hirsch s 
Floride ima največjo zbirko spominkov s te- 
matiko sivih obiskovalcev iz vesolja, ki ob- 
sega 547 kosov, od koledarjev do potiska- 
nega sekret papirja. Ko uletijo Marsovci, bo 
prva v vrsti za testiranje analne sonde. Itali- 
jan Davide Altreani je nakopičil največ plo- 
čevink gaziranih pijač - ima jih 10.558 iz 87 
držav in vsaka pripada svoji blagovni znam- 
ki. Eric Jaskolka iz ZDA je imetnik 15.400 
kosov robe, povezane s franšizo X-Men, do- 
čim se Anglež Nick Bennett hvali z 12.464 
kosi vsega v zvezi z Jamesom Bondom. 
Ipak je vse to mala malica proti kolekciji 
Steva Sansweeta, ki je v Kalifornijo znosil 
okrog 300.000 edinstvenih predmetov, po- 
vezanih z Vojno zvezd. Taka obsežnost že 
meji na kopičenje, 'hoarding', ki pomeni 
vlačenje na kup brez selekcije. To radi poč- 
no žrtve pomanjkanja in ubožci, ki jim 
možgani ne delujejo v redu. 


Zbira se kakopak še marsikaj. Plišaste ig- 
račke, žogice za golf, havajske srajce, kipce 
Bude, škatle za pico (nekdo jih ima 595 iz 
42 državl), kraljeve spominke (10.000 ko- 
sov!), radirke, litografirane pločevinaste 
škatle (56.700 enot!), vrečke za bruhanje 
(res!), lego kocke, glede česar je svojčas v 
Guinnessu potrjeno prednjačil naš urednik 
...ln, seveda, videoigre ter vse, kar je z nji- 
mi povezano. 

Razlogov, da se lotiš tega cvetočega pod- 
ročja, ne manjka. Eden najmočnejših je po- 
vezan s spomini. Elektronski špili so bili 
ključen del mladosti veliko ljudi. Z zbiran- 
jem podoživljamo čas, ko smo se imeli 
brezskrbno in lepo. Zase vem, da se mi ob 
določenih starih igrah za spectrum v nos 
prikrade vonj vlažne kočure, kjer sem ra- 
stel, naj jih igram ali zgolj držim kaseto. 
(Navadno Basfovo C60, seveda. Rudarski 
prihodki niso zadostovali za kromdioksid- 
no!) Za trenutek se preselim v svetlo verzijo 
minulih dni in tegobe novega veka so manj- 
še. Več kot je iger, bolj aktualni problemi 
splahnijo! Priljubljena youtubarska retrozbi- 
rateljska persona Dr Retro se strinja: "Igre 
so tvorile pomemben del številnih mladosti 
in ko gledaš svojo zbirko, si v hipu spet star 
dvanajst." 


RAZLIČNE BAŽE 


Zbirateljstvo videoiger leži med skrajnima 
poljema. Eni jih zbirajo zato, da jih igrajo, 
drugi zato, da jih imajo. Večina ljudi pade 
nekam vmes oziroma jih poganja želja po 
obojem. Pogosto zbirajo neobvezno, nere- 
sno in po ohlapnih kriterijih. Nekdo ima na 
primer vse dele omiljene serije špilov, a 
brez specialnih izdaj in verzij za druge siste- 
me. Ni popolno, vendar mu je zadosti, ker 


1) Radirke, obeski na ključe, čigumiji — take malenkosti so pogosto na sezna- 
<a Mu zagretih zbirateljev, katerih sveti gral je Guinnessova knjiga rekordov. 
ZEN 2 BVESNNNEN! MIS MA. s 


ZbiPAGELJSKi PROFIL: MICNAEL TROMASSOI 


Dosti je zajetnih zbirk videoiger, a le ena je največja. Ta čast od Guinnessa potrjeno pri- 
pada 44-letnemu Američanu Michaelu Thomassonu, ki je v tridesetih letih nakopičil 
več kot 10.607 iger za 113 platform. To mu je uspelo tudi zato, ker je v preteklosti nad- 
zoroval več trgovin s tovrstno robo. Ljudje so vanje nosili rabljene in nove primerke, 
on pa je vse pregledoval in jemal najboljše. Zanimivo je, da je Michael v preteklosti že 
sestavil in prodal dve tovrstni zbirki. Naprodaj je dal tudi aktualno, in sicer za 750.000 
$. Morda se to sliši pridobitniško, vendar Thomasson pravi, da ima bolno mater, katere 
oskrba stane težke novce. Med drugim so v zbirki prva konzola, Magnavox odyssey, ki 
jo je podpisal avtor Ralph Baer, redka brazilska verzija hongkonškega sistema cougar 
boy in osebno naslovljeno pismo Teda Dabneyja, enega od ustanoviteljev tvrdke Atari. 


| a 


Kar so zate in zame prtički in videoigre, so za Tv-voditelja Jaya Lena avto- 
mobili. Ima jih 130, med drugim hibridnega melarna P1 za 1,2 milijona $. 


Če si navdušenec nad stripi, bržda zavidaš Bobu Bretallu. 52-letni Brita- 
nec jih je v štirih desetletjih nakopičil 94.268. Nima pa prvega Supermana. 

Ali si zbiratelj, določa predvsem odnos do robe. Na prvem mestu sta spoštljivost in urejenost, ki pa prevzemata številne oblike. Nekateri stavijo na količino in imajo 


vse police nabasane z raznoraznimi škatlami, seveda katalogiziranimi. Drugi ciljajo na dobro vidno kakovost v ličnih, namenskih vitrinah. Vendar ni nujno, da si 


tako čuti. Takim 'amaterskim' zbirateljem je dovolj, 
da dosežejo sebi lastno točko, nakar so zadovoljni, ko 
zrejo v pridobljeno na polici. Po sobi imajo razporeje- J INELUDES 
ne akcijske figurice iz filmov, iger in animejev, ki so —a 
jih nabrali po kriteriju osebne všečnosti. Enostavno 
uživajo v pogledu na relativno majhne, sladokusno 
vkup znesene zbirke. Kako so urejene, izdaja odnos 
do nabranega in loči zbiratelje od tistih, ki imajo pač 
kupe nečesa. Če roba kaotično nametana ždi po pre- 
dalih ali kartonskih škatlah na podstrešju, tu ni zbira- 
teljskega etosa. Tega prav izrazijo šele namenske po- 


lice, omare in zastekljene vitrine, redno odpraševane H 
in obsijane z žarometi. ( MOJ y 
Imeti nekaj ključnih stvari je za ljubiteljskega zbiralca x 5 


dovolj. Založniki za take stranke izdelujejo zbiratelj- Cauacvene 
ske edicije, ki so že nekaj časa vroča roba. V šatuljah | | | [ | ae PAE OROFR pe 


tu ne dobiš le igre, temveč art knjigo, glasbeno sprem- 
ljavo, dodatno vsebino in akcijsko figurico, ki jo nato GOLONIML MARINES IN STORES 12.02.2013 
občuduješ na polici. Par takih edicij in gejmerjevo 
srce je zadosti vzradoščeno. Resen, 'profesionalen' 
zbiratelj pa bo nasprotno zadovoljen šele, ko bo imel 
vse. Za mnoge tovrstneže je njihov konjiček vznemir- 
ljiv prav zato, ker imajo pred očmi zveličaven cilj - 
nekoč bodo posedovali kompletno zbirko, 'full set". 
To zna na žalost postati nezdrava obsedenost, v kate- 
ro gre mnogo preveč sredstev in časa. 

Videoigre so za kompletiranje odlične, ker jih je moč 
jasno razmejiti po dobah, zvrsteh in napravah. V šte- 
vilnih od teh okvirov uradne novosti ne nastajajo več 
in obstoječim raste vrednost. Največji optimisti se na 
primer pehajo za vsemi špili danega časovnega ob- 
dobja, kot so sedemdeseta. Drugi si želijo posedovati 
vse prvoosebne streljanke ali erpegeje. Najbolj prak- 
tični in razumni pa ciljajo na kompleten nabor iger za 
sisteme, kot so SNES, dreamcast, game boy, jaguar ... 


mi, o katerih smo objavili že več prispevkov, gredo 
dobro v promet. Navdušencem ni odveč plačati tako 
za normalno kot specialno edicijo, samo zato, da ima- 
jo prav vse. Nekateri so tako prismuknjeni, khm, do- 
sledni, da nakupijo celo niz verzij za različne sisteme. 


Mai PRA, ) 
EM 

Medtem ko smo bili koncem devetdesetih številni tako zabiti, da smo šatulje s starimi računalniškimi igrami za bagatelo unovčevali pri starinarjih, je Nizozemec z vzdev- 
kom PC-King že oponašal veverico pred zimo. Zdaj ima impresivno zbirko, v kateri ne manjka popolnih izdaj z disketami, zemljevidi iz blaga, barvnimi knjižicami ... 

lastijo gromozansko kolekcijo, kajti zadosti užitka in ponosa jim nudijo že tisti relativno maloštevilni kosi, ki so jih ponosno postavili na ogled v regalih. 


OLTARČKI 


Mislili bi si, da je nemogoče doseči tovrsten nabor 
za PC, vendar Nizozemec Anne 'PC King' Bras 
stremi točno k temu. Prva računalniška igra v 
škatli, ki jo je kupil, je bila kultna LucasArtova 
avantura Day of the Tentacle. Čez nekaj drugih 
špilov ga je prešinilo, kako so pecejeve igre v 
škatlah kratkomalo lepe. Odtlej jih pridobiva, od 
koder le more, pri čemer mu na njegovi strani PC- 
King.ni pomaga skupnost. Nabral jih je že na sto- 
tine in jih postavil v Ikeine regale, od koder se re- 
žijo v fris tistim, ki so bili v preteklosti tako zabiti, 
da so jih na kraju dobe za male solde oddali pri 
trgovcih sumljivcih. Recimo meni, butlju. 

Takisto je moč s kolekcijami častiti posamičnega 
založnika ali izdelovalca. To je storil policist Ah- 
med bin Fahad iz Združenih arabskih emiratov, ki 
je v dvajsetih letih na kup zbobnal več kot osem ti- 
soč kosov Nintendovih iger, konzol ter dodatne 
opreme, med drugim demonstracijsko enoto s fa- 
micomom za v japonske trgovine. Pravi, da je za 
vse skupaj odštel dobrih dvesto tisoč evrov. Eh, ti 
naftarji. Gospodična Whitney Chavis je pak nabra- 
la 360 kosov vsega, kar je povezano s serijo Silent 
Hill, med drugim rekvizite iz istoimenskega filma 
in revije, ki so imele naslovnice z ustrezno temati- 
ko. Čudil bi se, če je v sanjah ne preganja pyramid 
head, ki lazi skozi razdrapano kopalnico. 
Dandanes je moč zbirati celo digitalne izdaje iger, 
se pravi tiste, ki jih kupiš, preneseš in imaš neoti- 
pljivo. Res pa je, da je ta praksa dosti manj razšir- 
jena in čaščena od tradicionalne, držalne. Redko- 
kdo je pač zadovoljen z zbirko neotipljivosti, ki jo 
na ogled postaviš v obliki Steamovega seznama. 

Trud, ki gre v pridobivanje 'full seta', zna biti preveč za vse razen najbolj zagrizenih in denarno sposobnih. 
Naj gre za posamičen sistem ali določeno področje, kot so videoigre z licenco Star Wars. Tale zbirka bi bila 
menda popolna z izjemo ene redke igrice. Zbiratelju do popolnosti manjka Ewok Adventure za jaguarja. 


POSLOVNA PRILOŽNOST 


Za 'full setarje' so vrzeli v zbirki tečne kot škrbine, v 
katere ne moreš nehati bezati z jezikom. Številni za ti- 
ste poslednje, ultimativno zmikljive naslove odštejejo 
na stotine evrov. A taki osebki niso nujno prismuknje- 
ni in nepremišljeni. Zbiranje je namreč lahko dober 
posel in popoln nabor je vreden dosti več kot kakor- 
koli pomanjkljiv. Zbirka več kot petdesetih full setov 
trgovinskih iger z okrog 5700 špili je lani na Ebayu 
denimo menjala lastnika za 164.000 dolarjev! Vkup jo 
je dal računovodja Aaron Twizer iz Wyominga, ki mu 
je to uspelo kljub ženi in trem otrokom. 

Podobno zaželeni so seti igralnih naprav v čimmanj 
razpadli embalaži in z navodili. Če jih spremlja kasne- 
je prodajana periferija, je pa sploh žur. Kako se ti sliši 
odlično ohranjen commodore 64 s kasetnikom, dis- 
ketnikom, izvirnim joystickom, modemom, barvnim 
monitorjem, dodatnim pomnilnikom in emulacijsko 
škatlo, ki oponaša appla ll? Nekomu zna s tem slo- 
nokoščenim kompletom pasti sekira v med. Potem so 
tu razne druge raritete, kot so nelicencirane igre, de- 
mo diski, garažni špili, ploščki, ki so bili poleg revij ... 
Vse šteje, če je umeščeno na pravo mesto. 

Nekateri zbiratelji tako v igrah in napravah, ki jih po- 
ganjajo, vidijo zgolj objekte, ki jim niha vrednost in 
bodo nekoč z njimi predvidoma zaslužili. Kakovost pri 
tem nima vloge. Nasprotno, ničkoliko dragih in red- 
kih špilov je po igralni plati zanič. Prav zaradi tega jih 
je težko najti, saj jih je založnik zaradi slabe prodaje 
hitro potegnil iz trgovin, nakar se je za njimi izgubila 
vsaka sled. Oziroma so jih že spočetka izdelali malo, 
ker vanje niso verjeli in so imeli omejen proračun. 


Primer je teci-na-desno streljačina Metal Slug za neo 
geo, katere izvirni ameriški modul lastnika tipično za- 
menja za 1700 evrov. Pretepalka Kizuna Encounters 
za taisto konzolo iz devetdesetih let pa je na razpola- 
go le v petih izvodih, zaradi česar bi se cena sukala 
okrog šestih jurjev, če bi se reč sploh pojavljala na 
trgu. Še bolj skrajna je igrica Nintendo Campus Chal- 
lenge za NES iz leta 1991, ki obstaja v eni sami izvir- 
ni verziji za okrog 20.000 dolarjev. Novejša tovrstnica 
je EAjeva košarka NBA Elite 11, ki za sobne sisteme 
uradno ni izšla, vendar so pred to odločitvijo že za- 
gnali stroje. Ti so natisnili kratko serijo in v tem tre- 
nutku je v obtoku deset neodprtih izvodov Elite 11, ki 
znajo prinesti po dolarskega jurja. 


ROBA ZA TA VELIKE 
PRAZNIKE 


Podobno visoke cene (pre)prodajalci terjajo za igre, 
ki so jih izdelali za posebne priložnosti. Tak je legen- 
darni zlati modul Nintendo World Championships: 
Gold Edition, ki so ga leta 1990 za eno od turnirskih 
tekmovanj naredili v natanko šestindvajsetih primer- 
kih. Pred petimi leti so kos prodali za 18.000 dolarjev, 
lani pa, zajemi sapo, za sto dolarskih tisočakov! Pri- 
mer iz novejše dobe je pretepačina JoJo's Bizarre Ad- 
venture: All Star Battle za playstation 3, ki jo v 'Exgui- 
site Editionu' spremlja iz kristalov Swarovskega izde- 
lan kipec. Izdelali so en sam kos, za katerega so v do- 
brodelne namene iztržili 800 evrov. Čez nekaj let bo 
predvidoma vreden občutno več in kdor ga je kupil, 
ima z njim nedvomno tovrstne zaslužkarske načrte. 

la, naj se vsega znebi, sicer si bo kožico sprehajal le še s power glovom. 

'Nintendo Twizer' je tisti posebnež, ki je zbral 5700 raznih iger in jih prodal za 
164 dolarskih jurčkov. Taka je bila njegova votlina, preden ga je baba natera- 

Vsaka platforma ima sezname redkih iger. Na pr- 
vem playstationu je eden takih japonski frp Suiko- 
den Il, na saturnu modemsko povezljiva Daytona 
USA: CCE Netlink Edition, mega drive pa ima neura- 
den Tetris. Teh je bojda deset kosov in so vredni 
okoli deset jurčkov. Med zbiratelji ZX spectruma je 
pak najbolj čislana antologija Ultimate Play the Ga- 
me: The Collected Works. Na dveh tripalčnih diske- 
tah za spectrum «3 so zbrane skoraj vse Ultimatove 
igre, kot sta Knight Lore in Sabre Wulf. Zbiratelj naj- 
bolj špricne, če najde verzijo, kjer so v škatli še 
zemljevid, kuverta z namigi in knjižica, v kateri je in- 
tervju z bratoma Stamper, ustanoviteljema hiše. 


Sony je lani ob dvajseti obletnici playstationa izde- 
lal 12.300 srebrno obarvanih PS4. Seveda so se 
številni že pojavili na Ebayu za več tisočakov. Re- 
kord pa je postavila japonska veja Sonyja, ki je mo- 
del z zaporedno številko 00001 spravila v promet 
za 113 tisoč evrov. Denar je šel v pomoč otrokom. 


Zbiranje ima lahko tudi plemenit namen. V Berlinu na primer deluje Computer- 
spielemuseum. Njegova stalna razstava obsega 16.000 špilov in je doslej nabral 
kakega pol milijona obiskovalcev. Reportažo smo objavili v Jokerju 235. 


ZbIPAGELJSKI PROBI: 
[litija D. RAVEP 


Domače gore list Mitja je videti kot čisto navaden 
občan. Star je trideset let in ima brhko ženo, lju- 
bečo brado, pričakovano količino sala, avto, raču- 
nalnik ter hipoteko. Lahko bi ga dali ob šank na ga- 
silsko veselico in ga ne bi nihče nadlegoval. Toda 


naš Mitja ima skrivnost: žgoče hotenje do posedo- ... 


vanja vsega v zvezi z e-zabavo. Zlasti, če je obarva- 
no azijsko. Čez trupla bo šel po unikatno leseno fi- 
gurico sedmega šefa iz osaške vesoljske arkade, ki 
so jo leta 1981 izdelali v sedmih kosih. V ta namen 
si bo ustvaril račun na najbolj zakotni spletni strani, 
družici odrekal higienske vložke ter več tednov gol- 
tal le prepečenec iz Eurospina. 

Njegova najbolj cenjena videoigerna lastnina je red- 
ka izdaja japonskega šuterja Triggerheart Exelica za 
dreamcast s telefonsko kartico, posterjem, reševal- 
no knjižico in glasbenim CDjem. Med strojno opre- 
mo pa playstation 2 linux kit, ki omogoča rabo te 
konzole kot osebnega računalnika z operacijskim 
sistemom Linux. In pocketstation — edinstvena 
pomnilniška kartica za prvi PS z monokromatskim 
zaslončkom, kjer kaže preproste igričke ter uro. De- 
lujočih ni več dosti v obtoku, kaj šele lepo ohranje- 
nih, kakršna je njegova. 

Nabavljenih reči dostikrat sploh ne uporabi, temveč 
jih zapakirane spravi v omaro, zadovoljen z golim 
ogledom in posedovanjem. "Cez leta bo kakšni 
nedvomno zrasla vrednost, "se posmeji. Z dostava- 
mi ima sicer stalno horor štorije, na primer tisto, ko 
mu je poštar dvestoevrsko posebno edicijo God of 
War 3 sredi dne vrgel na verando in se odpeljal, 
čeprav ni bilo nikogar doma. A kljub temu in dragi- 
nji hobija je že na lovu za naslednjo pridobitvijo. Po 
možnosti japonsko, ki bo imela zraven kak kos 
spodnjega perila. Te so na dolgi rok vredne dosti. 


Upo v 


Zbiratelj računalnikov je plačal 375.000 dolarjev za 
apple-1, ki so ga spremljali kasetnik in priročniki. 
To je prvi osebni računalnik, ki ga je leta 1976 roč- 
no sestavil Steve Wozniak in ga prodajal v obliki 
matične plošče. Cena je vseeno drobiž v primerjavi 
z 1,6 milijona dolarjev, kolikor je nekdo ruknil za iz- 
virno pogodbo, s katero so ustanovili Apple. Smo 
brez besed, stradajoči na Madagaskarju pa tudi. 


Po splošno sprejetih zbirateljskih smernicah, ki so la- 
ni ceno odlično ohranjenega stripa Action Comics 11 
po tri četrt stoletja potisnile čez tri milijone dolarjev, 
imajo najvišjo vrednost stare, redke in hkrati dobro 
ohranjene igre. Bolj kot vse to drži, več denarja prine- 
sejo. Najbolje je, če je zadeva označena z besedo 
'mint', kar pomeni 'kot novo', izraz pa je prišel iz zbi- 
ranja kovancev, kjer je pomenil kovnico. K ohranje- 
nosti sodi tako stanje medija, naj bo to modul, CD ali 
disketa, kot pripadajočih stvari. Zlasti škatlice in pa- 
pirologije, od priročnika do zemljevidov in kartic. Za 
poznavalce ne sme manjkati niti en sam listek, že ra- 
hla prepognjenost ali udarnina pa je lahko razlog, da 
cena občutno pade. Zato imajo recimo kompletne 
igre za nintendo 64 višje cene, saj so bile njihove 
škatlice kartonske, medtem ko so plastični ovitki za 
playstation bolj zdržljivi. Samih modulov za N64 ni 
težko najti, dočim so celotni špili v dobro ohranjeni 
embalaži druga pesem. Ni čudno, da jih resni zbirate- 
lji hranijo v prozornih, trdih šatuljah. 

Največ so kolekcionarji pripravljeni odšteti za špile, ki 
so še zmerom omotani v plastiko. Vendar se tu poja- 
vljajo lopovi, ki igram z garažnimi plastifikatorji nade- 
vajo lažno izvirne ovoje in goljufajo zvezdoglede 
višalce cene na spletnih dražbah. Prav tako razni kri- 
minalci radi dajejo v obtok ponaredke in imitacije. 
Zato pri kupovanju ni odveč biti previden. 


4 


x 
Med vandranjem po Amsterdamu smo v bližini glavne postaje naleteli na retroštacuno, pomenljivo klicano 
'Game Over?'. Retrofrik v meni je takoj pozabil na cipe v izložbah, zbiratelju pa bi se zmešalo. Stari špili in 
sistemi, redka periferija ... Ni bilo, da ni bilo. Našel pa si tudi marsikaj modernega po razumnih cenah. 

sti 
edini originalni izvod igre Gamma Attack za atari 
2600, ki ga je želel prodati za pol milijona dolarjev. 
Ni šlo, toda brez nje ustrezni nabor ni popoln, ra- 
zen če si zadovoljen s kopijo. 


DOBRI ZBIRATELJSKI 
MOZJE 


Četudi ciljaš na kompleten nabor, ni treba biti ob celo 
premoženje, saj so novejši sistemi ugodnejši. Osno- 
vna težava itak ni v denarju, temveč v volji in preda- 
nosti. Ničkoliko zbirateljev pride do določene točke, 
nakar odneha, ker gre v iskanje redkih kosov toliko 
časa in truda. Treba je biti bliskovit na spletnih draž- 
bah, kajti videoigre so obljudeno področje, in dovolj 
zagret, da vzameš pot pod noge in obiskuješ bolšjake 
ter garažne razprodaje. Tam je moč najti marsikakšno 
dragocenost, ki sicer ne bi nikdar ugledala Ebaya ozi- 
roma alternativnih dražbenih strani, kot je GameGa- 
vel. Ta ima tudi svoj dobro obiskan forum, kjer lahko 
zatavšaš robo ali se pozanimaš, če je očetov atari 130 
XE kaj vreden. 

Vendarle imajo nekateri plemenitejši namen. Ne zbi- 
rajo zase, temveč da bi zbirke predali zanamcem. Bri- 
tanci imajo v ta namen združenji Software Preserva- 
tion Society ter National Videogame Archive, med- 


V ustanovi ICHEG za zapuščino videoiger nadvse 
resno skrbijo izobraženci. Tu doktorji naravoslov- 
nih in družboslovnih ved urejajo kolekcijo, kar ob- 
sega tako vodenje seznama kot šraufanje kočljivih, 
zapletenih naprav, kot so marjance. 

tem ko se pri Američanih s tem ukvarjata državna 
Kongresna knjižnica in zasebni ICHEG - International 
Center for the History of Electronic Games. Tam ima- 
jo 36 tisoč videoiger in vsega, kar je z njimi poveza- 
nega, od avtomatov, kot je Pong, prek fliperjev in 
svetlobnih pušk do čelad za navidezno resničnost ter 
revij. Na spletu isto počne Internet Arcade in dosti 
strani, namenjenih posamičnim platformam. Na pri- 
mer TZX Archive, kjer hočejo arhivirati vsak kos soft- 
vera za računalnike v liniji ZX spectrum. 

Pravilno in nujno, kajti zbirateljska nebesa so resnično 
v oblaku. Nekoč, prej ali slej, bodo namreč vsi fizični 
nosilci šli v maloro. Res je le, da bodo prej lastnikom 
prinesli kup denarja in zbirateljskega zadovoljstva. 

<2432 TI NILIDI JE, DA SI SE VEDNO SS pe 


Prejmi vsakega 

15. v mesecu 

še toplega Jokerja 
v domač nabiralnik 
in prihrani 
20 odstotkov! 


Nov naročnik dobi eno od teh 
pisanih daril po lastni izbiri! 


zgodovinska strategija srebrn ali črn 


z vključenim barbarskim simulacija poklicnega ključ USB 16 GB 
dodatkom Rome Total morilca za PS3 
War Gold Edition 


>——-— -b 


ZE 
ESSENTIALS 


simulacija dirkalnica za PS3 
epska zmajelovna Batmana za PS3 Race Driver: GRID rekkak 
igra za PS3 Skyrim Aeklkak Ka pordela 


prvi del pustolovščin 
Lego Harry Potter 
Years 1-4 


knjiga 
kompilacija dveh odličnih Svet v prodažaikih 
arkadic Lego Star Wars 


Complete Saga 


www.joker.si 


Med novimi naročniki bomo izžrebali dva srečneža, ki 
bosta poslej temeljiteje skrbela za svojo oralno higieno. 


Beno Eloj Andi ej Cibej 


Tomaž Kužnet, 

GITIZENFOUR 


itizenfour je psevdonim, pod katerim je Edward 
C Snowden kontaktiral režiserko Lauro Poitras in ji 

ponudil eksplozivno zgodbo o nezakonitem pri- 
sluškovanju. Zakaj prav njo? Hči ameriškega milijo- 
narja je že več let pripravljala dokumentarec o og- 
romnih pooblastilih ameriških tajnih služb, ki so jih do- 
bile po padcu dvojčkov. Ker to ameriški vladi ni bilo 
povšeči, je Poitrasova pričela doživljati 'težave' pri po- 
tovanjih. Zato zdaj dama, ki je lani srečala Abrahama, 
živi in dela v Berlinu. Seveda je Državljana štiri vpra- 
šala, zakaj je izbral ravno njo. Odvrnil je, da je ni on. 
Preiskave, ki jih je bila deležna po letu 2006, ko je do- 
končala dokumentarec o okupaciji Iraka, so bile po- 
sledica tega, da je bila označena v globalnem nadzor- 
nem sistemu. ln ta sistem ji kani razkriti. Po prejemu 
sporočila je pograbila kamero in z novinarjem Guar- 
diana odletela v Hong Kong, kjer se je končno srečala 
z nezaupljivim mladeničem begavega pogleda. 


Edward pred kamero ni sproščen, ves čas vidiš, da ga 
je neznansko strah. Kako bi ga ne bilo — razkril je 
nečedne posle najmočnejše države na svetu. 


Četudi danes zahvaljujoč ravno Edwardu Snowdenu 
vemo dosti o nezakonitih vohunskih metodah NSA in 
drugih agencij, te spreleti srh, ko že v uvodu filma čr- 
no na belem vidiš dokumente, ki potrjujejo nedoum- 
ljivo. Da nas opazujejo. Da zares obstajajo sistemi, ki 
nas motrijo vsako sekundo vsakega dne v letu. Da je 
njihova primarna naloga nemara res preprečevanje 
terorističnih dejanj, vendar za vsak slučaj beležijo vse. 
Da nihče ni irelevanten, vsak je potencialen terorist. 
Če že ni terorist, pa je zagotovo kriv nečesa. Vendar 
Citizenfour ni le še enkrat povedana zgodba o nadzo- 
ru. V resnici je intimen portret Edwarda kot človeka. 
Ne heroja internetnih borcev za svobodo informacij in 
ne izdajalca ameriške države, marveč fanta, ki mora 
zdaj živeti v Rusiji. Tujec v tuji deželi. Že res, da ni 
sam, saj se mu je po prenekaterem zapletu lani poleti 
pridružila punca Lindsay. Vendarle pa gre za moder- 
nega izgnanca. 

Film gledalca ne postavlja pred dilemo moralnosti 
proti patriotizmu. Avtorica je ves čas trdno na Edwar- 
dovi strani, celo bolj kot on sam. Že v Hong Kongu 
namreč noče govoriti o sebi, saj je toliko pomembnej- 
šega. Če ga lahko kar citiram: "Upam, da ljudje tega 
ne bodo videli kot junaško zgodbo. Je namreč zgodba 
o tem, kaj lahko običajen človek stori v neobičajnih 
razmerah. " Tudi zato si morate film brezpogojno ogle- 
dati. Slišim, da že pripravljajo igrano različico hong- 
konškega srečanja. A zakaj bi čakali na nadomestek, 
če je pred vami prava stvar? Enakega mnenja je bila 
Akademija, ki je film letos nagradila z zlatim kipcem. 
Kljub odličnosti drugih dokumentarcev o prejemniku 
ni bilo niti najmanjšega dvoma. Guattro 

Štirice v naš kino ne bo. K sreči je tu internet, po ka- 
terem kroži gverilsko. 


LEGO JUSTICE LEAGUE VS 
BIZARRO LEAGUE 


jubitelje legic nas vsake toliko razveseli nenapo- 
|: kockasta izrisanka. Ne otročji Bionicli in 

Friends, temveč tiste za piflarje, torej vojnozvezd- 
ne in superjunaške. To seveda niso visokoproračuns- 
ki izdelki, kakršna je Emmetova štorija. Videz je pre- 
prostejši, sličen animacijam v špilih, in minutaža 
nižja. Bizzaro League, ki meri le dobre tričetrt ure, je 
tretja v nizu DCjevega multiverzuma. V prvem delu se 
je Batman boril z Jokerjem in Lexom, medtem ko je 
naslednje poglavje že predstavilo Justice League in 
nam pokazalo, kako Master Bruce ne mara za združe- 
nja in raje 'works alone'. 


Del risanke se odvije na Zemlji, kjer je videti par li- 
kov iz aktualnih TV-nizik. Penguin, Deathstroke, Cap- 
tain Cold in banane? Le katera opica stoji za tem? 


Tretji kos se odpre židano in prizemljeno. Svoj trenu- 
tek slave dobijo mnogi DCjevi frisi, recimo Pingvin, 
Gorilla Grodd in Plastic Man. A osrednji lik je Bizarro, 
prismuknjena kopija Supermana. Po izročilu je za nje- 
govo stvaritev odgovoren Lex Luthor. Ta je neuspeš- 
no kloniral svojega smrtnega sovražnika in rezultat je 
leteči frankensteinovski supertepec. Čeprav je v stri- 
pih kot aktivni član Crime Sydicata počel nečednosti, 
ne gre za zloben lik. V risanki je predstavljen kot do- 
bričina, ki pa zaradi čezlesnosti in obrnjenega kompa- 
sa dela le škodo. Zato je najbolje zanj in za Metropo- 
lis, da živi na lastnem kockastem planetu Ajlmez (na- 
robe Zemlja), kjer skrbi za navidezne prebivalce. 

Toda harmonijo zmoti vesoljski zlohotnik s planeta 
Apokalips, oni, ki strelja omega žarke v ovinek. Vse- 
mirski super poldrugi martin zato uporabi Lexovo du- 
plikacijsko napravo in si za obrambo svojega sveta 
podvoji še preostanek Pravičniške lige. Novi junaclji, 
recimo zombijevska flandra Bizzara in strahopetni 
Greezarro, so slično bizarni in še bolj trčeni. To le še 
popestri že tako duhovito vzdušje, s katerim so priv- 
zeto prepojene vse legoidne animiranke. Risanka si- 
cer ni nikakršen presežek in bržda nihče ne bo šel ku- 
povat blu-rayja, dasi mu je priložen Batzarro, vendar 


Čeprav je edini navaden človek, Temnemu vitezu ve- 
soljskost ne povzroča težav in drži vse niti v rokah. 
Zraven pa nas še zabava s svojimi ciničnimi prijavami. 

je v 'manj dragi' obliki čisto zabaven ogled za vsake- 
ga ljubitelja striplore. Ter za igralce Lego Batmana 3, 
saj je sočasno izšel tudi istoimenski DLC. Ta poleg 
štorijalne kampanje na novem, tujskem svetu prinaša 
Dark Seida kot igralni lik. Tistega s križem kražem 
žarki. Neprecenljivo. LordFebo 

Posrečeno risanko moreš kupiti na plošči, si jo ogle- 
dati na Google Playu ali zanjo prositi Kapitana Kljuko. 


NIGHTCRAWLER 


avno v dneh, ko pišem tole, je ameriška mreža 
R Fox na svojih spletnih straneh objavila necenzu- 

riran video novih, tokrat zažigalnih grozodejstev 
militantnih prifuknjencev ISIS. Kobajagi v interesu 
obveščenosti javnosti, a pravi namen je vendarle ja- 
sen: nabrati klike, odmevati in šokirati. Etika in po- 
dobni anahronizmi ter arhaizmi se lahko gredo solit. 
Na vižo takega medijskega mrhovinarstva z dometom 
pogleda do naslednjega obračuna stroškov je udeja- 
njen neodvisniški ameriški triler Nightcrawler. Jake 
Gyllenhaal si navleče sluzasto in srhljivo kožo prismu- 
knjenega Louisa, ki po Los Angelesu izvaja manjše 
tatvine, pri čemer mu ni težko komu prešteti reber. 
Vsaj če ga preseneti z videzom mirnega, zaostalega 
čudaka, ki je nenehno malo odsoten in živi izven real- 
nosti. Zlasti so mu všeč televizijska poročila, kjer naj- 
de privlačno, prikrojeno resničnost. Nakar ugotovi, da 
bi lahko pri njih sodeloval tudi sam, če bi kot zasebnik 
snemal nesreče širom velemesta, od nesreč do poža- 
rov. Posnetke pa bi prodajal TV-mrežam. Sprva mu ne 
gre, a stvari se obrnejo, ko najde hvaležno odjemalko 
v producentki (Rene Russo) zakotne postaje, ki si ne 
more privoščiti slabe gledanosti. 


Ne pričakuj dosti akcije, zato pa toliko več neprijetne- 
ga vzdušja ob opazovanju amoralne podgane Lojzeta. 
Rad snema, pogosto tudi kožco z glavce. 


Louis, ki veliko deska po spletu in bere priročnike za 
samostojne podjetnike, pridobiva na samozavesti in 
moči, s čimer postaja produkt in kovač brezobzirnega 
kapitalizma. V iskanju naslednje velike zgodbe, še bolj 
krvave, nasilne in šokantne, se ne ustavi pred ničimer. 
Ne strelja, ne kolje in ne mesari, zato pa manipulira, 
spletkari in povzroča nesreče ter nesrečo. Njegovi po- 
lizani lasje, kozje oči in čisto rahlo zverinski nasmeh 
so le izpeljanka volčjih bankirjev z Wall Streeta in me- 
nedžerjev, ki brez trohice slabe vesti spravljajo na ces- 
to na tisoče ljudi z izgovorom, da bo zanje poskrbel trg 
- če ne bo, pa naj crknejo. Louis je Igor Bavčar, Bine 
Kordež in Jordan Belfort v enem, le da z drugega kon- 
ca, na dnu piramide, kjer je vsakdo konkurenca in šte- 
vilka v poslovni knjigi. Večna noč morale, kjer so ob- 
lasti venomer zaposlene z nečim bolj urgentnim, mu 
daje idealno okolje, da njegovo podjetje raste in se kre- 
pi. Saj to hočemo, ne - nova delovna mesta? Sneti 
Nočnolazca dobiš od enonogega prodajalca na ladji 
nekega zaliva, ki pluje s posebej deročim tokom. 

EX MAGHINA 


metna pamet je znova seksi. Vsaj filmskim sce- 
U naristom, ki vse pogosteje posegajo po samoza- 

vedajočih se strojih in etičnih vprašanjih, ki jih 
tovrstne naprave prinašajo. Če smo prejšnji mesec 
opisali Chappieja, ki se je moral človeškosti šele na- 
učiti, je zdaj tu Ex Machina, kjer je koda postavljena 
na končni Turingov test - preizkus sposobnosti stroja, 
da se obnaša kot človek. 
Tega opravlja Gomhnall Gleeson (pozimi ga bomo vi- 
deli v novi Vojni zvezd) kot nadarjeni programer Ca- 
leb. Pob v nedefinirani prihodnosti dela za takrat naj- 
večji svetovni iskalnik. Nekega dne dobi vabilo v di- 
rektorjevo rezidenco. Šele po podpisu dogovora o 
molku izve, da je tam zaradi umetne pameti v podobi 
robotke Ave. Skozi Turingov test naj bi ugotovil, kako 
človeška je. Caleb sicer opozori, da pri preizkusu so- 
govornika ne bi smel videti. A šef želi, da njegovo 
kreacijo izpraševalec dojame kot človeka, četudi vidi 
pred seboj stroj. Ko začne fant komunicirati z Avo, 
ugotovi, da je v njej veliko več, kot si misli ... 


Tudi Avino prosojnost bi morali razumeti kot metafo- 
ro. Nimam ti česa skrivati, vidiš mojo notranjost. Pa 
je to res? Za perverzneže: ja, je anatomsko pravilna. 


Čeravno se zaplet bere klasično za štorije in filme o 
umetni pameti, poteka na bolj filozofski plati. Naj gre 
za strokovne debate med Calebom in ves čas izmuz- 
ljivim nadrejenim ali za srhljivo človeško obnašanje 
Ave, ki je v globokem nasprotju z njeno kibernetsko 
podobo. Pravzaprav sta možakarja dosti bolj robotska 
od stroja. Njuni dialogi so polni neprijetnih premorov, 
ko izbirata najprimernejši odgovor, in obrazne mimi- 
ke, s katero tudi analfabetu na področju govorice te- 
lesa jasno signalizirata, da si prikrivata nekaj pomem- 
bnega. Najprej sem že hotel okrcati njuno leseno igro, 
a sem se ovedel, da je namerna. Tudi zato, da te Ali- 
cia Vikander v podobi Ave prevara v svojo človeš- 
kost. Da navijaš zanjo in ti ni vseeno, kako bo and- 
roidka končala. 

Film zastavlja vsa prava vprašanja o etiki in morali 
umetne inteligence, vključno z igranjem Boga in po- 
misleki, ki se ob stvarjenju novega življenja porajajo. 
Hkrati pa ponuja sprevrženo podobo tega, kaj vse je 
še vedno človeškost. Ali lahko dejanja skupka kode 
sodimo po naših etičnih merilih? In tu je glavni zasuk. 
Če jih ne, potem si, ti hinavec, zgrožen nad tem, kar 
se zgodi. Če jih, si takenako zgrožen, le razlogi so 
drugačni. Gre za malodane mojstrski zasuk v mišlje- 
nju, ki pa bi lahko izzvenel še bolje. Alexu Garlandu 
se pozna, da je v vlogi režiserja še novinec, dočim 
njegovi scenariji sekajo od davnega 28 Days Later. 
Skratka, gre za žlahten primerek znanstvene fantasti- 
ke, kjer imata obe besedi enako težo. Naj vas poča- 
sen tempo in veliko razmišljanja ne odvrneta od ogle- 
da. Priporočam. Guattro 

Iz stroja se v naših kinih že počasi izteka. Poskusite ga 
vseeno ujeti. 

GINDERELLA 


pravljicami je rado križ. Še posebej v sodobnih 
S preoblekah. Danes namreč bolj kot v zmago do- 

brega nad zlim verjamemo v poplavo brezoseb- 
nih informacij, mnenj in občutkov na spletu. V tej di- 
lemi filmski ustvarjalci posegajo po nasilnih prired- 
bah, v katerih so liki popačeni z enim samim name- 
nom: da prebudijo gledalčeve čute, ki so jih iz otope- 
losti sposobna aktivirati le še ekscesna bitja sredi vi- 
sokooktanske akcijske kulise. Druga struja skuša oh- 
raniti avtentično izročilo zgodbic s srečnim koncem, 
hkrati pa pritegniti z manjšimi variacijami in sodob- 
nejšim pristopom. V tem duhu se je z napol slečenim 
princem in roparskimi palčki poigravala že Julia Ro- 
berts. Z novo verzijo Pepelke pa to formulo uspešno 
preizkuša studio z najdaljšo pravljično tradicijo. 
Režiser Kenneth Branagh naslovne junakinje ni pret- 
voril v emancipirano možačo ali blondinko s Harvar- 
da, temveč je ohranil njeno dekliško milino ter naivno 
zaupanje v človeško dobroto in ljubezen. Hkrati pa ji 
vdihnil ponotranjeno zrelost. Prav tako zlobne mače- 
he ni prikazal kot sadistične mrhe ali pošasti z nadna- 
ravnimi sposobnostmi, temveč je utemeljil njeno pre- 
obrazbo v zagrenjeno žensko, ki boleče zavedanje, da 
bo vedno na drugem mestu, preusmeri v maltretiranje 
nedolžne posvojenke. Tudi princ ni tipični mačo, ki 
samovšečno opazuje, kako pred njim klecnejo še ena 
kolena, temveč na očeta navezan mladenič, ki se za- 
veda, da si mora prostor v srcu svoje najdražje pribo- 
riti. Če k temu pridamo dvornega svetovalca, ki po- 
skrbi za pridih politične zarote, in temnopoltega prin- 


Pepelka je zabavna priredba v tipični disneyjevski 
maniri. S posodobljenimi referencami in brez petja. 


Primerna doza specialnih efektov ohranja pravljično 
atmosfero z vsemi znanimi čudeži vred, kot sta trans- 
formacija buče v kočijo ali sanjska obleka. Hkrati 
omogoča nemoteč vklop animiranih živali in fantazij- 
skih bitij v realni svet. Četverica ljubkih mišjih zavez- 
nikov, ki so me najbolj prepričali in raznežili, s simpa- 
tično nerodnostjo zmehča resnejše dramaturške po- 
udarke. Dobra vila pa s hektičnostjo in vprašljivo ta- 
lentiranostjo - le kdo, za vraga, bi si želel steklenih 
čevljev, ki sploh niso udobni?! - poskrbi za dodatno 
komično dimenzijo. Slednjo z izdatno mero karikira- 
nja poudarita antipatično razvajeni Pepelkini polsestri 
s histeričnim rivalstvom in kopica stranskih likov. 

Scenarij je posodobljen v niansah (in občasno nami- 
guje, da nas čaka drugačen konec), kostumi so brez- 
časno razkošni, okolje pravljično, za nameček pa je 
servirana še primerna doza akcije. Posrečena igralska 
ekipa predstavlja dodatni bonus. Mešanica vsega 


vetje z blagodejno optimističnim tonom. Če ste seve- 
da še pripravljeni verjeti v pravljice. Fanatik 
Dekle izgublja čeveljc od srede marca. 

Oliver Bowden: 
ASSASSIN'S GREED: 
RENESANSA 


časih res čudno pogledaš ob 
V: kaj se je ujelo v prevajalske 

mreže naših manj izbirčnih za- 
ložnikov, kot so Učila. V žepnem pro- 
gramu imajo kup različnih zadevščin, 
od življenjepisov in ljubičev do zgodo- 
vinskih trilerjev. Sem načeloma spada 
Renesansa, katere posebnost količkaj 
bolj zagret navdušenec nad videoigra- 
mi opazi takoj, ko ugleda naslovnico. 
Na njej namreč z montlom in zapestni- 
mi rezili opleta Ezio Auditore, junak 
več epizod serije Assassin's Creed. 
Nič čudnega, kajti Renesansa je ube- 
seden Assassin's Creed Il, ki smo ga 
pred šestimi leti igrali na računalniku, 
playstationu 3 in xboxu 360. 


ASSASSINS 


CREED 


OLIVER BOWDEN 
RENESANSA 


Zgodba je tradicionalno močan in 
znan element Creedov, saj tekmovanje 
v nadzor zaljubljenih templjarjev in 
svobodomiselnih morilcev omogoča 
dosti zapletov ter filozofske razprave o 
tem, kaj je pomembneje. To je bilo 
dobro vidno v enici, ki se je konkretno 
naslonila na slovenski roman Alamut. 
Dvojka se je z vpletanjem resničnih 
osebnosti ubadala s pokvarjenostjo 
templjarskih oblastnikov v Italiji 15. 
stoletja. Nagravžnežem, kot je papež 
Rodrigo Borgia, se je zoperstavil aša- 
šin Ezio, pri čemer situacija ni bila čr- 
nobela, kajti templjarji so imeli validne 
razloge za svoja dejanja. Le da so se ti 
pač razlikovali od partizanskih idea- 
lov, ki jih zastopajo morilci. 

Škoda, da v Renesansi tega ne začuti- 
mo. Pisatelj ne izstopi iz kalupa otroš- 
ko enostavnega popisovanja Eziovih 
dejanj in se ne poda v analizo širše sli- 
ke. Kaj šele, da bi skušal templjarje 
predstaviti bolj človeško in ašašine 
manj pozitivsko. Dejansko dogajanje v 
igri nudi več sivin kot tale 'literatura'. 


86 


ČRKOŽER 


Pisatelj si v 400-stranski bukvi daje 
opravka zlasti z dolgoveznim opisova- 
njem tega, kaj Ezio počne, kam gre in 
koga sreča. Proza je jasna in neokinča- 
na, vendar prazna in nenavdušenska. 
Opisi bojev in strešnega skakanja, kar 
sta trademarkovska elementa Cree- 
dov, so zato puščobni in neuživantski. 
Da ne omenjam Eziovih nenadoma 
bednih ljubezenskih podvigov in osta- 
lih likov, ki so zvedeni na nivo karika- 
tur. Vse skupaj se zato vleče in povrhu 
ni umeščeno v širšo sliko. Nepoučeni 
ne izve, kakšno je ozadje spora, zato 
navedbe čudežnih artefaktov in po 
Ubisoftovo zasukanega Leonarda da 
Vincija priletijo kar od nekje, razblinja- 
joč sprva zgodovinski vtis. 

Povest je še najbolj zanimiva za tiste 
zagrete igralce Asssassin's Creeda 2, 
ki bi radi iskali razlike med prozo in 
špilom. Sicer jih ne manjka - izpuščen 
je recimo ves Desmondov del - in ne- 
katere po nepotrebnem ustvarjajo zme- 
do, na primer spremembe imen. A ne 
vplivajo na celokupni vtis in sporočilo. 
Privlačnost za nameček krati še oko- 
ren prevod in cena 12,90 evra glede na 
to, kako malo dobiš, nazadnje sploh ni 
nizka. Sneti 


Lazar Džamic: 
CVETLIGARNA V 
HISI GVETJA 


talijanski strip Alan Ford je na ob- 
| močju nekdanje Jugoslavije svoje- 

vrsten fenomen. Pardon, ne feno- 
men, bi me brž popravil Lazar Džamič 
- prerasel je v simbol. Simbol neke 
države različnih, ampak med seboj ta- 
ko podobnih si narodov, ki so se ena- 
ko kot razvpita grupa TNT prebijali iz 
ene nemogoče situacije v drugo, stal- 
no zategovali pas in vendarle nekako 
preživeli. To je prvi razlog, da je poleg 
rodne Italije strip o nesposobnih tajnih 
agentih uspel edinole pri nas. Današ- 


Lazar Džamič 
CVETLIČARNA 
V HIŠI CVETJA 


DASDUJ"" 


nji mladini imena Alan Ford, Grunf, 
Bob Rock, sir Oliver in Broj jedan ne 
pomenijo več dosti. Generacija, ki se 
bliža štiridesetemu, pa je z njimi še 
vedno domača. Če niste med njimi ali 
pa bi radi le malo jugonostalgije, le 
posezite po vedežu, ki smo ga objavili 
v Jokerju 255 in je zadnje delo našega 
Šerloka. Izida knjige, na katero se je 
ob pisanju obilno skliceval, pa žal ni 
dočakal. 

Lazar je načitan gospod, ki živi in de- 
luje v Londonu, trenutno pa je zapo- 
slen pri Googlu. Hkrati je znan stripofil 
in verjetno eden največjih strokovnja- 
kov za Alana Forda. Kakor se to sliši 
nekoristno, nam v dvestostranski raz- 
pravi razloži ne le zgodovinsko podla- 
go, iz katere je črpal Max Bunker, ko 
je pisaril prigode ekipe iz cvetličarne, 
marveč njeno nadgradnjo, ki se je do- 
datno izkristalizirala v samosvoji risbi 
Roberta Raviole - Magnusa. Slog, ki je 
ubiral mejo med realistično risbo in 
karikaturo, je kot nalašč za strip, ki je 
pripeljal klasično commedio dell'arte 
v moderni vek in jo začinil z nadrealis- 
tičnimi zapleti. In če ves zahodni svet, 
tako Lazar, deluje po sistemu pridnos- 
ti, matematike in discipline, to za nas 
Balkance ne velja. Mi delujemo po na- 
čelih kvantne fizike, kjer ena in ena ni 
vedno dve, marveč danes enajst in ju- 
tri sedeminštirideset. Zato se s svetom 
fordičev hitro poistovetimo. Seveda ne 
gre zanemariti genialnega prevajanja 
Nenada Brixyja, ki je znal situacije iz- 
jemno podomačiti. O tem lahko bere- 
mo v intervjuju z njegovim sinom. 
Cvetličarna je odlično strokovno čtivo, 
ki se ne ukvarja zgolj z literarnim de- 
lom, marveč zna ponuditi docela an- 
tropološke odgovore na neznanski 
kulturni vpliv v neki državi. Pisanje je 
prevedel Branko Gradišnik, tudi sam 
velik ljubitelj stripa in prevajalec slo- 
venske edicije, ki je bila žal kratkega 
veka. Starejši je nismo potrebovali, saj 
smo imeli 'original,' mlajši pa stripa 
niso več razumeli, saj tudi Jugoslavije 
ni bilo več. Morda pa bo koga od njih 
le zanimalo, kaj so nam pomenili 


Erika Johansen: 
SAGA 0 KRALJEVI- 
NI TEARLING 


ole je knjiga, o kateri se bo v pri- 
| HE še veliko govorilo. Nad 

potrjeno filmsko predelavo bdi 
producent sage o Harryju Potterju Da- 
vid Heyman, v glavni vlogi pa se bo v 
žanru fantazije znova preizkusila prav 
Harryjeva prijateljica Hermiona oziro- 
ma Emma Watson. 


Osrednja junakinja je devetnajstletna 
Kelsea. Ker ji kot prestolonaslednici 
grozi nevarnost atentata, je primorana 
na izolirano bivanje v koči sredi divji- 
ne. Tam se pod budnim očesom dveh 
varuhov že od rojstva pripravlja na 
prevzem prestola in ta trenutek je po 
smrti njene matere naposled prispel. A 
kraljevina Tearling ni pravljično kralje- 
stvo. Boj za oblast je neizprosen in 
krvav, v ozadju deluje vrsta vplivnih 
skupin, Kelsei pa se razkrije še strašna 
resnica, ki jo Tearling plačuje gospo- 
darsko in vojaško močnejši sosedi v 
zameno za neodvisnost. Ob vsem tem 
kot novinka na dvoru ne more zaupati 
nikomur. Zanese se lahko le na svoj 
um in četico stražarjev, zapriseženih, 
da jo varujejo, četudi umro. 


ERIKA JOHANSEN 

Podobno kot prejšnji mesec opisana 
Sanjačka tudi Saga prestopa okvire 
mladinske literature. Čeprav je na prvi 
pogled klasična fantazija, Johanseno- 
va poskrbi za popestritev s sestavina- 
mi, ki so značilne za tako imenovani 
žanr 'dying earth', le da brez prihaja- 
jočega konca sveta. Ob besedišču in 
referencah, ki nekako nimajo mesta v 
fantaziji, se ti počasi začne svitati, da 
se zgodba odvija na Zemlji. Vendar je 
naš planet iz daljne prihodnosti neraz- 
poznaven, civilizacija se je namreč 
pahnila v razkrajajočo in srednjeveško 
skupnost. Da je tako, te med branjem 
opozorijo občasni namigi. Ob tem hva- 
lim tekočo pripoved, grajam pa karak- 
terizacijo osrednje junakinje. Kelsea je 
namreč ob prihodu na dvor že spočet- 
ka prekaljena akterka političnih iger, 
kar ob njeni neizkušenosti in osame- 
lem odraščanju zahteva precejšnjo 
mero bralčeve tolerantnosti. 

Čeprav ne gre za mojstrovino tipa 
'Igre lakote srečajo Igro prestolov', za 
kar so nekateri oklicali prvenec ame- 
riške pisateljice, gre vseeno za pripo- 
ročljiv začetek trilogije. Vsaj če si 
zaželiš lahkotnejšega, da ne rečem 
filmskega (heh) izleta v nepredvidljiv 
svet dvornih spletk, začinjenih z avan- 
turami in mečevanjem. Flegma 

Voodooji in geforci 


so kasneje prerasla v širše druženje našega bralst- 

va. Eden takih dogodkov se je odvil pred petnajsti- 
mi leti in, sicer dirka v Rally Championship 2000 ter v 
GP500. V gokartskem RollBaru smo postavili mrežo, 
privijačili suvalne volane in žur je stekel. Celodnevno 
radiranje gum smo nato sklenili na IRC-partyju v davno 
propadli pivnici Krakra. V raportu smo ponergali le na 
rovaš manka babnic, zato smo za prihodnjič položili na 
dušo vsem, naj vendarle pripeljejo sestre in sošolke. 
Škoda pravzaprav, da so ta vremena minila. Komune ni 
več, kakršna je bila, mi imamo za en križ manj volje in 
časa za tovrstne fakultativnosti, najbolj pa je tem podvi- 
gom zavdala nezainteresiranost industrije. Takrat ni bilo 
problema pridobiti Jerovška ali koga drugega, da nam je 
pripeljal ducat mašin in katodnih monitorjev. Nagrad 
smo nafehtali vedno za presežek, prostora ni bilo težave 
dobiti in igričarski distributerji so rade volje pristopili. Da- 
nes? Mogoče bi v nagradni sklad dobili tri igre in eno miš, 
in še za to bi se bilo treba klečeplaziti in maziliti podplate. 
V železninsko partnerstvo s posojo računalnikov pa ne bi 
šlo nobeno slovensko podjetje. No, resnici na ljubo bi 


J oker je njega dni organiziral tekmovanja v igrah, ki 


Italija ima enega močnega in trdoživega razvijalca: 
milanski Milestone. Lahi so kariero začeli s Screa- 
merjem, odtlej pa so nanizali vrsto relijaških in še 
več mopedističnih kao simulacij. Danes sicer viha- 
mo nos nad obrtniškostjo teh izdelkov, a Superbike 
2000 (92), ki je bila ena prvih sodobnih simulacij 
motociklov sploh, nas je pa navdušil. Grafika se nam 
je dopadla, vzdušje je bilo 'televizijsko' in drvelo se 
je res hitro. In še Igor Jerman je bil vključen. 


kakšno večerno pivsko druženje geriatrikov vseeno lahko 
zorgazmirali, kaj? Tam bi si lahko podajali ledvične kam- 
ne, igrali fliper s svinčenimi očesi, se mlatili s hojcami in 
obujali spomine na zlato dobo mn3njalnika. 

Ter na svete grafične vojne. Na prelomu tisočletja se ni 
pri nas nihče ubadal, ali je boljši playstation ali dream- 
cast. Tak pogovor bi konzolofobna rulja itak v kali zatrla 
in tistima dvema lastnikoma dnevnosobnih drkalic pote- 
gnila gate čez glavo. Nato bi se med seboj stepla, katera 
grafikulja je boljša. Na takratni fronti sta plapolali zastavi 
3dfxa in Nvidije. Prvi je bil po inerciji v sedlu z voodoojem 
3, toda črni oblaki so se pričeli zgrinjati in konkurenca je 
presenetila z geforcem 256. Ker je bilo takrat poglavitno 
vprašanje, katero kartico kupiti, smo tisti mesec premeri- 
li kar kar sedemnajst modelov različnih proizvajalcev. 
Med njimi je bil tudi Atijev čip rage 128, a tega gejmerji 
nismo jemali resno in vanj je verjel le Guattro. 

No, sejem CeBit je že predstavil naslednji rod, na eni stra- 
ni voodooja 4 in 5 ter na drugi geforce 2. Novi voodoo je 
sicer uvedel antialising, vendar so 3dfx pokopale poslo- 
vne napake. Največja med njimi je bil nakup mehiške to- 
varne STB, s katero so se hoteli znebiti licenciranja čipov 


Akcijska frpjka Nox (88) je bila nekam lahka, vendar 
odlična in mnogo hitrejša od Hudičevca. Nad nekro- 
mantko Hecubah smo se spravili z bojevnikom, uro- 
čiteljem in magom, z vsakim po drugi poti. Špil je 
ponovno igranje res spodbujal, saj so imeli liki sa- 
mosvoje taktike. Vsecvrčeči Lightning je bil nepoza- 
ben. Mnogo specialk je prišlo zlasti do izraza v moč- 
nem večigralstvu, zlasti pasti, ki so nasprotnika reci- 
mo prežarčile v lavo. Ze brskamo po rumplkamri! 


Joker':; 


GV MONJITORJIH IN; 
ZUUJL, 


VE3/ 13, Ci: LIL 4 


drugim proizvajalcem in grafične kartice sami 
štancati ter prodajati. Projekt se ni izkazal, saj 
so bivši partnerji prestopili na Nividjin breg in 
čez noč postali tekmeci. Firma se je potopila 
kmalu zatem, ostanke pa je kupila konku- 
renčna Nvidia. Ali 3dfx imamo še vedno v ja- 
ko lepem spominu. 


14. KockeFfest 
21.3., 10-18h in 22.3., 10-15h 


0Š Koseze, Ledarska 23, Ljubljana 
Razstava LEGO pa in 


rogovil 2000 

NAJJUŽ- | PREBIVA- 
NEJŠI DEL EC VASI 
JUŽNE | ze 


AMERIKE | SKEDENJ | 


anevu VRSTICA | GESLO JE AMIZNO | NEKDANJE (OBRAMBNA! NEZNANKA k AMERIŠKA 
CIGARETNI] v KORANU| NACE [OZNAČEN : PREG [MUNCHEN prte KNJIZEV- ozona m 
OGOREK | (TEJA | SIMONČIČ ki; ia |SKOLE- | a! zle 


KO LE- | NOČ 
HA | ščicama | | NJALO. | JALIŠČE | PLOŠČA VOST ČA NIN 


MES 
V BOHINJU TOSKANI 


OKRAJŠA- uče 
NO MOŠKO DELAVEC | IREFALI 
IME ADOLF | FAL 


VELIKA 0S | AMERIŠKI 

DEDNA pokroR | SKUPI | PASTIR. | TENORIST | SIMONA | IGR. (EVA 
ZASNOVA k SM OVNOV. | IT. RODU (VODOPIVEC| KINEMA- 
| (MARIO) TOGRAF 

s STA | ZVEZNA | TV-VODI- | SUHA PU- 
OMAR BIVALIŠČE DEŽELA NA | TELJICA. | ŠČAVSKA 
NABER A ZAHODU | BATISTA | REČNA 
AVSTRIJE ŠTADER | DOLINA 


PTIČ 

PIV MAZILO KRV 
SEVERNIH. PREMAZ | NADAV 
MORIJ, ALK NAPLAČILO 


UMO- VOJE- | NIČLA 
STA ola | 


Ž PETRA 
PU sa | 
LOVSKI | 


PESS RAZPO- 
KRATKIMI | REDITEV 
NOGAMI 


OZDRAV- | ORIENT JUŽNO- 
LJENJE RIŽEVO AMERIŠKA 
nal ŽGANJE KUKAVICA 


Dobitniki PES-kompletov: Ines Čeh iz Maribora,  Izžrebanci kražke: Dušan Savič iz Nove Gorice (Call  Geekovska štacuna podarja troje 
Marjan Zalokar iz Kranja in Jaka Zorko iz Ljubljane. of Duty) in Gašper Čerin iz Blagovice (Infamous). najbolj akcijskih figuric. Geselj iz slike napiši v 
Rešitev: ljudski. Rešitev: zaklinjač, ki ga čakamo glasovnico na rumeni stranki Joker.si do 8. aprila. 

e eden za Gneja," je med navdušenim rjove- 
njem množice ob prvi preliti krvi zmagoslavno 
dvignil roko mlad borec. Začetna daritev bogo- 
vom je bila opravljena, a tem še zdaleč ni bilo 
zadoščeno. 
Bil je velik dan, saj se je cesar zmagoslavno vrnil z vo- 
jaškega pohoda, kar so proslavili z veličastnimi igrami v 
areni. Ob takšni priložnosti je bil zmagovalec gladiator- 
skega primusa vedno nagrajen s svobodo, ki jo enajste- 
rica poražencev plača s svojimi življenji. 
"Murmilo!" je kriče izzval naslednjega, ki mu je stal na 
poti do slave. 
Napočil je čas za nove prvake in Gnej je bil prepričan, 
da bo danes zasijala njegova zvezda. Silovito je treščil v 
ščit murmila in zamahnil proti njegovi desni nogi, a bra- 
nilec je naglo odskočil in dvignil skutum. 
"Misliš, da si varen za tem kosom lesa? Nič bolj kakor 
Pompeji pred vulkanom!" je izzival nasprotnika in mu zrl 
naravnost v oči. 
Opazil je, kako je s pogledom ošinil veliko kačo na Gne- 
jevem ščitu, kar je bilo več kot dovolj. Jeklo je bliskovi- 
to švignilo skozi zrak mimo obrambe in se zadrlo v so- 
vragovo oko. 
"Kss, kss!" je Gnej zasikal v gladiatorjev negibni obraz 
in s sunkovitim potegom odprl zgornji del njegove gla- 
ve. Vroča kri je brizgnila v zrak in se pomešala s skandi- 
ranjem raje. 
Ah, slišati svoje ime v toliko glasovih je bilo opojno. 
Toda kaj, ko ga je kmalu preglasilo rjovenje robustnega 
orjaka, ki se je pognal proti njemu iznad izmaličenega 
kosa mesa, ki je nekoč imel človeško obliko. 
"Tvoja kri, moja slava," se je arogantno nasmehnil Gnej 
in mu stekel nasproti. 
Lahkotno se je izmaknil prvemu velikanovemu udarcu 
in zamahnil po njegovem boku. Vibrirajoča bolečina je 
preplavila njegovo telo, ko je zadel ob ščit, trden kot 
Servijevo obzidje. 
"Večji prašič, več zabave," je zaškrtal z zobmi ob umiku. 
Toča udarcev je med odskakovanjem in izmikanjem ro- 
potala po njegovem klipeusu. Tisti, ki so stavili na Gne- 
ja, so zadrževali dih. 
Naekrat je orjakov udarec spretno preusmeril premišlje- 
no postavljen meč. Velikanov zagon in nečloveška moč 
udarca sta poskrbeli, da se je gladij zaril globoko v tla 
arene. Zaslišalo se je zverinsko rjovenje, poleg rezila pa 
je na tleh obležala tudi dlan napadalca. 
Gnej je smeje odrinil ščit in mu porogljivo šepnil: "Tako 
velik mož, pa tako malo pameti." 
Zmagoslavno je zavpil in meč tako silovito zarinil v po- 
raženčeve prsi, da ga je prebodel skoz in skoz. 
Pobral je njegovo dlan in jo visoko dvignil. Množica je 
ponorela, a kriki navdušenja so se nenadoma spremeni- 
li v opozorilne klice in vzdihe. Še preden se je utegnil 
obrniti, je Gnej začutil ostro bolečino pod kolenoma in 
klecnil v pesek. 
"Ne morem tako umreti! To ni smrt za legendo!" je pa- 
nično razmišljal, ko je z obupano sunil nazaj in zadel le 
zrak. 
"Ne, prosim ..." je moledoval ob hladnem poljubu jekla 
na vrat. Globlje kot se je pogrezalo, tišje so bile njegove 
prošnje, dokler ni junaško srce obstalo in ni truplo 
omahnilo v lužo urina. 


Brasus se je nemo poklonil padlemu mladcu in iz- 
vlekel rezilo iz njegovega telesa. 

Nikoli ni razumel dvigovanja rok in kričanja. Vsak 
trenutek te lahko stane življenja in tega si ni smel 
privoščiti. Ne, če se želi vrniti k ženi in otrokoma v 
Trakijo. Po vsakem uboju se je spomnil svojega ci- 
lja, ki je bil edini razlog, da se ni že dolgo tega vdal 
smrti. 

S pogledom je premeril hoplomaha, ki se mu je 
bližal s sulico. Sedaj je imel tistih nekaj trenutkov, 
ki lahko pomenijo odločilno prednost. Opazil je 
mlahavo držo roke s ščitom, izpod katerega je cur- 
ljala kri. To je bila borčeva šibka točka, ki jo bo iz- 
koristil. 

Jasno mu je bilo, da ima suličar daljši doseg, zato 
je pobral meč padlega gladiatorja, ga zalučal proti 
nasprotniku in hkrati stekel proti njemu. Odbil je 
okoren sunek in začel iz neposredne bližine udriha- 
ti po soborčevi šibkejši strani. Mož za hoplonom se 
je znašel v brezizhodnem položaju, v njegovih očeh 
pa je naraščal besen obup. Brasus je vedel, da ga 
bo bolečina prignala do nečesa nespametnega, in 
res se je z ramenom kmalu pognal vanj, upaje, da 
ga prevrne. Brasus je potezo pričakoval. S prosto 
roko ga je močno objel in ga s tem onesposobil. 
"Hvala ti, tvoja smrt ne bo zaman," je šepnil po- 
ražencu in mu zabil gladij skozi stranski del vratu. 
To je bila najhitrejša smrt, ki mu jo je lahko poda- 
ril. Počasi in previdno ga je položil na pesek. 
Nasprotnik je bil venomer sovrag in prijatelj hkrati. 
Njegovi udarci in praske so bili opomini, njegovo 
življenje pa darilo, ki te pripelje bliže cilju. Takšni 
prijatelji si zaslužijo hvaležnost in Brasus si je sku- 
šal zapomniti prav vse. 

S kotičkom očesa je zapazil, da je med njim in svo- 
bodo le še ena ovira. Zadnji korak do želene nagra- 
de. Še malo in leta morije bodo končana. 

Z možem sta se spogledala in se spustila v smrto- 
nosni ples. Korak za korakom in udarec za udar- 
cem sta skušala tehtnico prevesiti na svojo stran. 
Brasus je iz svoje malhe znanja vlekel poteze, ki so 
večinoma odločile boj. A tokrat je vedno znova na- 
letel na enako prebrisane in silovite odgovore. 
Kmalu je vsak dih postal bolj boleč kot zadane ra- 
ne in borca sta za hip predahnila ter zahlastala po 
zraku. Množica je huronsko aplavdirala neverjetni 
predstavi, toda Brasus je ni slišal. Motril je tega iz- 
kušenega lisjaka in iskal njegovo šibko točko. 

Se mu je samo zazdelo ali je videl drget leve noge? 
Sunil je toliko, da je moral mož hitreje stopiti, in 
opazil, da se levica res ni premaknila tako suvere- 
no, kot bi se morala. 

"Končno mi lahko uspe," si ni mogel pomagati, ko 
je planil nadenj. 

S ploho udarcev ga je prisilil v stalno hitro gibanje 
in upal, da bo zaradi tega nasprotnikova levica po- 
pustila, preden bo sam storil napako v napadu. 
Goreča bolečina mu je preplavljala utrujene ude, 
udrihanje pa je gnalo le še moč volje. Tik preden je 
hotel obupati, se je mož naposled spačil in klecnil. 
Brasus je konico gladija sunkovito prislonil na nje- 
gov vrat in borec je roke predano spustil ob telo. 
Dvignil je meč, da bi mu naklonil smrt, ki pritiče 
premaganemu gladiatorju ... ln sunil v prazno. Pre- 

den se je zavedel spremembe položaja, je iz njegove- 
ga boka štrlel ročaj meča. 

"Kako ..." je nejeverno izustil. 

Kako ni opazil, da borčeva levica ni tako slabotna, 
kot je kazal? Kako ga je lahko tako presenetil s svojo 
hitrostjo? 

A bilo je prepozno. Zvrnil se je vznak in zahropel. 
"Tako blizu ... oprostite mi ... presenetil me je ... brez 
časti ..." je nemo strmel predvse, gluh za rjovenje 
množice in slep za vse razen za oblake na nebu, ki so 
potovali domov. 


Zrl je v ugašajočega moža pred seboj. Vedel je, da bi 
bil on tisti v pesku, če se bi nasprotnik boril instikti- 
vno in ga ne bi tako očitno opazoval. Nepredvidljivost 
vedno zmaga. 

"Rabu! Rabu!" je vpila množica. 

Dvignil je roko v pozdrav, a ob skandiranju imena ni 
več užival. Komaj se je spomnil časov, ko je bil ob 
obetu svobode vznemirjen in ob njeni osvojitvi pre- 
srečen. A kaj, ko je hitro ugotovil, da mu je bilo zunaj 
arene vzeto vse. Ni mu preostalo drugega, kot da se 
spet in spet vrača. Le to je znal in samo med bojem je 
začutil nekaj podobnega svobodi. Vrednost te so mu 
sedaj izplačali v denarju. Denar, ki ga je zagonil za vi- 
no in ženske. Za pozabo namesto svobode. 

Ozrl se je po padlih in pomislil, da so si gotovo bolj 
želeli zmage. A v areni želje veljajo bore malo. Verjet- 
no jim je prihranil grenko razočaranje. Morda je celo 
bolje umreti, preden ti vzamejo še ta ideal. 

Obrnil se je k loži, kjer je cesar ponosno vstal, da bi 
razglasil zmagovalca. V trenutku, ko je prst obrnil k 
višku, pa so se Rabu zamajala tla pod nogami. Prese- 
nečeno je mežiknil, ko se je cesarjev palec spremenil 
v konico meča. 

Šele, ko so se mu usta napolnila s krvjo, je ugotovil, 
da leži na hrbtu, preboden od zadaj. Očitno je bil na- 
sprotnik manj mrtev, kot je mislil, in ga je spodnesel 
na svoj gladij. Krvavo se je zarežal. Nepredvidljivost 
vedno zmaga. 

Po dolgem času ni vedel, kaj prihaja, in to ga je vese- 
lilo. 

"Zanimivo, kako živega se počutim," je pomislil. ln 
kaj zdaj? Večni boji v onostranstvu? Njegovi ljubljeni? 
Morda celo svoboda? 

"Pa poglejmo," si je rekel in še zadnjič globoko vdih- 
nil. 

"Ave caesar, morituri tu salutant," je zadonelo po are- 
ni, ko se je z nasmeškom na licu podal v neznano. S 
tem je moža z dvignjenim palcem spravil v zagato. 
Kako pokloniti svobodo mrtvim, namreč ni vedel niti 
Cesar. 

RAZUMEM, MALO SEJE 

No, KAJ VE ZDA To ENA 
PREKLETA SVINJARNA 12! 


SA To TI PRAVIM, NITI ENA 
(| ŽISTe NAVADNA PRAPROT, 

ALI PA VSAJ KAKŠNA, 
POLSTRVPENA GOBA!!! 

MOJE IME JE AMB 

Greste na novo ali 

